
ΝΟΜΟΣ ΥΠ’ ΑΡΙΘ. 3079 

Κύρωση του Κώδικα του Προσωπικού Λιμενικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται, σύμφωνα με την παράγραφο 6 του άρθρου 
76 του Συντάγματος, ο Κώδικας που καταρτίστηκε από 
Νομοπαρασκευαστική Επιτροπή, η οποία συστάθηκε με 
την παράγραφο 2 του άρθρου 59 του Ν. 2935/2001 (ΦΕΚ 
162Α') καιτηναριθμ. 1143/02/01/23.7.2001 απόφαση του 
Υπουργού Εμπορικής Ναυτιλίας. 

Ο Κώδικας του προσωπικού Λιμενικού Σώματος έχει ως 
ακολούθως: 

«ΚΩΔΙΚΑΣ ΤΟΥ ΠΡΟΣΩΠΙΚΟΥ ΛΙΜΕΝΙΚΟΥ ΣΩΜΑΤΟΣ 

ΜΕΡΟΣ ΠΡΩΤΟ 

ΚΑΤΑΤΑΞΗ - ΕΚΠΑΙΔΕΥΣΗ - ΜΕΤΕΚΠΑΙΔΕΥΣΗ 
ΠΡΟΣΩΠΙΚΟΥ ΛΙΜΕΝΙΚΟΥ ΣΩΜΑΤΟΣ 

ΚΕΦΑΛΑΙΟ Α; 

ΚΑΤΑΤΑΞΗ 
Άρθρο 1 

Κατάταξη Αξιωματικών Λιμενικού Σώματος (Λ.Σ.) 

(Άρθρο 1 παράγραφοι 1 μέχρι και 7του Ν. 2935/2001) 

Ι.α) Οι κενές οργανικές θέσεις των Αξιωματικών Λ.Σ., 
που προέρχονται από τη Σχολή Δόκιμων Σημαιοφόρων 
Λ.Σ., για την πλήρωση των οποίων προκηρύσσεται διαγω¬ 
νισμός, κατανέμονται ως εξής: 

αα) Ποσοστό εξήντα τοις εκατό πτυχιούχων Ιδρύματος 
Ανώτατης Εκπαίδευσης της ημεδαπής ή ισότιμου της αλ¬ 
λοδαπής. 

ββ) Ποσοστό είκοσι τοις εκατό διπλωματούχων πλοιάρ¬ 
χων ή μηχανικών προέλευσης Ακαδημιών Εμπορικού 
Ναυτικού (Α.Ε.Ν.) ή των πρώην Ανώτερων Δημόσιων Σχο¬ 
λών Εμπορικού Ναυτικού (Α.Δ.Σ.Ε.Ν.), με θαλάσσια υπη¬ 
ρεσία τουλάχιστον έξι μηνών μετά την απόκτηση διπλώ¬ 
ματος Γ'τάξης του Εμπορικού Ναυτικού. 

γγ) Ποσοστό είκοσι τοις εκατό πτυχιούχων ανώτατων 
Πολυτεχνικών Σχολών της ημεδαπής ή ισοτίμων της αλ¬ 
λοδαπής. 


β) Ο αριθμός των κενών θέσεων που προκύπτει, εξαι- 
τίας μη προσέλευσης ή αποτυχίας των υποψηφίων μιας 
από τις παραπάνω κατηγορίες, συμπληρώνεται με από¬ 
φαση του Υπουργού Εμπορικής Ναυτιλίας, ανάλογα με 
τις υπηρεσιακές ανάγκες. 

2. Με αποφάσεις του Υπουργού Εμπορικής Ναυτιλίας 
καθορίζονται τα σχετικά με τους διαγωνισμούς κατάτα¬ 
ξης των δοκίμων της προηγούμενης παραγράφου. Ειδι¬ 
κότερα καθορίζονται: 

α) Οι Σχολές και τα τμήματα των Σχολών, των οποίων οι 
πτυχιούχοι δικαιούνται να συμμετέχουν στο διαγωνισμό, 
ανάλογα με τις υπηρεσιακές ανάγκες. 

β) Τα λοιπά προσόντα των υποψηφίων, εκτός του ορίου 
ηλικίας που ορίζεται, με την επιφύλαξη της παραγράφου 
1 του επόμενου άρθρου, μέχρι και το εικοστό έβδομο 
έτος, τα θέματα διεξαγωγής του διαγωνισμού, των μαθη¬ 
μάτων (κοινών και κατά κατηγορία διαγωνιζομένων), των 
ιατρικών εξετάσεων, των αθλητικών και ψυχοτεχνικών δο¬ 
κιμασιών, καθώς και τα περί καταστροφής των γραπτών 
δοκιμίων των εισαγωγικών εξετάσεων των υποψηφίων. 

γ) Τα θέματα σύστασης, συγκρότησης και λειτουργίας 
των επιτροπών εξετάσεων και κάθε άλλο θέμα σχετικό με 
τη διενέργεια του διαγωνισμού. 

3. Στην προκήρυξη του διαγωνισμού που εκδίδεται από 
τον Αρχηγό Λ.Σ., καθορίζεται εντός του αναφερόμενου 
στην παράγραφο Ια (ββ) ποσοστού ο αριθμός των πλοι¬ 
άρχων και των μηχανικών προέλευσης Α.Ε.Ν. ή Α.Δ.Σ.Ε.Ν. 
ανάλογα με τις υπηρεσιακές ανάγκες. 

4. Η τελική σειρά κατάταξης των επιτυχόντων διαμορ¬ 
φώνεται από το άθροισμα των μέσων όρων των βαθμολο¬ 
γιών των μαθημάτων στα οποία εξετάσθηκαν απάτην επι¬ 
τροπή εξετάσεων και καταρτίζεται πίνακας των εισαγομέ- 
νων στη Σχολή, καθώς και των επιλαχόντων. 

5. Οι επιτυχόντες στη Σχολή Δόκιμων Σημαιοφόρων Λ.Σ. 
κατατάσσονται με απόφαση του Υπουργού Εμπορικής 
Ναυτιλίας, που δημοσιεύεται στην Εφημερίδα της Κυβερ- 
νήσεως. Κατά τη διάρκεια της φοίτησης στη Σχολή οι δό¬ 
κιμοι Σημαιοφόροι Λ.Σ. αμείβονται σύμφωνα με τις ισχύ- 
ουσες κάθε φορά διατάξεις. 

6. α) Γιατην κάλυψη των κενών θέσεων, που προκύπτουν 
πριν από την κατάταξη των εισαγομένων στη Σχολή λόγω 
υποβολής γραπτής παραίτησης των επιτυχόντων ή αδι¬ 
καιολόγητης μη παρουσίασης επιτυχόντων κατά το πρώ¬ 
το δεκαήμερο από την ορισθείσα ημερομηνία κατάταξης 

ή έλλειψης κατάτον έλεγχο των δικαιολογητικών έστω και 
ενός προσόντος επιτυχόντος, καλούνται να καταταγούν 
οι επιλαχόντες της αντίστοιχης κατηγορίας, σύμφωνα με 
τη σειρά επιτυχίας τους, αφού προηγουμένως με απόφα¬ 
ση του Υπουργού Εμπορικής Ναυτιλίας διαγραφούν όσοι 
παραιτήθηκαν, δεν παρουσιάστηκαν αδικαιολόγητα ή δεν 
είχαν όλα τα νόμιμα προσόντα για εισαγωγή στη Σχολή. 

β) Για την κάλυψη των κενών θέσεων που προκύπτουν 
μετά την κατάταξη των επιτυχόντων στη Σχολή, λόγω 
υποβολής γραπτής παραίτησης καταταγέντων κατά το 
πρώτο δεκαήμερο από την ορισθείσα ημερομηνία κατά¬ 
ταξης, διαπίστωσης στέρησης έστω και ενός προσόντος 
καταταγέντος ή απόλυσης δοκίμου για οποιονδήποτε λό¬ 
γο από τη Σχολή, καλούνται εντός τριάντα ημερών από 
την ημερομηνία κατάταξης να καταταγούν οι επιλαχόντες 
της αντίστοιχης κατηγορίας, σύμφωνα με τη σειρά επιτυ¬ 
χίας τους, αφού προηγουμένως με απόφαση του Υπουρ¬ 
γού Εμπορικής Ναυτιλίας διαγραφούν όσοι παραιτήθη¬ 
καν, έπαυσαν να έχουν τα νόμιμα προσόντα ή απολύθη¬ 
καν από τη Σχολή. 

7. Με προεδρικό διάταγμα, που εκδίδεται με πρόταση 
του Υπουργού Εμπορικής Ναυτιλίας, ονομάζονται Σημαι¬ 
οφόροι Λ.Σ. οιευδοκίμως αποφοιτώντες από τη Σχολή και 
αναλαμβάνουν υποχρέωση παραμονής έξι ετών από την 
ημερομηνία ονομασίας τους. 

Άρθρο 2 

Συμμετοχή Ανθυπασπιστών, Υπαξιωματικών Λ.Σ. 

και Λιμενοφυλάκων στους διαγωνισμούς για κατάταξη 
στη Σχολή Δόκιμων Σημαιοφόρων Λ.Σ. 

(Άρθρο 1 παράγραφοι 8 και 9 του Ν. 2935/2001) 

1. Οι εν ενεργεία μόνιμοι Ανθυπασπιστές, Υπαξιωματι- 
κοί Λ.Σ. και Λιμενοφύλακες, μπορούν να συμμετέχουν 
στους διαγωνισμούς κατάταξης στη Σχολή Δόκιμων Ση¬ 
μαιοφόρων Λ.Σ., εφόσον κατέχουν τα προβλεπόμενα 
προσόντα, εκτός από αυτό του ορίου ηλικίας, το οποίο για 
μεν τους υπηρετούντες κατά τη 19η Ιουλίου 2001 ημερο¬ 
μηνία έναρξης ισχύος του Ν. 2935/2001 (ΦΕΚ 162 Α') στο 
Λ.Σ. ορίζεται το τριακοστό έκτο έτος, για δε τους ονομα¬ 
ζόμενους μετάτηνημερομηνία αυτή ως Κελευστές καιΛι- 
μενοφύλακες, το τριακοστό έτος της ηλικίας τους. 

2. Οι βαθμοφόροι του Λ.Σ. που εισάγονται ως δόκιμοι 
στη Σχολή Δόκιμων Σημαιοφόρων Λ.Σ. και από υπαιτιότη- 
τά τους δεν ονομάζονται Σημαιοφόροι Λ.Σ., θεωρείται ότι 
συνεχίζουν να φέρουν το βαθμό που κατείχαν πριν από 
την είσοδό τους στη Σχολή και, εφόσον δεν επιβληθεί σ’ 
αυτούς η καταστατική πειθαρχική ποινή της απόταξης ή 
δεν αποβληθούν από τη Σχολή για λόγους πειθαρχίας ή 
υγείας, σύμφωνα με τις ισχύουσες διατάξεις, παραμέ¬ 
νουν στο Σώμα. Οι βαθμοφόροι αυτοί εξελίσσονται χωρίς 
να προσμετράται ο χρόνος φοίτησής τους στη Σχολή Δό¬ 
κιμων Σημαιοφόρων Λ.Σ. ως χρόνος για τη συμπλήρωση 
των γενικών τυπικών προς προαγωγή προσόντων τους ή 
της ανειλημμένης υποχρέωσης ελάχιστου χρόνου παρα¬ 
μονής τους στο Σώμα. 

Άρθρο 3 

Κατάταξη - Εκπαίδευση Αξιωματικών Λ.Σ. ειδικότητας 
Τεχνικών, Ιατρών και Ιερέων 
(Άρθρο 2τουΝ. 2935/2001) 

1 .α) Πτυχιούχοι ανώτατων Πολυτεχνικών Σχολών της 
ημεδαπής ή ισοτίμων της αλλοδαπής, ηλικίας μέχρι τριά¬ 


ντα ετών, μπορεί να κατατάσσονται απευθείας στο Λ.Σ. με 
το βαθμό του Ανθυποπλοιάρχου ειδικότητας Τεχνικού. Η 
κατάταξη διενεργείται με προεδρικό διάταγμα που εκδί- 
δεται με πρόταση του Υπουργού Εμπορικής Ναυτιλίας. 
Με απόφαση του Υπουργού Εμπορικής Ναυτιλίας καθο¬ 
ρίζονται η διαδικασία επιλογής των υποψηφίων, οι ειδικό¬ 
τητες, τα ειδικότερα προσόντα, τα θέματα που αφορούν 
την εκπαίδευση μετά την κατάταξή τους και κάθε ανα¬ 
γκαία λεπτομέρεια. 

β) Οι κατατασσόμενοι εντάσσονται ως Ανθυποπλοίαρ- 
χοιΛ.Σ. (ειδικότητας Τεχνικού), με βάση τη σειρά επιτυχίας 
τους στην επετηρίδα των Αξιωματικών της παραγράφου 
Ια (αα) του άρθρου 14, αμέσως μετά τον τελευταίο Ανθυ¬ 
ποπλοίαρχο της ίδιας επετηρίδας, που προάγεται στο 
βαθμό αυτό το ίδιο ημερολογιακό έτος. Οι ανωτέρω ανα¬ 
λαμβάνουν υποχρέωση δεκαετούς παραμονής στο Λ.Σ. 
απάτην κατάταξή τους και εξελίσσονται μέχριτου βαθμού 
του Υποναυάρχου (ειδικότητας Τεχνικού), στον οποίο 
προάγονται ένα μήνα πριν από την αποστρατεία τους. 

2. α) Οι Αξιωματικοί της παραγράφου Ιγτου άρθρου 14 
προέρχονται από ιδιώτες ιατρούς με ειδικότητα, ηλικίας 
μέχρι και τριάντα πέντε ετών και κατατάσσονται απευθεί¬ 
ας ως Ανθυποπλοίαρχοι της παραγράφου Ιγτου άρθρου 
14, με προεδρικό διάταγμα που εκδίδεται με πρόταση του 
Υπουργού Εμπορικής Ναυτιλίας, παρακολουθούνταχύρ- 
ρυθμη βασική εκπαίδευση, η διάρκεια της οποίας δεν 
υπερβαίνει τους πέντε μήνες και αναλαμβάνουν υποχρέ¬ 
ωση δεκαετούς παραμονής στο Λ.Σ. από την ημερομηνία 
κατάταξής τους. 

β) Με αποφάσεις του Υπουργού Εμπορικής Ναυτιλίας 
καθορίζονται οι απαιτούμενες κατά περίπτωση ειδικότητες 
και τα λοιπά προσόντα των υποψηφίων κατά ειδικότητα, ο 
τρόπος επιλογής (με μόρια κατά προσόν ή με γραπτές εξε¬ 
τάσεις), τα θέματα που αφορούν τη διεξαγωγή του διαγω¬ 
νισμού, ο καθορισμός των μορίων στην περίπτωση επιλο¬ 
γής με μόρια και τα εξεταζόμενα μαθήματα στην περίπτω¬ 
ση διεξαγωγής εξετάσεων, καθώς και κάθε άλλη αναγκαία 
λεπτομέρεια για την κατάταξη και εκπαίδευσή τους. 

γ) Οι ειδικότητες των Αξιωματικών της παραγράφου 1γ 
του άρθρου 14απότη 19η Ιουλίου 2001 είναι οι εξής: Πα¬ 
θολόγος, καρδιολόγος, οφθαλμίατρος, ορθοπεδικός, 
δερματολόγος, γαστρεντερολόγος, ωτορινολαρυγγολό¬ 
γος, παιδίατρος, αναισθησιολόγος και ψυχίατρος. Με 
αποφάσεις του Υπουργού Εμπορικής Ναυτιλίας μπορεί 
να καταργούνται ή να καθορίζονται νέες ειδικότητες. 

3. Οι Αξιωματικοί της παραγράφου 1δ του άρθρου 14 
προέρχονται από κληρικούς ηλικίας μέχρι καιτριάντα δύο 
ετών, οι οποίοι κατέχουν πτυχίο Θεολογικής Σχολής Ιδρύ¬ 
ματος Ανώτατης Εκπαίδευσης και κατατάσσονται με το 
βαθμό του Ανθυποπλοιάρχου Λ.Σ. με προεδρικό διάταγ¬ 
μα, που εκδίδεται με πρόταση του Υπουργού Εμπορικής 
Ναυτιλίας. Οι κατατασσόμενοι αναλαμβάνουν υποχρέω¬ 
ση δεκαετούς παραμονής στο Λ.Σ. από την ημερομηνία 
κατάταξής τους. Με αποφάσεις του Υπουργού Εμπορι¬ 
κής Ναυτιλίας καθορίζονται τα λοιπά προσόντα, ο τρόπος 
επιλογής των υποψηφίων με μόρια, τα προσκομιζόμενα 
δικαιολογητικά, καθώς και κάθε άλλη αναγκαία λεπτομέ¬ 
ρεια που αφορά την κατάταξη και εκπαίδευση αυτών. 

Άρθρο 4 

Κατάταξη Υπαξιωματικών Λ.Σ. 

(Άρθρο 3τουΝ. 2935/2001) 

1. Τα δύο τρίτα των θέσεων που προκηρύσσονται για 

κατάταξη δόκιμων Υπαξιωματικών Λ.Σ. καταλαμβάνονται 
από πτυχιούχους Ιδρύματος Ανώτατης Εκπαίδευσης και 
Α.Ε.Ν. ή πρώην Α.Σ.Δ.Ε.Ν.. Το υπόλοιπο ένα τρίτο κατα¬ 
λαμβάνεται από υποψηφίους που κατέχουν απολυτήριο 
τίτλο δευτεροβάθμιας εκπαίδευσης. Αν το ποσοστό θέ¬ 
σεων που αντιστοιχεί σε πτυχιούχους Ιδρύματος Ανώτα¬ 
της Εκπαίδευσης και Α.Ε.Ν. ή πρώην Α.Δ.Σ.Ε.Ν., δεν κα¬ 
λύπτεται, συμπληρώνεται από κατόχους απολυτηρίου 
τίτλου δευτεροβάθμιας εκπαίδευσης. Προκειμένου για 
άνδρες απαιτείται η εκπλήρωση των στρατιωτικών τους 
υποχρεώσεων. 

2. Ποσοστό τριάντα τοις εκατό από τις θέσεις που προ¬ 
κηρύσσονται καλύπτεται από εν ενεργεία μόνιμους Λιμε¬ 
νοφύλακες, οι οποίοι δεν έχουν υπερβεί το τριακοστό 
δεύτερο έτος της ηλικίας τους και έχουν συμπληρώσει 
ένα έτος ευδόκιμης υπηρεσίας ή είναι πτυχιούχοι Ιδρύμα¬ 
τος Ανώτατης Εκπαίδευσης ανεξαρτήτως χρόνου υπηρε¬ 
σίας. Αν το ποσοστό αυτό δεν καλύπτεται, συμπληρώνε¬ 
ται από τους λοιπούς υποψηφίους. 

3. Με απόφαση του Υπουργού Εμπορικής Ναυτιλίας κα¬ 
θορίζεται η διαδικασία επιλογής των κατά τις προηγούμε¬ 
νες παραγράφους υποψηφίων, που γίνεται με το σύστη¬ 
μα των μορίων, οι ειδικότητες, τα ειδικότερα προσόντα, 
το ελάχιστο όριο του γενικού βαθμού απολυτήριου τίτλου 
δευτεροβάθμιας εκπαίδευσης για τη συμμετοχή υποψη¬ 
φίων, ο τρόπος συμπλήρωσης των ποσοστών, όταν αυτά 
δεν καλύπτονται από τους λοιπούς υποψηφίους, τα λοιπά 
προσόντα των μόνιμων εν ενεργεία Λιμενοφυλάκων που 
συμμετέχουν στο διαγωνισμό, καθώς και κάθε άλλη λε¬ 
πτομέρεια που αναφέρεται στην κατάταξη αυτών. 

4. α) Γιατην κάλυψη των κενών θέσεων που προκύπτουν 
πριν από την κατάταξη των εισαγομένων στη Σχολή, λόγω 
υποβολής γραπτής παραίτησης των επιτυχόντων, αδικαι¬ 
ολόγητης μη παρουσίασης επιτυχόντων κατά το πρώτο 
δεκαήμερο από την ορισθείσα ημερομηνία κατάταξης ή 
έλλειψης κατά τον έλεγχο των δικαιολογητικών έστω και 
ενός προσόντος επιτυχόντος, καλούνται να καταταγούν 
οι επιλαχόντες της αντίστοιχης κατηγορίας, σύμφωνα με 
τη σειρά επιτυχίας τους, αφού προηγουμένως, με από¬ 
φαση του Αρχηγού Λ.Σ. διαγραφούν όσοι παραιτήθηκαν, 
δεν παρουσιάστηκαν αδικαιολόγητα και όσοι δεν είχαν 
όλα τα νόμιμα προσόντα για εισαγωγή στη Σχολή. 

β) Για την κάλυψη των κενών θέσεων που προκύπτουν 
μετά την κατάταξη των επιτυχόντων στη Σχολή, λόγω 
υποβολής γραπτής παραίτησης καταταγέντων κατά το 
πρώτο δεκαήμερο από την ορισθείσα ημερομηνία κατά¬ 
ταξης, διαπίστωσης στέρησης έστω και ενός προσόντος 
καταταγέντος ή απόλυσης δοκίμου για οποιονδήποτε λό¬ 
γο από τη Σχολή, καλούνται εντός τριάντα ημερών από 
την ημερομηνία κατάταξης να καταταγούν οι επιλαχόντες 
της αντίστοιχης κατηγορίας, σύμφωνα με τη σειρά επιτυ¬ 
χίας τους, αφού προηγουμένως, με απόφαση του Αρχη¬ 
γού Λ.Σ. διαγραφούν όσοι παραιτήθηκαν, έπαυσαν να 
έχουν τα νόμιμα προσόντα ή απολύθηκαν από τη Σχολή. 

5. Ο τελικός πίνακας της σειράς επιτυχίας των εισαγό- 
μενων δόκιμων Υπαξιωματικών Λ.Σ. στη Σχολή καταρτίζε¬ 
ται από την οικεία Επιτροπή και θεωρείται από τον Αρχη¬ 
γό Λ.Σ.. Οι επιτυχόντες στη Σχολή Δόκιμων Υπαξιωματι- 
κών Λ.Σ. κατατάσσονται με απόφαση του Αρχηγού Λ.Σ., 
που δημοσιεύεται στην Εφημερίδα της Κυβερνήσεως. 
Κατά τη διάρκεια φοίτησης στη Σχολή οι δόκιμοι Υπαξιω- 
ματικοι'Λ.Σ. αμείβονται σύμφωνα με τις ισχύουσες διατά¬ 
ξεις. Η διάταξη της παραγράφου 2 του άρθρου 2 εφαρ¬ 


μόζεται αναλόγως και με τις ίδιες προϋποθέσεις στους Λι¬ 
μενοφύλακες, οι οποίοι κατατάχθηκαν στην παραγωγική 
Σχολή Υπαξιωματικών Λ.Σ. ως δόκιμοι Υπαξιωματικοί και 
από υπαιτιότητά τους δεν ονομάστηκαν ΚελευστέςΛ.Σ.. 

6. Οι ευδοκίμως αποφοιτώντες από τη Σχολή ονομάζο¬ 
νται Κελευστές Λ.Σ. με απόφαση του Αρχηγού Λ.Σ., που 
δημοσιεύεται στην Εφημερίδα της Κυβερνήσεως και ανα¬ 
λαμβάνουν υποχρέωση πενταετούς παραμονής στο Λ.Σ. 
από την ημερομηνία της ονομασίας τους. 

Άρθρο 5 

Κατάταξη Λιμενοφυλάκων 
(Άρθρο 4τουΝ. 2935/2001) 

1 ,α) Οι υποψήφιοι για κατάταξη δόκιμοι Λιμενοφύλακες 
κατέχουν απολυτήριο τίτλο δευτεροβάθμιας εκπαίδευ¬ 
σης και, προκειμένου για άνδρες, έχουν εκπληρώσει τις 
στρατιωτικές τους υποχρεώσεις. Με απόφαση του 
Υπουργού Εμπορικής Ναυτιλίας καθορίζεται η διαδικα¬ 
σία επιλογής των υποψηφίων με το σύστημα των μορίων, 
οι ειδικότητες, τα ειδικότερα προσόντα, το ελάχιστο όριο 
του γενικού βαθμού απολυτήριου τίτλου δευτεροβάθμιας 
εκπαίδευσης για τη συμμετοχή υποψήφιου και κάθε ανα¬ 
γκαία λεπτομέρεια. 

Είναι δυνατόν να προβλέπονται χωριστοί πίνακες επιλο¬ 
γής και ποσοστό ή αριθμός θέσεων από το συνολικό αριθ¬ 
μό κατατασσομένων κατά πίνακα, ανάλογα με τον τύπο 
του απολυτηρίου τίτλου δευτεροβάθμιας εκπαίδευσης, 
τις ειδικότητες του Λ.Σ., την ύπαρξη υποψηφίων άλλων 
κατηγοριών, που προβλέπονται από ειδικές διατάξεις και 
ο τρόπος κατάρτισης του τελικού ενιαίου πίνακα επιλο¬ 
γής για κατάταξη, καθώς και κάθε άλλη αναγκαία λεπτο¬ 
μέρεια. 

β) Επιτρέπεται η εισαγωγή στη Σχολή Δόκιμων Λιμενο¬ 
φυλάκων μέχρι και δέκα αθλητών από το σύνολο των προ- 
κηρυσσόμενων θέσεων, με αντίστοιχη μείωση των θέσε¬ 
ων των λοιπών κατηγοριών - ειδικοτήτων, εφόσον διαθέ¬ 
τουν τα γενικά προς κατάταξη προσόντα υποψηφίων 
Λιμενοφυλάκων, πλην του ύψους, της στηθικής περιμέ¬ 
τρου και του ελάχιστου ορίου του γενικού βαθμού του τίτ¬ 
λου απολύσεως από τη δευτεροβάθμια εκπαίδευση, 
έχουν σημειώσει μία από τις οριζόμενες στη παράγραφο 
2του άρθρου 34του Ν. 2725/1999 (ΦΕΚ 121 Α') εξαιρετι¬ 
κές αγωνιστικές διακρίσεις και η ηλικία τους δεν υπερβαί¬ 
νει τα τριάντα έτη. Ο ακριβής αριθμός των εισαγόμενων 
κάθε φορά αθλητών καθορίζεται στην προκήρυξη διαγω¬ 
νισμού κατάταξης δόκιμων Λιμενοφυλάκων, ύστερα από 
απόφαση του Αρχηγού Λ.Σ.. 

γ) Ποσοστό δέκα τοις εκατό του συνόλου των θέσεων 
που προκηρύσσονται κάθε φορά για κατάταξη στη Σχολή 
Δόκιμων Λιμενοφυλάκων καταλαμβάνεται από οπλίτες με 
πενταετή υποχρέωση (ΕΠΥ) που απολύθηκαν και έχουν 
τα νόμιμα προσόντα σύ μφωνα με τις διατάξεις του παρό¬ 
ντος. Το όριο ηλικίας αυτών είναι αυξημένο κατά τρία έτη 
από εκείνο που ισχύει για τους υπόλοιπους υποψήφιους. 

δ) Ο τελικός πίνακας σειράς επιτυχίας των εισαγόμενων 
δόκιμων Λιμενοφυλάκων στη Σχολή καταρτίζεται από την 
οικεία Επιτροπή. 

2.α) Για την κάλυψη των κενών θέσεων που προκύπτουν 
πριν από την κατάταξη των εισαγόμενων στη Σχολή, λόγω 
υποβολής γραπτής παραίτησης επιτυχόντων, αδικαιολό¬ 
γητης μη παρουσίασης των επιτυχόντων κατά το πρώτο 
δεκαήμερο από την ορισθείσα ημερομηνία κατάταξης ή 

έλλειψης κατά τον έλεγχο των δικαιολογητικών έοτω και 
ενός προσόντος επιτυχόντος, καλούνται να καταταγούν 
οι επιλαχόντες της αντίστοιχης κατηγορίας, σύμφωνα με 
τη σειρά επιτυχίας τους, αφού προηγουμένως, με από¬ 
φαση του Αρχηγού Λ.Σ., διαγραφούν όσοι παραιτήθηκαν, 
δεν παρουσιάστηκαν αδικαιολόγητα και όσοι διαπιστώ¬ 
θηκε, ότι δεν είχαν τα νόμιμα προσόντα για εισαγωγή στη 
Σχολή. 

β) Για την κάλυψη των κενών θέσεων που προκύπτουν 
μετά την κατάταξη των επιτυχόντων στη Σχολή, λόγω 
υποβολής γραπτής παραίτησης καταταγέντων κατά το 
πρώτο δεκαήμερο από την ορισθείσα ημερομηνία κατά¬ 
ταξης, διαπίστωσης στέρησης έστω και ενός προσόντος 
καταταγέντος ή απόλυσης δοκίμου για οποιονδήποτε λό¬ 
γο από τη Σχολή, καλούνται εντός τριάντα ημερών από 
την ημερομηνία κατάταξης να καταταγούν οι επιλαχόντες 
της αντίστοιχης κατηγορίας, σύμφωνα με τη σειρά επιτυ¬ 
χίας τους, αφού προηγουμένως, με απόφαση του Αρχη¬ 
γού Λ.Σ., διαγραφούν όσοι παραιτήθηκαν και όσοι έπαυ¬ 
σαν να έχουν τα νόμιμα προσόντα ή απολύθηκαν από τη 
Σχολή. 

3. Οι επιτυχόντες στη Σχολή Δόκιμων Λιμενοφυλάκων 
κατατάσσονται με απόφαση του Αρχηγού Λ.Σ., που δημο¬ 
σιεύεται στην Εφημερίδα της Κυβερνήσεως. 

Οι ευδοκίμως αποφοιτώντες από τη Σχολή, ονομάζο¬ 
νται Λιμενοφύλακες με απόφαση του Αρχηγού Λ.Σ., που 
δημοσιεύεται στην Εφημερίδα της Κυβερνήσεως και ανα¬ 
λαμβάνουν υποχρέωση τριετούς παραμονής από την 
ημερομηνία της ονομασίας τους. 

Άρθρο 6 

Γ ενικές διατάξεις 
(Άρθρο 5 του Ν. 2935/2001) 

1. Δικαιούνται να συμμετέχουν σε διαγωνισμούς για κα¬ 
τάταξη στο Λ.Σ. Έλληνες υπήκοοι άγαμοι ή έγγαμοι. 

2. α) Ποσοστό δέκατοις εκατό του συνόλου των θέσεων 
που προκηρύσσονται κάθε φορά για τις προβλεπόμενες 
στην παράγραφο 1 του επόμενου άρθρου παραγωγικές 
Σχολές, καταλαμβάνονται από τις παρακάτω κατηγορίες 
υποψηφίων, σύμφωνα με τη σειρά επιτυχίαςτους στο δια¬ 
γωνισμό: 

αα) Πολύτεκνους και τα τέκνα τους. 

ββ) Τα τέκνα των αναπήρων και θυμάτων πολέμου, κα¬ 
θώς και των αναπήρων ή θυμάτων ειρηνικής περιόδου του 
προσωπικού του Λ.Σ., που είναι στην ενέργεια ή έχει συ- 
νταξιοδοτηθεί για το λόγο αυτόν. 

γγ) Τα τέκνα των αναγνωρισμένων ως αγωνιστών της 
Εθνικής Αντίστασης, σύμφωνα με την ισχύουσα νομοθε¬ 
σία. 

β) Κατά τον καθορισμό του αριθμού που αντιστοιχεί στο 
ποσοστό του εδαφίου (α) αυτής της παραγράφου δεν 
λαμβάνονται υπόψη τα κλασματικά υπόλοιπα. Αν το πο¬ 
σοστό δεν καλυφθεί, ο αριθμός που υπολείπεται συμπλη¬ 
ρώνεται αναλογικά από υποψηφίους των λοιπών κατηγο¬ 
ριών. Η χρήση του δικαιώματος για εισαγωγή στις παρα¬ 
γωγικές Σχολές του Λ.Σ., από αυτούς που υπάγονται σε 
μία από τις κατηγορίες του εδαφίου (α) της παραγράφου 
αυτής, πραγματοποιείται για μία και μόνο Σχολή. Αν κά¬ 
ποιος εισαχθεί με το δικαίωμα αυτό σε μία παραγωγική 
Σχολή του Λ.Σ. δεν δικαιούται να κάνει χρήση του ίδιου δι¬ 
καιώματος σε άλλη παραγωγική Σχολή του. 


γ) Οι διατελούντες σε χηρεία σύζυγοι του προσωπικού 
του Λ.Σ. που απεβίωσε κατά την εκτέλεση διατεταγμένης 
υπηρεσίας ή εξαιτίας της υπηρεσίας, εφόσον έχουν στη 
ζωή ένα τουλάχιστον τέκνο, προσλαμβάνονται μετά από 
αίτησή τους στο Λ.Σ. ως Λιμενοφύλακες ή στο Υπουργείο 
Εμπορικής Ναυτιλίας (Υ.Ε.Ν.) ή στα εποπτευόμενα από 
αυτό Ν.Π.Δ.Δ., ως διοικητικοί υπάλληλοι με οποιαδήποτε 
σχέση εργασίας και σε θέση ανάλογη των προσόντων 
τους. Δικαίωμα εισαγωγής, επίσης χωρίς διαγωνισμό σε 
περίπτωση προκήρυξής του, έχει για τις παραγωγικές 
Σχολές του Λ.Σ. ανάλογα με τα προσόντα του, ανεξαρτή¬ 
τως βαθμολογίας τίτλου σπουδών και μέχρι και ηλικίας 
τριάντα ετών, ένα τέκνο αποβιώσαντος στρατιωτικού Λ.Σ. 
κατά την εκτέλεση διατεταγμένης υπηρεσίας ή εξαιτίας 
αυτής, εφόσον ο γονέας του (σύζυγος αποβιώσαντος) 
δενάσκησετο αναφερόμενο στο προηγούμενο εδάφιο δι¬ 
καίωμά του. 

3. Η αρμόδια Διεύθυνση του Υ.Ε.Ν. ενημερώνει ανελλι¬ 
πώς τα οικεία στρατολογικά γραφεία για όλους τους κα- 
τατασσόμενους στο Λ.Σ.. 

4. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και Οι¬ 
κονομικών και Εμπορικής Ναυτιλίας καθορίζεται, σύμφω¬ 
να με τις ισχύουσες διατάξεις η κατ’ αποκοπή αποζημίω¬ 
ση στα μέλη Διδακτικού - Εκπαιδευτικού Προσωπικού 
(Δ.Ε.Π.) ή Εκπαιδευτικού Προσωπικού (Ε.Π.) του Ιδρύμα¬ 
τος Ανώτατης Εκπαίδευσης, που συμμετέχουν ως εξετα¬ 
στές στις διαδικασίες των διαγωνισμών κατάταξης δόκι¬ 
μων Σημαιοφόρων Λ.Σ., καθώς και ως εξεταστές στις δια¬ 
δικασίες διαγωνισμών κατάταξης στελεχών Λ.Σ., στις 
οποίες προβλέπονται και διενεργούνται εξετάσεις. Με 
την ίδια απόφαση καθορίζεται επίσης κατ’ αποκοπή απο¬ 
ζημίωση σε Αξιωματικούς Λ.Σ. και πολιτικούς υπαλλή¬ 
λους του δημοσίου τομέα, που ορίζονται ως εξεταστές 
στις παραπάνω διαδικασίες διαγωνισμών. 

5. Όπου στις διατάξεις των προηγούμενων άρθρων, ως 
και του παρόντος, προβλέπεται όριο ηλικίας, θεωρείται 
ότι αυτό συμπληρώνεται κατά την 31η Δεκεμβρίου του 
έτους διενέργειας του διαγωνισμού ή της επιλογής. 

ΚΕΦΑΛΑΙΟ Β' 

ΕΚΠΑΙΔΕΥΣΗ 
Άρθρο 7 
Γ ενικά 

(Άρθρο 6 του Ν. 2935/2001, άρθρο 1 παράγραφος 2, άρ¬ 
θρα 2,3 και 4του Α.Ν. 428/1937, άρθρο 3 παράγραφοι 4 

και 5 του Ν.Δ. 530/1970, άρθρα 1 και 3 του Ν.Δ. 2636/ 
1953 και άρθρο 2 παράγραφος 2 του Ν. 1014/1949) 

1. Η βασική εκπαίδευση του προσωπικού Λ.Σ. παρέχεται 
στις παραγωγικές Σχολές Δόκιμων Σημαιοφόρων Λ.Σ., 
Δό κιμων Υπαξιω ματικών Λ. Σ. και Δόκιμων Λιμενοφ υλάκων 
(Σ.Δ.Σ.Λ.Σ. - Σ.Δ.Υ.Λ.Σ. - Σ.Δ.Λ/Φ, αντίστοιχα). Το χρονικό 
διάστημα από την ημερομηνία κατάταξης των επιτυχό- 
ντων στις παραπάνω Σχολές μέχρι και την προηγουμένη 
της ονομασίας τους ως Σημαιοφόρων, Κελευστών ή Λιμε¬ 
νοφυλάκων, αντίστοιχα, λογίζεται ως χρόνος φοίτησης 
στην οικεία παραγωγική Σχολή. 

2. Οι Σχολές διέπονται από Οργανισμούς λειτουργίας 
και Κανονισμούς εκπαίδευσης. 

3. Οι Οργανισμοί λειτουργίας εγκρίνονται με προεδρικά 
διατάγματα, που εκδίδονται με πρόταση του Υπουργού 
Εμπορικής Ναυτιλίας και καθορίζουν τα εξής θέματα: 

α) Την έδρα κάθε Σχολής και τον τρόπο οργάνωσης, δι¬ 
οίκησης και λειτουργίας των Σχολών, 
β) Τη διάρκεια της φοίτησης. 

γ) Τα παρεχόμενα είδη κλινοστρωμνής, ιματισμού, έν¬ 
δυσης και υπόδησης. 

δ) Τα προσόντα και τον τρόπο διορισμού του εκπαιδευ¬ 
τικού προσωπικού. 

ε) Τα διδασκόμενα μαθήματα και τον τρόπο βαθμολό¬ 
γησής τους. 

στ) Τον τρόπο διενέργειας των εξετάσεων και τα απο- 
νεμόμενα διπλώματα ή πτυχία κατά περίπτωση. 

ζ) Την αρχαιότητα κατά την αποφοίτηση για την ονομα¬ 
σία τους και την ένταξή τους στις οικείες επετηρίδες, 
η) Τις άδειες και την πειθαρχία. 

θ) Τη δυνατότητα υποβολής αίτησης παραίτησης από 
τους κατατασσόμενους και την καταβολή αποζημίωσης 
από τους παραιτούμενους ή απολυόμενους, 
ι) Τους λόγους απόλυσης των καταταγέντων. 
ια) Κάθε άλλη αναγκαία λεπτομέρεια που αφορά τη βα¬ 
σική εκπαίδευση του προσωπικού. 

4. Τα προεδρικά διατάγματα που αφορούν Οργανι¬ 
σμούς Σχολών βασικής εκπαίδευσης προσωπικού Λ.Σ., οι 
οποίες λειτουργούν με μέριμνα του Υπουργείου Εθνικής 
Άμυνας / Γ.Ε.Ν., προτείνονται, μετά από σχετική γνωμο¬ 
δότηση του Γ.Ε.Ν., από τους Υπουργούς Εθνικής Άμυνας 
και Εμπορικής Ναυτιλίας. Οι αναγκαίες πιστώσεις για την 
τροφοδοσία και εκπαίδευση του προσωπικού Ά.Σ., καθώς 
και των προβλεπόμενων αμοιβών του εκπαιδευτικού προ¬ 
σωπικού Ά.Σ. εγγράφονται στον προϋπολογισμό του 
Υ.Ε.Ν. και μεταφέρονται στον προϋπολογισμό του 
Υπουργείου Εθνικής Άμυνας / Γ.Ε.Ν.. 

5. Οι Κανονισμοί Εκπαίδευσης των Σχολών βασικής εκ¬ 
παίδευσης Ά.Σ. που λειτουργούν με μέριμνα του Υπουρ¬ 
γείου Εθνικής Άμυνας / Γ.Ε.Ν. καταρτίζονται από τις αντί¬ 
στοιχες Σχολές και εγκρίνονται με κοινή απόφαση Αρχη¬ 
γών Γ.Ε.Ν. και Α.Σ., που προκαλείται με πρωτοβουλία του 
Γ.Ε.Ν.. Ο Κανονισμός Εκπαίδευσης της Σχολής Δόκιμων 
Αιμενοφυλάκων εγκρίνεται με απόφαση του Αρχηγού 
Α.Σ., ύστερα από πρόταση της εκάστοτε αρμόδιας Διεύ¬ 
θυνσης του Υ.Ε.Ν.. 

Οι Κανονισμοί Εκπαίδευσης κάθε Σχολής περιλαμβά¬ 
νουν τα εξής θέματα: 
α) Τον τρόπο εκπαίδευσης. 

β) Τα ανώτατα και κατώτατα όρια βαθμολογίας κάθε 
βαθμολογούμενου μαθήματος. 

γ) Τη διάρκεια διδασκαλίας και εξετάσεων κάθε μαθή¬ 
ματος. 

δ) Την αναλυτική ύλη κάθε μαθήματος, 
ε) Κάθε άλλη αναγκαία λεπτομέρεια σχετικά με την εκ¬ 
παίδευση. 

6. Τα έξοδα λειτουργίας της Σχολής Αιμενοφυλάκων, 
καθώς και οι δαπάνες γενικά των εκπαιδευόμενων σ' αυ¬ 
τήν, βαρύνουν αποκλειστικά τον προϋπολογισμό του 
Υ.Ε.Ν. και δικαιολογούνται κατά τα ισχύοντα κάθε φορά. 

7. Οι οριζόμενοι ως εκπαιδευτικό προσωπικό στη Σχολή 
Δόκιμων Αιμενοφυλάκων αμείβονται για κάθε ώρα διδα¬ 
σκαλίας (θεωρητικής ή πρακτικής) ή διεξαγωγής γρα¬ 
πτών εξετάσεων. Η ανά ώρα αμοιβή καθορίζεται με κοινή 
απόφαση των Υπουργών Οικονομίας και Οικονομικών και 
Εμπορικής Ναυτιλίας. 

8. Με την επιφύλαξη της επόμενης παραγράφου αυτοί 
που απομακρύνονται για οποιονδήποτε λόγο δόκιμοι Ση¬ 


μαιοφόροι Α.Σ. ακολουθούν την προ της κατάταξής τους 
στρατολογική κατάσταση, ο δε χρόνος της φοίτησής 
τους στη Σχολή, από την ορκωμοσία τους μέχρι και την 
απομάκρυνσή τους, συμψηφίζεται με τη στρατιωτική θη¬ 
τεία τους, εφόσον αυτή δεν εκπληρώθηκε. 

9. Για τους δόκιμους Σημαιοφόρους Α.Σ. που απομα¬ 
κρύνονται για λόγους υγείας, η αρμόδια Υγειονομική Επι¬ 
τροπή του Όπλου που αυτοί μεταφέρονται, σύμφωνα με 
την προηγούμενη παράγραφο, αποφαίνεται αν η κατά¬ 
σταση της υγείας τους επιτρέπει την κατάτα ανωτέρω συ¬ 
μπλήρωση της θητείας τους ή τη στράτευσή τους. 

10. Η αρχαιότητα των δόκιμων που κατατάσσονται στις 
παραγωγικές Σχολές του Α.Σ. καθορίζεται από τη σειρά 
επιτυχίας εισαγωγής τους στις οικείες Σχολές. 

11. Μέχρι την έκδοση του προβλεπόμενου από το πα¬ 
ρόν άρθρο Οργανισμού λειτουργίας της Σχολής Δόκιμων 
Λιμενοφυλάκων εξακολουθεί να ισχύει ο υπάρχων Κανο¬ 
νισμός της Σχολής αυτής. 

12. Με προεδρικό διάταγμα ιδρύεται Ακαδημία Α.Σ. και 
ρυθμίζονται τα της οργάνωσης και λειτουργίας, καθώς 
και οι βαθμίδες εκπαίδευσης των Σχολών της Ακαδημίας. 

13. Οι παράγραφοι 4 και 5 του παρόντος άρθρου ισχύ¬ 
ουν μέχρι την έναρξη της λειτουργίας της Ακαδημίας του 
Λ.Σ.. 

ΚΕΦΑΛΑΙΟ Γ 

ΜΕΤΕΚΠΑΙΔΕΥΣΗ - ΕΠΙΜΟΡΦΩΣΗ 
Άρθρο 8 
Γ ενικά θέματα 

(Άρθρα 43 παράγραφος 4, 48 παράγραφος 3 του Ν. 
2935/2001, άρθρο 1 του Ν.Δ. 2636/1953 και άρθρο 11 του 
π.δ. 404/1998) 

1. Το προσωπικό του Α.Σ. μπορεί να εκπαιδεύεται ή με¬ 
τεκπαιδεύεται σε αντικείμενα αρμοδιότητος Α.Σ. για την 
απόκτηση εξειδικευμένων γνώσεων και στη συνέχεια την 
απασχόλησή του σε αυτά. Ως μετεκπαίδευση ή επιμόρ¬ 
φωση, νοείται οποιαδήποτε συμπληρωματική εκπαίδευ¬ 
ση παρέχεται μετά τη βασική εκπαίδευση στο προσωπικό 
του Λ.Σ., από το ίδιο το Σώμα ή από άλλους δημόσιους ή 
ιδιωτικούς φορείς για τη βελτίωση της επαγγελματικής 
κατάρτισης ή την εξειδίκευσή του, σε αντικείμενα αρμο¬ 
διότητος Α.Σ.. 

2. Με προεδρικά διατάγματα, που εκδίδονται με πρότα¬ 
ση του Υπουργού Εμπορικής Ναυτιλίας, μπορούν να 
ιδρύονται ειδικές Σχολές ή Κέντρα μετεκπαίδευσης ή 
Σχολεία επιμόρφωσης του Λ.Σ.. 

Με τα προεδρικά διατάγματα αυτά καθορίζονται: 

α) Η ονομασία της Σχολής ή του Κέντρου μετεκπαίδευ¬ 
σης ή του Σχολείου επιμόρφωσης. 

β) Ο τρόπος οργάνωσης, διοίκησης και λειτουργίας της 
Σχολής ή του Κέντρου μετεκπαίδευσης ή του Σχολείου 
επιμόρφωσης. 

γ) Η διάρκεια της φοίτησης και η έδρα κάθε Σχολής ή 
Κέντρου μετεκπαίδευσης ή του Σχολείου επιμόρφωσης. 

δ) Τα προσόντα και ο τρόπος διορισμού του εκπαιδευ¬ 
τικού προσωπικού. 

ε) Τα προσόντα και ο τρόπος επιλογής των εκπαιδευό¬ 
μενων. 

στ) Οι άδειες και η πειθαρχία κατά τη διάρκεια της με¬ 
τεκπαίδευσης. 

ζ) Τα θέματα που αφορούν την απομάκρυνση των κρι- 
νόμενων ως ακατάλληλων. 

η) Τα απονεμόμενα διπλώματα, πτυχία ή βεβαιώσεις, 
καθώς και κάθε άλλη αναγκαία λεπτομέρεια για την πα¬ 
ροχή της συγκεκριμένης μετεκπαίδευσης ή επιμόρφω¬ 
σης. 

Τα αναλυτικά προγράμματα των διδασκόμενων θεωρη¬ 
τικών και πρακτικών μαθημάτων, τα όρια βαθμολογίας 
αυτών, η διάρκεια της διδασκαλίας τους, ο τρόπος διε¬ 
νέργειας τελικών εξετάσεων και κάθε άλλη αναγκαία λε¬ 
πτομέρεια καθορίζονται με Κανονισμό που εγκρίνεται με 
απόφαση του Υπουργού Εμπορικής Ναυτιλίας. 

3. Ο Αρχηγός Λ.Σ. εγκρίνει με διαταγή του τον αριθμό 
εκείνων που θα φοιτήσουν στις Σχολές ή Κέντρα μετεκ¬ 
παίδευσης ή Σχολεία επιμόρφωσης του Λ.Σ. ή άλλων φο¬ 
ρέων (δημοσίου ή ιδιωτικού τομέα), με γνώμονα τις κάθε 
φορά διαμορφούμενες υπηρεσιακές ανάγκες, μετά εισή¬ 
γηση των κατά περίπτωση αρμόδιων Διευθύνσεων. 

ΚΕΦΑΛΑΙΟ Δ' 

ΕΙΔΙΚΑ ΘΕΜΑΤΑ 
Άρθρο 9 

Γενικές διατάξεις 
(Π.Δ. 276/1993 και άρθρο 8 
παράγραφοι 1,2, 3 του Ν. 2935/2001) 

1. Οι διατάξεις των παραγράφων 1 του άρθρου 32,2 του 
άρθρου 34, 2 του άρθρου 35 και 1 του άρθρου 37 του 
Ν.1943/1991 «Εκσυγχρονισμός της οργάνωσης και λει¬ 
τουργίας της δημόσιας διοίκησης, αναβάθμιση του προ¬ 
σωπικού της και άλλες συναφείς διατάξεις» (ΦΕΚ 50 Α') 
ισχύουν και για το προσωπικό του Λ.Σ., εκτός από τις δια¬ 
τάξεις του δεύτερου εδαφίου της πρώτης παραγράφου 
του προαναφερθέντος άρθρου 37, που αναφέρεται στη 
χορήγηση εκπαιδευτικής άδειας στις περιπτώσεις που 
απαιτείται, οπότε εφαρμόζονται οι κάθε φορά ισχύουσες 
διατάξεις για το προσωπικό του Λ.Σ.. 

2. Η οργανική δύναμη του Λ.Σ. αυξάνεται κατ’ έτος, έως 
το 2006, μέχρι του συνολικού αριθμού των 10.156 ατό¬ 
μων. 

3. Κατ’ έτος εγγράφονται οι αναγκαίες πιστώσεις στον 
προϋπολογισμό του Υ.Ε.Ν. για την κατάταξη δόκιμων 
στις παραγωγικές Σχολές του Λ.Σ., μέχρι να καλυφθεί ο 
αριθμός της οργανικής δύναμης ανά κατηγορία προσω¬ 
πικού, όπως ειδικότερα προβλέπεται στα άρθρα 16 και 
53. 

4. Μετά την κάλυψη της οργανικής δύναμης ο αριθμός 
αυτής μπορεί να αυξάνεται με κοινή υπουργική απόφαση 
των Υπουργών Οικονομίας και Οικονομικών και Εμπορι¬ 
κής Ναυτιλίας. 

Άρθρο 10 

Διάθεση ναρκωτικών ουσιών για εκπαιδευτικούς λόγους 
(Άρθρο 3 παράγραφος 2του Ν. 2575/1998) 

Από τις κατασχεμένες ναρκωτικές ουσίες που δημεύο¬ 
νται ή προορίζονται για καταστροφή, σύμφωνα με τις δια¬ 
τάξεις που ισχύουν, μπορούν να διατίθενται στο Τμήμα 
Δίωξης Ναρκωτικών της Διεύθυνσης Ασφάλειας του 
Υ.Ε.Ν. οι απολύτως αναγκαίες ποσότητες, αποκλειστικά 
για εκπαιδευτικούς σκοπούς. Η διάθεση γίνεται από την 
κατά τόπο αρμόδια Εισαγγελική Αρχή, μετά αίτημα της 
ανωτέρω Διεύθυνσης. Οι όροι φύλαξης και ορθής χρήσης 
των ουσιών αυτών, η κατά περιόδους υποχρεωτική επι¬ 
στροφή, η αντικατάστασή τους, καθώς και κάθε άλλη 


αναγκαία λεπτομέρεια, καθορίζονται με απόφαση του 
Υπουργού Εμπορικής Ναυτιλίας, που δημοσιεύεται στην 
Εφημερίδα της Κυβερνήσεως. 

Άρθρο 11 

Εκπαίδευση - Μετεκπαίδευση του προσωπικού 
της Μονάδας Υποβρυχίων Αποστολών (Μ.Υ.Α.) 
και των Κλιμακίων Ειδικών Αποστολών (Κ.Ε.Α.) Λ.Σ. 
(Άρθρο 6τουΝ. 2329/1995) 

Η εκπαίδευση και μετεκπαίδευση του προσωπικού της 
Μ.Υ.Α. και των Κ.Ε.Α., καθώς και τα θέματα της λειτουρ¬ 
γίας του Σχολείου Ειδικών Αποστολών, καθορίζονται με 
Κανονισμό που εισηγείται ο Αρχηγός Λ.Σ. και κυρώνεται 
με απόφαση του Υπουργού Εμπορικής Ναυτιλίας, που 
δεν δημοσιεύεται στην Εφημερίδα της Κυβερνήσεως. 

ΜΕΡΟΣ ΔΕΥΤΕΡΟ 

ΣΤΑΔΙΟΔΡΟΜΙΑ ΠΡΟΣΩΠΙΚΟΥ 
ΤΟΥ ΛΙΜΕΝΙΚΟΥ ΣΩΜΑΤΟΣ 

ΤΜΗΜΑ ΠΡΩΤΟ 

ΑΞΙΩΜΑΤΙΚΟΙ ΛΙΜΕΝΙΚΟΥ ΣΩΜΑΤΟΣ 
ΚΕΦΑΛΑΙΟ Α' 

ΙΕΡΑΡΧΙΑ - ΔΙΑΚΡΙΣΗ - ΕΞΕΛΙΞΗ - ΟΡΓΑΝΙΚΕΣ ΘΕΣΕΙΣ 

Άρθρο 12 

Προέλευση Αξιωματικών Λιμενικού Σώματος (Λ.Σ.) 

(Άρθρο 7 παράγραφος 1 του Ν. 2935/2001) 

Οι Αξιωματικοί του Λ.Σ. προέρχονται από τους απόφοι¬ 
τους της Σχολής Δόκιμων Σημαιοφόρων, τους κατατασ- 
σόμενους σ'αυτό απευθείας με ειδικότητα Τεχνικούς, Ια¬ 
τρούς, Ιερείς και Ειδικής Μονιμότητας, τους Ανθυπασπι- 
στές από Υπαξιωματικούς Λ.Σ. απόφοιτους της Σχολής 
Δόκιμων Υπαξιωματικών Λ.Σ., τους βαθμοφόρους Λ.Σ. 
αθλητές στους οποίους απονεμήθηκε ο βαθμός του Ση¬ 
μαιοφόρου, καθώς και τους Εφέδρους που μονιμοποιού¬ 
νται κατά το άρθρο 52 και τους προαγόμενους κατ' εφαρ¬ 
μογή της διάταξης της παραγράφου 2 του άρθρου 57 
βαθμοφόρους. 

Άρθρο 13 

Ιεραρχία - Βαθμοί των Αξιωματικών Λ.Σ. 

(Άρθρο 3 του Ν.Δ. 139/1969 και άρθρο 23 
του Ν. 773/1978) 

1. Η ιεραρχία των Αξιωματικών Λ.Σ. προσδιορίζεται από 
το βαθμό και την αρχαιότητα, σύμφωνα και με όσα προ- 
βλέπονται στο άρθρο 17. 

2. Οι βαθμοί των Αξιωματικών του Λ.Σ. είναι: 
α) Ανώτατοι 

Αντιναύαρχος - Αρχηγός 

Υποναύαρχος 

Αρχιπλοίαρχος 

β) Ανώτεροι 

Πλοίαρχος 

Αντιπλοίαρχος 

Πλωτάρχης 

γ) Κατώτεροι 

Υποπλοίαρχος 

Ανθυποπλοίαρχος 

Σημαιοφόρος 

Άρθρο 14 

Διακρίσεις Αξιωματικών Λ.Σ. 

(Άρθρο 7 παράγραφοι 2,3,4 του Ν. 2935/2001) 

1. Οι Αξιωματικοί του Α.Σ. διακρίνονται ως εξής: 

α) (αα) Αξιωματικοί που προέρχονται από τη Σχολή Δό¬ 
κιμων Σημαιοφόρων Λ.Σ., καθώς και 
(ββ) Αξιωματικοί ειδικότητας Τεχνικού μετά τη 19η Ιου¬ 
λίου 2001. 

β) Τεχνικοί (Τ) με ειδικότητα απευθείας κατάταξης πριν 
από την 22α Αυγούστου 1995 (ημερομηνία έναρξης 
ισχύος του Ν. 2329/1995 (ΦΕΚ 172 Α'). 
γ) Ιατροί (I) με ειδικότητα απευθείας κατάταξης, 
δ) Ιερείς, απευθείας κατάταξης, 
ε) Αξιωματικοί, που προέρχονται από τους: 

(αα) Ανθυπασπιστές Λ.Σ. απόφοιτους της Σχολής Δόκι¬ 
μων Υπαξιωματικών Λ.Σ.. 

(ββ) Βαθμοφόρους Λ.Σ. αθλητές στους οποίους απονε- 
μήθηκε ο βαθμός του Σημαιοφόρου Λ.Σ., σύμφωνα με τις 
παραγράφους 1 και 2 του άρθρου 52. 

στ) Αξιωματικοί που προέρχονται από τους βαθμοφό¬ 
ρους Λ.Σ., απόφοιτους της Σχολής Δόκιμων Λιμενοφυλά¬ 
κων, που προάγονται κατ’ εφαρμογή της διάταξης της πα¬ 
ραγράφου 2 του άρθρου 57. 

ζ) Έφεδροι Αξιωματικοί σύμφωνα με την παράγραφο 4 
του άρθρου 52. 

η) Αξιωματικοί Ειδικής Μονιμότητας σύμφωνα με το Μέ¬ 
ρος Τέταρτο του παρόντος. 

2. Για όλες τις παραπάνω κατηγορίες και υποκατηγο¬ 
ρίες Αξιωματικών τηρούνται ιδιαίτερες επετηρίδες. Δεν 
τηρούνται ιδιαίτερες επετηρίδες για τους Αξιωματικούς 
του εδαφίου α(ββ) της προηγούμενης παραγράφου, οι 
οποίοι εντάσσονται στην επετηρίδα των Αξιωματικών 
που ορίζει η παράγραφος 1 β του άρθρου 3, καθώς και για 
τους Έφεδρους Αξιωματικούς, οι οποίοι μετά τη μονιμο¬ 
ποίησή τους εντάσσονται στην επετηρίδα των αναφερο- 
μένων στο εδάφιο ε(ββ) της προηγούμενης παραγρά¬ 
φου. 

3. Οι απευθείας καταταγέντες στο Λ.Σ. ως Αξιωματικοί 
σύμφωνα με τις διατάξεις του Ν.Δ. 31/1973 (ΦΕΚ 133 Α') 
εξελίσσονται σύμφωνα με την παράγραφο 3 του άρθρου 
19. 

Άρθρο 15 

Καταληκτικός βαθμός 
(Άρθρα 7 παράγραφοι 5, 6, 7, 8 και 42 
παράγραφος 8του Ν. 2935/2001) 

1. Ο εν ενεργεία βαθμός μέχρι τον οποίο δύνανται να 
προαχθούν οι Αξιωματικοίτου Λ.Σ., καταλαμβάνοντας ορ¬ 
γανική θέση, είναι για τους: 

α) Αξιωματικούς της παραγράφου Ια (αα) του άρθρου 
14 μέχρι και τον Αντιναύαρχο. 

β) Αξιωματικούς της παραγράφου Ια (ββ), β και γ του 
άρθρου 14 μέχρι και τον Αρχιπλοίαρχο. 

γ) Αξιωματικούςτηςπαραγράφου Ιδτουάρθρου 14μέ- 
χρι και τον Πλοίαρχο. 

δ) Αξιωματικούς της παραγράφου 1 ε και ζ του άρθρου 
14 μέχρι και τον Αντιπλοίαρχο. 

ε) Αξιωματικούςτηςπαραγράφου 1ητου άρθρου 14 μέ¬ 
χρι και τον Πλωτάρχη. 

στ) Αξιωματικούςτηςπαραγράφου 1 στ του άρθρου 14 


μέχρι και τον Ανθυποπλοίαρχο, εφόσον είναι απόφοιτοι 
Ιδρύματος Ανώτατης Εκπαίδευσης Πανεπιστημιακού Το¬ 
μέα, και μέχρι το Σημαιοφόρο, εφόσον είναι απόφοιτοι 
Ιδρύματος Ανώτατης Εκπαίδευσης Τεχνολογικού Τομέα 
ή πρώην Κέντρου Ανώτερης Τεχνολογικής Εκπαίδευσης 
(Κ.Α.ΤΕ.Ε.) ή Τεχνολογικού Επαγγελματικού Ιδρύματος 
(Τ.Ε.Ι.) ή Α.Ε.Ν. ή πρώην Α.Δ.Σ.Ε.Ν.. 

2. Οι Αξιωματικοί της παραγράφου 1β του άρθρου 14 
υπέχουν υποχρέωση δεκαετούς παραμονής στο Λ.Σ. από 
την κατάταξή τους. 

3. Όταν υπάρχουν κενές οργανικές θέσεις Αξιωματικών 
της παραγράφου 1 β και δεν υπηρετούν πλέον άλλοι Αξιω¬ 
ματικοί της κατηγορίας αυτής για την κάλυψή τους, οι θέ¬ 
σεις αυτές μεταφέρονται σε εκείνες των αντίστοιχων βαθ¬ 
μών Αξιωματικών της παραγράφου Ια. 

Άρθρο 16 
Οργανικές θέσεις 

(Άρθρο 8 παράγραφος 4 του Ν. 2935/2001 και άρθρο 

τριακοστό τρίτο παράγραφοι 3, 4, 6του Ν. 2932/2001) 

1. Οι οργανικές θέσεις των Αξιωματικών Λ.Σ. μέχρι την 
έναρξη ισχύος του Ν. 2932/2001 (ΦΕΚ 145 Α') έχουν ως 
ακολούθως: 

α) Των Αξιωματικών της παραγράφου Ια (αα) του άρ¬ 
θρου 14 σε εξακόσιες σαράντα ως ακολούθως: 


Αντιναύαρχος 1 

Υποναύαρχοι 2 

Αρχιπλοίαρχοι 8 

Πλοίαρχοι 52 

Αντιπλοίαρχοι 84 

Πλωτάρχες 116 

Υποπλοίαρχοι 150 

Ανθυποπλοίαρχοι και Σημαιοφόροι (ενιαίες) 227. 

β)ΤωνΑξιωματικώντηςπαραγράφου Ιβτουάρθρου 14 
σε σαράντα τρεις ως ακολούθως: 

Αρχιπλοίαρχος 1 

Πλοίαρχοι 2 

Αντιπλοίαρχοι 8 

Πλωτάρχες, Υποπλοίαρχοι και 
Ανθυποπλοίαρχοι (ενιαίες) 32. 

γ) ΤωνΑξιωματικώντηςπαραγράφου Ιγτουάρθρου 14 
σε δέκα ως ακολούθως: 

Αρχιπλοίαρχος 1 

Πλοίαρχοι - Αντιπλοίαρχοι - Πλωτάρχες - 
Υποπλοίαρχοι (ενιαίες) 4 

Ανθυποπλοίαρχοι 5. 


δ) Η μία οργανική θέση του Αξιωματικού της παραγρά¬ 
φου 1δ του άρθρου 14 ορίζεται στο βαθμό του Ανθυπο¬ 
πλοιάρχου και αυτή μεταφέρεται μέχρι και τη προαγωγή 
του στο βαθμό του Πλοιάρχου. 

ε) Των Αξιωματικών της παραγράφου 1ε (αα) του άρ¬ 
θρου 14 σε εκατόν εβδομήντα ως ακολούθως: 
Πλωτάρχες 20 

Υποπλοίαρχοι 36 

Ανθυποπλοίαρχοι και Σημαιοφόροι (ενιαίες) 114. 

2. Οι οργανικές θέσεις των Αξιωματικών της προηγού¬ 
μενης παραγράφου αυξάνονται σύμφωνα με το άρθρο 
τριακοστό τρίτο του Ν. 2932/2001 (ΦΕΚ 145 Α') κατά τε¬ 
τρακόσιες δεκαεννέα ως ακολούθως: 

α) ΤωνΑξιωματικώντηςπαραγράφου Ιατουάρθρου 14 
κατά τριακόσιες ογδόντα δύο από τις οποίες: 

Υποναύαρχος 

1 

Αρχιπλοίαρχοι 

6 

Πλοίαρχοι 

18 

Αντιπλοίαρχοι 

60 

Πλωτάρχες 

72 

Υποπλοίαρχοι 

102 


ως Γενικός Επιθεωρητής 


Ανθυποπλοίαρχοι και Σημαιοφόροι (ενιαίες) 123. 


β) ΤωνΑξιωματικώντηςπαραγράφου Ιγτου άρθρου 14 
κατά μία στο βαθμό του Υποναυάρχου, προς εφαρμογή 
της παραγράφου 3β του άρθρου 48. 


γ) Των Αξιωματικών της παραγράφου 1ε (αα) του άρ¬ 
θρου 14 κατά έξι από τις οποίες: 

Αντιπλοίαρχοι 1 

Πλωτάρχες 5. 


δ) Των Αξιωματικών της παραγράφου 1ε (ββ) και ζ του 
άρθρου 14 κατά είκοσι ενιαίες σε όλους τους βαθμούς. 

ε) Των Αξιωματικών της παραγράφου 1 στ του άρθρου 
14 κατά δέκα ενιαίες στους βαθμούς Ανθυποπλοιάρχου - 
Σημαιοφόρου. 

3. Η πλήρωση των θέσεων του εδαφίου (α) της προη¬ 
γούμενης παραγράφου σε εισαγωγικό βαθμό ολοκληρώ¬ 
νεται μέχρι το τέλος του 2006. 

4. Η πλήρωση των υπόλοιπων θέσεων εκτός εισαγωγι¬ 
κού βαθμού του εδαφίου (α) της παραγράφου 2 γίνεται 
σταδιακά κατ’ έτος και ολοκληρώνεται το 2006 ως ακο¬ 


λούθως: 

Πλοίαρχοι 3 

Αντιπλοίαρχοι 10 

Πλωτάρχες 12 

Υποπλοίαρχοι 17 


Η πλήρωση των θέσεων των εδαφίων (β), (γ), (δ) και (ε) 
της παραγράφου 2 γίνεται εφόσον υπάρχουν Αξιωματι¬ 
κοί, οι οποίοι έχουν τα τυπικά και ουσιαστικά για προαγω¬ 
γή προσόντα. 

5. Με την απονομή του βαθμού του Σημαιοφόρου της 
παραγράφου 1ε (ββ) του άρθρου 14 σε βαθμοφόρους 
του Λ.Σ. κατ' εφαρμογή των διατάξεων των παραγράφων 
1 και 2 του άρθρου 52, κενώνονται οι οργανικές θέσεις 
των αντίστοιχων βαθμών προέλευσής τους. 


Άρθρο 17 


Γενικές διατάξεις για την αρχαιότητα 
(Άρθρο 9 παράγραφοι 1 μέχρι και 10 του Ν. 2935/2001) 


1. Η στρατιωτική ιεραρχία περιλαμβάνει την ιεραρχία 
των βαθμών και την ιεραρχία των καθηκόντων. 

2. Οι Αξιωματικοί Λ.Σ. ανάλογα με τη θέση τους στην ιε¬ 
ραρχία των βαθμών έχουν μεταξύ τους την ιδιότητα του 
ανώτερου ή του κατώτερου. 

3. Οι ομοιόβαθμοι Αξιωματικοί ανάλογα με την αρχαιό¬ 
τητά τους και την κατηγορία, στην οποία ανήκουν, έχουν 
μεταξύ τους την ιδιότητα του αρχαιότερου ή του νεότε¬ 
ρου. 

4. Μεταξύ ομοιόβαθμων Αξιωματικών, που συνδέονται 
με σχέση διοικητικής υπαγωγής ή εξάρτησης, η αρχαιό¬ 
τητα έχει την ίδια ισχύ που έχει και η διαφορά του βαθμού. 

5. Η ιεραρχία των καθηκόντων είναι η κλίμακα της διοί¬ 
κησης. Αναλόγως με τη θέση που έχουν οι Αξιωματικοί 
στην ιεραρχία των καθηκόντων, έχουν οι μεν προς τους δε 
την ιδιότητα του προϊστάμενου ή του υφιστάμενου. Η ιε¬ 
ραρχία των καθηκόντων βρίσκεται σε αρμονία με την ιε¬ 
ραρχία των βαθμών ή την αρχαιότητα. 


6. Η αρχαιότητα των Αξιωματικών σε κάθε βαθμό προσ¬ 
διορίζεται από το χρόνο κτήσης του βαθμού αυτού, πλην 
των ειδικών περιπτώσεων που καθορίζονται στις διατά¬ 
ξεις του Κώδικα αυτού. 

Ως χρόνος κτήσης του βαθμού λογίζεται η χρονολογία 
υπογραφής του προεδρικού διατάγματος με το οποίο 
απονεμήθηκε ο βαθμός ή, γι’ αυτούς που προάγονται 
αναδρομικά, η συγκεκριμένη αναδρομική χρονολογία 
κτήσης του βαθμού που καθορίζεται στο προεδρικό διά¬ 
ταγμα. 

7. α) Εφόσον δεν ορίζεται διαφορετικά κατά τις διατά¬ 
ξεις του Κώδικα αυτού, στην περίπτωση ταυτόχρονης 
προαγωγής ομοιοβάθμων, η αρχαιότητα προσδιορίζεται 
από εκείνη του αμέσως προηγούμενου βαθμού. 

β) Η αρχαιότητα που αποκτούν οι Αξιωματικοί κάθε κα¬ 
τηγορίας διατηρείται σε όλη τη διάρκεια της σταδιοδρο¬ 
μίας τους, εκτός αν επέλθουν μεταβολές λόγω: 

αα) Απώλειας αρχαιότητας σύμφωνα με τις σχετικές για 
την κατάσταση ισχύουσες διατάξεις. 

ββ) Μη συμπλήρωσης από υπαιτιότητά τους των τυπι¬ 
κών προς προαγωγή προσόντων. 

γγ) Προαγωγής τους σύμφωνα με τη διάταξη της πα¬ 
ραγράφου 3 του άρθρου 52. 

δδ) Κρίσης τους ως παραμενόντων στον ίδιο βαθμό. 

εε) Προαγωγής επ’ ανδραγαθία, ή λόγω διακεκριμένης 
πράξης. 

στστ) Προαγωγής σύμφωνα με τις διατάξεις των παρα¬ 
γράφων 3α του άρθρου 19 και 1 δ, ε και στ του άρθρου 57. 

8. Η υπάρχουσα στην επετηρίδα σειρά αρχαιότητας δεν 
διαταράσσεται από αναδρομική προαγωγή, που γίνεται 
με βάση ειδικές διατάξεις, εκτός των περιπτώσεων που 
προβλέπει ο Κώδικας αυτός. 

9. Όλοι οι Αξιωματικοί Λ.Σ., ανεξάρτητα από την αρχαι¬ 
ότητα που αποκτούν, εντασσόμενοι σύμφωνα με αυτή 
στην οικεία επετηρίδα τους, έχουν και μεταξύ τους μία γε¬ 
νική σειρά αρχαιότητας, η οποία ειδικά για τους ομοιό- 
βαθμους ρυθμίζεται ως εξής: 

α) ΟιΑξιωματικοίτηςπαραγράφου Ιατουάρθρου ^εί¬ 
ναι αρχαιότεροι των ομοιοβάθμων τους Αξιωματικών των 
παραγράφων 1 β, 1 γ, 1 δ, 1ε και 1 στ του άρθρου 14 που 
προήχθησαν στο ίδιο έτος με αυτούς. 

β) Οι Αξιωματικοί των παραγράφων 1 β, 1 γ, 1δ του άρ¬ 
θρου 14 είναι αρχαιότεροι των ομοιοβάθμων τους Αξιω¬ 
ματικών των παραγράφων 1ε και 1 στ του άρθρου 14, που 
προήχθησαν στο ίδιο έτος με αυτούς, η δε αρχαιότητα με¬ 
ταξύ των ομοιοβάθμων Αξιωματικών των παραγράφων 
1 β, 1 γ, Ιδτου άρθρου 14 προσδιορίζεται σύμφωνα μετά 
οριζόμενα στις παραγράφους 6 και 7 του παρόντος άρ¬ 
θρου. 

γ) ΟιΑξιωματικοίτηςπαραγράφου Ιετου άρθρου 14εί¬ 
ναι αρχαιότεροι των ομοιοβάθμων τους Αξιωματικών της 
παραγράφου 1 στ του άρθρου 14, που προήχθησαν στο 
ίδιο έτος με αυτούς. 

δ) Όλοι οι μόνιμοι εν ενεργεία Αξιωματικοί Λ.Σ. από το 
βαθμό του Ανθυποπλοιάρχου και άνω είναι αρχαιότεροι 
των εφέδρων Αξιωματικών που δεν μονιμοποιήθηκαν κα¬ 
τά την παράγραφο 4 του άρθρου 52. 

10. Με την επιφύλαξη της παραγράφου 4 του άρθρου 
98, οι μόνιμοι εν ενεργεία Αξιωματικοί Λ.Σ. θεωρούνται 
πάντοτε αρχαιότεροιτων ομοιόβαθμων εφέδρων, οι οποί¬ 
οι ανακαλούνται στην ενεργό υπηρεσία. 

ΤΥΠΙΚΑ ΚΑΙ ΟΥΣΙΑΣΤΙΚΑ ΠΡΟΣΟΝΤΑ ΠΡΟΑΓΩΓΗΣ 
Άρθρο 18 

Γενικές προϋποθέσεις προαγωγής 
(Άρθρο 9παράγραφοι 11,12,13του Ν. 2935/2001) 

1. Προαγωγή δεν ενεργείται και βαθμός δεν απονέμεται 
σε Αξιωματικό Λ.Σ. αν δεν υπάρχει αντίστοιχη κενή οργα¬ 
νική θέση, εκτός των περιπτώσεων Αξιωματικών που προ- 
άγονται, ανεξάρτητα από την ύπαρξη ή μη κενών οργανι¬ 
κών θέσεων, όπως: 

α) Των ονομαζόμενων Σημαιοφόρων, αποφοίτων της 
Σχολής Δόκιμων Αξιωματικών Λ.Σ., σύμφωνα με τα οριζό¬ 
μενα στην παράγραφο 2 του επόμενου άρθρου. 

β) Αυτών που συμπλήρωσαν το μέγιστο χρόνο παραμο¬ 
νής στο βαθμό, σύμφωνα με το άρθρο 20, καθώς και των 
προαγόμενων κατ' εφαρμογή της παραγράφου 3 του άρ¬ 
θρου 19 και ειδικών διατάξεων του παρόντος. 

γ) Όσων η κρίση για προαγωγή αναβλήθηκε ή ανεστά- 
λη για τους λόγους που αναφέρονται στις οικείες διατά¬ 
ξεις του Κώδικα αυτού και εφόσον νεότεροι τους είχαν 
κριθεί πριν από την κρίση τους ως προακτέοι ή είχαν τα 
νόμιμα προσόντα προαγωγής. 

δ) Των Αξιωματικών που τίθενται σε αποστρατεία μετά 
από την πάροδο των τριάντα ημερών από την προαγωγή 
τους ή προάγονται αποστρατευόμενοι, σύμφωνα με τα 
οριζόμενα στις οικείες διατάξεις του Κώδικα αυτού. 

ε) Των κρινόμενων ως ευδοκίμως τερματισάντων τη 
σταδιοδρομία τους και αποστρατευόμενων Ανώτατων 
Αξιωματικών, καθώς και των λοιπών ομοίως κρινόμενων 
Αξιωματικών, που διανύουν τον τελευταίο βαθμό της εξέ¬ 
λιξής τους, σύμφωνα με τις οικείες διατάξεις του Κώδικα 
αυτού. 

στ) Εκείνων που σύμφωνα με τα οριζόμενα στις διατά¬ 
ξεις των παραγράφων 7(β)(εε) του άρθρου 17, ΙΟτου άρ¬ 
θρου 48 και του άρθρου 52 απονεμήθηκε ο ανώτερος από 
τον κατεχόμενο βαθμό. 

ζ) Των δικαιουμένων μετά από επανάκριση ή επανάλη¬ 
ψη της κρίσης τους, σύμφωνα με τα οριζόμενα στις δια¬ 
τάξεις του άρθρου 36, εφόσον προήχθησαν νεότεροι 
τους ή είχαν τα νόμιμα προσόντα για να προαχθούν. 

2. Αξιωματικός σε ενέργεια δεν προάγεται χωρίς σχετι¬ 
κή κρίση, με την οποία και διαπιστώνεται ότι κατέχει τα 
προβλεπόμενα τυπικά και ουσιαστικά προσόντα του βαθ¬ 
μού, με εξαίρεση τις περιπτώσεις που ορίζονται στις οι¬ 
κείες διατάξεις του Κώδικα αυτού. 

3. Τα γενικά τυπικά προς προαγωγή προσόντα είναι η 
συμπλήρωση του κατά τα επόμενα άρθρα προβλεπομέ- 
νου ελάχιστου ή μέγιστου, αντίστοιχα, χρόνου παραμο¬ 
νής στο βαθμό. 

Άρθρο 19 

Ελάχιστος χρόνος παραμονής στο βαθμό 
(Άρθρο ΙΟτου Ν. 2935/2001) 

1. Οι Αξιωματικοί Λ.Σ. δεν προάγονται αν δεν συμπλη¬ 
ρώσουν το γενικό τυπικό προσόν του ελάχιστου χρόνου 
παραμονής στο βαθμό που κατέχουν, ως εξής: 

αα) Σημαιοφόρος: Τρία έτη πραγματικής υπηρεσίας 
στο βαθμό αυτόν. 

ββ) Ανθυποπλοίαρχος: Τέσσερα έτη πραγματικής υπη¬ 
ρεσίας στο βαθμό αυτόν. 

γγ) Υποπλοίαρχος: Πέντε έτη πραγματικής υπηρεσίας 


στο βαθμό ή δώδεκα έτη συνολικής υπηρεσίας Αξιωματι¬ 
κού Λ.Σ., από τα οποία δύο έτη πραγματικής υπηρεσίας 
στο βαθμό του Υποπλοιάρχου. 

δδ) Πλωτάρχης: Τέσσερα έτη πραγματικής υπηρεσίας 
στο βαθμό ή δεκαέξι έτη συνολικής υπηρεσίας Αξιωματι¬ 
κού Λ.Σ., από τα οποία δύο έτη πραγματικής υπηρεσίας 
στο βαθμό του Πλωτάρχη. 

εε) Αντιπλοίαρχος: Τέσσερα έτη πραγματικής υπηρε¬ 
σίας στο βαθμό ή είκοσι έτη συνολικής υπηρεσίας Αξιω¬ 
ματικού Λ.Σ., από τα οποία δύο έτη πραγματικής υπηρε¬ 
σίας στο βαθμό του Αντιπλοιάρχου. 

στστ) Πλοίαρχος: Δύο έτη πραγματικής υπηρεσίας στο 
βαθμό ή είκοσι δύο έτη συνολικής υπηρεσίας Αξιωματι¬ 
κού Λ.Σ., από τα οποία ένα έτος πραγματικής υπηρεσίας 
στο βαθμό του Πλοιάρχου. 

ζζ) Αρχιπλοίαρχος: Δύο έτη πραγματικής υπηρεσίας 
στο βαθμό ή εικοσιτέσσερα έτη συνολικής υπηρεσίας 
Αξιωματικού Λ.Σ., από τα οποία ένα έτος πραγματικής 
υπηρεσίας στο βαθμό του Αρχιπλοιάρχου. 

ηη) Υποναύαρχος: Δύο έτη πραγματικής υπηρεσίας 
στο βαθμό ή τρία έτη συνολικής υπηρεσίας ως Ανώτατος 
Αξιωματικός ή είκοσι πέντε συνολικά έτη υπηρεσίας Αξιω¬ 
ματικού Λ.Σ., από τα οποία ένα έτος πραγματικής υπηρε¬ 
σίας στο βαθμό του Υποναυάρχου. 

2.0 χρόνος φοίτησης στη Σχολή Δόκιμων Σημαιοφόρων 
Λ.Σ., εφόσον δεν προκαλείται διατάραξη της σειράς αρ¬ 
χαιότητας των Αξιωματικών της οικείας επετηρίδας, προ- 
σμετράται για τη συμπλήρωση του προαναφερόμενου 
ελάχιστου χρόνου παραμονής για προαγωγή στον επόμε¬ 
νο βαθμό των Σημαιοφόρων απόφοιτων της Σχολής αυ¬ 
τής, καθώς επίσης και στις περιπτώσεις που απαιτείται συ¬ 
νολική υπηρεσία Αξιωματικού, όπως αυτές προβλέπονται 
στα με στοιχεία από (γγ) έως και (ηη) της προηγούμενης 
παραγράφου του παρόντος άρθρου ή στα με στοιχεία από 
(αα) έως και (δδ) της παραγράφου 1 (β) του επόμενου άρ¬ 
θρου. Αν υπάρχουν διαφορετικές ημερομηνίες κατάταξης 
στην ίδια εκπαιδευτική σειρά, υπολογίζεται ως χρόνος 
φοίτησης της παραγωγικής Σχολής του Λ.Σ., και μόνο για 
τη συμπλήρωση τωντυπικώνπρος προαγωγή προσόντων, 
ο χρόνος από την ημερομηνία κατάταξης των πρώτων 
προσκαλούμενων δόκιμων μέχρι καιτηνπροηγουμένη της 
ονομασίας τους ως μόνιμων στελεχών του Λ.Σ.. 

3.α) Οι πτυχιούχοι Ιδρύματος Ανώτατης Εκπαίδευσης 
Πανεπιστημιακού Τομέα, καθώς και οι κάτοχοι τουλάχι¬ 
στον διπλώματος Αξιωματικού Εμπορικού Ναυτικού Γ'τά- 
ξεως, απόφοιτοι της Σ.Δ.Υ.Λ.Σ. Αξιωματικοί προάγονται 
με τη συμπλήρωση του ελάχιστου χρόνου παραμονής 
στο βαθμό και σύμφωνα με τις ισχύουσες διατάξεις, ανε¬ 
ξάρτητα από την ύπαρξη κενών οργανικών θέσεων. Οι θέ¬ 
σεις του βαθμού από τον οποίο προάγονται οι προαναφε- 
ρόμενοι δεν θεωρούνται κενές για τους κατώτερους βαθ¬ 
μούς και για όσο χρονικό διάστημα στις καταληφθείσες 
θέσεις υπηρετούν υπεράριθμοι. 

β) Αξιωματικοί της παραγράφου 3 του άρθρου 14δύνα- 
νται να προαχθούν εν ενεργεία στο βαθμό του Πλοιάρ¬ 
χου, εκτός οργανικών θέσεων, με τη συμπλήρωση τεσσά¬ 
ρων ετών πραγματικής υπηρεσίας στο βαθμό του Αντι- 
πλοιάρχου ή τριάντα ετών συνολικής υπηρεσίας 
Αξιωματικού Λ.Σ., από τα οποία δύο έτη πραγματικής υπη¬ 
ρεσίας στο βαθμό του Αντιπλοιάρχου. Οι ανωτέρω Αξιω¬ 
ματικοί αποστρατεύονται σύμφωνα με τις ισχύουσες δια¬ 
τάξεις του Κώδικα αυτού, που αφορούν τους Αξιωματι¬ 
κούς της παραγράφου 1ε του άρθρου 14. 

4. Για τον υπολογισμό του χρόνου παραμονής στον κα- 
τεχόμενο βαθμό, ο μήναςλογίζεταιότιέχειτριάνταημέρες. 

Άρθρο 20 

Μέγιστος χρόνος παραμονής στο βαθμό 
(Άρθρο 11 του Ν. 2935/2001) 

1. Εφόσον συντρέχουν οι λοιπές προϋποθέσεις προα¬ 
γωγής, οι Ανθυποπλοίαρχοι, Υποπλοίαρχοι, Πλωτάρχες 
και Αντιπλοίαρχοι Α.Σ. προάγονται στον ανώτερο βαθμό, 
ανεξάρτητα από την ύπαρξη ή μη κενών οργανικών θέσε¬ 
ων, μετη συμπλήρωση: 

α) Οκτώ ετών στον κατεχόμενο βαθμό του Ανθυποπλοι¬ 
άρχου και Υποπλοιάρχου Λ.Σ., αντίστοιχα ή έξι ετών στον 
κατεχόμενο βαθμό του Πλωτάρχη και Αντιπλοιάρχου 
Λ.Σ., αντίστοιχα. 

β) Του ακόλουθου κατά βαθμό χρόνου συνολικής υπη¬ 
ρεσίας Αξιωματικού Λ.Σ.: 

αα) Ανθυποπλοίαρχοι: Έντεκα έτη. 

ββ) Υποπλοίαρχοι: Δεκαεπτά έτη. 

γγ) Πλωτάρχες: Δεκαεννέα έτη. 

δδ) Αντιπλοίαρχοι: Είκοσι οκτώ έτη. 

2. α) Οι θέσεις του βαθμού από τον οποίο προάγονται οι 
κατά την προηγούμενη παράγραφο του παρόντος άρ¬ 
θρου Αξιωματικοί δεν θεωρούνται κενές για τους κατώτε¬ 
ρους βαθμούς και για όσο χρονικό διάστημα στις καταλη- 
φθείσες θέσεις υπηρετούν υπεράριθμοι, με εξαίρεση τις 
αναφερόμενες στην παράγραφο 1 του άρθρου 18 (δ) και 
(ε) περιπτώσεις. 

β) Όσοι Αξιωματικοί Α.Σ. συμπληρώνουν ή έχουν συ- 
μπληρώσειτον ελάχιστο χρόνο παραμονής τους στο βαθ¬ 
μό και κρίθηκαν προακτέοι, καταλαμβάνουν εκείνες τις 
κενές οργανικές θέσεις του ανώτερου βαθμού, που τους 
αναλογούν, και μέχρι εξαντλήσεώς τους. Εφόσον υπάρ¬ 
χουν και άλλοι για να προαχθούν, αυτοί προάγονται κατά 
τη συμπλήρωση του μέγιστου χρόνου, σύμφωνα με τις 
παραγράφους 1 και2(α). 

3. α) Για την εφαρμογή της παραγράφου 1(β) του παρό¬ 
ντος άρθρου στους Αξιωματικούς της παραγράφου 1ε 
του άρθρου 14 και υπό την επιφύλαξη της παραγράφου 
3(α) του προηγούμενου άρθρου, ως μέγιστος χρόνος συ¬ 
νολικής υπηρεσίας Αξιωματικού των αναφερόμενων σ’ 
αυτή αντίστοιχων βαθμών, θεωρείται και υπολογίζεται ο 
πέραν από τα δεκατρία έτη χρόνος συνολικής υπηρεσίας 
τους στο Λ.Σ., από της κατατάξεώς τους ως δόκιμοι Κε- 
λευστές, εφόσον από την προσμέτρηση του πλασματικού 
αυτού χρόνου δεν προκαλείται διατάραξη της ισχύουσας 
κάθε φορά σειράς αρχαιότητας μεταξύ των εγγεγραμμέ¬ 
νων στην ίδια επετηρίδα Αξιωματικών. Η διάταξη του πα¬ 
ρόντος εδαφίου δεν εφαρμόζεται στους Αξιωματικούς 
της παραγράφου 1ε (αα) του άρθρου 14, που δεν εκπλή¬ 
ρωσαν τις προβλεπόμενες από τις διατάξεις των άρθρων 
22 και 59 υποχρεώσεις τους. 

β) (αα) Οι Αξιωματικοί της παραγράφου 1ε (αα) του άρ¬ 
θρου 14 που προήχθησαν με υπολογισμό του χρόνου 
υπηρεσίας Ναύτη Λιμενικού και Λιμενοφύλακα, διατα- 
ράσσοντας τη σειρά αρχαιότητας, δεν προάγονται στον 
επόμενο βαθμό και παραμένουν στον κατεχόμενο, μέχρι 
να συμπληρώσουν τα τυπικά προσόντα για προαγωγή 
στον κατεχόμενο από τους παραπάνω βαθμό, εκείνοι που 
ήταν κατά την 22α Αυγούστου 1995 αρχαιότεροι τους. 

(ββ) Οι Αξιωματικοί της παραγράφου 1ε (αα) του άρ¬ 
θρου 14 που κατά την 22α Αυγούστου 1995 δεν είχαν την 


προϋπηρεσία του Ναύτη Λιμενικού ή και Λιμενοφύλακα, 
προαγόμενοι με τη συμπλήρωση των τυπικών τους προ¬ 
σόντων, και εφόσον δεν απώλεσαν για οποιονδήποτε άλ¬ 
λο λόγο τη σειρά αρχαιότητάς τους, τίθενται σ' αυτήν που 
είχαν πριν από την 22α Αυγούστου 1995, οπότε και επέρ¬ 
χεται η αποκατάσταση της σειράς αρχαιότητάς τους. Τυ¬ 
χόν κώλυμα προαγωγής τους, εκτός της μη ύπαρξης κε¬ 
νών οργανικών θέσεων, δεν κωλύει την προαγωγή στον 
επόμενο βαθμό των αναφερόμενων στο εδάφιο (β) (αα) 
της παρούσας παραγράφου Αξιωματικών, εφόσον συ¬ 
ντρέχουν οι λοιπές προϋποθέσεις προαγωγής τους. 

4. α) Ως συνολικός χρόνος Αξιωματικού Α.Σ. για την 
εφαρμογή των διατάξεων του Ν. 988/1979 (ΦΕΚ 258 Α') 
και Ν. 1135/1981 (ΦΕΚ 60 Α') υπολογίζεται ο διανυθείς 
χρόνος του δόκιμου στις παραγωγικές Σχολές του Λ.Σ., 
καθώς και ο λογιζόμενος χρόνος της παραγράφου 3 (α) 
του παρόντος άρθρου. 

β) Γ ια τις καθοριζόμενες στην παράγραφο 1 του άρ¬ 
θρου 1 του Ν. 988/1979 (ΦΕΚ 258 Α') και στο άρθρο 6 του 
Ν. 2838/2000 (ΦΕΚ 179 Α'), μισθολογικές προαγωγές σε 
ανώτερο βαθμό δεν απαιτείται να προβλέπεται αυτός για 
τις συγκεκριμένες κατηγορίες Αξιωματικών Λ.Σ.. 

5. Στους κατέχοντας το βαθμό του Υποπλοιάρχου της 
παραγράφου 1ε(αα) του άρθρου 14 που κατά την 22α Αυ¬ 
γούστου 1995 είχαν όλα τα νόμιμα προς προαγωγή προ¬ 
σόντα, αλλά δεν ελήφθη υπόψη για την αναδρομική προ¬ 
αγωγή τους στο βαθμό του Σημαιοφόρου ο πέραντων δε¬ 
καεπτά ετών χρόνος πραγματικής συνολικής υπηρεσίας 
από την κατάταξή τους στην οικεία για αυτούς Σχολή, ο 
πλεονάζων αυτός χρόνος προσμετράται αναδρομικά για 
την προαγωγή τους στον επόμενο βαθμό προς συμπλή¬ 
ρωση του μέγιστου χρόνου πραγματικής συνολικής υπη¬ 
ρεσίας, χωρίς διατάραξη της υφιστάμενης σειράς αρχαι¬ 
ότητας. 

Άρθρο 21 

Υπολογισμός χρόνου παραμονής στο βαθμό 
(Άρθρο 12του Ν. 2935/2001) 

1. Για τον υπολογισμό του απαιτούμενου χρόνου παρα¬ 
μονής σε κάθε βαθμό, ως γενικού τυπικού προσόντος 
προαγωγής, λαμβάνεται υπόψη και προσμετράται ο χρό¬ 
νος κατά τον οποίο διετέλεσε ο Αξιωματικός Α.Σ. στο βαθ¬ 
μό αυτόν σε κανονική άδεια ενός μήνα για κάθε έτος. 

2. Λαμβάνεται επίσης υπόψη και προσμετράται, εφόσον 
ο απαιτούμενος ελάχιστος χρόνος πραγματικής υπηρε¬ 
σίας σε κάθε βαθμό είναι άνω των δύο ετών, και ο χρόνος 
κατά τον οποίο διετέλεσε ο Αξιωματικός σε: 

α) Άδεια λόγω νόσου μέχρι δώδεκα μήνες συνολικά. 

β) Νοσηλεία μέχρι δώδεκα μήνες συνολικά. 

γ) Νοσηλεία ή αναρρωτική άδεια, λόγω τραυματισμού, 
που έχει σχέση με τις επιχειρήσεις ή την Υπηρεσία ή ασθέ¬ 
νεια που προήλθε από τις κακουχίες πολέμου ή υπηρε¬ 
σίας σε ειρήνη. 

δ) Άδεια κυήσεως ή λοχείας προκειμένου περί γυναι¬ 
κών. 

ε) Εκπαιδευτική άδεια μέχρι εικοσιτέσσερις μήνες συ¬ 
νολικά. 

3. Κατά την εφαρμογή των παραγράφων 1 και 2, εκτός 
της περίπτωσης 2 (γ), δεν μπορεί να υπολογισθεί για προ¬ 
αγωγή του Αξιωματικού ο χρόνος υπηρεσίας άνω του 
ενός τρίτου του απαιτούμενου χρόνου προς προαγωγή. 

4. Δεν λογίζεται ως χρόνος παραμονής στο βαθμό, ο 

χρόνος που ο Αξιωματικός διετέλεσε στο βαθμό αυτόν 
σε: 

α) Αργία με προσωρινή απόλυση, 
β) Αργία με πρόσκαιρη παύση, 
γ) Διαθεσιμότητα με αίτηση του ενδιαφερομένου, 
δ) Άδεια χωρίς αποδοχές. 

ε) Επιβληθείσα από οποιοδήποτε δικαστήριο και εκτιο- 
μένη στερητική της ελευθερίας του ποινή. 

στ) Προσωρινή κράτηση ή σύλληψη και κράτηση μετά 
από δικαστικό ένταλμα ή βούλευμα, εφόσον δεν επακο¬ 
λούθησε απαλλακτικό βούλευμα ή αθωωτική απόφαση. 

ζ) Λιποταξία, εφόσον δεν επακολούθησε απαλλακτικό 
βούλευμα ή αθωωτική απόφαση. 

η) Αυτεπάγγελτη διαθεσιμότητα, εφόσον δεν επακο¬ 
λούθησε ακυρωτική απόφαση διοικητικού δικαστηρίου ή 
απαλλακτική απόφαση του αρμόδιου Ανακριτικού Συμ¬ 
βουλίου Λ.Σ.. 

5. Όλες οι λοιπές, μη ειδικώς οριζόμενες από τις διατά¬ 
ξεις του παρόντος άρθρου, άδειες που χορηγούνται στα 
στελέχη του Λ.Σ. υπολογίζονται στον απαιτούμενο χρόνο 
παραμονής τους στο βαθμό, που κατέχουν κάθε φορά. 

Άρθρο 22 

Ειδικά τυπικά προσόντα 
(Άρθρο 13 του Ν. 2935/2001) 

1. Γ ιατηνπροαγωγήτωνΑξιωματικώντηςπαραγράφου 
Ια του άρθρου 14 στο βαθμό του Υποπλοιάρχου, απαιτεί¬ 
ται η υποβολή στη Διεύθυνση Προσωπικού Λ.Σ. τίτλου ξέ¬ 
νης γλώσσας, επιπέδου τουλάχιστον δευτέρου, σύμφω¬ 
να με τις ισχύουσες διατάξεις του Ν. 2740/1999 (ΦΕΚ186 
Α') ή ΡΙΒ3Τ ΟΕΡΤΙΕΙΟΑΤΕ για την αγγλική ή του αντίστοι¬ 
χου τίτλου της γαλλικής, ιταλικής, γερμανικής ή ισπανι¬ 
κής γλώσσας. Το αντίγραφο ή φωτοαντίγραφο του παρα¬ 
πάνω τίτλου είναι επικυρωμένο για τη γνησιότητα από το 
μορφωτικό ακόλουθο της οικείας για τη γλώσσα Πρε¬ 
σβείας ή το αρμόδιο κατά περίπτωση, επίσημα αναγνωρι¬ 
σμένο από το Ελληνικό Δημόσιο όργανο. Η διάταξη αυτής 
της παραγράφου εφαρμόζεται και για όσους κατατάχθη¬ 
καν στη Σχολή Δόκιμων Σημαιοφόρων Λ.Σ. μετά την 22α 
Αυγούστου1995. 

2. Για την προαγωγή στο βαθμό του Πλωτάρχη Λ.Σ.: 

α) Για τους από την 22α Αυγούστου 1995 και μέχρι την 
19η Ιουλίου 2001 ονομαζόμενους Σημαιοφόρους της πα¬ 
ραγράφου Ια (αα) του άρθρου 14 απαιτείται: 

αα) Οι διπλωματούχοι πλοίαρχοι ή μηχανικοί προέλευ¬ 
σης Α.Ε.Ν. ή πρώην Α.Δ.Σ.Ε.Ν. να έχουν διανύσει συνολι¬ 
κή υπη ρεσία το υλάχιστοντεσσάρων ετών σε πλωτά ή ενα¬ 
έρια επιχειρησιακά μέσα του Λ.Σ. ή σε άλλες συναφείς 
Υπηρεσίες που απαιτούνται εξειδικευμένες γνώσεις και 
εμπειρία (όπως ν.Τ.Μ.1.3., Μ.Υ.Α., Κ.Ε.Α.) ή τριών ετών 
στα ίδια μέσα που εδρεύουν ή έχουν διατεθεί σε Υπηρε¬ 
σίες παραμεθόριων περιοχών, όπως αυτές καθορίζονται 
με απόφαση του Υπουργού Εμπορικής Ναυτιλίας, που 
δημοσιεύεται στην Εφημερίδα της Κυβερνήσεως. 

ββ) Οιπτυχιούχοι ΙδρύματοςΑνώτατης Εκπαίδευσης να 
έχουν υπηρετήσει το αυτό χρονικό διάστημα και με τις 
ίδιες διακρίσεις σε Λιμενικές Αρχές ή Α.Ε.Ν. ή πρώην 
Α.Δ.Σ.Ε.Ν. ή εναέρια επιχειρησιακά μέσα του Λ.Σ. ή σε άλ¬ 
λες συναφείς Υπηρεσίες που απαιτούνται εξειδικευμένες 
γνώσεις και εμπειρία (όπως ν.Τ.Μ.1.3., Μ.Υ.Α., Κ.Ε.Α.). 

β) Για τους μετά τη 19η Ιουλίου 2001 ονομαζόμενους 
Σημαιοφόρους της παραγράφου Ια (αα) του άρθρου 14 


απαιτείται, οι μεν διπλωματούχοι πλοίαρχοι ή μηχανικοί 
προέλευσης Α.Ε.Ν. ή πρώην Α.Δ.Σ.Ε.Ν. να έχουν διανύσει 
συνολική υπηρεσία τουλάχιστον πέντε ετών σε πλωτά ή 
εναέρια επιχειρησιακά μέσα του Λ.Σ. ή σε άλλες συναφείς 
Υπηρεσίες που απαιτούνται εξειδικευμένες γνώσεις και 
εμπειρία (όπως ν.Τ.Μ.1.3., Μ.Υ.Α., Κ.Ε.Α.) ή τέσσερα έτη 
στα προαναφερόμενα μέσα που εδρεύουν ή έχουν διατε¬ 
θεί σε Υπηρεσίες παραμεθορίων περιοχών, όπως αυτές 
καθορίζονται παραπάνω, οι δε πτυχιούχοι Ιδρύματος 
Ανώτατης Εκπαίδευσης να έχουν υπηρετήσει το αυτό 
χρονικό διάστημα και με τις ίδιες διακρίσεις σε Λιμενικές 
Αρχές ή Α.Ε.Ν. ή πρώην Α.Δ.Σ.Ε.Ν. ή εναέρια επιχειρη¬ 
σιακά μέσα του Λ.Σ., ή σε άλλες συναφείς Υπηρεσίες που 
απαιτούνται εξειδικευμένες γνώσεις και εμπειρία (όπως 
ν.Τ.Μ.1.3., Μ.Υ.Α., Κ.Ε.Α.), με εξαίρεση τους πτυχιούχους 
Ιδρύματος Ανώτατης Εκπαίδευσης με εξειδίκευση σε θέ¬ 
ματα πληροφορικής, οι οποίοι είναι δυνατόν για κάλυψη 
υπηρεσιακών αναγκών να υπηρετήσουν σε συναφείς με 
τις γνώσεις τους Υπηρεσίες. 

γ) Η διάταξη του εδαφίου (α) της παρούσας παραγρά¬ 
φου εφαρμόζεται αναλογικά και για τους από την προα- 
ναφερθείσα ημερομηνία και μετά ονομαζόμενους Σημαι¬ 
οφόρους της παραγράφου 1ε(αα)του άρθρου 14. Ειδικά 
όσοι από αυτούς είναι κάτοχοι διπλώματος ραδιοτηλε- 
γραφητή Β' τάξεως Εμπορικού Ναυτικού, οφείλουν να 
διανύσουντηνπροαναφερόμενη υπηρεσία, σύμφωνα με 
τις εκάστοτε υπηρεσιακές ανάγκες, σε Υπηρεσίες που 
απαιτούνται οι ειδικές γνώσεις ραδιοτηλεγραφητή ή σε 
Λιμενικές Αρχές ή Α.Ε.Ν. ή πρώην Α.Δ.Σ.Ε.Ν.. 

3. Γ ια την προαγωγή στο βαθμό του Πλωτάρχη των 
Αξιωματικώντηςπαραγράφου 1ε(αα)του άρθρου 14που 
εξήλθαν από την οικεία γι' αυτούς παραγωγική Σχολή με¬ 
τά την ισχύ του Ν. 2935/2001, κατέχοντας πτυχίο Ιδρύμα¬ 
τος Ανώτατης Εκπαίδευσης Πανεπιστημιακού Τομέαή δί¬ 
πλωμα Γ'τάξης Εμπορικού Ναυτικού με ειδικότητα πλοι¬ 
άρχου ή μηχανικού, καθώς και σε εκείνους που 
εφαρμόστηκε η διάταξη της παραγράφου Ιστ του άρ¬ 
θρου 57, απαιτείται, εκτός της αναφερόμενης στηνπαρά- 
γραφο2του άρθρου 59, προϋπηρεσία τριών ετών τουλά¬ 
χιστον ως Αξιωματικοί Λ.Σ., οι μεν πτυχιούχοι Ιδρύματος 
Ανώτατης Εκπαίδευσης Πανεπιστημιακού Τομέα σε Λιμε¬ 
νικές Αρχές ή Α.Ε.Ν. ή εναέρια επιχειρησιακά μέσα του 
Λ.Σ., οι δε διπλωματούχοι πλοίαρχοι και μηχανικοί σε πλω¬ 
τά ή εναέρια επιχειρησιακά μέσα του Λ.Σ. ή σε άλλες συ¬ 
ναφείς Υπηρεσίες που απαιτούνται εξειδικευμένες γνώ¬ 
σεις και εμπειρία (όπως ν.Τ.Μ.1.3., Μ.Υ.Α., Κ.Ε.Α.). 

4. Αντο αρμόδιο Συμβούλιο Κρίσεων κρίνει, ότι η μη συ¬ 
μπλήρωση των ειδικών προσόντων οφείλεται σε υπαιτιό¬ 
τητα του κρινομένου, τον εξαιρεί από το σχετικό πίνακα 
και αναστέλλει την κρίση του. Αν το Συμβούλιο αποφασί¬ 
σει, ότι η μη συμπλήρωση των ειδικών προσόντων οφεί¬ 
λεται σε υπηρεσιακή ανάγκη ή κώλυμα ανυπέρβλητο, που 
δεν προκλήθηκε από υπαιτιότητά του, ο Αξιωματικός κρί- 
νεται και προάγεται σύμφωνα με τις ισχύουσες διατάξεις. 

5. Γ ια τις ενεργούμενες σε καιρό πολέμου προαγωγές 
Αξιωματικών δεν λαμβάνονται υπόψη τα παραπάνω προ- 
βλεπόμενα ειδικά τυπικά προσόντα προαγωγής. 

Άρθρο 23 

Ουσιαστικά προσόντα - Αξιολόγηση Αξιωματικών 
(Άρθρο 14 παράγραφοι 1 μέχρι και 6 του Ν. 2935/2001) 

1. Οι εκθέσεις αξιολόγησης είναι τα έντυπα που περί- 

λαμβάνουν τα στοιχεία εκείνα με τα οποία αξιολογούνται 
οι Αξιωματικοί του Λ.Σ., μέχρι και του βαθμού του Υπο¬ 
ναυάρχου. 

2. Οι εκθέσεις αξιολόγησης διακρίνονται σε τακτικές και 
έκτακτες. Οι μεντακτικές συντάσσονταιτη 10η Ιανουάριου 
κάθε έτους, οι δε έκτακτες, σε περίπτωση μετάθεσης είτε 
αυτού που έχει δικαίωμα σύνταξης της έκθεσης, είτε του 
αξιολογούμενου Αξιωματικού, είτε οποτεδήποτε διατάσ- 
σεται αυτό αρμοδίως, και σε κάθε περίπτωση, εάν ο κρινό- 
μενος Αξιωματικός έχει υπηρετήσει για εξήντα ημέρες του¬ 
λάχιστον κάτω από τις διαταγές του συντάσσοντος. 

3. Δεν συντάσσεται έκθεση αξιολόγησης, αλλά απλή 
υπηρεσιακή βεβαίωση από το Διευθυντή Προσωπικού 
του Λ.Σ. στις περιπτώσεις που ο κρινόμενος Αξιωματικός 
εξέρχεται του Σώματος και δεν απαιτείται σχετική κρίση 
πριν από την αποστρατεία του αυτή, τελεί σε άνω των εξή¬ 
ντα ημερών συνεχόμενη άδεια για οποιονδήποτε λόγο, 
νοσηλεία σε νοσοκομείο ή σε απόσπαση για μετεκπαί¬ 
δευση, καθώς και στις περιπτώσεις που προβλέπονται 
από την παράγραφο 4 του άρθρου 21. Επίσης δεν συ- 
ντάσσεται έκθεση αξιολόγησης, αλλά εμπεριστατωμένη 
υπηρεσιακή αναφορά από τους αξιολογούντες στις περι¬ 
πτώσεις που υπάρχουν σαφείς ενδείξεις για τον κλονισμό 
της σωματικής ή ψυχικής υγείας του υπό κρίση Αξιωματι¬ 
κού και σε βαθμό που επηρεάζει την εύρυθμη λειτουργία 
της Υπηρεσίας, καθώς και το κύρος - γόητρο του Σώμα¬ 
τος. Οι υπηρεσιακές αυτές αναφορές υποβάλλονται ιε¬ 
ραρχικά, μέσω της Διεύθυνσης Προσωπικού Λ.Σ., για να 
λάβει γνώση ο Αρχηγός του Λ.Σ., ο οποίος δύναται να πα- 
ραπέμψει τον κρινόμενο Αξιωματικό ενώπιον της αρμό¬ 
διας κατά τις διατάξεις του παρόντος νόμου Υγειονομικής 
Επιτροπής, που θααποφανθείτελικώςγιατην κατάσταση 
της υγείας του. 

4. α) Τα κριτήρια αξιολόγησης - ουσιαστικά προσόντα 
των Αξιωματικών κατατάσσονται σε πέντε ομάδες, ως 
εξής: 

(αα) Διοικητικές ικανότητες. 

(ββ) Υπηρεσιακές σχέσεις και συμπεριφορά. 

(ΥΥ) Γνώση του αντικειμένου και υπηρεσιακή απόδοση. 

(δδ) Λοιπά επαγγελματικά και ειδικά προσόντα. 

(εε) Ηθικά - ψυχικά και σωματικά προσόντα. 

β) Τα κριτήρια αξιολόγησης που προσδιορίζουν τα ου¬ 
σιαστικά προσόντα των κρινόμενων Αξιωματικών χαρα¬ 
κτηρίζονται με τα κεφαλαία γράμματα «Α», «Β», «Γ» και 
«Δ». Χαρακτηρισμός κριτηρίου αξιολόγησης ως «Γ» ή «Δ» 
συνοδεύεται από εμπεριστατωμένη, σαφή και επαρκή αι¬ 
τιολογία, που στηρίζεται σε συγκεκριμένα γεγονότα ή 
πραγματικά στοιχεία, διαφορετικά το αρμόδιο Συμβούλιο 
Κρίσεως δεν λαμβάνει υπόψη το αναφερόμενο στην έκ¬ 
θεση αξιολόγησης δυσμενή χαρακτηρισμό. Η περιγραφή 
και οι περαιτέρω διακρίσεις των κριτηρίων αξιολόγησης - 
ουσιαστικών προσόντων προσδιορίζονται με προεδρικό 
διάταγμα που εκδίδεται με πρόταση του Υπουργού Εμπο¬ 
ρικής Ναυτιλίας, μετά σχετική εισήγηση της αρμόδιας Δι¬ 
εύθυνσης. Επίσης καθορίζονται, στο προεδρικό αυτό διά¬ 
ταγμα, ο τύπος των εκθέσεων αξιολόγησης, ο τρόπος σύ¬ 
νταξης και υποβολής αυτών, οι αρμόδιοι για τη σύνταξη 
(αξιολογούντες), γνωμάτευση (γνωματεύοντες) και γνω¬ 
στοποίηση αυτών στους κρινόμενους Αξιωματικούς, ο 
τρόπος αναλογικής εφαρμογής του παλαιού συστή ματος 
αξιολόγησης σύμφωνα με τις απαιτήσεις του νέου τρό¬ 
που αξιολόγησης, καθώς και κάθε άλλη αναγκαία λεπτο¬ 
μέρεια για την εφαρμογή του παρόντος άρθρου. 


5. Ο χαρακτηρισμός όλων των Αξιωματικών, από της 
ισχύος του Ν. 2935/2001 (ΦΕΚ 162 Α'), με βάση τα προσ¬ 
διοριζόμενα από τα κριτήρια αξιολόγησης ουσιαστικά 
τους προσόντα, ορίζεται ως εξής: 

«Α»: «ΕΞΑΙΡΕΤΟΣ» 

«Β»: «ΕΠΑΡΚΗΣ» 

«Γ»: «ΑΝΕΠΑΡΚΗΣ» 

«Δ»: «ΜΗ ΠΑΡΑΔΕΚΤΟΣ». 

6. Σε περίπτωση πολέμου, γενικής ή μερικής επιστρά¬ 
τευσης δύναται με διαταγή του Υπουργού Εμπορικής 
Ναυτιλίας, να συντέμνονται ή παρατείνονται τα προβλε- 
πόμενα χρονικά όρια σύνταξης - υποβολής των εκθέσεων 
αξιολόγησης. 

Άρθρο 24 

Ειδική κρίση προς αποστρατεία 
(Άρθρο 14 παράγραφος 7του Ν. 2935/2001) 

Αξιωματικός Λ.Σ. ο οποίος χαρακτηρίζεται από μία έκ¬ 
θεση αξιολόγησης οποτεδήποτε ως «ΜΗ ΠΑΡΑΔΕΚΤΟΣ» 
αμέσως μετατίθεται σε άλλη Υπηρεσία σε θέση υφιστά¬ 
μενου. Με τη συμπλήρωση έξι μηνών στη νέα του Υπηρε¬ 
σία υποβάλλεται εκτάκτως από τον Προϊστάμενό του νέα 
έκθεση αξιολόγησης. Αν και πάλι χαρακτηρίζεται ως «ΜΗ 
ΠΑΡΑΔΕΚΤΟΣ», παραπέμπεται εκτάκτως κατά τα προ- 
βλεπόμενα στο αρμόδιο Συμβούλιο Κρίσεων, προκειμέ- 
νου να αποφασισθεί η περαιτέρω παραμονή του ή μη στο 
Σώμα, εγγραφόμενος στους προβλεπόμενους από την 
παράγραφο 1 (δ) του άρθρου 33 του παρόντος πίνακες. 
Της παραπάνω διαδικασίας εξαιρούνται οι Ανώτατοι 
Αξιωματικοί, οι οποίοι κατόπιν απόφασης του Υπουργού 
Εμπορικής Ναυτιλίας, μετά από πρόταση του Αρχηγού 
Λ.Σ. παραπέμπονται στο αρμόδιο Συμβούλιο Κρίσεων για 
να αποφασίσει ως ανωτέρω. 

Άρθρο 25 

Περιπτώσεις αναστολής ή αναβολής κρίσεων 
και προαγωγών 
(Άρθρο 15του Ν. 2935/2001) 

1. Οι εν ενεργεία Αξιωματικοί Λ.Σ. κρίνονται και προά- 
γονται σύμφωνα με τα οριζόμενα στις επόμενες παρα¬ 
γράφους. 

2. Αξιωματικοί που διατελούν σε διαθεσιμότητα με αίτη¬ 
σή τους, δεν κρίνονται και δεν προάγονται κατά το χρόνο 
της διαθεσιμότητάς τους. Αυτοί κρίνονται μετά τη λήξη 
της διαθεσιμότητας. Γιατις δυσμενείς τους κρίσεις εφαρ¬ 
μόζονται οι διατάξεις του Κώδικα αυτού. 

3. Οι Αξιωματικοί που κρίνονται από το αρμόδιο πρωτο¬ 
βάθμιο Συμβούλιο, ενώ διατελούν σε άνω των δύο μηνών 
νοσηλεία ή αναρρωτική άδεια, δύνανται να παραπέμπο- 
νται με διαταγή του Αρχηγού Λ.Σ., πριν από τη λήψη σχε¬ 
τικής απόφασηςτου παραπάνω Συμβουλίου, ενώπιοντης 
αρμόδιας κατά τις ισχύουσες διατάξεις Υγειονομικής Επι¬ 
τροπής προς έκδοση γνωμάτευσης για την υγειονομική 
τους κατάσταση και ειδικότερα αν είναι ικανοί για τα μόνι¬ 
μα εν ενεργεία στελέχη του Λ.Σ.. Αν, σύμφωνα μεταπρο- 
αναφερόμενα, οι εν λόγω Αξιωματικοί κριθούν ανίκανοι 
για τα μόνιμα στελέχη του Λ.Σ. και εφόσον η σχετική ια¬ 
τρική γνωμάτευση έχει καταστεί αμετάκλητη, σύμφωνα 
με τις διατάξεις του άρθρου 91, προωθείται αυτεπάγγελ- 
τα με πρόταση του Υπουργού Εμπορικής Ναυτιλίας το 
προεδρικό διάταγμα αποστρατείας τους εξαιτίας του πα¬ 
ραπάνω λόγου. Οι ικανοί για τα μόνιμα εν ενεργεία στελέ- 

χη του Λ.Σ. κρίνονται και προάγονται στον επόμενο βαθ¬ 
μό, κατόπιν συνδρομής των λοιπών προβλεπόμενων από 
τον Κώδικα αυτόν προϋποθέσεων, και από τότε που τυχόν 
εδικαιούντο. Για τις δυσμενείς τους κρίσεις εφαρμόζο¬ 
νται οι διατάξεις του Κώδικα αυτού. 

4. Οι Αξιωματικοί κατά των οποίων ασκήθηκε ποινική 
δίωξη κρίνονται όπως και οι λοιποί. Με σχετική απόφαση 
του αρμόδιου Συμβουλίου Κρίσεων μπορεί να αναβληθεί 
η κρίση τους μέχρι την έκδοση αμετάκλητης δικαστικής 
απόφασης ή αμετάκλητου δικαστικού βουλεύματος ή συ¬ 
γκέντρωσης των απαραίτητων στοιχείων για τη διαμόρ¬ 
φωση γνώμης - κρίσης. 

5. Οι Αξιωματικοί που διατελούν σε προσωρινή κράτηση 
ή έχουν καταδικασθεί σε στερητική της ελευθερίας ποινή 
ή διατελούν σε αιχμαλωσία, παράνομη απουσία, λιποτα¬ 
ξία και σε αυτεπάγγελτη για οποιονδήποτε λόγο διαθεσι¬ 
μότητα, δεν κρίνονται ούτε προάγονται κατά το χρόνο 
που διατελούν σε μία από τις καταστάσεις αυτές. Μετά 
την έκδοση αμετάκλητου δικαστικού βουλεύματος ή αμε¬ 
τάκλητης δικαστικής απόφασης ή μετά την έκτιση της 
ποινής ή το πέρας του διοικητικού ελέγχου κρίνονται από 
τα αρμόδια Συμβούλια κατά την πρώτη τακτική ή έκτακτη 
συνοδό τους και αν εγγραφούν σε πίνακες προακτέων, 
προάγονται αναδρομικά, ανακτώντας την αρχαιότητά 
τους. 

6. Οι διατελούντες σε αργία με πρόσκαιρη παύση ή σε 
αργία με προσωρινή απόλυση δεν κρίνονται ούτε προά- 
γονται. Αυτοί κρίνονται μετά από την έκτιση της ποινής 
τους, αν δε εγγραφούν σε πίνακες προακτέων, προάγο- 
νται ανακτώντας την αρχαιότητά τους, εκτός από τις θέ¬ 
σεις που απώλεσαν, σύμφωνα με τις διατάξεις για την κα¬ 
τάσταση Αξιωματικών λόγω της αργίας με προσωρινή 
απόλυση. 

7. Όσοι έχουν παραπεμφθεί, με διαταγή του Υπουργού 
Εμπορικής Ναυτιλίας σε Ανακριτικό Συμβούλιο, δεν κρί- 
νονται, ούτε και προάγονται, εφόσον είναι εκκρεμής ή 
υπόθεση τους. Αυτοί μετά την εκδίκαση της υπόθεσης 
τους, και εφόσον η τυχόν αθωωτική απόφαση καταστεί 
αμετάκλητη, κρίνονται κατά την πρώτη τακτική ή έκτακτη 
σύνοδο των αρμόδιων Συμβουλίων, εφόσον δε κριθούν 
προακτέοι προάγονται ανακτώντας την αρχαιότητά τους. 
Αν τεθούν σε αργία με προσωρινή απόλυση ή με πρό¬ 
σκαιρη παύση εφαρμόζονται τα καθοριζόμενα στην 
προηγούμενη παράγραφο. 

8. Αξιωματικοί που έχουν εγγράφει σε πίνακα προακτέ¬ 
ων ή ευδοκίμωςτερματισάντων τη σταδιοδρομία τους, αν 
πριν από την προαγωγή τους μεταπέσουν σε μια από τις 
καταστάσεις των παραγράφων 2, 5, 6 και 7 του άρθρου 
αυτού, δεν προάγονται, αλλά κρίνονται εκ νέου από τα αρ¬ 
μόδια Συμβούλια, σύμφωνα με τις διατάξεις του Κώδικα 
αυτού. 

Άρθρο 26 

Διενέργεια προαγωγών 
(Άρθρο 16του Ν. 2935/2001) 

1. Οι προαγωγές στους διάφορους βαθμούς όλων των 
Αξιωματικών Λ.Σ. ενεργούνται για πλήρωση των κενών 
οργανικών θέσεων, σύμφωνα με τη σειρά αρχαιότητάς 
τους και όπως αυτή προκύπτει από την ένταξή τους στις 
οικείες επετηρίδες, με βάση τους καταρτιζόμενους πίνα¬ 
κες και τις αποφάσεις των Συμβουλίων Κρίσεων, κατά τα 
οριζόμενα στα επόμενα άρθρα. 


2. Γ ια τον υπολογισμό των κενών θέσεων κατά βαθμό, 
εξαιρουμένων εκείνων που θεωρούνται ενιαίες σε κάποι¬ 
ους βαθμούς, παραβάλλεται ο αριθμός των Αξιωματικών 
που υπηρετούν και κατέχουν τις οργανικές θέσειςτου συ¬ 
γκεκριμένου βαθμού προς τον αριθμό των προβλεπόμε¬ 
νων οργανικών θέσεων αυτού, η διαφορά δε που προκύ¬ 
πτει, υπό την επιφύλαξη της παραγράφου 2(α) του άρ¬ 
θρου 20, αντιστοιχεί στα υπάρχοντα κενά του βαθμού. 

3. Σε περίπτωση κατά την οποία κενές θέσεις κάποιου 
βαθμού δεν μπορούν να πληρωθούν με προαγωγή, διότι 
οι υπηρετούντες του αμέσως κατώτερου βαθμού δεν 
μπορούν, για οποιονδήποτε λόγο, να προαχθούν και από 
τη μη πλήρωση των κενών θέσεων του ανώτερου βαθμού 
κωλύεται η προαγωγή Αξιωματικών των κατώτερων βαθ¬ 
μών, που έχουν τα προς προαγωγή προσόντα, οι παρα¬ 
πάνω θέσεις θεωρούνται προσωρινά και για την περίπτω¬ 
ση αυτή ως κενές του αμέσως κατώτερου βαθμού και 
πληρούνται. 

4. Στις περιπτώσεις εφαρμογής των παραγράφων 5 και 
6 του άρθρου 33 ή αναστολής ή αναβολής της κρίσης των 
Αξιωματικών, κατ’ εφαρμογή των οριζομένων στην παρά¬ 
γραφο 5 του άρθρου 25 και στην παράγραφο 5 του άρ¬ 
θρου 32, δεν εμποδίζεται η κρίση ή και προαγωγή νεοτέ- 
ρων τους, εφόσον συντρέχουν οι λοιπές κατά τις διατά¬ 
ξεις του Κώδικα αυτού προϋποθέσεις προαγωγής τους. 

5. Σε εκτέλεση των πινάκων των εγγεγραμμένων ως 
«προακτέων» Αξιωματικών ενεργούνται οι προαγωγές 
αυτών, εντός είκοσι ημερών από την κύρωσή τους, για 
πλήρωση των υπαρχουσών κενών οργανικών θέσεων ή 
ανεξάρτητα από την ύπαρξη κενών θέσεων, κατ' εφαρμο¬ 
γή της διάταξηςτου άρθρου 20. Επίσης, εντός είκοσι ημε¬ 
ρών από την κένωση οργανικών θέσεων, ενεργούνται 
προαγωγές για την πλήρωση αυτών, από τους κυρωμέ¬ 
νους πίνακες προακτέων που ισχύουν. 

6. Δεν διενεργείται προαγωγή και δεν απονέμεται βαθ¬ 
μός σε Αξιωματικούς μετά την έκδοση του προεδρικού 
διατάγματος με το οποίο τίθενται σε αποστρατεία. 

7. Από τις διατάξεις του παρόντος άρθρου δεν θίγονται 
οι προαγωγές των Αξιωματικών με βάση τις ισχύουσες 
διατάξεις για την υπαγωγή τους σε κατάσταση πολεμικής 
διαθεσιμότητας ή την προαγωγή τους επ’ ανδραγαθία. 

ΚΕΦΑΛΑΙΟ Γ 
ΚΡΙΣΕΙΣ-ΠΡΟΑΓΩΓΕΣ 
Άρθρο 27 

Γ ενικές διατάξεις περί κρίσεων 
(Άρθρο 17 παράγραφοι 1 μέχρι και 5 του Ν. 2935/2001) 

1. Οι Αξιωματικοί Λ.Σ. κρίνονται από τα αρμόδια Συμ¬ 
βούλια των επόμενων άρθρων με βάση τις τηρούμενες 
στους ατομικούς φακέλους του καθενός εκθέσεις αξιο¬ 
λόγησης, καθώς και τα λοιπά ευμενή ή δυσμενή υπηρε¬ 
σιακά στοιχεία, από τα οποία προκύπτει η γενικότερη 
υπηρεσιακή τους συμπεριφορά, απόδοση και επίδοση. 

2. Η σύνταξη και υποβολή των εκθέσεων αξιολόγησης, 
καθώς και η γνωμάτευση σε αυτές από Αξιωματικούς 
ανώτερους κατά βαθμό ή αρχαιότερους των μελών του 
αρμόδιου Συμβουλίου Κρίσης, δεν δεσμεύει την κρίση 
των τελευταίων. 

3. Εντός του μηνός Δεκεμβρίου κάθε έτους, με απόφα¬ 
ση του Αρχηγού Λ.Σ. που δεν δημοσιεύεται στην Εφημε¬ 
ρίδα της Κυβερνήσεως, επικυρώνονται οι συντασσόμενοι 
από τη Διεύθυνση Προσωπικού Λ.Σ. ονομαστικοί πίνακες 

όλων των Αξιωματικών, οι οποίοι συμπληρώνουν τα απαι- 
τούμενα γενικά τυπικά προς προαγωγή προσόντα μέχρι 
και την 31η Δεκεμβρίου του επόμενου έτους, εντός του 
οποίου πρόκειται να διεξαχθούν οι τακτικές κρίσεις. 

4. Εφόσον δεν ορίζεται διαφορετικά από τις διατάξεις 
του Κώδικα αυτού, οι Αξιωματικοί κρίνονται κατ’ έτος, 
εφόσον συμπληρώνουν τα απαιτούμενα προς προαγωγή 
γενικάτυπικά προσόντα μέχρι και την 31 η Δεκεμβρίου του 
έτους, κατά το οποίο διενεργούνται οι τακτικές κρίσεις. 

5. Με την επιφύλαξη των ειδικώς οριζομένων στις δια¬ 
τάξεις του Κώδικα αυτού, οι Αξιωματικοί που διανύουν 
τον τελευταίο βαθμό εξέλιξής τους, έχοντας υπηρεσία 
τουλάχιστον ενός έτους στον κατεχόμενο βαθμό, κρίνο- 
νται στις τακτικές ετήσιες κρίσεις, εγγραφόμενοι στους 
προβλεπόμενους από την παράγραφο 1 (γ) του άρθρου 
33 πίνακες. 

Άρθρο 28 

Είδη και πίνακες κρίσεων 
(Άρθρο 17 παράγραφος 6 του Ν. 2935/2001) 

Οι Αξιωματικοί Λ.Σ. κρίνονται και εγγράφονται στους 
προβλεπόμενους από την παράγραφο 1 του άρθρου 33 
πίνακες ως: 

α) «Προακτέοι», οι χαρακτηριζόμενοι από το σύνολο 
των ουσιαστικών τους προσόντων, κατά την υπό κρίση 
χρονική περίοδο, ως «εξαίρετοι» ή «επαρκείς» και κρινό- 
μενοι κατάλληλοι για προαγωγή στον επόμενο βαθμό. 

β) «Διατηρητέοι», εκείνοι που θεωρούνται κατάλληλοι 
για την αποτελεσματική ενάσκηση των καθηκόντων του 
βαθμού που φέρουν και, υπό την επιφύλαξη της παρα¬ 
γράφου 2(α) του άρθρου 48, παραμένουν στο Λ.Σ. με τον 
κατεχόμενο βαθμό. 

γ) «Ευδοκίμωςτερματίσαντεςτη σταδιοδρομία τους», οι 
χαρακτηριζόμενοι από το σύνολο των ουσιαστικών τους 
προσόντων ως «επαρκείς» για προαγωγή πριν ή κατά τη 
διενέργεια της αποστρατείαςτους, καθώς επίσης και εκεί¬ 
νοι που δεν συγκεντρώνουν σε απόλυτο βαθμό τα ουσια¬ 
στικά προσόντατα οποία απαιτούνται για την κάλυψη ανώ¬ 
τερης θέσης ή και δεν αποδίδουν κατά την ενάσκηση των 
καθηκόντων του βαθμού τους, αλλά με βάση το σύνολο 
των ουσιαστικών τους προσόντων χαρακτηρίζονται ως 
«επαρκείς» για προαγωγή πριν τεθούν σε αποστρατεία. 

δ) «Παραμένοντες στον ίδιο βαθμό», οι χαρακτηριζόμε¬ 
νοι από το σύνολο των ουσιαστικών τους προσόντων, κα¬ 
τά την υπό κρίση χρονική περίοδο, ως «ανεπαρκείς», αλ¬ 
λά θεωρούμενοι κατάλληλοι για την ενάσκηση των καθη¬ 
κόντων του βαθμού που φέρουν. 

ε) «Αποστρατευτέοι», εκείνοι που θεωρούνται ακατάλ¬ 
ληλοι για την αποτελεσματική ενάσκηση των καθηκόντων 
του βαθμού που φέρουν, χαρακτηριζόμενοι από το σύνο¬ 
λο των ουσιαστικών τους προσόντων, κατά την υπό κρίση 
χρονική περίοδο, ως «μη παραδεκτοί» ή όσοι κρίνονται ως 
«αποστρατευτέοι» κατ’ εφαρμογή των διατάξεωντου Κώ¬ 
δικα αυτού και έχουν χαρακτηρισθεί ως «ανεπαρκείς». 

Άρθρο 29 

Συμβούλια Κρίσεων 

(Άρθρο Ιδπαράγραφοι 1,2, 3του Ν. 2935/2001) 

1. Τα Συμβούλια Κρίσεως στο Λ.Σ. είναι τα ακόλουθα : 
α) Το Ανώτατο Συμβούλιο Λ.Σ. 
β) Το Ανώτερο Συμβούλιο Λ.Σ. 
γ) Το Κατώτερο Συμβούλιο Λ.Σ. 


2. Τα Συμβούλια βρίσκονται σε απαρτία αν είναι παρό¬ 
ντα όλα τα μέλη τους και οι αποφάσεις τους λαμβάνονται 
κατά πλειοψηφία, χωρίς να επιτρέπεται ο σχηματισμός 
περισσότερων από δύο γνώμες. 

3. Στα Συμβούλια παρίσταται Ανώτερος Αξιωματικός 
της Διεύθυνσης Προσωπικού Λ.Σ. ως γραμματέας, χωρίς 
να έχει δικαίωμα ψήφου, για την τήρηση των πρακτικών, 
οριζόμενος με απόφαση του Αρχηγού του Λ.Σ.. Ο Πρόε¬ 
δρος κάθε Συμβουλίου δύναται να καλεί κατά τις συνε¬ 
δριάσεις, κάθε αρμόδιο κατά την κρίση του Αξιωματικό, 
για παροχή πληροφοριών. 

Άρθρο 30 

Συγκρότηση και αρμοδιότητες των Συμβουλίων Κρίσεων 
(Άρθρο 18 παράγραφοι 4 μέχρι και 8 του Ν. 2935/2001) 

1. Το Ανώτατο Συμβούλιο του Λ.Σ.: 

α) Είναι αρμόδιο για την κρίση των Υποναυάρχων και 
των Αρχιπλοιάρχων του Λ.Σ., καθώς και για την έκφραση 
γνώμης επί της αποδοχής ή μη αιτήσεων αποστρατείας 
αυτών, καθώς και για τη μονιμοποίηση των εφέδρων Αξιω¬ 
ματικών της παραγράφου 4 του άρθρου 52 και συγκρο¬ 
τείται από: 

(αα) Τον Αρχηγό του Γενικού Επιτελείου Ναυτικού, ως 
Πρόεδρο. 

(ββ) Τον Αρχηγό του Λ.Σ., ως μέλος. 

(γγ) Έναν Αντιστράτηγο του Στρατού Ξηράς, ως μέλος, 
που ορίζεται με τον αναπληρωτή του, μετά πρόταση του 
Αρχηγού Γ.Ε.ΕΘ.Α.. 

Χρέη εισηγητή εκτελεί ο Αρχηγός του Λ.Σ.. 

β) Με ευρύτερη σύνθεση λειτουργεί ως δευτεροβάθμιο 
για την επιλογή Υπαρχηγών και του Γενικού Επιθεωρητή, 
καθώς και για την επανάκρισή των από το πρωτοβάθμιο 
Συμβούλιο δυσμενώς κριθέντων Ανώτατων Αξιωματικών. 
Η επανάκρισή γίνεται ύστερα από αίτηση προσφυγής του 
Αξιωματικού ή του Υπουργού Εμπορικής Ναυτιλίας. 

Το Συμβούλιο αυτό συγκροτείται από: 

(αα) Τον Αρχηγό του Γενικού Επιτελείου Ναυτικού, ως 
Πρόεδρο. 

(ββ) Τον Αρχηγό του Λ.Σ., ως μέλος. 

(γγ) Έναν Αντιστράτηγο του Στρατού Ξηράς, αρχαιότε¬ 
ρο αυτού που συμμετείχε στο πρωτοβάθμιο, ως μέλος. 

(δδ) Έναν Αντιναύαρχο του Πολεμικού Ναυτικού, ως 
μέλος. 

(εε) Έναν Αναθεωρητή Α' Τάξεως του Δικαστικού Σώ¬ 
ματος των Ενόπλων Δυνάμεων, ως μέλος. 

Τα με στοιχεία (γγ), (δδ) μέλη, καθώς και τα αναπληρω¬ 
ματικά, ορίζονται με πρόταση του Αρχηγού Γ.Ε.ΕΘ.Α., το 
δε με στοιχείο (εε) μέλος και ο αναπληρωτής του με από¬ 
φαση του Υπουργού Εθνικής Άμυνας, ύστερα από πρό¬ 
ταση του Ανώτατου Δικαστικού Συμβουλίου του Δικαστι¬ 
κού Σώματος των Ενόπλων Δυνάμεων. 

Χρέη εισηγητή εκτελεί ο Αρχηγός του Λ.Σ.. 

2. Το Ανώτερο Συμβούλιο Λ.Σ.: 

α) Είναι αρμόδιο για την: 

(αα) Κρίση των Πλοιάρχων, Αντιπλοιάρχων και Πλωταρ¬ 
χών Λ.Σ.. 

(ββ) Λήψη απόφασης διενέργειας Ένορκης Διοικητικής 
Εξέτασης και διαγραφής ή μη δυσμενών εγγραφών σύμ¬ 
φωνα με την ισχύουσα νομοθεσία περί εκθέσεων αξιολό¬ 
γησης. 

(γγ) Έκφραση γνώμης επί της αποδοχής ή μη των αιτή¬ 
σεων αποστρατείας ή παραίτησης που υπέβαλαν οι Αξιω- 

ματικοί μέχρι και το βαθμό του Πλοιάρχου, καθώς και οι 
λοιποί βαθμοφόροι του Λ.Σ., 

Το Συμβούλιο αυτό συγκροτείται από: 

- Τον Αρχηγό του Λ.Σ., ως Πρόεδρο. 

- Τον αρχαιότερο Υπαρχηγό του Λ.Σ., ως μέλος. 

- Έναν Αρχιπλοίαρχο της παραγράφου 1 α (αα) του άρ¬ 
θρου 14, ως μέλος. 

Χρέη εισηγητή εκτελείτο νεότερο μέλος του Συμβουλί¬ 
ου. 

β) Με ευρύτερη σύνθεση λειτουργεί ως δευτεροβάθμιο 
για την επανάκριση των από το πρωτοβάθμιο Συμβούλιο 
δυσμενώς κριθέντων Αξιωματικών, μετά από αίτηση επα- 
νάκρισης από τους ίδιους ή από τον Υπουργό Εμπορικής 
Ναυτιλίας, καθώς επίσης και για τη λήψη απόφασης σύμ¬ 
φωνα με τα οριζόμενα στην παράγραφο 2 του άρθρου 125. 
Το Συμβούλιο αυτό συγκροτείται από: 

(αα) Τον Αρχηγό του Λ.Σ., ως Πρόεδρο. 

(ββ) Τους δύο Υπαρχηγούςτου Λ.Σ., ως μέλη. 

(γγ) Έναν Αρχιπλοίαρχο της παραγράφου Ια (αα) του 
άρθρου 14, αρχαιότερο αυτού που συμμετείχε στο πρω¬ 
τοβάθμιο, ως μέλος. 

(δδ) Έναν Αναθεωρητή Β' Τάξεως του Δικαστικού Σώ¬ 
ματος των Ενόπλων Δυνάμεων, ως μέλος. 

Χρέη εισηγητή εκτελεί ο Αρχιπλοίαρχος. 

Το μέλος με στοιχείο (δδ) και ο αναπληρωτής του ορί¬ 
ζονται με απόφαση του Υπουργού Εθνικής Άμυνας ύστε¬ 
ρα από πρόταση του Ανώτατου Δικαστικού Συμβουλίου 
του Δικαστικού Σώματος των Ενόπλων Δυνάμεων. 

3. Το Κατώτερο Συμβούλιο Λ.Σ.: 

α) Είναι αρμόδιο για την κρίση των Υποπλοιάρχων, Ανθυ¬ 
ποπλοιάρχων και Σημαιοφόρων Λ.Σ. και συγκροτείται από: 

(αα) Έναν Αρχιπλοίαρχο της παραγράφου Ια (αα) του 
άρθρου 14, ως Πρόεδρο. 

(ββ) Δύο Πλοιάρχους της παραγράφου Ια (αα)του άρ¬ 
θρου 14, ως μέλη. 

Χρέη εισηγητή εκτελείτο νεότερο μέλος του Συμβουλί¬ 
ου. 

β) Με ευρύτερη σύνθεση λειτουργεί ως δευτεροβάθμιο 
για την επανάκριση των δυσμενώς κριθέντων από το πρω¬ 
τοβάθμιο Συμβούλιο Αξιωματικών, κατόπιν σχετικής υπο¬ 
βολής αίτησης επανάκρισης από τους ίδιους ή από τον 
Υπουργό Εμπορικής Ναυτιλίας. Το Συμβούλιο αυτό συ¬ 
γκροτείται από: 

(αα) Τον αρχαιότερο Υπαρχηγό του Λ.Σ., ως Πρόεδρο, 
(ββ) Δύο Αρχιπλοιάρχους της παραγράφου 1 α (αα) του 
άρθρου 14, αρχαιότερους αυτού που συμμετείχε στο 
πρωτοβάθμιο, ως μέλη. 

(γγ) Δύο Πλοιάρχους της παραγράφου Ια (αα) του άρ¬ 
θρου 14, αρχαιότερους αυτού που συμμετείχε στο πρω¬ 
τοβάθμιο, ως μέλη. 

Χρέη εισηγητή εκτελείτο νεότερο μέλος του Συμβουλί¬ 
ου. 

4. Τα πρωτοβάθμια Συμβούλια Κρίσεως είναι αρμόδια 
και για τη διαπίστωση των τυπικών προς προαγωγή προ¬ 
σόντων των κρινόμενων Αξιωματικών, στους οποίους και 
κοινοποιούνται με εμπιστευτικό έγγραφο οι δυσμενείς 
γι'αυτούς αποφάσεις εντός τριάντα ημερών από της εκ- 
δόσεώς τους. 

Άρθρο 31 

Σύγκληση Συμβουλίων Κρίσεων 
(Άρθρο 19 παράγραφοι 1 μέχρι και 4 του Ν. 2935/2001) 

1. Τα Συμβούλια Κρίσης των Αξιωματικών Λ.Σ. συγκρο¬ 


τούνται με αποφάσεις του Υπουργού Εμπορικής Ναυτι¬ 
λίας, πριν από την πρώτη τακτική συνεδρίαση (σύνοδο) 
του Ανωτάτου Συμβουλίου Λ.Σ., έχουν διάρκεια ενός 
έτους, μέχρι την επόμενη τακτική συγκρότησή τους και 
συγκαλούνται, κατά τη διάρκεια της χρονικής αυτής πε¬ 
ριόδου, για τη διενέργεια των κρίσεων, ως εξής: 

α) Το Ανώτατο Συμβούλιο Λ.Σ. συνέρχεται σε τακτική 
σύνοδο και περατώνει τις εργασίες του εντός του δεύτε¬ 
ρου δεκαήμερου του μηνός Μαρτίου κάθε έτους. 

β) Το Ανώτερο Συμβούλιο Λ.Σ. συνέρχεται σε τακτική 
σύνοδο μετά από τη λήξη των εργασιών του Ανώτατου 
Συμβουλίου και περατώνειτις εργασίες του εντός του τρί¬ 
του δεκαήμερου του μηνός Μαρτίου. 

γ) Το Κατώτερο Συμβούλιο Λ.Σ. συνέρχεται σε τακτική 
σύνοδο μετά από τη λήξη των εργασιών του Ανώτερου 
Συμβουλίου και περατώνει τις εργασίες του εντός του 
πρώτου δεκαήμερου του μηνός Απριλίου. 

2. Τα προαναφερόμενα Συμβούλια Κρίσης συνέρχονται 
σε έκτακτες συνόδους, όταν παρίσταται ανάγκη κρίσης 
των Αξιωματικών Λ.Σ., σύμφωνα με τις προβλεπόμενες 
από τις κείμενες διατάξεις περιπτώσεις, περατώνοντας 
τις εργασίες τους το αργότερο εντός εξήντα ημερών από 
της κοινοποιήσεως στον Πρόεδρο, καθενός εξ’ αυτώντης 
σχετικής διαταγής σύγκλησής τους. 

3. Σε περίπτωση ανυπέρβλητου κωλύματος μπορεί να 
αναβληθεί μέχρι ένα μήνα η σύγκληση οποιουδήποτε 
Συμβουλίου Κρίσης με απόφαση του Υπουργού Εμπορι¬ 
κής Ναυτιλίας. Ομοίως σε περίπτωση ανυπέρβλητου κω¬ 
λύματος μπορεί να παραταθεί μέχρι ένα μήνα ο χρόνος 
περάτωσης των εργασιών οποιουδήποτε Συμβουλίου 
Κρίσης με απόφαση του Προέδρου του. 

4. Σε περίπτωση πολέμου ή γενικής επιστράτευσης 
μπορεί με διαταγή του Υπουργού Εμπορικής Ναυτιλίας 
να συγκαλούνται σε έκτακτες συνεδριάσεις τα Συμβούλια 
Κρίσης για τη διενέργεια συμπληρωματικών κρίσεων 
προς προαγωγή. 

Άρθρο 32 

Εργασίες Συμβουλίων Κρίσεων 
(Άρθρο 19 παράγραφοι 5 μέχρι και 11 του Ν. 2935/2001) 

1. Πριν από τη σύνοδο του Συμβουλίου Κρίσεως ο Γραμ- 
ματέας παραδίνει στον Πρόεδρο και στα Μέλη ονομαστι¬ 
κούς πίνακεςτων Αξιωματικών Λ.Σ., που πρόκειται να κρι- 
θούν, με περίληψη των στοιχείων που προέρχονται από 
τους ατομικούς φακέλους αυτών. 

2. Κατά τη συνεδρίαση, ο εισηγητής θέτει υπόψη του 
Συμβουλίου τις εκθέσεις αξιολόγησης και τα λοιπά στοι¬ 
χεία που περιέχονται στον ατομικό φάκελο του Αξιωματι¬ 
κού. Το Συμβούλιο αποφασίζει με ψηφοφορία, αφού λά¬ 
βει υπόψη και συνεκτιμήσει τα προαναφερόμενα στοι¬ 
χεία. Στα Συμβούλια Κρίσεων απαγορεύεται η χωρίς 
αποχρώντα λόγο διακοπή των εργασιών τους. 

3. Τα Συμβούλια Κρίσεων καταρτίζουν, για κάθε συνε¬ 
δρίαση, πρακτικά στα οποία καταχωρίζονται οι αποφάσεις 
για τους κρινόμενους Αξιωματικούς με τους κατά περίπτω¬ 
ση πίνακες, στους οποίους και εγγράφονται. Στα πρακτικά 
είναι δυνατόν να αναφερθούν, εφόσον το επιθυμούν, τα 
ονοματεπώνυμα του Προέδρου ή και των μελών εκείνων, 
που τυχόν διαφώνησαν με την πλειοψηφούσα γνώμη, αιτιο¬ 
λογώντας τη γνώμη τους αυτή. Αντίγραφο κάθε πρακτικού 
καταχωρίζεται σε ειδικό για το σκοπό αυτόν, αριθμημένο 
ανά σελίδα βιβλίο, που τηρεί η Διεύθυνση Προσωπικού Λ.Σ.. 

4. Η κρίση των αρμόδιων Συμβούλιων αποβαίνει σε βά¬ 
ρος των κρινόμενων Αξιωματικών: 

α) Με το χαρακτηρισμό τους ως: 

(αα) «Ευδοκίμως τερματισάντων τη σταδιοδρομία 
τους», με εξαίρεση τις οριζόμενες στις παραγράφους 
3(α) και3(β)(ββ) του άρθρου 34,1(γ)(αα) και2(β)(αα) του 
άρθρου 45 και 6(α) και 8(α) του άρθρου 48 περιπτώσεις. 

(ββ) «Παραμενόντων στον ίδιο βαθμό» 

(ΥΥ) «Αποστρατευτέων», που συνεπάγεται την εγγραφή 
τους στους αντίστοιχους πίνακες. 

β) Με την έκδοση απόφασης περί μη απονομής βαθμού 
στις περιπτώσεις εφαρμογής του άρθρου 49 και των πα¬ 
ραγράφων 7(β)(αα) και 10 του άρθρου 48, η οποία αιτιο¬ 
λογείται επαρκώς στα συντασσόμενα πρακτικά. 

5. α) Αν, για κάποιον από τους κρινόμενους δεν τέθηκαν 
υπόψη του αρμόδιου πρωτοβάθμιου Συμβουλίου Κρίσης 
τα απαιτούμενα από τον Κώδικα αυτό ουσιώδη στοιχεία για 
τη διαμόρφωση πλήρους και σαφούς γνώμης, λόγω διε¬ 
νέργειας ένορκης διοικητικής εξέτασης ή άλλης διοικητι¬ 
κής έρευνας, το Συμβούλιο αφού βεβαιώσει στα πρακτικά 
την έλλειψη αυτών, αναστέλλει την κρίση για άλλη έκτακτη 
σύνοδό του, προκειμένου να προσκομισθούν σ’ αυτή τα 
στοιχεία που λείπουν. Στη σύνοδο αυτή, που δεν μπορεί να 
απέχει από την πρώτη περισσότερο από έξι μήνες, το Συμ¬ 
βούλιο αποφασίζει οριστικά, ακόμη και αν δεν προσκομι- 
σθούντα στοιχεία αυτά και εφόσον κρίνει αυτόν προακτέο, 
ο Αξιωματικός προάγεται από τότε που εδικαιούτο. 

β) Στην περίπτωση αναστολής ή αναβολής της κρίσης 
σύμφωνα με τις διατάξεις των παραγράφων 4 και 5 του 
άρθρου 25, η επόμενη σύνοδος του Συμβουλίου δύναται 
να πραγματοποιηθεί και μετά την παρέλευση του προα- 
ναφερόμενου εξαμήνου και πάντως μέχρι την ημερομη¬ 
νία συμπλήρωσης της τριακονταπενταετίας ή του ορίου 
ηλικίας των υπό κρίση Αξιωματικών, κατά την οποία και 
προωθείται το προεδρικό διάταγμα της αυτεπάγγελτης 
αποστρατείας τους. Το ίδιο ισχύει και στην περίπτωση πα¬ 
ραπομπής του Αξιωματικού σύμφωνα με την παράγραφο 
3 του άρθρου 25, εφόσον η σχετική ιατρική γνωμάτευση 
δεν έχει καταστεί νωρίτερα αμετάκλητη, σύμφωνα με τις 
διατάξεις του άρθρου 91. 

6. Σε όλες τις περιπτώσεις κρίσης συνεκτιμάται η υπη¬ 
ρεσιακή συμπεριφορά σε όλους τους βαθμούς, ιδιαίτερα 
στον κατεχόμενο. Η κρίση του Αξιωματικού στον κατεχό- 
μενο βαθμό δύναται να επηρεασθεί δυσμενώς στις περι¬ 
πτώσεις που ελάττωμα, αδυναμία ή έλλειψη προσόντος 
επαναλαμβάνεται κατά τρόπο που δείχνει ελαττωμένη 
αντίληψη των υποχρεώσεώντου, που απορρέουν από το 
αξίωμα, τη θέση ή τα καθήκοντάτου. 

7. Οι εκθέσεις αξιολόγησης και κάθε άλλο υπηρεσιακό 
έγγραφο ή στοιχείο αξιολόγησης του Αξιωματικού, ο 
οποίος κατόπιν απόφασης διοικητικού δικαστηρίου επα- 
νακρίθηκε και προήχθη ανακτώντας τη σειρά αρχαιότη¬ 
τάς του, δεν λαμβάνονται υπόψη από τα αρμόδια Συμ¬ 
βούλια, εφόσον η αναδρομική του προαγωγή αναφέρεται 
σε χρόνο κατά τον οποίο ο συντάξας ή ο γνωματεύσας, 
υπήρξε νεότερος ή κατώτερός του. 

Άρθρο 33 

Σύνταξη, κύρωση, ισχύς και εκτέλεση πινάκων 
(Άρθρο 20 του Ν. 2935/2001) 

1 .Τα Συμβούλια Κρίσεων με την κατάρτιση του πρακτι¬ 
κού κάθε συνεδρίασης συντάσσουν πίνακες εις διπλούν 


για όσους έκριναν, χωριστά κατά είδος κρίσης, κατηγορία 
και βαθμό, που υπογράφονται από τον Πρόεδρο, τα μέλη 
και το γραμματέα, ως εξής: 

α) Για τους Υποναυάρχους Λ.Σ.: 

Πίνακας Α' «Διατηρητέων» 

Πίνακας Β' «Ευδοκίμως τερματισάντων τη σταδιοδρο¬ 
μία τους» 

Πίνακας Γ' «Αποστρατευτέων». 

β) Γ ια τους Αρχιπλοιάρχους Λ.Σ.: 

Πίνακας Α' «Διατηρητέων» 

Πίνακας Β' «Ευδοκίμως τερματισάντων τη σταδιοδρο¬ 
μία τους» 

Πίνακας Γ' «Αποστρατευτέων». 

γ) Για τους κρινόμενους κατ' εφαρμογή των διατάξεων 
των παραγράφων 5 του άρθρου 27,3(β) και 11 (α) του άρ¬ 
θρου 48: 

Πίνακας Α' «Διατηρητέων» 

Πίνακας Β' «Ευδοκίμως τερματισάντων τη σταδιοδρο¬ 
μία τους» 

Πίνακας Γ' «Αποστρατευτέων». 

Όσοι από αυτούς κρίνονται κατ’ εφαρμογή της παρα¬ 
γράφου 8(α) του άρθρου 48 και ανεξάρτητα από το χρό¬ 
νο παραμονής τους στο βαθμό, εφόσον δεν εμπίπτουν 
στην περίπτωση (ε) της παρούσας εγγράφονται στον Πί¬ 
νακα Α'»Προακτέων» ή Πίνακα Β'»Αποστρατευτέων». 

δ) Για τους κρινόμενους κατ' εφαρμογή των διατάξεων 
του άρθρου 24 και της παραγράφου 2 του άρθρου 35: 

Πίνακας Α' «Διατηρητέων» 

Πίνακας Β' «Αποστρατευτέων». 

ε) Για τους κρινόμενους κατ’ εφαρμογή των διατάξεων 
των παραγράφων 3(α) και 3(β) (ββ) του άρθρου 34, καθώς 
επίσης για τους αποστρατευόμενους ύστερα από γνωμά¬ 
τευση Υγειονομικής Επιτροπής, οι οποίοι κρίνονται κατά 
τα οριζόμενα στην παράγραφο 8 του άρθρου 48, εφόσον 
εκδόθηκε απόφαση περί απονομής της μισθολογικής 
τους προαγωγής πριν από την ημερομηνία κατάτην οποία 
η σχετική γνωμάτευση είχε καταστεί σύμφωνα με το άρ¬ 
θρο 91 αμετάκλητη: 

Πίνακας Α' «Ευδοκίμως τερματισάντων τη σταδιοδρο¬ 
μία τους» 

Πίνακας Β' «Αποστρατευτέων». 

στ) Γ ια τους λοιπούς κρινόμενους και μη ειδικά οριζό¬ 
μενους στην παρούσα παράγραφο Κατώτερους και Ανώ¬ 
τερους Αξιωματικούς Λ.Σ.: 

Πίνακας Α' «Προακτέων» 

Πίνακας Β' «Παραμενόντων στον ίδιο βαθμό» 

Πίνακας Γ' «Αποστρατευτέων». 

2. Οι καταρτιζόμενοι από τα Συμβούλια Κρίσεων πίνα¬ 
κες είναι οριστικοί και δεν υπόκεινται σε άλλη διατύπωση, 
υποβάλλονται δε στον Υπουργό Εμπορικής Ναυτιλίας 
από τους Προέδρους των Συμβουλίων, μέσω της Διεύ¬ 
θυνσης Προσωπικού Λ.Σ.. Οι πίνακες αυτοί, υπό την επι¬ 
φύλαξη της παραγράφου 1 του άρθρου 36, κυρώνονται 
με προεδρικά διατάγματα που προκαλούνται από τον 
Υπουργό Εμπορικής Ναυτιλίας εντός προθεσμίας είκοσι 
ημερών από τότε που περιήλθαν στη Διεύθυνση Προσω¬ 
πικού Λ.Σ.. Από τη δημοσίευση στην Εφημερίδα της Κυ- 
βερνήσεως του προεδρικού διατάγματος κύρωσης των 
πινάκων κάθε έτους, αρχίζει η ισχύς αυτών, η οποία διαρ- 
κεί μέχρι και την κύρωση των πινάκων του επόμενου 
έτους. Ομοίως ισχύουν και οι τυχόν καταρτιζόμενοι, κα¬ 
τόπιν εφαρμογής του άρθρου 38 ή μετά από διενέργεια 
έκτακτων κρίσεων, συμπληρωματικοί πίνακες. 

3. Αν για οποιονδήποτε λόγο δεν κατέστη δυνατός ο κα¬ 
ταρτισμός νέων πινάκων εξακολουθούν να ισχύουν οι πί¬ 
νακες κρίσης του προηγούμενου έτους. 

4. Σε εκτέλεση των πινάκων των εγγεγραμμένων ως 
αποστρατευτέων, ο Υπουργός Εμπορικής Ναυτιλίας προ- 
καλεί το αργότερο εντός τριάντα ημερών από της ισχύος 
των σχετικών πινάκων, τα προεδρικά διατάγματα αυτε- 
πάγγελτης αποστρατείας αυτών των Αξιωματικών. Ομοί¬ 
ως απαιτείται κατά την περίπτωση εφαρμογής της παρα¬ 
γράφου 1 του άρθρου 35. 

5. Αξιωματικοί εάν, πριν από την προώθηση του προε¬ 
δρικού διατάγματος αποστρατείας τους λόγω εγγραφής 
τους σε πίνακα αποστρατευτέων, έχουν παραπεμφθεί σε 
Ανακριτικό Συμβούλιο με το ερώτημα της απόταξης, δεν 
αποστρατεύονται με την κρίση τους αυτή, έστω και αν 
ισχύει ο σχετικός πίνακας, αλλά αναμένεται η εκδίκαση 
της υπό κρίση υπόθεσης από το Ανακριτικό Συμβούλιο, το 
οποίο εάν αποφανθεί υπέρ των εγκαλουμένων τότε προ¬ 
ωθείται το προεδρικό διάταγμα αποστρατείας τους, με 
βάση την προαναφερόμενη κρίση τους, ειδάλλως προω¬ 
θείται το προεδρικό διάταγμα της απόταξής τους. 

6. Οι Αξιωματικοί που διατελούν σε άνω των δύο μηνών 
νοσηλεία ή αναρρωτική άδεια και κρίνονται από το αρμό¬ 
διο Συμβούλιο ως αποστρατευτέοι, δεν αποστρατεύονται 
με βάση την κρίση τους αυτή, αλλά παραπέμπονται με 
διαταγή του Αρχηγού Λ.Σ. ενώπιον της αρμόδιας κατά τις 
διατάξεις του παρόντος νόμου Υγειονομικής Επιτροπής, 
ενώ παράλληλα αναστέλλεται η κύρωση του σχετικού πί¬ 
νακα κρίσης τους. Εάν η Υγειονομική Επιτροπή αποφαν¬ 
θεί ότι οι παραπεμφθέντες είναι υγειονομικώς ανίκανοι 
για τα εν ενεργεία στελέχη του Λ.Σ. και η απόφασή της αυ¬ 
τή καταστεί αμετάκλητη, σύμφωνα με το άρθρο 91, οι 
Αξιωματικοί αυτοίτίθενται σε αυτεπάγγελτη αποστρατεία 
για τους λόγους που αναφέρονται στη σχετική γνωμά¬ 
τευση, ειδάλλως τίθενται σε αυτεπάγγελτη αποστρατεία 
με βάση την προαναφερόμενη απόφαση του Συμβουλίου 
Κρίσης. Σε περίπτωση εφαρμογής του άρθρου 45, η ανω¬ 
τέρω παραπομπή του Αξιωματικού προς κρίση της υγειο¬ 
νομικής του ικανότητας είναι δυνητική. 

7. Η αναστολή προώθησης του προεδρικού διατάγμα¬ 
τος αποστρατείας, κατ’ εφαρμογή των παραγράφων 5 και 
6 του άρθρου αυτού, δεν μπορεί να υπερβεί το προβλε- 
πόμενο χρονικό σημείο της συμπλήρωσης τριακονταπε- 
νταετίας ή του ορίου ηλικίας τους, έστω και αν δεν έχει εκ- 
δοθεί μέχριτότε η απόφαση του Ανακριτικού Συμβουλίου 
ή η γνωμάτευση της Υγειονομικής Επιτροπής, αντίστοιχα. 

Άρθρο 34 

Ειδικές διατάξεις κρίσεων και προαγωγών 
(Άρθρο 21 του Ν. 2935/2001) 

1. Οι κρινόμενοι σύμφωνα με τη διάταξη της παραγρά¬ 
φου 5 του άρθρου 27 ως: 

α) «Διατηρητέοι» παραμένουν στο Λ.Σ. με το βαθμό που 
φέρουν. 

β) «Ευδοκίμως τερματίσαντες τη σταδιοδρομία τους» 
προάγονται με προεδρικό διάταγμα στον αμέσως ανώτε¬ 
ρο από τον κατεχόμενο βαθμό, τιθέμενοι εκτός οργανι¬ 
κών θέσεων και αποστρατεύονται μετά την πάροδο τριά¬ 
ντα ημερών από την προαγωγή τους αυτή με άλλο προε¬ 
δρικό διάταγμα. 

γ) «Αποστρατευτέοι», αποστρατεύονται με το βαθμό 
που φέρουν και, υπό την επιφύλαξη των παραγράφων 5 


και 6 του άρθρου 33, με το ίδιο προεδρικό διάταγμα κύ¬ 
ρωσης του σχετικού πίνακα. 

2. α) Οι Πλωτάρχες και Αντιπλοίαρχοι της παραγράφου 
1β του άρθρου 14 που μετά τη 13η Οκτωβρίου 1999 (ημε¬ 
ρομηνία έναρξης ισχύος του Ν. 2743/1999, (ΦΕΚ 211 Α') 
συμπληρώνουν τον προβλεπόμενο από το άρθρο 19 χρό¬ 
νο παραμονής τους στο βαθμό, εφόσον κριθούν προα¬ 
κτέοι, προάγονται στον ανώτερο βαθμό, ανεξάρτητα από 
την ύπαρξη κενών οργανικών θέσεων και υπό την προϋ¬ 
πόθεση ότι ο αμέσως αρχαιότερος ομοιόβαθμός τους 
Αξιωματικός της παραγράφου 1α(αα) του άρθρου 14 που 
προήχθη στον κατεχόμενο βαθμό κατά το ίδιο με αυτούς 
ημερολογιακό έτος, έχει ήδη προαχθεί στο βαθμό αυτό. 

β) Τυχόν κώλυμα προαγωγής των Αξιωματικών της πα¬ 
ραγράφου Ια (αα) του άρθρου 14 εκτός της μη ύπαρξης 
κενών οργανικών θέσεων, δεν κωλύει την προαγωγή στον 
ανώτερο βαθμό των Αξιωματικών της παραγράφου 1β 
του άρθρου 14 του προηγούμενου εδαφίου της παρού¬ 
σας παραγράφου. Οι θέσεις του βαθμού από τον οποίο 
προάγονται οι εν λόγω Αξιωματικοί της παραγράφου 1 β 
του άρθρου 14 δεν θεωρούνται κενές για τους κατώτε¬ 
ρους βαθμούς της ίδιας κατηγορίας Αξιωματικών και για 
όσο χρονικό διάστημα οι θέσεις που καταλήφθηκαν πα¬ 
ραμένουν υπεράριθμες. 

3. Με την επιφύλαξη των οριζομένων στο άρθρο 45: 

α) ΟιΣημαιοφόροιτηςπαραγράφου Ισττου άρθρου 14 
που κατέχουν πτυχίο Ιδρύματος Ανώτατης Εκπαίδευσης 
Τεχνολογικού Τομέα ή Κ.Α.Τ.Ε.Ε. ή Τ.Ε.Ι. ή Α.Ε.Ν. ή πρώ¬ 
ην Α.Δ.Σ.Ε.Ν., εφόσον υποβάλλουν αίτηση αποστρατείας 
και συμπληρώσουν τριάντα τρία έτη πραγματικής υπηρε¬ 
σίας στο Λ.Σ., από τα οποία έξι έτη στο βαθμό του Σημαι¬ 
οφόρου της παραγράφου 1 στ του άρθρου 14, προάγο- 
νται τιθέμενοι εκτός οργανικών θέσεων στον επόμενο 
βαθμό, κατόπιν σχετικής κρίσης τους ως «ευδοκίμως τερ¬ 
ματίσαντες τη σταδιοδρομία τους» και αποστρατεύονται 
μετά την πάροδο τριάντα ημερών από της προαγωγής 
τους αυτής με άλλο προεδρικό διάταγμα. Εφόσον κρίθη- 
καν ως «αποστρατευτέοι», αποστρατεύονται με τον κατε¬ 
χόμενο βαθμό και με το ίδιο προεδρικό διάταγμα κύρω¬ 
σης του σχετικού πίνακα. 

β) (αα) Οι Σημαιοφόροι της παραγράφου Ιστ του άρ¬ 
θρου 14 που κατέχουν πτυχίο Ιδρύματος Ανώτατης Εκ¬ 
παίδευσης Πανεπιστημιακού Τομέα, με τη συμπλήρωση 
τριάντα ετών πραγματικής υπηρεσίας στο Λ.Σ., προάγο- 
νται στον επόμενο βαθμό ανεξαρτήτως υπάρξεως κενών 
οργανικών θέσεων, εφόσον κριθούν προακτέοι. 

(ββ) Οι Ανθυποπλοίαρχοι της παραγράφου Ισττου άρ¬ 
θρου 14, εφόσον υποβάλλουν αίτηση αποστρατείας μετά 
τη συμπλήρωση τριάντα τριών ετών πραγματικής υπηρε¬ 
σίας στο Λ.Σ. από τα οποία τρία έτη στον κατεχόμενο βαθ¬ 
μό, προάγονται τιθέμενοι εκτός οργανικών θέσεων στον 
επόμενο βαθμό, κατόπιν σχετικής κρίσης τους ως «ευδο¬ 
κίμως τερματίσαντες τη σταδιοδρομία τους» και απο¬ 
στρατεύονται μετά από την πάροδο τριάντα ημερών από 
της προαγωγής τους αυτής με άλλο προεδρικό διάταγμα. 
Εφόσον κρίθηκαν ως «αποστρατευτέοι», αποστρατεύο¬ 
νται με τον κατεχόμενο βαθμό και με το ίδιο προεδρικό 
διάταγμα κύρωσης του σχετικού πίνακα. 

γ) Οι Αξιωματικοί της παραγράφου Ισττου άρθρου 14 
που κρίθηκαν κατά τις τακτικές ετήσιες κρίσεις ως «απο¬ 
στρατευτέοι», καθώς και εκείνοι που υπέβαλλαν τη σχετι¬ 
κή αίτησή τους κατά ή μετά την ημερομηνία διενέργειας 
των κρίσεων, σύμφωνα με τις οποίες έχουν κριθεί απο- 

στρατευτέοι, αποστρατεύονται με το βαθμό που κατέ¬ 
χουν. 

δ) Οι υποβληθείσες αιτήσεις των Αξιωματικών αυτής 
της παραγράφου δεν εισάγονται στο προβλεπόμενο από 
την παράγραφο 2(α) (γγ) του άρθρου 30 αρμόδιο Συμ¬ 
βούλιο προς έκφραση γνώμης. 

ε) Οι διατάξεις των εδαφίων (α) και (β) (ββ) της παρού¬ 
σας παραγράφου δεν είναι δυνατόν να εφαρμοσθούν 
στους Αξιωματικούς για τους οποίους αναμένεται η έκ¬ 
δοση απόφασης του αρμόδιου Συμβουλίου Κρίσης κατά 
τα οριζόμενα στις παραγράφους 3,4 και 8 του άρθρου 25, 
5 του άρθρου 32, σε εκείνους που διατελούν στις προ- 
βλεπόμενες από τις διατάξεις των παραγράφων 2,5,6 και 
7 του άρθρου 25 καταστάσεις, έστω και αν υποβλήθηκε 
σχετική αίτησή τους, καθώς και σε εκείνους οι οποίοι υπέ¬ 
βαλαν αίτηση παραίτησης για τη συμμετοχή τους σε 
εκλογές, σύμφωνα μετις ισχύουσες κάθε φορά διατάξεις 
περί εκλογικής νομοθεσίας (π.δ. 55/1999 ΦΕΚ 58 Α'). 

4. Για τους Αξιωματικούς Λ.Σ. Ιατρούς ο μέχρι τέσσερα 
έτη χρόνος εξειδίκευσης τους, σε έμμισθη θέση του 
Ε.Σ.Υ., προσμετράται ως χρόνος παραμονής στο βαθμό 
για τη συμπλήρωση των τυπικών προς προαγωγή προσό¬ 
ντων στον επόμενο βαθμό. Ο ανωτέρω χρόνος δεν λογί¬ 
ζεται ως χρόνος πραγματικής υπηρεσίας στο Λ.Σ., ούτε 
θεμελιώνει δικαίωμα αναδρομικών αποδοχών. 

Άρθρο 35 

Συνέπειες δυσμενών κρίσεων 
(Άρθρο 22 του Ν. 2935/2001) 

1. Οι Ανώτεροι Αξιωματικοί Λ.Σ. που κρίθηκαν ή κρίνο- 
νται, τρεις φορές ως «παραμένοντες στον ίδιο βαθμό», σε 
όλη τη διάρκεια της σταδιοδρομίας τους, από τις οποίες 
δύο φορές στον κατεχόμενο βαθμό και οι Κατώτεροι που 
κρίθηκαν ή κρίνονται τρεις φορές, στον κατεχόμενο βαθ¬ 
μό, τίθενται υποχρεωτικά σε αυτεπάγγελτη αποστρατεία. 

2. Όσοι από τους Αξιωματικούς της προηγούμενης πα¬ 
ραγράφου δεν διατελούν σε μία από τις καταστάσεις των 
παραγράφων 2, 5, 6 και 7 του άρθρου 25, έχουν τουλάχι¬ 
στον εικοσαετή πραγματική υπηρεσία και δεν έχουν συ¬ 
μπληρωμένη εικοσιπενταετή συντάξιμη υπηρεσία, υπο¬ 
λογιζόμενη κατά τις ισχύουσες κάθε φορά συνταξιοδοτι- 
κές διατάξεις, δύνανται μετά αίτησή τους και κατόπιν 
απόφασης του Υπουργού Εμπορικής Ναυτιλίας, που δη¬ 
μοσιεύεται στην Εφημερίδα της Κυβερνήσεως, να παρα¬ 
μείνουν στην ενέργεια, χωρίς να καταλαμβάνουν κενή ορ¬ 
γανική θέση μέχρι και τη συμπλήρωση της προαναφερό- 
μενης υπηρεσίας, οπότε και αποστρατεύονται με το 
βαθμό που φέρουν. Οι Αξιωματικοί αυτοί κρίνονται κατ’ 
έτος από τα αρμόδια Συμβούλια, εγγραφόμενοι στους πί¬ 
νακες της παραγράφου 1 (δ) του άρθρου 33. Στην περί¬ 
πτωση που καταλαμβάνονται από το όριο ηλικίας του 
βαθμού τους, δεν δύναται να εφαρμοσθούν οι διατάξεις 
του άρθρου 45. 

3. Αξιωματικός ο οποίος κρίνεται ως «παραμένων στον 
ίδιο βαθμό» δεν προάγεται στον επόμενο βαθμό και στε¬ 
ρείται της αρχαιότητάς του, εάν προαχθεί νεότερος του. 
Εάν η κρίση του στηρίχθηκε σε δυσμενή στοιχεία και εκ¬ 
θέσεις αξιολόγησης του προϊσταμένου, υπό τις διαταγές 
του οποίου εξακολουθεί να υπηρετεί και μετά από την 
κρίση αυτή, μετατίθεται υποχρεωτικά σε άλλη Υπηρεσία 
του Λ.Σ.. Η μετάθεση ενεργείται σύμφωνα με τις ισχύου- 
σες διατάξεις, εφόσον δεν μεσολάβησε μετάθεση του 


αξιολογούντος, και αμέσως μετά από την κύρωση του 
σχετικού πίνακα του πρωτοβάθμιου ή, στην περίπτωση 
άσκησης του δικαιώματος προσφυγής για επανάκριση 
κατά το επόμενο άρθρο του δευτεροβάθμιου Συμβουλίου 
Κρίσης, το οποίο και επικύρωσε την απόφαση του πρωτο¬ 
βάθμιου Συμβουλίου. 

ΚΕΦΑΛΑΙΟ Δ' 

ΕΠΑΝΑΚΡΙΣΕΙΣ 
Άρθρο 36 

Κοινοποίηση δυσμενών κρίσεων - Αιτήσεις επανάκρισης 
(Άρθρο 23 παράγραφοι 1 μέχρι και 9 του Ν. 2935/2001) 

1 .α) Η Διεύθυνση Προσωπικού Λ.Σ. εντός προθεσμίας 
τριάντα ημερών από την ισχύ των πινάκων κοινοποιεί στους 
δυσμενώς κριθέντες Αξιωματικούς Λ.Σ. με εμπιστευτικό 
έγγραφο την απόφαση του Συμβουλίου με την αιτιολογία 
της. Οι εν λόγω Αξιωματικοί μπορούν να ζητήσουν την επα¬ 
νάληψη της κρίσης τους από το αρμόδιο δευτεροβάθμιο 
Συμβούλιο Κρίσης, υποβάλλοντας ιεραρχικά, μέσω της 
προαναφερόμενης Διεύθυνσης, σχετική αίτηση με τυχόν 
συμπληρωματικά στοιχεία. Η αίτηση αυτή υποβάλλεται μία 
φορά και εντός ανατρεπτικής προθεσμίας τριάντα ημερών 
από την ημερομηνία επίδοσης της δυσμενούς απόφασης. 

β) Αν ο Υπουργός Εμπορικής Ναυτιλίας διαφωνεί με την 
απόφαση του Συμβουλίου Κρίσεως, που αφορά έναν ή 
περισσότερους Αξιωματικούς, δύναται μέσα σε ανατρε¬ 
πτική προθεσμία δέκα ημερών από την υποβολή σε αυτόν 
του πρακτικού του οικείου Συμβουλίου, να παραπέμψει 
αυτήν, κατά το μέρος που διαφωνεί, στα αρμόδια Συμ¬ 
βούλια Επανακρίσεων, χωρίς να αναστέλλεται για το λό¬ 
γο αυτόν η κύρωση των συνταχθέντων πινάκων βάσει των 
κρίσεων που διενεργήθηκαν, καθώς και η έκδοση των 
σχετικών διοικητικών πράξεων για όσους δεν διαφωνεί. 

γ) Ο Αξιωματικός ή οι Αξιωματικοί, για την κρίση των 
οποίων διαφώνησε ο Υπουργός Εμπορικής Ναυτιλίας, δια¬ 
γράφονται από τον προωθούμενο προς κύρωση πίνακα. 

δ) Αν ο Υπουργός Εμπορικής Ναυτιλίας πριν την παρέ¬ 
λευση της προθεσμίας των δέκα ημερών υπογράψει χω¬ 
ρίς κάποια παρατήρηση το κυρωτικό των πινάκων προε¬ 
δρικό διάταγμα, δεν χωρεί διαφωνία αυτού με την κρίση 
του Συμβουλίου. 

2. Οι παραλειφθέντες κατά την επιλογή Αρχηγού Λ.Σ. 
Υποναύαρχοι και Αρχιπλοίαρχοι, καθώς και οι παραλει- 
φθέντες κατά την επιλογή Υπαρχηγών και Γενικού Επιθε¬ 
ωρητή Λ.Σ., Αρχιπλοίαρχοι δεν δικαιούνται υποβολής αί¬ 
τησης επανάκρισης. 

3. Η προθεσμία άσκησηςτου δικαιώματος προσφυγής και 
η προσφυγή για επανάκριση από τους ίδιους τους δυσμε¬ 
νώς κριθέντες Αξιωματικούς δεν αναστέλλει την έκδοση 
τωνπροβλεπόμενωναπότιςδιατάξειςτου Κώδικα αυτού δι¬ 
οικητικών πράξεων, εκτός από την προβλεπόμενη στην πα¬ 
ράγραφο 3 του άρθρου 35 διαταγή μετάθεσής τους. 

4. Μετά την ακυρωτική απόφαση των διοικητικών δικα¬ 
στηρίων, η κρίση επαναλαμβάνεται από το αρμόδιο δευ¬ 
τεροβάθμιο Συμβούλιο Κρίσεων, με εξαίρεση τις περιπτώ¬ 
σεις που η ακυρωτική απόφαση αφορά την κακή σύνθεση 
του πρωτοβάθμιου Συμβουλίου Κρίσης ή την κρίση του 
Αξιωματικού κατά την παράγραφο 4 του άρθρου 30, οπό¬ 
τε και οι κρίσεις αυτές επαναλαμβάνονται από την αρχή. 

5. Εφόσον κατά τις ισχύουσες εκάστοτε διατάξεις δια¬ 
γράφει δυσμενές στοιχείο από τα ατομικά έγγραφα Αξιω¬ 
ματικού, το οποίο στήριζε, συνολικά ή μερικά, το αιτιολο- 

γικότης δυσμενούς κρίσης, η κρίση αυτή θεωρείται ως μη 
γενομένη και επαναλαμβάνεται. 

6. Η επανάληψη της κρίσης ενεργείται από το αρμόδιο 
πρωτοβάθμιο Συμβούλιο Κρίσεων μετά τη διαγραφή του 
δυσμενούς στοιχείου. 

7. Η νέα κρίση των επανακρινόμενων Αξιωματικών ενερ- 
γείται απάτην κατάσταση στην οποία τελούν κατά το χρό¬ 
νο της νέας αυτής κρίσης. 

8. Αξιωματικός που δικαιώθηκε από την επανάληψη κρί¬ 
σης ή επανάκρισης και πριν να εκδοθούν οι σχετικές με 
την κρίση αυτή διοικητικές πράξεις, κρίνεται στη συνέχεια 
για όσες κρίσεις εκκρεμούν γι’ αυτόν εξαιτίας της δυσμε¬ 
νούς κρίσης ή αναβολής αυτής ή προαγωγής νεοτέρου 
του, με βάση τα στοιχεία του ατομικού του φακέλου. 

9. Τα κατά τα προηγούμενα άρθρα Συμβούλια Επανα- 
κρίσεων, λαμβάνοντας υπόψη τις υποβληθείσες ακυρωτι¬ 
κές αποφάσεις διοικητικών δικαστηρίων, προβαίνουν 
στην επανάκριση των αναφερομένων στις αποφάσεις αυ¬ 
τές Αξιωματικών και για τα έτη στα οποία αυτές αναφέ- 
ρονται, εγγράφοντας τους επανακρινόμενους στους 
προβλεπόμενουςγιατο βαθμό και την κατηγορία τους πί¬ 
νακες. 

α) Αν εγγραφούν σε πίνακες προακτέων, οι μεν διατε- 
λούντες σε ενέργεια προάγονται αναδρομικά και ανα¬ 
κτούν την αρχαιότητά τους, οι δε διατελούντες σε απο¬ 
στρατεία επαναφέρονται στην ενέργεια με παράλληλη 
ανάκληση του προεδρικού διατάγματος αποστρατείας 
τους, προάγονται αναδρομικά και ανακτούν την αρχαιό¬ 
τητά τους. 

β) Αν εγγραφούν σε πίνακα ευδοκίμως τερματισάντων 
τη σταδιοδρομία τους, ανακαλείται το προεδρικό διάταγ¬ 
μα της αποστρατείας τους, επαναφέρονται στην ενέρ¬ 
γεια από την ημερομηνία αποστρατείας τους, προάγο- 
νται στον αμέσως επόμενο βαθμό, τιθέμενοι εκτός οργα¬ 
νικών θέσεων, και αποστρατεύονται μετά από πάροδο 
μηνάς με το βαθμό αυτό. 

γ) Αν εγγραφούν σε πίνακα αποστρατευτέων για το 
έτος που οφείλεται η κρίση: 

(αα)Οι διατελούντες στην ενέργεια τίθενται σε αυτε- 
πάγγελτη αποστρατεία, αμέσως με την κύρωση των σχε¬ 
τικών πινάκων και με το βαθμό που φέρουν, ανεξάρτητα 
αν η κρίση αφορά παρελθόν έτος. 

(ββ)Οι διατελούντες σε αποστρατεία, αφού ανακληθεί 
το προεδρικό διάταγμα αποστρατείας τους, τίθενται και 
πάλι σε αυτεπάγγελτη αποστρατεία, αναδρομικά από το 
χρονικό σημείο στο οποίο αναφέρεται η ακυρωθείσα δυ¬ 
σμενής τους κρίση, το οποίο δεν πρέπει να είναι προγενέ¬ 
στερο της αρχικής τους αποστρατείας. 

(γγ)Οι επανακρινόμενοι, κατόπιν ακύρωσης της πει¬ 
θαρχικής ποινής της απόταξης που τους είχε επιβληθεί 
και μετά από την έκδοση απαλλακτικής γνωμάτευσης του 
Ανακριτικού Συμβουλίου, αποστρατεύονται αναδρομικά 
από το χρονικό σημείο στο οποίο αναφέρεται η κρίση 
τους και με το βαθμό τον οποίο έφεραν κατά τη συγκεκρι¬ 
μένη χρονική περίοδο. 

Άρθρο 37 

Χρόνος έκδοσης αποφάσεων δευτεροβάθμιων 
Συμβουλίων Κρίσεων 

(Άρθρο 23 παράγραφος 10 του Ν. 2935/2001) 

Τα αρμόδια δευτεροβάθμια Συμβούλια, που συνέρχο¬ 
νται για να επανακρίνουν τους δυσμενώς κριθέντες Αξιω¬ 


ματικούς Λ.Σ., ύστερα από άσκηση του δικαιώματος προ¬ 
σφυγής κατά το άρθρο 36 ή κατόπιν απόφασης διοικητι¬ 
κού δικαστηρίου, η οποία δικαίωσε αυτούς, εκδίδουν 
υποχρεωτικά τις αποφάσεις τους εντός της προβλεπόμε- 
νης από την παράγραφο 2 του άρθρου 31 προθεσμίας. 

Άρθρο 38 

Αποτελέσματα επανακρίσεων 

(Άρθρο 23 παράγραφοι 11,12,13 του Ν. 2935/2001) 

1 .Τα δευτεροβάθμια Συμβούλια Κρίσεων, λαμβάνοντας 
υπόψη τις προσφυγές - αιτήσεις επανάκρισης μετά των 
τυχόν συνυποβαλλόμενων νέων στοιχείων, καθώς και όσα 
ελήφθησαν υπόψη κατά την πρωτοβάθμια κρίση, αποφαί- 
νονται αιτιολογημένα και οριστικά, ως εξής: 

Αν κρίνουν βάσιμη την προσφυγή, εγγράφουν τον κρι- 
θέντα Αξιωματικό σε οποιοδήποτε από τους ευμενέστε¬ 
ρους λοιπούς γι'αυτόν πίνακες, ανάλογα με την περίπτω¬ 
ση, διαφορετικά επικυρώνουν την προγενέστερη κρίση, 
στην οποία ενσωματώνεται και η νέα, με επαρκή αιτιολό¬ 
γηση. Σε όλες τις περιπτώσεις τα Συμβούλια υποχρεού- 
νται στη σύνταξη σχετικού πρακτικού. 

2. Με βάση τις προαναφερόμενες αποφάσεις των Συμ¬ 
βουλίων, οι επανακρινόμενοι Αξιωματικοί εγγράφονται σε 
πίνακες οι οποίοι κυρώνονται με προεδρικό διάταγμα που 
εκδίδεται με πρόταση του Υπουργού Εμπορικής Ναυτι¬ 
λίας. Στην περίπτωση αναδρομικής αποκατάστασης των 
δικαιωθέντων, προκαλούνται οι σχετικές διοικητικές πρά¬ 
ξεις. 

3. Η Διεύθυνση Προσωπικού Λ.Σ. κοινοποιεί με εμπι- 
στευτικό έγγραφο τις δυσμενείς αποφάσεις των δευτε¬ 
ροβάθμιων Συμβουλίων στους ενδιαφερομένους, εντός 
τριάντα ημερών από της ισχύος του προεδρικού διατάγ¬ 
ματος κύρωσης των σχετικών πινάκων κρίσεως, ενώ πα¬ 
ράλληλα καταχωρίζει το αποτέλεσμα των κρίσεων αυτών 
στην οικεία για κάθε Αξιωματικό μερίδα. 

ΚΕΦΑΛΑΙΟ Ε' 

ΕΠΙΛΟΓΗ ΑΡΧΗΓΟΥ, ΥΠΑΡΧΗΓΩΝ ΚΑΙ ΓΕΝΙΚΟΥ 
ΕΠΙΘΕΩΡΗΤΗ ΛΙΜΕΝΙΚΟΥ ΣΩΜΑΤΟΣ 

Άρθρο 39 

Επιλογή Αρχηγού Λ.Σ. 

(Άρθρο 24 παράγραφοι 1 μέχρι και 5 του Ν. 2935/2001) 

1. Ο Αρχηγός του Λ.Σ. επιλέγεται μεταξύ των εν ενερ- 
γεία κατά το χρόνο της επιλογής, Υποναυάρχων Λ.Σ., κα¬ 
θώς και των Αρχιπλοιάρχων της παραγράφου Ια (αα) του 
άρθρου 14, οι οποίοι έχουν συμπληρώσει τα τυπικά προς 
προαγωγή προσόντα του άρθρου 19, εξαιρουμένωντων 
Υποναυάρχων και Αρχιπλοιάρχων, οι οποίοι στο πλαίσιο 
της διοικητικής τους αποκατάστασης λογίζονται εν ενερ- 
γεία, προαγόμενοι αναδρομικά στους βαθμούς αυτούς 
και σε χρόνο μεταγενέστερο της επιλογής του Αρχηγού 
Λ.Σ.. 

2. Για την κρίση οποτεδήποτε προς αποστρατεία του 
Αρχηγού Λ.Σ. αρμόδιο, κατόπιν ειδικής πρότασης του 
Υπουργού Εμπορικής Ναυτιλίας, είναι το Κυβερνητικό 
Συμβούλιο Εξωτερικών και Άμυνας (ΚΥ.Σ.Ε.Α.), που με 
ελεύθερη κρίση αποφασίζει την αποστρατεία αυτού, αν 
κρίνει ότι η περαιτέρω παραμονή του στο Σώμα δεν είναι 
πλέον αναγκαία, χαρακτηρίζοντάς τον ως «ευδοκίμως 
τερματίσαντατη σταδιοδρομία του στο Λ.Σ,». 

3. Κενουμένηςτης θέσεωςτου Αρχηγού Λ.Σ., ο Υπουρ- 

γός Εμπορικής Ναυτιλίας αποστέλλει στο ΚΥ.Σ.Ε.Α. πίνα¬ 
κα των ενεργεία Υποναυάρχων και Αρχιπλοιάρχων που 
έχουν τα κατά την παράγραφο 1 προσόντα, τα υπηρεσια¬ 
κά έγγραφα των ατομικών φακέλων και τα λοιπά στοιχεία 
αυτών. Το Συμβούλιο λαμβάνοντας υπόψη τα στοιχεία 
των ατομικών φακέλων και τα διαβιβασθέντα σε αυτό για 
τον καθένα από τους κρινόμενους στοιχεία, επιλέγει με 
απόλυτη διακριτική ευχέρεια τον Αρχηγό του Λ.Σ.. Οι αρ¬ 
χαιότεροι του επιλεγέντος θεωρούνται ως «ευδοκίμως 
τερματίσαντες τη σταδιοδρομία τους». 

4. Το προαναφερόμενο Συμβούλιο, τόσο στην περίπτω¬ 
ση αποστρατείας του Αρχηγού Λ.Σ., όσο και στην περί¬ 
πτωση επιλογής νέου Αρχηγού, αιτιολογεί στο πρακτικό 
συνοπτικά την απόφασή του. 

5. Ο Υπουργός Εμπορικής Ναυτιλίας, αφού παραλάβει 
το ανωτέρω πρακτικό, προκαλεί τα σχετικά προεδρικά 
διατάγματα αποστρατείας και προαγωγής. 

Άρθρο 40 

Τυπικά προσόντα προαγωγής - 
Χρόνος παραμονής στη θέση του Αρχηγού Λ.Σ. 

(Άρθρο 24 παράγραφοι 6 και 7 του Ν. 2935/2001) 

1. Εφόσον ως Αρχηγός Λ.Σ. επιλέγεται Υποναύαρχος 
Λ.Σ., προάγεται σε Αντιναύαρχο, ανεξάρτητα από το χρό¬ 
νο παραμονής στον κατεχόμενο βαθμό. Εφόσον επιλέγε¬ 
ται Αρχιπλοίαρχος, προάγεται αμέσως σε Υποναύαρχο 
και μετά τριάντα ημέρες παραμονής στο βαθμό αυτόν, 
κατά το διάστημα των οποίων ασκεί τα καθήκοντα και τις 
αρμοδιότητες του Αρχηγού Λ.Σ., προάγεται αυτοδίκαια 
στο βαθμό του Αντιναυάρχου. 

2. Ο Αρχηγός Λ.Σ. δύναται να παραμείνει στη θέση του 
για χρονική περίοδο δύο ετών, που μπορεί να παραταθεί 
μέχρι και ένα έτος επιπλέον. 

Άρθρο 41 

Αναπλήρωση Αρχηγού Λ.Σ. 

(Άρθρο 24 παράγραφος 8 του Ν. 2935/2001) 

Ο Αρχηγός Λ.Σ., σε περίπτωση απουσίας ή κωλύματος 
του, αναπληρώνεται από τον αρχαιότερο Υπαρχηγό Λ.Σ.. 

Άρθρο 42 

Κρίση και Επιλογή Υπαρχηγών και Γενικού 
Επιθεωρητή Λ.Σ. 

(Άρθρο 25παράγραφοι 1,2, 3του Ν. 2935/2001) 

1. Οι Υπαρχηγοί και ο Γενικός Επιθεωρητής Λ.Σ. επιλέ¬ 
γονται μεταξύ των εν ενεργεία κατά το χρόνο επιλογής 
Αρχιπλοιάρχων της παραγράφου Ια (αα) του άρθρου 14, 
που συμπληρώνουν μέχρι την 31η Δεκεμβρίου του έτους 
επιλογής τα τυπικά προς προαγωγή προσόντα του άρ¬ 
θρου 19, εξαιρουμένων εκείνων οι οποίοι στα πλαίσια της 
διοικητικής τους αποκατάστασης λογίζονται ότι βρίσκο¬ 
νται στην ενέργεια, προαγόμενοι αναδρομικά στο βαθμό 
αυτόν και σε χρόνο μεταγενέστερο της επιλογής του 
Υπαρχηγού. 

2. Όταν κενώνονται οι θέσεις των Υπαρχηγών και του 
Γενικού Επιθεωρητή Λ.Σ., το Ανώτατο Συμβούλιο Λ.Σ., με 
ευρύτερη σύνθεση, αποφασίζει ποιοι από αυτούς που 
έχουντα κατά την παράγραφο 1 προσόντα είναι ικανοί για 
την πλήρωση των θέσεων αυτών, οι οποίοι και προάγονται 
αυτοδίκαια με την επιλογή τους στο βαθμό του Υποναυ¬ 
άρχου. 

Οι παραλειπόμενοι αρχαιότεροι των επιλεγέντων Αρχι¬ 


πλοιάρχων θεωρούνται ως «ευδοκίμως τερματίσαντες τη 
σταδιοδρομία τους», εγγραφόμενοι στους οικείους πίνα¬ 
κες. 

3. Ο Υποναύαρχος που ορίζεται Γενικός Επιθεωρητής 
Λ.Σ. είναι νεότερος των Υπαρχηγών. 

Άρθρο 43 

Αρμοδιότητες. Καθήκοντα Υπαρχηγών Λ.Σ. 
(Άρθρο 25 παράγραφος 4του Ν.2935/2001) 

Με απόφαση του Υπουργού Εμπορικής Ναυτιλίας μπο¬ 
ρεί να καθορίζονται οι αρμοδιότητες και τα καθήκοντα 
των Υπαρχηγών Λ.Σ. κατά παρέκκλιση των διατάξεων του 
Οργανισμού Υ.Ε.Ν.. 

Άρθρο 44 

Αναπλήρωση Υπαρχηγών Λ.Σ. 

(Άρθρο 25 παράγραφοι 5, 6του Ν. 2935/2001) 

1. Σε περίπτωση απουσίας ή κωλύματος του ενός Υπαρ¬ 
χηγού Λ.Σ., τα καθήκοντα αυτού ασκούνται από τον άλλο 
Υπαρχηγό. 

2. Όταν κενώνονται οι θέσεις των Υπαρχηγών και μέχρι 
την πλήρωση αυτών, τα καθήκοντα και οι αρμοδιότητές 
τους ασκούνται προσωρινά από τον Γενικό Επιθεωρητή 
Λ.Σ. και τον αρχαιότερο Αρχιπλοίαρχο της παραγράφου 
Ια (αα) του άρθρου 14. 

ΚΕΦΑΛΑΙΟ ΣΤ 
ΑΠΟΣΤΡΑΤΕΙΕΣ 

Άρθρο 45 

Κρίσεις και Αποστρατείες Αξιωματικών Λ.Σ. που 
συμπληρώνουντριακονταπενταετία ή καταλαμβάνονται 
από το όριο ηλικίας του βαθμού που φέρουν 
(Άρθρο 26του Ν. 2935/2001) 

1 .α) Αξιωματικοί Λ.Σ. μέχρι και του βαθμού του Αρχι¬ 
πλοιάρχου, που συμπληρώνουν μέχριτην31η Δεκεμβρί¬ 
ου του έτους, κατά το οποίο ενεργούνται οι κρίσεις, τριά¬ 
ντα πέντε έτη πραγματικής υπηρεσίας, σύμφωνα με τα 
οριζόμενα στο επόμενο άρθρο, κρίνονται υποχρεωτικά 
κατά τις τακτικές ετήσιες κρίσεις. 

β) Οι παραπάνω Αξιωματικοί, κρινόμενοι από τα αρμό¬ 
δια Συμβούλια, εγγράφονται στους ακόλουθους πίνακες: 

Πίνακα Α' «Ευδοκίμως τερματισάντων τη σταδιοδρομία 
τους». 

Πίνακα Β' «Αποστρατευτέων». 

γ) Οι εγγραφόμενοι: 

(αα) Στον Πίνακα Α', προάγονται τιθέμενοι εκτός οργα¬ 
νικών θέσεων στον επόμενο βαθμό, τριάντα ημέρες πριν 
από τη συμπλήρωση της τριακονταπενταετίας, κατά την 
οποία και αποστρατεύονται αυτεπάγγελτα με άλλο προε¬ 
δρικό διάταγμα. 

(ββ) Στον Πίνακα Β', αποστρατεύονται αυτεπάγγελτα με 
το βαθμό που φέρουν και, υπό την επιφύλαξη των παρα¬ 
γράφων 5 και 6 του άρθρου 33, με το ίδιο προεδρικό διά¬ 
ταγμα κύρωσης των ετήσιων πινάκων κρίσεων. 

δ) Όσοι συμπληρώνουντριάντα πέντε έτη πραγματικής 
υπηρεσίας πριν από τη διενέργεια των τακτικών κρίσεων 
κρίνονται έκτακτα ένα μήνα πριν από τη συμπλήρωση των 
τριάντα πέντε ετών. 

2.α) Εκτός των αναφερόμενων στην παράγραφο 1 (α) 
Αξιωματικών, κρίνονται υποχρεωτικά και όσοι από αυτούς 
καταλαμβάνονται, σύμφωνα με τη διάταξη του άρθρου 

47, από το όριο ηλικίας τους, μέχρι και την 31η Δεκεμβρί¬ 
ου του ίδιου έτους. Η διάταξη της παραγράφου 1 (β) 
εφαρμόζεται αναλόγως γι'αυτούς. 

β) Οι εγγραφόμενοι: 

(αα) Στον Πίνακα Α', προάγονται τιθέμενοι εκτός οργα¬ 
νικών θέσεων στον επόμενο βαθμό, τριάντα ημέρες πριν 
από την ημερομηνία κατάληψής τους από το όριο ηλικίας, 
κατά την οποία και αποστρατεύονται αυτεπάγγελτα, με 
άλλο προεδρικό διάταγμα. 

(ββ) Στον Πίνακα Β', αποστρατεύονται με προεδρικό 
διάταγμα αυτεπάγγελτα με το βαθμό που φέρουν την 31 η 
Δεκεμβρίου του έτους συμπλήρωσης του ορίου ηλικίας. 

3. α) Σε περίπτωση κατά την οποία ο Αξιωματικός στο 
ίδιο έτος καταλαμβάνεται από το όριο ηλικίας του και ταυ¬ 
τόχρονα συμπληρώνει την τριακονταπενταετία του, απο¬ 
στρατεύεται με τη διαδικασία της συμπλήρωσης τριακο- 
νταπενταετίας. Αν την ίδια ημέρα συμπληρώνει τριακο- 
νταπενταετία και όριο ηλικίας, αποστρατεύεται με τη 
διαδικασία της συμπλήρωσης του ορίου ηλικίας. 

β) Οι Αξιωματικοί που προάγονται στον καταληκτικό 
βαθμό εξέλιξής τους και συμπληρώνουν στο ίδιο έτος 
τριακονταπενταετία ή καταλαμβάνονται από το όριο ηλι¬ 
κίας του βαθμού κρίνονται εκτάκτως, μετά την προαγωγή 
τους στον καταληκτικό βαθμό σύμφωνα με τις διατάξεις 
του άρθρου αυτού. 

γ) Από τις διατάξεις της παραγράφου 1 του παρόντος 
άρθρου εξαιρούνται οι Πλοίαρχοι και οι Αρχιπλοίαρχοι 
που δεν διανύουν τον τελευταίο βαθμό εξέλιξήςτους. Αυ¬ 
τοί κρίνονται όπως και οιλοιποί ομοιόβαθμοίτους που δεν 
συμπληρώνουν τριακονταπενταετία, εκτός αν ζητήσουν 
να υπαχθούν στις διατάξεις της παραγράφου 1 του πα¬ 
ρόντος άρθρου. 

4. Στις περιπτώσεις εφαρμογής των διατάξεων των πα¬ 
ραγράφων 2, 5, 6, 7 και 8 του άρθρου 25 το αρμόδιο Συμ¬ 
βούλιο Κρίσεων αποφασίζει πριν από την ημερομηνία κα¬ 
τά την οποία ο Αξιωματικός καταλαμβάνεται από το όριο 
ηλικίας ή συμπληρώνειτηντριακονταπενταετή πραγματι¬ 
κή υπηρεσία, εφαρμοζομένων αναλόγως των διατάξεων 
του παρόντος άρθρου. Αντο αρμόδιο Συμβούλιο δενπρο- 
βεί στην κρίση αυτού, παρ ολο που συγκλήθηκε νόμιμα, 
γιατί δεν υπάρχει απαλλακτικό βούλευμα, σχετική από¬ 
φαση δικαστηρίου ή γνωμάτευση Ανακριτικού Συμβουλί¬ 
ου υπέρ του εγκαλουμένου, αποστρατεύεται με το βαθμό 
που φέρει κατά την ημερομηνία συμπλήρωσης της τρια- 
κονταπενταετίας ή του ορίου ηλικίας του. Αν ο Αξιωματι¬ 
κός δικαιωθεί τελεσίδικα, προάγεται αναδρομικά στο 
βαθμό που προβλέπει η κρίση του ως «ευδοκίμωςτερμα- 
τίσας τη σταδιοδρομία του» και αποστρατεύεται στη συ¬ 
νέχεια με την ίδια ημερομηνία της αρχικής του αποστρα¬ 
τείας. 

Άρθρο 46 

Υπολογισμός τριακονταπενταετίας 
(Άρθρο 27παράγραφοι 1,2του Ν. 2935/2001) 

1. Στους Αξιωματικούς Λ.Σ. για τον υπολογισμό της κα¬ 
τά το προηγούμενο άρθρο τριακονταπενταετούς πραγ¬ 
ματικής υπηρεσίας, λαμβάνεται υπόψη και προσμετρά- 
ται: 

α) Η προϋπηρεσία που πραγματικά διανύθηκε στο Λ.Σ., 
στις Ένοπλες Δυνάμεις, στα Σώματα Ασφαλείας, καθώς 
και στις λοιπές δημόσιες υπηρεσίες με οποιαδήποτε σχέ¬ 
ση, εφόσον αναγνωρίζεται ως συντάξιμη. 


β) Η προϋπηρεσία που πραγματικά διανύθηκε στα νομι¬ 
κά πρόσωπα δημοσίου δικαίου και οργανισμούς τοπικής 
αυτοδιοίκησης, με οποιαδήποτε σχέση, εφόσον αυτή 
αναγνωρίζεται ως συντάξιμη. 

γ) Η μη συμπίπτουσα με άλλη συντάξιμη υπηρεσία του 
απαιτούμενου για τη λήψη πτυχίου χρόνου σπουδών των 
Αξιωματικών, οι οποίοι έχουν συμπληρώσει εικοσιπενταε- 
τή συντάξιμη υπηρεσία και φοιτήσει σε Ίδρυμα Ανώτατης 
Εκπαίδευσηςτης ημεδαπής ή ισότιμο της αλλοδαπής, κα¬ 
θώς και σε Α.Ε.Ν. ή πρώην Α.Δ.Σ.Ε.Ν., εφόσον το πτυχίο 
της προαναφερόμενης Ανώτατης Σχολής ή το δίπλωμα 
πλοιάρχου ή μηχανικού του Εμπορικού Ναυτικού αποτέ- 
λεσε το κατά νόμο προσόν κατάταξής τους στο Λ.Σ.. 

Ο παραπάνω χρόνος σπουδών ομοίως προσμετράται 
και αναλογικά εφαρμόζεται στους Αξιωματικούς της πα¬ 
ραγράφου 1(ε) και (στ) του άρθρου 14, εφόσον το αντί¬ 
στοιχο κατά τα προαναφερόμενα πτυχίο τους αποτέλεσε 
το κατά νόμο απαιτούμενο προσόν για την κατάταξή τους 
στοΛ.Σ.. 

2. Ο υπολογισμός της παραπάνω υπηρεσίας γίνεται 
σύμφωνα με τα επίσημα στοιχεία που περιέχονται στον 
ατομικό φάκελο κάθε Αξιωματικού, καθώς και από τις 
σχετικές εγγραφές στα τηρούμενα από τη Διεύθυνση 
Προσωπικού Λ.Σ. μητρώα αυτών. 

Άρθρο 47 

Αποστρατείες λόγω ορίου ηλικίας 
(Άρθρο 27 παράγραφοι 3, 4 του Ν. 2935/2001) 

1. Αξιωματικός Λ.Σ. δεν παραμένει στην ενεργό υπηρε¬ 
σία, αν συμπληρώσει στον κατεχόμενο βαθμό το παρακά¬ 
τω όριο ηλικίας: 

α) Σημαιοφόροι, Ανθυποπλοίαρχοι, Υποπλοίαρχοι, 
Πλωτάρχες και Αντιπλοίαρχοι το 57ο έτος. 

Πλοίαρχοι το 58ο έτος. 

Αρχιπλοίαρχοι το 59ο έτος. 

Υποναύαρχοι το 60ό έτος. 

Αντιναύαρχος-Αρχηγός το 62ο έτος. 

Τα παραπάνω όρια ηλικίας αυξάνονται κατά τρία έτη για 
τους Αρχιπλοιάρχους και Πλοιάρχους Ιατρούς και κατά 
πέντε έτη για τους Ιερείς. 

β) Αξιωματικοί της παραγράφου 1 (ε) και (ζ) του άρθρου 
14 κάθε βαθμού το 57ο έτος. 

γ) Αξιωματικοί της παραγράφου 1(στ) του άρθρου 14 
κάθε βαθμού το 55ο έτος. 

2. Οι Αξιωματικοί λογίζονται ότι έχουν καταληφθεί από 
το αντίστοιχο όριο της ηλικίας τους την 31η Δεκεμβρίου 
του έτους συμπλήρωσής του. 

Άρθρο 48 

Ειδικές περιπτώσεις αποστρατείας 
(Άρθρο 28 του Ν. 2935/2001) 

1. Υποναύαρχοι οι οποίοι αποστρατεύονται αυτεπάγ¬ 
γελτα, λόγω επιλογής νεοτέρου τους για τη θέση του Αρ¬ 
χηγού Λ.Σ., ανεξάρτητα από τη συμπλήρωση των γενικών 
τυπικών προσόντων, καθώς και οι Υποναύαρχοι Λ.Σ. που 
αποστρατεύονται με αίτησή τους, εφόσον έχουν συμπλη¬ 
ρώσει έξι μήνες παραμονής στο βαθμό, θεωρούνται ως 
«ευδοκίμως τερματίσαντες τη σταδιοδρομία τους» και 
προάγονται στο βαθμό του Αντιναυάρχου εν ενεργεία, τι¬ 
θέμενοι εκτός οργανικών θέσεων και ύστερα από ένα μή¬ 
να αποστρατεύονται με το βαθμό αυτόν με άλλο προε¬ 
δρικό διάταγμα. 

2. Αρχιπλοίαρχοι της παραγράφου Ια (αα) του άρθρου 
14 κρινόμενοι από το αρμόδιο Συμβούλιο ως: 

α) «Διατηρητέοι» παραμένουν σε ενέργεια με το βαθμό 
που φέρουν. Αν ομοιόβαθμοι, αλλά νεότεροι αυτών επι- 
λεγούν ως Αρχηγός ή Υπαρχηγοί και Γενικός Επιθεωρη¬ 
τής Λ.Σ., θεωρούνται ως «ευδοκίμως τερματίσαντες τη 
σταδιοδρομία τους» και ταυτόχρονα με τους επιλεγέντες 
προάγονται εν ενεργεία στον επόμενο βαθμό, τιθέμενοι 
εκτός οργανικών θέσεων για χρονικό διάστημα τριάντα 
ημερών, μετά την πάροδο του οποίου αποστρατεύονται 
αυτεπάγγελτα με άλλο προεδρικό διάταγμα. 

β) «Ευδοκίμως τερματίσαντες τη σταδιοδρομία τους» 
προάγονται εν ενεργεία στον επόμενο βαθμό, τιθέμενοι 
εκτός οργανικών θέσεων για χρονικό διάστημα τριάντα 
ημερών, μετά την πάροδο του οποίου αποστρατεύονται 
αυτεπάγγελτα με άλλο προεδρικό διάταγμα. 

γ) «Αποστρατευτέοι» αποστρατεύονται με τον κατεχό- 
μενο βαθμό και με το ίδιο προεδρικό διάταγμα κύρωσης 
του σχετικού πίνακα κρίσης τους. 

3. α) Αρχιπλοίαρχοι και Πλοίαρχοι της παραγράφου Ια, 
β, γ και δ του άρθρου 14 με την υποβολή αίτησης απο¬ 
στρατείας, εφόσον έχουν συμπληρώσει έξι μήνες στον 
κατεχόμενο βαθμό και δεν έχουν κριθεί ως «αποστρατευ¬ 
τέοι», κατά την αμέσως προηγούμενη της παραπάνω αί¬ 
τησης κρίση, θεωρούνται ως «ευδοκίμως τερματίσαντες 
τη σταδιοδρομία τους» και προάγονται τιθέμενοι εκτός 
οργανικών θέσεων στον επόμενο βαθμό και αποστρατεύ¬ 
ονται μετά την πάροδο τριάντα ημερών από την προαγω¬ 
γή τους με άλλο προεδρικό διάταγμα. Η σχετική αίτηση 
υποβάλλεται πριν από την ημερομηνία σύγκλησης του 
αρμόδιου Συμβουλίου Κρίσεων, σε αντίθετη δε περίπτω¬ 
ση, οι εν λόγω Αξιωματικοί αποστρατεύονται, σύμφωνα 
με το αποτέλεσμα της κρίσης αυτής. 

β) Οι Αρχιπλοίαρχοιτης παραγράφου 1α(ββ), βκαιγτου 
άρθρου 14, εφόσον έχουν συμπληρώσει είκοσι τρία έτη 
συνολικής υπηρεσίας Αξιωματικού Λ.Σ., εκ των οποίων 
ένα έτος στο βαθμό αυτό, κρίνονται από το Συμβούλιο 
Κρίσεως που ορίζεται για τους Αρχιπλοιάρχους αντίστοι¬ 
χα της παραγράφου 1α(αα) του άρθρου 14, το οποίο και 
συντάσσει τους αναφερόμενους στην παράγραφο Ιγτου 
άρθρου 33 πίνακες. 

Όσοι κρίνονται ως «ευδοκίμως τερματίσαντες τη στα¬ 
διοδρομία τους» προάγονται με προεδρικό διάταγμα, 
κατ’ εξαίρεση, στον ανώτερο βαθμό εν ενεργεία, τιθέμε¬ 
νοι εκτός οργανικών θέσεων για χρονικό διάστημα τριά¬ 
ντα ημερών, μετά την πάροδο του οποίου αποστρατεύο¬ 
νται αυτεπάγγελτα με άλλο προεδρικό διάταγμα. Όσοι 
κρίνονται «αποστρατευτέοι» αποστρατεύονται με το ίδιο 
προεδρικό διάταγμα κύρωσης του σχετικού πίνακα κρί¬ 
σης τους και με το βαθμό που φέρουν. 

4. α) Εκτός της περιπτώσεως εφαρμογής της παραγρά¬ 
φου 4 του άρθρου 45, οι Αξιωματικοί που κρίνονται ως 
«ευδοκίμως τερματίσαντες τη σταδιοδρομία τους» και 
εμπίπτουν στις διατάξεις των παραγράφων 2, 5, 6, 7 και 8 
του άρθρου 25 του παρόντος αποστρατεύονται ένα μήνα 
μετά την κρίση τους με το βαθμό που φέρουν. 

β) Στην περίπτωση που οι προαναφερόμενοι δικαιω¬ 
θούν τελεσίδικα αποκαθίστανται αναδρομικά λαμβάνο- 
ντας την προαγωγή τους στο βαθμό που προβλέπει η κρί¬ 
ση τους ως «ευδοκίμως τερματίσαντες τη σταδιοδρομία 
τους» και αποστρατεύονται στη συνέχεια με την ίδια ημε¬ 
ρομηνία της αρχικής τους αποστρατείας. 

5. Πλοίαρχοι Λ.Σ. κρινόμενοι από το αρμόδιο Συμβούλιο 


ως «παραμένοντες στον ίδιο βαθμό» και εφόσον ομοιό- 
βαθμοι, αλλά νεότεροι τους προάγονται στον επόμενο 
βαθμό, θεωρούνται ως «ευδοκίμως τερματίσαντες τη 
σταδιοδρομία τους» και με προεδρικό διάταγμα τίθενται 
εκτός οργανικών θέσεων, προαγόμενοι εν ενεργεία στον 
επόμενο βαθμό ταυτόχρονα με τους νεότερούς τους και 
για χρονικό διάστημα τριάντα ημερών, μετά την πάροδο 
του οποίου αποστρατεύονται αυτεπάγγελτα με άλλο 
προεδρικό διάταγμα. 

6. α) Πλωτάρχες ή Αντιπλοίαρχοι ή Πλοίαρχοι της παρα¬ 
γράφου Ια του άρθρου 14 που έχουν τριάντα τέσσερα 
έτη πραγματικής υπηρεσίας, όπως αυτή καθορίζεται στο 
άρθρο 46, από τα οποία τέσσερα έτη στον κατεχόμενο 
βαθμό ή τον προβλεπόμενο από τη διάταξη του άρθρου 
19 χρόνο συνολικής υπηρεσίας Αξιωματικού Λ.Σ., προά- 
γονται, με αίτησή τους, στον επόμενο αντίστοιχα βαθμό, 
εντός του μηνάς Δεκεμβρίου του έτους κατά το οποίο συ¬ 
μπληρώνουν την παραπάνω υπηρεσία, τιθέμενοι εκτός 
οργανικών θέσεων. Αυτοί κρίνονται κατά τις τακτικές κρί¬ 
σεις του έτους εντός του οποίου συμπληρώνουν τριακο- 
νταπενταετία ή καταλαμβάνονται από το όριο ηλικίας 
σύμφωνα με τις διατάξεις του άρθρου 45. 

β) Ο χρόνος υπηρεσίας που διανύθηκε στο βαθμό του 
Υποπλοιάρχου ή του Πλωτάρχη ή και του Αντιπλοιάρχου 
Λ.Σ. της παραγράφου Ια του άρθρου 14 πέραν από τον 
απαιτούμενο για προαγωγή, θεωρείται ότι διανύθηκε στο 
βαθμό του Πλωτάρχη ή Αντιπλοιάρχου ή Πλοιάρχου, αντί¬ 
στοιχα. 

7. α) Πλωτάρχες της παραγράφου 1ε του άρθρου 14, 
που έχουν συμπληρώσει τριακονταπενταετή συντάξιμη 
στο Λ.Σ. υπηρεσία και υποβάλλουν σχετική αίτηση απο¬ 
στρατείας, προάγονται με προεδρικό διάταγμα στον αμέ¬ 
σως ανώτερο εν ενεργεία βαθμό, τιθέμενοι εκτός οργανι¬ 
κών θέσεων και αποστρατεύονται με τη συμπλήρωση 
ενός μήνα από την προαγωγή τους με άλλο προεδρικό 
διάταγμα. 

β) Πλωτάρχες της παραγράφου 1ε του άρθρου 14 κά¬ 
τοχοι πτυχίου Ιδρύματος Ανώτατης Εκπαίδευσης Πανεπι¬ 
στημιακού Τομέα που έχουν συμπληρώσει τριάντα ένα 
έτη συνολικής πραγματικής υπηρεσίας στο Λ.Σ., από τα 
οποία τέσσερα έτη στον κατεχόμενο βαθμό, δύνανται να 
υποβάλλουν σχετική αίτηση αποστρατείας πριν από την 
ημερομηνία σύγκλησηςτου αρμόδιου Συμβουλίου Κρίσε¬ 
ων, με την οποία: 

(αα) Προάγονται στον επόμενο εν ενεργεία βαθμό, τι¬ 
θέμενοι εκτός οργανικών θέσεων, εφόσον κριθούν ως 
«προακτέοι», και μετά από την πάροδο τριάντα ημερών 
από την προαγωγή τους αυτή αποστρατεύονται με άλλο 
προεδρικό διάταγμα. Με την παραπάνω κρίση τους απο- 
φασίζεται η απονομή ή μη του αποστρατευτικού βαθμού 
του Πλοιάρχου, εφόσον συμπληρώνουν κατά το έτος της 
κρίσης τους αυτής τριακονταπενταετή πραγματική υπη¬ 
ρεσία ή καταλαμβάνονται από το όριο ηλικίας τους. 

(ββ) Δεν προάγονται στον επόμενο βαθμό, εφόσον κρί- 
θηκαν ως «αποστρατευτέοι», και με το προεδρικό διάταγ¬ 
μα κύρωσης του σχετικού πίνακα αποστρατεύονται με το 
βαθμό του Πλωτάρχη. 

γ) Η διάταξη του εδαφίου (β) της παρούσας παραγρά¬ 
φου, εφαρμόζεται αναλογικά και στους Πλωτάρχες της 
παραγράφου 1ε (αα) του άρθρου 14, οι οποίοι κατέχουν 
δίπλωμα Αξιωματικού Εμπορικού Ναυτικού και έχουν εκ¬ 
πληρώσει την προβλεπόμενη από τις παραγράφους 2γ 
και 3 του άρθρου 22 υπηρεσία, αντίστοιχα. 

δ) Οι Αξιωματικοί όλων των προηγούμενων εδαφίων της 
παραγράφου αυτής, εφόσον υποβάλλουν τη σχετική αί¬ 
τησή τους κατά ή μετά την ημερομηνία διενέργειας των 
τακτικών ετήσιων κρίσεων, σύμφωνα με τις οποίες έχουν 
κριθείως«αποστρατευτέοι», αποστρατεύονται με το βαθ¬ 
μό του Πλωτάρχη. 

8. α) Οι κατά την παράγραφο 1 του άρθρου 1 του 
Ν.988/1979 (ΦΕΚ258Α') αποστρατευόμενοι Αξιωματικοί, 
που λαμβάνουν τις αποδοχές του ανώτερου βαθμού, με 
την αποχώρησή τους από την Υπηρεσία και εφόσον κρί- 
νονται ως «προακτέοι» ή «ευδοκίμως τερματίσαντες τη 
σταδιοδρομία τους», προάγονται στον αμέσως επόμενο 
από τον κατεχόμενο βαθμό, του οποίου ο μισθός απονε- 
μήθηκε σ’ αυτούς, και με το ίδιο προεδρικό διάτα-γμα κύ¬ 
ρωσης του σχετικού για την κρίση αυτή πίνακα, αποστρα¬ 
τεύονται. 

β) Η διάταξη του προηγούμενου εδαφίου δεν εφαρμό¬ 
ζεται, όταν: 

(αα) Οι παραπάνω Αξιωματικοί αποστρατεύονται με τον 
κατεχόμενο βαθμό λόγω εγγραφής τους σε ισχύοντα πί¬ 
νακα «αποστρατευτέων». 

(ββ) Η αποστρατεία τους προκαλείται εξαιτίας της υπο¬ 
βολής παραίτησής τους ή λόγω υποψηφιότητας για τη 
συμμετοχή τους σε εκλογές, σύμφωνα με τις ισχύουσες 
κάθε φορά διατάξεις περί εκλογικής νομοθεσίας, καθώς 
και στις περιπτώσεις επιβολής σ’ αυτούς της ποινής της 
απόταξης, κατόπιν σχετικής απόφασης Ανακριτικού Συμ¬ 
βουλίου. 

(γγ) Εφαρμόζονται οι διατάξεις των παραγράφων 5 και 
6 του άρθρου 33, 1 και 3 του άρθρου 34, 1 και 2 του άρ¬ 
θρου 35, του άρθρου 45 και των παραγράφων 6(α), 7 και 
10 του άρθρου 48. 

9. α) Οι υποβληθείσες αιτήσεις κατά τις διατάξεις των 
παραγράφων 3(α) και 7του άρθρου αυτού δεν εισάγονται 
στα προβλεπόμενα από τις παραγράφους 1 (α) και 2(α) 
του άρθρου 30 αρμόδια Συμβούλια προς έκφραση γνώ- 
μης. 

β) Δεν εφαρμόζονται οι διατάξεις των παραγράφων 3(α) 
και 7 του άρθρου αυτού στους Αξιωματικούς: 

(αα) Για τους οποίους αναμένεται η έκδοση απόφασης 
του αρμόδιου Συμβουλίου Κρίσης, κατά τα οριζόμενα 
στις παραγράφους 3, 4 και 8 του άρθρου 25 και στην πα¬ 
ράγραφο 5 του άρθρου 32. 

(ββ) Οι οποίοι διατελούν στις προβλεπόμενες από τις 
διατάξεις των παραγράφων 2,5,6 και 7 του άρθρου 25 κα¬ 
ταστάσεις, έστω και αν υποβλήθηκε σχετική αίτησή τους. 

(γγ) Οι οποίοι υπέβαλαν αίτηση παραίτησης για τη συμ¬ 
μετοχή τους σε εκλογές. 

10. Στους Αξιωματικούς που αποβιώνουν ευρισκόμενοι 
στην ενεργό υπηρεσία δύνανται να τους απονεμηθεί, από 
την προηγουμένη του θανάτου τους, ο αμέσως επόμενος 
από τον κατεχόμενο βαθμός, εφόσον αυτός προβλέπεται 
ενενεργείαγιατην κατηγορία τους κατά το άρθρο 15, με¬ 
τά από σχετική απόφαση του αρμόδιου δευτεροβάθμιου 
Συμβουλίου Κρίσης, ανεξάρτητα από τη συμπλήρωση 
των τυπικών προσόντων ή την ύπαρξη κενών οργανικών 
θέσεων. Η προαγωγή αυτή, καθώς και η αποστρατεία γί¬ 
νεται με την ίδια διοικητική πράξη. Αν ο εν λόγω Αξιωματι¬ 
κός είχε εγγράφει προ του θανάτου του σε πίνακα «προα¬ 
κτέων», προάγεται χωρίς να απαιτείται η έκδοση απόφα¬ 
σης του προαναφερόμενου Συμβουλίου Κρίσης. 

11. Οι Πλοίαρχοι Λ.Σ. Ιερείς: 

α) Εφόσον έχουν συμπληρώσει είκοσι τρία έτη συνολι¬ 


κής υπηρεσίας Αξιωματικού Λ.Σ., έκτων οποίων ένα έτος 
στο βαθμό αυτό, κρίνονται από το Συμβούλιο Κρίσεων 
που ορίζεται για τους Πλοιάρχους, το οποίο και συντάσ¬ 
σει τους αναφερόμενους στην παράγραφο 1γ του άρ¬ 
θρου 33 πίνακες. 

β) Εφόσον κρίνονται ως «ευδοκίμως τερματίσαντες τη 
σταδιοδρομία τους» προάγονται με προεδρικό διάταγμα, 
κατ’ εξαίρεση, στον ανώτερο βαθμό εν ενεργεία, τιθέμε¬ 
νοι εκτός οργανικών θέσεων για χρονικό διάστημα τριά¬ 
ντα ημερών, μετά την πάροδο του οποίου αποστρατεύο¬ 
νται αυτεπάγγελτα με άλλο προεδρικό διάταγμα. Όσοι 
κρίνονται «αποστρατευτέοι» αποστρατεύονται με το ίδιο 
προεδρικό διάταγμα κύρωσης του σχετικού πίνακα κρί¬ 
σης τους και με το βαθμό που φέρουν. 

Άρθρο 49 

Απονομή αποστρατευτικού βαθμού 
(Άρθρο 29 του Ν. 2935/2001) 

1. Στους Αξιωματικούς Λ.Σ. που τίθενται σε αποστρα¬ 
τεία, δύναται κατόπιν απόφασης του αρμόδιου Συμβουλί¬ 
ου Κρίσεων, η οποία λαμβάνεται πριν από την έκδοση του 
προεδρικού διατάγματος της αποστρατείας τους, να 
απονεμηθεί εν αποστρατεία ο αμέσως ανώτερος από τον 
κατεχόμενο βαθμός, εφόσον συντρέχουν οι παρακάτω 
προϋποθέσεις: 

α) Η αποστρατεία τους δεν λαμβάνει χώρα σύμφωνα με 
τις διατάξεις του άρθρου 24 και των παραγράφων 1 (β) και 
3 του άρθρου 34,1 και 2του άρθρου 35,1 (γ) (ββ) και2(β) 
(ββ) του άρθρου 45 και 2(β)-(γ), 3(α), 4(α), 5, 7(α) και 
7(β) (ββ) του άρθρου 48, ούτε και κρίνονται κατ’ εφαρμο¬ 
γή των διατάξεων των παραγράφων 3(β), 8, 10 και 11 του 
άρθρου 48. 

β) Έχουν συμπληρώσει τουλάχιστον το μισό του προ- 
βλεπόμενου από το άρθρο 19 χρόνου παραμονής στο 
βαθμό. 

γ) Ο ανώτερος βαθμός στον οποίο πρόκειται να προα- 
χθούν προβλέπεται εν ενεργεία για την κατηγορία τους, 
σύμφωνα μετο άρθρο 15. 

δ) Δεν υφίσταται προγενέστερη εγγραφή τους σε 
ισχύοντα πίνακα αποστρατευτέων ή παραμενόντων στον 
ίδιο βαθμό και 

ε) Η έξοδός τους από τις τάξεις του Λ.Σ. δεν γίνεται λό¬ 
γω υγειονομικής ανικανότητας, υποβολής παραίτησής 
τους ή υποψηφιότητας για τη συμμετοχή τους σε εκλο¬ 
γές. 

στ) Δεν έχει επιβληθεί κατά τη διάρκεια της σταδιοδρο¬ 
μίας τους η ποινή της αργίας με πρόσκαιρη παύση ή προ¬ 
σωρινή απόλυση. 

2. Αν το αρμόδιο Συμβούλιο, με βάση τα στοιχεία του 
ατομικού φακέλου των κρινομένων σε όλη τη διάρκεια της 
σταδιοδρομίας τους και ιδιαίτερα στον κατεχόμενο βαθ¬ 
μό, κρίνει να μην απονεμηθεί ο ανώτερος εν αποστρατεία 
βαθμός, οφείλει να αιτιολογήσει την απόφασή του αυτή 
και σε κάθε περίπτωση να συντάξει σχετικό πρακτικό. 

Άρθρο 50 

Ημερομηνία κένωσης οργανικής θέσης 
και διαγραφής των εν ενεργεία Αξιωματικών Λ.Σ. 
(Άρθρο 30 του Ν. 2935/2001) 

1. Η κένωση των οργανικών θέσεων των προαγόμενων 
Αξιωματικών Λ.Σ. συντελείται από την ημερομηνία υπο¬ 
γραφής του προεδρικού διατάγματος προαγωγής τους. 

2. Η διαγραφή από τα εν ενεργεία στελέχη του Λ.Σ., 
όσων αποστρατεύονται, θεωρείται, ότι συντελείταιτη δέ¬ 
κατη πέμπτη ημέρα από τη δημοσίευση του προεδρικού 
διατάγματος αποστρατείας τους στην Εφημερίδα της Κυ- 
βερνήσεως ή στην περίπτωση που δεν παρήλθε το προα- 
ναφερόμενο δεκαπενθήμερο, από την ημερομηνία παρα¬ 
λαβής της σχετικής ανακοίνωσης για τη δημοσίευση της 
πράξης αποστρατείας από τους ίδιους. Την ημέρα δια¬ 
γραφής των αποστρατευόμενων Αξιωματικών από τα εν 
ενεργεία στελέχη του Λ.Σ., κενώνονται οι αντίστοιχες ορ¬ 
γανικές θέσεις. Η διαγραφή συντελείται ανεξάρτητα από 
την ισχύ των διατάξεων της συνταξιοδοτικής νομοθεσίας 
για τους Αξιωματικούς και των εκάστοτε ισχυουσών μι- 
σθολογικών προαγωγών τους. 

3. Εφόσον διενεργείται προαγωγή των αποστρατευό¬ 
μενων Αξιωματικών τριάντα ημέρες πριν από την υπο¬ 
γραφή του προεδρικού διατάγματος αποστρατείας τους 
και τίθενται κατά τη χρονική αυτή περίοδο εκτός οργανι¬ 
κών θέσεων, η κάλυψη των αντίστοιχων οργανικών θέσε¬ 
ων με προαγωγή νεοτέρων λογίζεται από την ημερομηνία 
υπογραφής της πράξης προαγωγής τους. 

4. Οι Αξιωματικοί Λ.Σ. οι οποίοι: 

(αα) Αποτάσσονται ή αποστρατεύονται λόγω υγειονο¬ 
μικής ανικανότητας ή συμπλήρωσης τριακονταπενταε- 
τούς πραγματικής υπηρεσίας ή κατάληψης από το όριο 
ηλικίας, θεωρούνται ως διαγραφέντες από τα εν ενεργεία 
στελέχη του Λ.Σ. από την ημερομηνία της δημοσίευσης 
του προεδρικού διατάγματος απόταξης ή αποστρατείας 
στην Εφημερίδα της Κυβερνήσεως. Οι αντίστοιχες κατά 
βαθμό οργανικές θέσεις που κατείχαν, θεωρούνται κενές 
αυτών μεν που πριν την αποστρατεία τους προάγονται 
εκτός οργανικών θέσεων στον επόμενο βαθμό για ένα μή¬ 
να, από την υπογραφή της πράξης προαγωγής τους, εκεί¬ 
νων δε που δεν προάγονται από την υπογραφή της πρά¬ 
ξης αποστρατείας τους. 

(ββ) Υποβάλλουν υποψηφιότητα για τη συμμετοχή τους 
σε εκλογές, σύμφωνα με τις ισχύουσες κάθε φορά διατά¬ 
ξεις περί εκλογικής νομοθεσίας, θεωρούνται αυτοδικαί¬ 
ως διαγραφέντες από τα εν ενεργεία στελέχη του Λ.Σ. 
από την ημερομηνία υποβολής της αίτησης υποψηφιότη¬ 
τας στο αρμόδιο δικαστήριο, οπότε κενώνονται οι αντί¬ 
στοιχες θέσεις. 

5. Η διαγραφή των αποβιούντων Αξιωματικών και η κέ¬ 
νωση των θέσεών τους, επέρχονται από την ημερομηνία 
του θανάτου τους. 

Άρθρο 51 

Τιμητικές διακρίσεις αποστρατευόμενων 
Ανώτατων Αξιωματικών Λ.Σ. 

(Άρθρο 56 του Ν.Δ. 139/1969 και άρθρο μόνο 
Β.Δ. 640/1969) 

1. Αντιναύαρχοι, που υπηρέτησαν σε οργανικές θέσεις 
του βαθμού τους τουλάχιστον για τρεις μήνες, διατη¬ 
ρούν επί τιμή τον τίτλο της θέσης του Αρχηγού Λ.Σ. και με¬ 
τά την αποστρατεία τους. 

2. Οι Υποναύαρχοι - Υπαρχηγοί Λ.Σ., στους οποίους 
απονεμήθηκε ο εν ενεργεία βαθμός του Αντιναυάρχου, 
καθώς και εκείνοι οι οποίοι δεν κρίθηκαν σύμφωνα με το 
άρθρο 49, λόγω μη συνδρομής της προϋπόθεσης της πα¬ 
ραγράφου 1 (β) αυτού, αλλά υπηρέτησαντουλάχιστον για 
τρεις μήνες ως Υπαρχηγοί Λ.Σ., διατηρούν επίτιμήτοντίτ- 
λο της θέσης του Υπαρχηγού Λ.Σ.. 


3. Η κατά τα ανωτέρω διατήρηση του επίτιμου τίτλου 
μνημονεύεται στο προεδρικό διάταγμα αποστρατείας 
του Αξιωματικού. 

4. Όσοι Αντιναύαρχοι διατηρούν επί τιμή τον τίτλο του 
Αρχηγού Λ.Σ.: 

α) Απολαύουν τα παρακάτω προνόμια: 

(αα) Προσαγορεύονται με τον τίτλο τους. 

(ββ) Αναφέρονταιτα ονοματεπώνυμά τους σε ιδιαίτερη 
θέση της επετηρίδας. 

(γγ) Διατηρούντο υπηρεσιακά δελτία ταυτότητας. 

(δδ) Διατηρούν τη σειρά προβαδίσματος, επόμενοι μό- 
νοντων εν ενεργεία ομοιοβάθμωντους, που κατέχουντην 
ίδια ή αντίστοιχη του βαθμού τους θέση. 

(εε) Προσκαλούνται στις κοινωνικές ή άλλες υπηρεσια¬ 
κές εκδηλώσεις του Λ.Σ.. 

(στστ) Προσκαλούνται για να δώσουν διαλέξεις σε 
επαγγελματικά θέματα, στις Σχολές και τα Κέντρα επι¬ 
μόρφωσης - μετεκπαίδευσης του Λ.Σ.. 

β) Εφόσον φέρουν στολή εφαρμόζονται για αυτούς τα 
παρακάτω: 

(αα) Όταν οι εν ενεργεία Αξιωματικοί συντάσσονται κα¬ 
τά Κλάδους Ενόπλων Δυνάμεων και κατά Ομάδες σε κά¬ 
θε Κλάδο, οι πιο πάνω Αξιωματικοί συντάσσονται κατά 
Κλάδο σε ξεχωριστή Ομάδα δίπλα και στην αριστερή 
πλευρά των εν ενεργεία Αξιωματικών. 

(ββ) Όταν οι εν ενεργεία Αξιωματικοί, συντάσσονται κα¬ 
τά Μικτές Ομάδες, οι πιο πάνω Αξιωματικοί τάσσονται 
εντός των Ομάδων κατά Κλάδο και Σώμα, στο αριστερό 
των εν ενεργεία Αξιωματικών. 

γ) Εφόσον φέρουν πολιτική περιβολή εφαρμόζονται για 
αυτούς τα παρακάτω: 

(αα) Οι εκτός ενεργού υπηρεσίας Αξιωματικοί συντάσ- 
σονται δίπλα από τις ομάδες των εν ενεργεία Αξιωματικών. 

(ββ) Οι απόστρατοι Αξιωματικοί που διατηρούν επί τιμή 
τον τίτλο και το βαθμό τον οποίο είχαν πριν αποστρατευ- 
θούν, θεωρούνται αρχαιότεροι των ομοιοβάθμων απο- 
στράτων συναδέλφων τους. 

(γγ) Οι ευρισκόμενοι σε πολεμική διαθεσιμότητα προη¬ 
γούνται στη σύνταξη των ομοιοβάθμωντους αποστράτων. 

5. Οι Αξιωματικοί των παραγράφων 1 και 2 του άρθρου 
αυτού χάνουν τον τίτλο και τα προνόμια της τιμητικής αυ¬ 
τής διάκρισης, κατόπιν σχετικής απόφασης του Ανωτά- 
του Συμβουλίου Λ.Σ., που λειτουργεί με ευρύτερη σύνθε¬ 
ση, εφόσον έχουν καταδικαστεί με αμετάκλητη απόφαση 
δικαστηρίου για πράξεις που αντιβαίνουν στην αξιοπρέ¬ 
πεια, τιμή και υπόληψη του Αξιωματικού ή ασκούν εμπο¬ 
ρικό - βιοποριστικό επάγγελμα κατά τρόπο που αντίκειται 
στην αξιοπρέπεια του Αξιωματικού, μειώνοντας το κύρος 
του τίτλου τους. Η κατά τα προαναφερόμενα στέρηση 
του τίτλου ενεργείται με προεδρικό διάταγμα, που εκδί- 
δεται μετά από πρόταση του Υπουργού Εμπορικής Ναυ¬ 
τιλίας, δημοσιευόμενο στην Εφημερίδα της Κυβερνήσε¬ 
ως, ενώ σχετική ανακοίνωση κοινοποιείται το ταχύτερο 
δυνατό στο στερηθέντα του τίτλου Αξιωματικό, μέσω της 
Διεύθυνσης Προσωπικού του Λ.Σ.. 

Άρθρο 52 

Απονομή βαθμού σε αθλητές. Τιμητικές προαγωγές 
Κατάταξη Ολυμπιονικών ως Εφέδρων Αξιωματικών 
(Άρθρο 31 του Ν. 2935/2001) 

1. Σε αθλητές ή αθλήτριες, ηλικίας μέχρι τριάντα πέντε 
ετών, που κατέλαβαν ή καταλαμβάνουν, σε ατομικό άθλη- 

μα κατά τη διεξαγωγή Ολυμπιακών Αγώνων μέχρι και την 
όγδοη θέση και υπηρετούν στο Λ.Σ. ως Λιμενοφύλακες ή 
Υπαξιωματικοί, απονέμεται με προεδρικό διάταγμα, που 
εκδίδεται με πρόταση του Υπουργού Εμπορικής Ναυτι¬ 
λίας, ο βαθμός του Σημαιοφόρου. Οι ανωτέρω εγγράφο- 
νται στην αντίστοιχη επετηρίδα της παραγράφου 1ε (ββ) 
του άρθρου 14 και παραμένουν ως Αξιωματικοί στο Λ.Σ., 
εφόσοντο επιθυμούν, μέχριτη συμπλήρωση πλήρους συ¬ 
ντάξιμης υπηρεσίας, εξελισσόμενοι όπως και οι λοιποί 
Αξιωματικοί της παραγράφου 1ε (αα) του άρθρου 14. Οι 
προαγωγές τους ενεργούνται σύμφωνα με τις διατάξεις 
του Κώδικα αυτού. 

2. Οι διατάξεις της παραγράφου 1 του άρθρου αυτού 
εφαρμόζονται αναλόγως και για όσους αθλητές ή αθλή¬ 
τριες κατέλαβαν ή καταλαμβάνουν μία από τις τρεις πρώ¬ 
τες θέσεις σε ομαδικό άθλημα, κατά τη διεξαγωγή Ολυ¬ 
μπιακών Αγώνων ή πρώτη θέση σε ατομικό άθλημα σε πα¬ 
γκόσμιο πρωτάθλημα και υπηρετούν στο Λ.Σ. ως 
Λιμενοφύλακες ή Υπαξιωματικοί. 

3. Εν ενεργεία μόνιμοι Αξιωματικοί Λ.Σ., μέχρι και του 
βαθμού του Υποπλοιάρχου, που αναδείχθηκαν ή αναδει- 
κνύονται Ολυμπιονίκες σε μία από τις τρεις πρώτες θέ¬ 
σεις σε ατομικό ή ομαδικό άθλημα κατά τη διεξαγωγή 
Ολυμπιακών Αγώνων, προάγονται στον αμέσως ανώτερο 
από τον κατεχόμενο βαθμό, ανεξάρτητα από την ύπαρξη 
κενών οργανικών θέσεων και τη συνδρομή των λοιπών 
προϋποθέσεων προαγωγής. Οι Αξιωματικοί που προάγο- 
νται με τον τρόπο αυτό παραμένουν ενταγμένοι στην επε¬ 
τηρίδα της κατηγορίαςτους, θεωρείται δε, ότι απέκτησαν 
το βαθμό, στον οποίο προήχθησαν, από τότε που τον απέ¬ 
κτησε ο μετά την προαγωγή αυτή αμέσως νεότερος τους. 

4. Οι διατάξεις των άρθρων 23 και 37 του Ν.2109/1992 
(ΦΕΚ 205 Α'), καθώς και οι διατάξεις της παραγράφου 1 
του άρθρου 10 του Ν. 2448/1996 (ΦΕΚ 279 Α'), που αφο¬ 
ρούν την κατάταξη ιδιωτών Ολυμπιονικών ως Εφέδρων 
Αξιωματικών, εφαρμόζονται και στο Λ.Σ.. 

ΤΜΗΜΑ ΔΕΥΤΕΡΟ 

ΑΝΘΥΠΑΣΠΙΣΤΕΣ, ΥΠΑΞΙΩΜΑΤΙΚΟΙ ΛΙΜΕΝΙΚΟΥ 

ΣΩΜΑΤΟΣ ΚΑΙ ΛΙΜΕΝΟΦΥΛΑΚΕΣ 

ΚΕΦΑΛΑΙΟ Α' 

ΠΡΟΕΛΕΥΣΗ. ΙΕΡΑΡΧΙΑ. ΕΞΕΛΙΞΗ. 

ΟΡΓΑΝΙΚΕΣ ΘΕΣΕΙΣ 

Άρθρο 53 

Προέλευση και οργανικές θέσεις 
(Άρθρο 32 παράγραφοι 1,2, 3 του Ν. 2935/2001 και άρ¬ 
θρο τριακοστό τρίτο παράγραφοι 5,6του Ν. 2932/2001) 

1. Οι Ανθυπασπιστές Λ.Σ. προέρχονται από τους Υπα- 
ξιωματικούς, αποφοίτους της οικείας παραγωγικής Σχο¬ 
λής, καθώς και από τους προαγόμενους κατ’ εφαρμογή 
της διάταξης της παραγράφου 2 του άρθρου 57 Υπαξιω- 
ματικούς από Λιμενοφύλακες. 

2.0 βαθμός του Ανθυπασπιστή Λ.Σ. αντιστοιχεί προς το 
βαθμό του Ανθυπασπιστή των τριών κλάδων των Ενόπλων 
Δυνάμεων και είναι ενδιάμεσος μεταξύ του κατώτερου 
βαθμού των Αξιωματικών και του ανωτέρου των Υπαξιω- 
ματικών. 

Οι βαθμοί των ΥπαξιωματικώνΛ.Σ. είναι οι εξής: 

α) Αρχικελευστής 

β) Επικελευστής 

γ) Κελευστής. 


3. α) Όλοι οι βαθμοφόροι του άρθρου αυτού εγγράφο- 
νται σε ιδιαίτερες επετηρίδες, ως εξής: 

αα) Οι Υπαξιωματικοί, απόφοιτοι της Σχολής Δόκιμων 
Υπαξιωματικών Λ.Σ., καθώς και οι προαγόμενοι από αυ¬ 
τούς στο βαθμό του Ανθυπασπιστή. 

ββ) Οι Λιμενοφύλακες, καθώς και οι προαγόμενοι από 
αυτούς στους βαθμούς του Υπαξιωματικού ή Ανθυπασπι- 
στή. 

β) Οι οργανικές θέσεις μέχρι την έναρξη ισχύος του Ν. 
2932/2001 (ΦΕΚ 145 Α') κατανέμονται ως εξής: 

αα) Οι Ανθυπασπιστές του εδαφίου (α)(αα) της παρού¬ 
σας παραγράφου σε διακόσιες εννέα και οι Υπαξιωματι- 
κοί του ιδίου εδαφίου σε χίλιες ενενήντα έξι, ενιαίες για 
όλους τους βαθμούς αυτών, αντίστοιχα. 

ββ) Οι βαθμοφόροι του εδαφίου (α)(ββ) της παρούσας 
παραγράφου σε τρεις χιλιάδες οκτακόσιες σαράντα, ενι¬ 
αίες για όλους τους βαθμούς αυτών. 

4. Οι ανωτέρω οργανικές θέσεις αυξάνονται σύμφωνα 
με το άρθρο τριακοστό τρίτο του Ν. 2932/2001 (ΦΕΚ 145 
Α'), ως ακολούθως: 

α) Των Υπαξιωματικών της παραγράφου 3 του εδαφίου 
(α) (αα) κατά επτακόσιες είκοσι μία στον εισαγωγικό τους 
βαθμό. 

β) Των βαθμοφόρων της παραγράφου 3 του εδαφίου 
(α) (ββ) κατά τρεις χιλιάδες επτά, ενιαίες για όλους τους 
βαθμούς αυτών. 

5. Η πλήρωση των θέσεων της προηγούμενης παρα¬ 
γράφου ολοκληρώνεται μέχρι το τέλος του 2006. 

Άρθρο 54 

Καταληκτικός βαθμός εξέλιξης 
(Άρθρο 32 παράγραφος 4 του Ν. 2935/2001) 

Οι Υπαξιωματικοί από Λιμενοφύλακες που κατέχουν 
πτυχίο Ιδρύματος Ανώτατης Εκπαίδευσης ή Α.Ε.Ν. ή πρώ¬ 
ην Α.Δ.Σ.Ε.Ν., καθώς και αυτοί της Σχολής Δόκιμων Υπα- 
ξιωματικών Λ.Σ., είναι δυνατόν να προαχθούν στο βαθμό 
του Ανθυπασπιστή και να εξελιχθούν σε Αξιωματικούς, 
σύμφωνα με τις οικείες διατάξειςτου Κώδικα αυτού, οι δε 
λοιποί μπορεί να εξελιχθούν μέχρι και το βαθμό του Αρχι- 
κελευστή. 

Άρθρο 55 
Αρχαιότητα 

(Άρθρο 32 παράγραφοι 5,6,7του Ν. 2935/2001) 

1. Με την επιφύλαξη ισχύος των διατάξεων των παρα¬ 
γράφων 1,2,3, 4 και 5 του άρθρου 17, που εφαρμόζονται 
αναλόγως, η αρχαιότητα των βαθμοφόρων των προηγού¬ 
μενων άρθρων σε κάθε βαθμό προσδιορίζεται από το χρό¬ 
νο κτήσης του βαθμού. Ως ημερομηνία κτήσης του βαθ¬ 
μού λογίζεται η ημερομηνία υπογραφής της πράξης ονο¬ 
μασίας ή προαγωγής στο βαθμό ή επί αναδρομικής 
προαγωγής η καθοριζόμενη στην πράξη αυτή ημερομη¬ 
νία. Στην περίπτωση ταυτόχρονης προαγωγής ομοιοβάθ- 
μων, η αρχαιότητα προσδιορίζεται από εκείνη του αμέσως 
προηγούμενου βαθμού, εκτός αν ορίζεται διαφορετικά. 

2. Η αρχαιότητα που αποκτούν οι Υπαξιωματικοί και οι 
Λιμενοφύλακες κατά την έξοδό τους από την οικεία πα¬ 
ραγωγική Σχολή, ονομαζόμενοι Κελευστές και Λιμενοφύ¬ 
λακες, αντίστοιχα, σύμφωνα με την παράγραφο 10 του 
άρθρου 7, διατηρείται σε όλη τη διάρκεια της σταδιοδρο¬ 
μίας τους στο Λ.Σ., εκτός αν επέλθουν μεταβολές λόγω: 

α) Απώλειας αρχαιότητας. 

β) Μη συμπλήρωσης από υπαιτιότητάτουςτωντυπικών 
προς προαγωγή προσόντων, 
γ) Κρίσης τους ως παραμενόντων στον ίδιο βαθμό, 
δ) Προαγωγής τους σύμφωνα με τις διατάξεις του άρ¬ 
θρου 52 και της παραγράφου 1 δ, ε και στ του άρθρου 57. 

ε) Προαγωγής επ’ ανδραγαθία ή λόγω διακεκριμένης 
πράξης. 

3.Οι Ανθυπασπιστές, καθώς και οι Υπαξιωματικοί, ανε¬ 
ξάρτητα από την αρχαιότητα που αποκτούν, εντάσσονται 
σύμφωνα με αυτή στην οικεία επετηρίδα και έχουν μεταξύ 
τους μία γενική σειρά αρχαιότητας. Στην περίπτωση που 
ομοιόβαθμοι διαφορετικής προέλευσης προήχθησαν κα¬ 
τά το ίδιο έτος, οι προερχόμενοι από τη Σχολή Δόκιμων 
Υπαξιωματικών Λ.Σ. βαθμοφόροι είναι αρχαιότεροι των 
προερχόμενων από Λιμενοφύλακες ομοιοβάθμωντους. 

ΚΕΦΑΛΑΙΟ Β' 

ΤΥΠΙΚΑ ΚΑΙ ΟΥΣΙΑΣΤΙΚΑ ΠΡΟΣΟΝΤΑ ΠΡΟΑΓΩΓΗΣ 
Άρθρο 56 

Γενικές προϋποθέσεις προαγωγής 
(Άρθρο 33 του Ν. 2935/2001) 

1 .Προαγωγή δεν ενεργείται και βαθμός δεν απονέμεται 
αν δεν υπάρχει αντίστοιχη κενή οργανική θέση. Κατ’ εξαί¬ 
ρεση ενεργείται προαγωγή ανεξάρτητα από την ύπαρξη 
κενών οργανικών θέσεων, αυτών οι οποίοι: 

α) Ονομάζονται Κελευστές και Λιμενοφύλακες, απόφοι¬ 
τοι των αντίστοιχων παραγωγικών Σχολών του Λ.Σ.. 

β) Συμπληρώνουν τον ελάχιστο χρόνο παραμονής στο 
βαθμό σύμφωνα με τις παραγράφους 1 δ, 1ε, 2δ και 2ε του 
άρθρου 57 ή το μέγιστο σύμφωνα με το άρθρο 58 ή τα ει¬ 
δικά τυπικά προσόντα προαγωγής σύμφωνα με την πα¬ 
ράγραφο Ια του άρθρου 59. 

γ) Δεν κρίνονται για προαγωγή επειδή αναβλήθηκε ή 
ανεστάλη η κρίση τους για τους λόγους που προβλέπο- 
νται στις οικείες διατάξεις του Κώδικα αυτού και μεταγε¬ 
νέστερα κρίθηκαν ως προακτέοι. 

δ) Τίθενται σε αποστρατεία μετά την πάροδο των τριά¬ 
ντα ημερών από την προαγωγή τους ή προάγονται απο¬ 
στρατευόμενοι, σύμφωνα μετά οριζόμενα στις διατάξεις 
του Κώδικα αυτού. 

ε) Δικαιούνται μετά από επανάκριση ή επανάληψη της 
κρίσης τους, εφόσον προήχθησαν νεότεροι τους ή είχαν 
τα νόμιμα προσόντα για να προαχθούν, σύμφωνα και με 
τα οριζόμενα στις διατάξεις του άρθρου 67 και 
στ) Εκείνων στους οποίους σύμφωνα με τα οριζόμενα 
στις διατάξεις των παραγράφων 2(ε) του άρθρου 55 και 3 
του άρθρου 70 απονεμήθηκε ο ανώτερος από τον κατε- 
χόμενο βαθμός. 

2. Ανθυπασπιστές, Υπαξιωματικοί και Λιμενοφύλακες 
σε ενέργεια, δεν προάγονται χωρίς σχετική κρίση, με την 
οποία διαπιστώνεται, ότι κατέχουν τα προβλεπόμενα τυ¬ 
πικά και ουσιαστικά προσόντα του βαθμού, με εξαίρεση 
τις περιπτώσεις που ορίζονται στις οικείες διατάξεις του 
Κώδικα αυτού. 

3. Τυπικό, προς προαγωγή προσόν είναι η συμπλήρωση 
του κατά τα επόμενα άρθρα προβλεπόμενου ελάχιστου ή 
μέγιστου χρόνου παραμονής στο βαθμό. 

Άρθρο 57 

Ελάχιστος χρόνος παραμονής στο βαθμό 
(Άρθρο 34 παράγραφοι 1,2 του Ν. 2935/2001) 

1 .α) Οι βαθμοφόροι Λ.Σ. που προέρχονται από τη Σχολή 


Δόκιμων Υπαξιωματικών Λ.Σ. δεν προάγονται, αν δεν συ¬ 
μπληρώσουν ελάχιστο χρόνο παραμονής σε κάθε βαθμό, 
ως εξής: 

(αα) Κελευστής: Τρία έτη πραγματικής υπηρεσίας. 

(ββ) Επικελευστής: Τρία έτη πραγματικής υπηρεσίας. 

(γγ) Αρχικελευστής: Τρία έτη πραγματικής υπηρεσίας. 

(δδ) Ανθυπασπιστής: Τέσσερα έτη πραγματικής υπηρε¬ 
σίας. 

β) Ο χρόνος φοίτησης στηνπροαναφερόμενη Σχολή θε¬ 
ωρείται ως χρόνος πραγματικής υπηρεσίας Υπαξιωματι- 
κού και προσμετράται για τη συμπλήρωση του απαιτού- 
μενου προς προαγωγή χρόνου παραμονής στο βαθμό 
του Κελευστή. 

γ) Σε όσους Ανθυπασπιστές ή Υπαξιωματικούς Λ.Σ. δεν 
έχει υπολογισθεί από την 22α Αυγούστου 1995 και μέχρι 
την 19η Ιουλίου 2001 ο προαναφερόμενος χρόνος φοίτη¬ 
σης, αυτός προσμετράται στο βαθμό που φέρουν για τη 
συμπλήρωση των τυπικών προς προαγωγή προσόντων, 
εφόσον δεν προκαλείται διατάραξη της σειράς αρχαιότη¬ 
τας μεταξύ των Ανθυπασπιστών ή Υπαξιωματικών της 
αντίστοιχης επετηρίδας. Ο χρόνος που τυχόν πλεονάζει 
μετάτηνπροαγωγή αυτή προσμετράται ομοίως για τη συ¬ 
μπλήρωση των τυπικών προς προαγωγή προσόντων 
στους επόμενους βαθμούς. 

δ) Η παράγραφος 3α του άρθρου 19 εφαρμόζεται ανα- 
λόγως και στους Ανθυπασπιστές ή Υπαξιωματικούς των 
επόμενων εδαφίων της παρούσας παραγράφου και του 
άρθρου 59. 

ε) Οι Υπαξιωματικοί που προέρχονται από τη Σχολή Δό¬ 
κιμων Υπαξιωματικών Λ.Σ., οι οποίοι μετά την 19η Ιουλίου 
του έτους 2001 προσκομίζουν στην Υπηρεσία πτυχίο 
Ιδρύματος Ανώτατης Εκπαίδευσης Πανεπιστημιακού Το¬ 
μέα ή δίπλωμα Αξιωματικού Εμπορικού Ναυτικού Γ τάξε- 
ως, προάγονται στον επόμενο βαθμό από εκείνο που κα¬ 
τείχαν κατά την ημερομηνία λήψηςτου πτυχίου ή της από¬ 
κτησης του διπλώματος Αξιωματικού Εμπορικού 
Ναυτικού Γ τάξεως, εφαρμοζομένης αναλόγως της πα¬ 
ραγράφου 2ατου επόμενου άρθρου. 

Εξαιρούνται από τη ρύθμιση αυτή εκείνοι για τους οποί¬ 
ους έχει εκδοθεί απόφαση επιβολής καταστατικής πει¬ 
θαρχικής ποινής ή ευρίσκονται σε διαθεσιμότητα ή εκτί- 
ουν στερητική της ελευθερίας ποινή ή κρατούνται προ¬ 
σωρινά ως υπαίτιοι διάπραξης ποινικού αδικήματος ή 
ασκήθηκε σε βάρος τους ποινική δίωξη για διάπραξη 
οποιουδήποτε εγκλήματος προβλεπόμενου από το Στρα¬ 
τιωτικό Ποινικό Κώδικα ή έχουν κριθεί παραμένοντες. Η 
προαγωγή αυτών διενεργείται την επομένη της εξάλει¬ 
ψης των παραπάνω λόγων. 

στ) Κελευστές που εξέρχονται από τη Σχολή Δ.Υ.Λ.Σ., 
μετά την ισχύ του Ν.2935/2001 κατέχοντας πτυχίο Ιδρύ¬ 
ματος Ανώτατης Εκπαίδευσης Πανεπιστημιακού Τομέα ή 
δίπλωμα Αξιωματικού Εμπορικού Ναυτικού Γ τάξεως 
προάγονται στον επόμενο βαθμό με τη συμπλήρωση του 
μισού χρόνου παραμονής στο βαθμό του Κελευστή, σύμ¬ 
φωνα με τις διατάξεις του Κώδικα αυτού. 

2. Οι προερχόμενοι από τη Σχολή Δόκιμων Λιμενοφυλά¬ 
κων δεν προάγονται αν δεν συμπληρώσουν τον προβλε- 
πόμενο χρόνο παραμονής τους σε κάθε βαθμό, ως εξής: 

α) Λιμενοφύλακας: Δέκα έτη πραγματικής υπηρεσίας 
από την ημερομηνία κατάταξης στην προαναφερόμενη 
Σχολή. 

β) Κελευστής: Τέσσερα έτη πραγματικής υπηρεσίας. 

γ) Επικελευστής: Τέσσερα έτη πραγματικής υπηρεσίας. 

δ) Αρχικελευστής: Τέσσερα έτη πραγματικής υπηρε¬ 
σίας, εφόσον κατέχει πτυχίο Ιδρύματος Ανώτατης Εκπαί¬ 
δευσης Πανεπιστημιακού τομέα ή Τεχνολογικού τομέα ή 
ΚΑΤΕΕ ή ΤΕΙ ή Α.Ε.Ν. ή πρώην Α.Δ.Σ.Ε.Ν.. 

ε) Ανθυπασπιστής: Πέντε έτη πραγματικής υπηρεσίας, 
εφόσον κατέχει πτυχίο Ιδρύματος Ανώτατης Εκπαίδευ¬ 
σης Πανεπιστημιακού τομέα ή Τεχνολογικού τομέα ή 
Κ.Α.Τ.Ε.Ε. ή Τ.Ε.Ι. ή Α.Ε.Ν. ή πρώην Α.Δ.Σ.Ε.Ν.. 

Άρθρο 58 

Μέγιστος χρόνος παραμονής στο βαθμό 
(Άρθρο 34 παράγραφοι 3 μέχρι και 6 του Ν. 2935/2001) 

1. Οι βαθμοφόροι που προέρχονται από τη Σχολή Δόκι¬ 
μων Υπαξιωματικών Λ.Σ. προάγονται με τη συμπλήρωση 
πραγματικής υπηρεσίας: 

α) Έξι ετών στο βαθμό του Αρχικελευστή. 

β) Πέντε ετών στο βαθμό του Ανθυπασπιστή ή δεκαέξι 
ετών συνολικής πραγματικής υπηρεσίας, από την ημερο¬ 
μηνία κατάταξης στη Σχολή, από τα οποία τέσσερα έτη 
πραγματικής υπηρεσίας στο βαθμό του Ανθυπασπιστή. 

2. α) Οι θέσεις του βαθμού, από τον οποίο προάγονται οι 
κατά την προηγούμενη παράγραφο βαθμοφόροι, δεν θε¬ 
ωρούνται κενές για τους κατώτερους βαθμούς και για όσο 
χρονικό διάστημα στις καταληφθείσες θέσεις υπηρετούν 
υπεράριθμοι, με εξαίρεση τις περιπτώσεις που αναφέρο- 
νται στην παράγραφο 1 (δ) του άρθρου 56 περιπτώσεις. 

β) Σε περίπτωση κένωσης οργανικών θέσεων, όσοι βαθ¬ 
μοφόροι συ μπληρώνουνή έχουν συμπληρώσειτον ελάχι¬ 
στο χρόνο παραμονής τους στο βαθμό και κρίνονται προ¬ 
ακτέοι, καταλαμβάνουν τις κενές οργανικές θέσεις του 
ανώτερου βαθμού μέχρι εξαντλήσεώς τους. Εφόσον 
υπάρχουν και άλλοι για να προαχθούν, αυτοί προάγονται 
κατά τη συμπλήρωση του μέγιστου χρόνου, σύμφωνα με 
τις παραγράφους 1 και 2(α) του παρόντος άρθρου. 

3. Μέγιστος χρόνος παραμονής σε κάθε βαθμό για τους 
προερχόμενους από τη Σχολή Δόκιμων Λιμενοφυλάκων 
βαθμοφόρους δεν αποτελεί τυπικό προσόν, λόγω του 
αδιαίρετου κατά βαθμό και ενιαίου υπολογισμού των ορ¬ 
γανικών τους θέσεων. 

4. Οι διατάξεις των παραγράφων 2 και 4 του άρθρου 19 
και του άρθρου 21, εφαρμόζονται αναλόγως και για τους 
Ανθυπασπιστές, Υπαξιωματικούς και Λιμενοφύλακες. 

Άρθρο 59 

Ειδικά τυπικά προσόντα προαγωγής 
(Άρθρο 35 παράγραφοι 1,2,3του Ν. 2935/2001) 

Ι.α) Ανθυπασπιστές και Υπαξιωματικοί, που εξήλθαν 
από τη Σχολή Δόκιμων Υπαξιωματικών Λ.Σ. πριν από την 
19η Ιουλίου του έτους 2001 και κατέχουν πτυχίο Ιδρύμα¬ 
τος Ανώτατης Εκπαίδευσης Πανεπιστημιακού Τομέα ή δί¬ 
πλωμα πλοιάρχου ή μηχανικού Γ τάξεως ή ραδιοτηλε- 
γραφητή Β' τάξεως Εμπορικού Ναυτικού, με τη συμπλή¬ 
ρωση των προβλεπόμενων τυπικών προσόντων και 
εφόσον κριθούν προακτέοι, προάγονται στον αμέσως 
ανώτερο από τον κατεχόμενο βαθμό. Η παράγραφος 1 στ' 
του άρθρου 57 και η παράγραφος 2 του παρόντος άρ¬ 
θρου εφαρμόζονται και για όσους ονομάστηκαν Κελευ- 
στές τα έτη 2000 και 2001. 

β) Οι προαγόμενοι στο βαθμό του Ανθυπασπιστή, σύμ¬ 
φωνα με το προηγούμενο εδάφιο της παρούσας παρα¬ 
γράφου Υπαξιωματικοί, λογίζεται ότι έχουν προαχθεί: 

(αα) Από την ημερομηνία προαγωγής νεοτέρου τους, ο 


οποίος αποφοίτησε με την ίδια ειδικότητα από τις Α.Ε.Ν. 
ή πρώην Α.Δ.Σ.Ε.Ν. και κατά την ίδια εξεταστική περίοδο, 
εφόσον έχουν τα υπόλοιπα τυπικά και ουσιαστικά για την 
αναδρομική προαγωγή τους προσόντα και η καθυστέρη¬ 
ση για την απόκτηση του απαιτούμενου για την προαγω¬ 
γή αυτή διπλώματος οφείλεται σε υπηρεσιακούς λόγους 
και όχι σε υπαιτιότητά τους. 

(ββ) Αφότου συμπληρώνουν τα απαιτούμενα από το 
Π.Δ. 553/1981 (ΦΕΚ 142Α') ειδικά προσόντα για την από¬ 
κτηση διπλώματος μηχανικού Γ τάξης Εμπορικού Ναυτι¬ 
κού και έχουν τα υπόλοιπα τυπικά και ουσιαστικά για την 
αναδρομική αυτή προαγωγή τους προσόντα. 

Ο χρόνος της αναδρομικής προαγωγής τους λογίζεται 
σε κάθε περίπτωση, ως χρόνος πραγματικής υπηρεσίας 
στο βαθμό του Ανθυπασπιστή και, εφόσον πλεονάζει, λαμ- 
βάνεται υπόψη για την αναδρομική προαγωγή τους και στο 
βαθμό του Σημαιοφόρου. Η διαπίστωση της συνδρομής 
των παραπάνω προϋποθέσεων γίνεται από το Κατώτερο 
Συμβούλιο Λ.Σ. ύστερα από αίτησή τους, η οποία υποβάλ¬ 
λεται μία φορά και εντός ανατρεπτικής προθεσμίας εξήντα 
ημερών από την κοινοποίηση της προαγωγής τους στο 
βαθμό του Σημαιοφόρου. Οι δυσμενείς γι' αυτούς αποφά¬ 
σεις κοινοποιούνται με εμπιστευτικό έγγραφο στους ίδιους 
εντός τριάντα ημερών από της εκδόσεώς τους. 

2. Ανθυπασπιστές και Υπαξιωματικοί που εξέρχονται 
από τη Σχολή Δόκιμων Υπαξιωματικών Λ.Σ. μετά την 19 
Ιουλίου του έτους 2001, και κατέχουν πτυχίο Ιδρύματος 
Ανώτατης Εκπαίδευσης Πανεπιστημιακού Τομέα ή δί¬ 
πλωμα Αξιωματικού Γ τάξεως Εμπορικού Ναυτικού, προ¬ 
έλευσης Α.Ε.Ν. ή πρώην Α.Δ.Σ.Ε.Ν., προάγονται στο βαθ¬ 
μό του Ανθυπασπιστή και Σημαιοφόρου, αντίστοιχα, με τη 
συμπλήρωση χρόνου υπηρεσίας που διανύεται, από μεν 
τους πτυχιούχους Ιδρύματος Ανώτατης Εκπαίδευσης 
Πανεπιστημιακού Τομέα στις Λιμενικές Αρχές ή Α.Ε.Ν. ή 
πρώην Α.Δ.Σ.Ε.Ν., από δετούς διπλωματούχους Εμπορι¬ 
κού Ναυτικού σε πλωτά ή εναέρια μέσα του Λ.Σ., ως εξής: 

α) Αρχικελευστές: Πέντε έτη ως Υπαξιωματικοί, από τα 
οποία δύο τουλάχιστον σε παραμεθόριες περιοχές, όπως 
αυτές καθορίζονται με απόφαση του Υπουργού Εμπορι¬ 
κής Ναυτιλίας, που δημοσιεύεται στην Εφημερίδατης Κυ- 
βερνήσεως. 

β) Ανθυπασπιστές: Δύο έτη στο βαθμό αυτό. 

3. Οι διατάξεις των παραγράφων 4 και 5 του άρθρου 22 
εφαρμόζονται αναλόγως στους Ανθυπασπιστές, Υπαξιω- 
ματικούς και Λιμενοφύλακες. 

Άρθρο 60 

Εκθέσεις αξιολόγησης και ειδική κρίση 
προς αποστρατεία 

(Άρθρο 35 παράγραφος 4 του Ν. 2935/2001) 

Οι διατάξεις των άρθρων 23 και 24 για τα ουσιαστικά 
προσόντα αξιολόγησης και την ειδική κρίση προς απο¬ 
στρατεία, εφαρμόζονται αναλόγως στους Ανθυπασπι- 
στές, Υπαξιωματικούς Λ.Σ. και Λιμενοφύλακες. 

ΚΕΦΑΛΑΙΟ Γ 
ΚΡΙΣΕΙΣ ΚΑΙ ΠΡΟΑΓΩΓΕΣ 
Άρθρο 61 
Γ ενικές διατάξεις 

(Άρθρο 36 παράγραφοι 1 μέχρι και 9 του Ν. 2935/2001) 

1. Οι Ανθυπασπιστές, Υπαξιωματικοί Λ.Σ. και Λιμενοφύ- 

λάκες, κρίνονται από τα αρμόδια Συμβούλια με βάση τις 
τηρούμενες στους ατομικούς φακέλους εκθέσεις αξιολό¬ 
γησης και τα λοιπά υπηρεσιακά στοιχεία, από τα οποία 
προκύπτει η γενικότερη υπηρεσιακή συμπεριφορά, από¬ 
δοση και επίδοσή τους. 

2. Η σύνταξη και υποβολή των εκθέσεων αξιολόγησης, 
καθώς και η γνωμάτευση σε αυτές από Αξιωματικούς 
ανώτερους κατά βαθμό ή αρχαιότερους των μελών του 
αρμόδιου Συμβουλίου Κρίσης, δεν δεσμεύει την κρίση 
των τελευταίων. 

3. Αν δεν ορίζεται διαφορετικά, οι προαναφερόμενοι 
βαθμοφόροι κρίνονται κατ’ έτος, εφόσον συμπληρώνουν 
τα απαιτούμενα προς προαγωγή γενικά τυπικά προσόντα 
μέχρι και την31 Δεκεμβρίου του έτους, κατά το οποίο διε- 
νεργούνται οι τακτικές κρίσεις. Επίσης κρίνονται κατ’ 
έτος όσοι από τους βαθμοφόρους διανύουν τον τελευ¬ 
ταίο βαθμό της εξέλιξής τους, εξαιρουμένωντων Υπαξιω- 
ματικών που προέρχονται από Λιμενοφύλακες, οι οποίοι 
υπόκεινται σε τακτικές κρίσεις ανά πενταετία μέχρι τη συ¬ 
μπλήρωση του ορίου ηλικίας ή της τριακονταπενταετίας. 

4. Οι προαγωγές ενεργούνται για πλήρωση των κενών 
οργανικών θέσεων σύμφωνα με τη σειρά αρχαιότητας, 
όπως αυτή προκύπτει από την ένταξη στις οικείες επετη¬ 
ρίδες, με βάση τους καταρτιζόμενους πίνακες και τις 
αποφάσεις των Συμβουλίων Κρίσεων, κατά τα οριζόμενα 
στα επόμενα άρθρα. 

5. Για τον υπολογισμό των κενών θέσεων κατά βαθμό, 
εξαιρουμένων εκείνων που θεωρούνται ενιαίες, παρα¬ 
βάλλεται ο αριθμός των υπηρετούντων βαθμοφόρων, 
που κατέχουν τις οργανικές θέσεις του συγκεκριμένου 
βαθμού, προςτον αριθμό τωνπροβλεπόμενων οργανικών 
θέσεων αυτού, υπό την επιφύλαξη της παραγράφου 2(α) 
του άρθρου 58. 

6. Σε περίπτωση κατά την οποία κενές θέσεις κάποιου 
βαθμού δεν μπορούν να πληρωθούν με προαγωγή, διότι οι 
υπηρετούντες του αμέσως κατώτερου βαθμού δεν μπο¬ 
ρούν, για οποιονδήποτε λόγο, να προαχθούν και από τη μη 
πλήρωση των κενών θέσεωντου ανώτερου βαθμού κωλύε¬ 
ται η προαγωγή των υπηρετούντων σε κατώτερους βαθ¬ 
μούς, που έχουν τα προς προαγωγή προσόντα, οι παρα¬ 
πάνω θέσεις θεωρούνται προσωρινά και για την περίπτω¬ 
ση αυτή ως κενές του κατώτερου βαθμού καιπληρούνται. 

7. Στις περιπτώσεις εφαρμογής των παραγράφων 5 και 
6 του άρθρου 33 ή αναστολής ή αναβολής της κρίσης 
σύμφωνα με όσα ορίζονται στο άρθρο 25 και στην παρά¬ 
γραφο 5 του άρθρου 32, που εφαρμόζονται αναλόγως, 
δεν εμποδίζεται η κρίση και προαγωγή νεοτέρων, εφόσον 
συντρέχουν οι λοιπές προϋποθέσεις προαγωγής τους. 

8. Δεν ενεργείται προαγωγή και δεν απονέμεται βαθμός 
μετά την έκδοση της πράξης περί θέσεως σε αποστρα¬ 
τεία. 

9. Από τις διατάξεις του παρόντος άρθρου δεν θίγονται 
οι προαγωγές όσων υπάγονται σε κατάσταση πολεμικής 
διαθεσιμότητας, πολεμικής αποστρατείας και όσων 
προήχθησαν επ’ ανδραγαθία, σύμφωνα με τις ισχύουσες 
διατάξεις. 

Άρθρο 62 

Συμβούλια Κρίσεων 

(Άρθρο 36 παράγραφοι 10 μέχρι και 14 του Ν. 2935/2001) 

1. Τα Συμβούλια που κρίνουν τους βαθμοφόρους των 
προηγούμενων άρθρων είναι τα ακόλουθα: 

α) Το Συμβούλιο κρίσης Ανθυπασπιστών Λ.Σ., 


β) Το Συμβούλιο κρίσης Υπαξιωματικών Λ.Σ. και Λιμενο¬ 
φυλάκων. 

2. Το Συμβούλιο Κρίσης Ανθυπασπιστών Λ.Σ. είναι αρ¬ 
μόδιο για την κρίση των Ανθυπασπιστών και συγκροτεί¬ 
ται: 

α) Το πρωτοβάθμιο από: 

αα) Τον Κλαδάρχη Προσωπικού Λ.Σ. και Διοικητικής Μέ¬ 
ριμνας, ως Πρόεδρο. 

ββ) Έναν Πλοίαρχο της παραγράφου Ια (αα) του άρ¬ 
θρου 14, εξαιρουμένου του Διευθυντή Προσωπικού Λ.Σ., 
ως μέλος και 

γγ) Έναν Αντιπλοίαρχο ή Πλωτάρχη, ως μέλος, 
β) Το δευτεροβάθμιο από: 
αα) Το νεότερο Υπαρχηγό του Λ.Σ., ως Πρόεδρο, 
ββ) Δύο Πλοιάρχους της παραγράφου Ια (αα) του άρ¬ 
θρου 14, αρχαιότερους του συμμετέχοντος στο πρωτο¬ 
βάθμιο Συμβούλιο, ως μέλη. 

γγ) Δύο Αντιπλοιάρχους ή Πλωτάρχες της παραγρά¬ 
φου Ια (αα) του άρθρου 14, αρχαιότερους του συμμετέ¬ 
χοντος στο πρωτοβάθμιο Συμβούλιο, ως μέλη. 

3. Το Συμβούλιο Κρίσης Υπαξιωματικών Λ.Σ. και Λιμενο¬ 
φυλάκων, είναι αρμόδιο για την κρίση των Υπαξιωματικών 
και Λιμενοφυλάκων και συγκροτείται: 

α) Το πρωτοβάθμιο από: 

αα) Το Διευθυντή Προσωπικού Λ.Σ., ως Πρόεδρο, 
ββ) Δύο ανώτερους Αξιωματικούς της παραγράφου 1 α 
(αα) του άρθρου 14, ως μέλη, οι οποίοι είναι νεότεροι του 
Προέδρου και δεν υπηρετούν στη Διεύθυνση Προσωπι¬ 
κού Λ.Σ.. 

β) Το δευτεροβάθμιο από: 

αα) Τον Κλαδάρχη Προσωπικού Λ.Σ. και Διοικητικής Μέ¬ 
ριμνας, ως Πρόεδρο. 

ββ) Τέσσερις Ανώτερους Αξιωματικούς της παραγρά¬ 
φου Ια (αα) του άρθρου 14, ως μέλη, αρχαιότερους των 
συμμετεχόντων στο πρωτοβάθμιο Συμβούλιο, ως μέλη. 

4. Οι αποφάσεις των Συμβουλίων Κρίσεων λαμβάνονται 
κατά πλειοψηφία, χωρίς να επιτρέπεται ο σχηματισμός 
περισσότερων από δύο γνωμών. Χρέη εισηγητή στα πρω¬ 
τοβάθμια ή δευτεροβάθμια αυτά Συμβούλια εκτελείτο νε¬ 
ότερο μέλος αυτών. Στις συνεδριάσεις των Συμβουλίων 
παρίσταται χωρίς δικαίωμα ψήφου, ως γραμματέας για 
την τήρηση των πρακτικών, κατώτερος Αξιωματικός που 
υπηρετεί στη Διεύθυνση Προσωπικού Λ.Σ., οριζόμενος με 
απόφαση του Αρχηγού Λ.Σ.. 

5. Τα πρωτοβάθμια Συμβούλια Κρίσεων είναι αρμόδια 
και για τη διαπίστωση των τυπικών προς προαγωγή προ¬ 
σόντων των κρινόμενων βαθμοφόρων, στους οποίους και 
κοινοποιούνται με εμπιστευτικό έγγραφο οι δυσμενείς γι’ 
αυτούς αποφάσεις εντός τριάντα ημερών από της εκδό- 
σεώςτους. 

Άρθρο 63 

Συγκρότηση, σύγκληση και εργασίες 
Συμβουλίων Κρίσεων Λ.Σ. 

(Άρθρο 36 παράγραφοι 15 μέχρι και 22του Ν. 2935/2001) 

1. Τα Συμβούλια Κρίσεων συγκροτούνται με διαταγή του 
Αρχηγού Λ.Σ. πριν από την πρώτη τακτική συνεδρίαση (σύ¬ 
νοδο) του Κατώτερου Συμβουλίου Λ.Σ., έχουν διάρκεια 
ενός έτους μέχρι την επόμενη τακτική συγκρότησή τους 
και συγκαλούνται κατά τη διάρκεια της χρονικής αυτής πε¬ 
ριόδου, για τη διενέργεια των κρίσεων, ως εξής: 
α) Το Συμβούλιο Κρίσης Ανθυπασπιστών Λ.Σ. συνέρχε- 

ται σε τακτική σύνοδο και περατώνει τις εργασίες του 
εντός του δεύτερου δεκαήμερου του μηνός Απριλίου κά¬ 
θε έτους. 

β) Το Συμβούλιο Κρίσης ΥπαξιωματικώνΛ.Σ. καιΛιμενο- 
φυλάκων συνέρχεται σε τακτική σύνοδο, μετά τη λήξη 
των εργασιών του Συμβουλίου Κρίσης Ανθυπασπιστών 
Λ.Σ., και περατώνει τις εργασίες του εντός του δευτέρου 
δεκαήμερου του μηνός Μαΐου κάθε έτους. 

2. Τα Συμβούλια Κρίσεων συνέρχονται σε έκτακτες συ¬ 
νόδους, όταν παρίσταται ανάγκη κρίσης βαθμοφόρων 
στις προβλεπόμενες από τις κείμενες διατάξεις περιπτώ¬ 
σεις και περατώνουν τις εργασίες τους το αργότερο 
εντός εξήντα ημερών από της κοινοποιήσεως στον Πρόε¬ 
δρο της διαταγής συγκλήσεώς τους. 

3. Σε περίπτωση ανυπέρβλητου κωλύματος, μπορεί να 
αναβληθεί μέχρι ένα μήνα η σύγκληση οποιουδήποτε 
Συμβουλίου Κρίσης με απόφαση του Αρχηγού Λ.Σ.. Στις 
περιπτώσεις που ο Αρχηγός Λ.Σ. κωλύεται ή δεν έχει επι- 
λεγεί, αποφασίζει ο Υπουργός Εμπορικής Ναυτιλίας. 
Ομοίως με απόφαση του Προέδρου οποιουδήποτε Συμ¬ 
βουλίου Κρίσης μπορεί να παραταθεί μέχρι ένα μήνα ο 
χρόνος περάτωσης των εργασιών του. 

4. Πριν από τη σύνοδο των Συμβουλίων Κρίσεων οι 
γραμματείς αυτών παραδίνουν στους Προέδρους και στα 
Μέλη ονομαστικούς πίνακες των υπό κρίση βαθμοφόρων, 
με περίληψη των στοιχείων που προέρχονται από τους 
ατομικούς φακέλους αυτών. 

5. Κατά τη συνεδρίαση οι εισηγητές θέτουν υπόψη των 
Συμβουλίων τις εκθέσεις αξιολόγησης και τα λοιπά στοι¬ 
χεία, που περιέχονται στον ατομικό φάκελο κάθε βαθμο¬ 
φόρου. Το Συμβούλιο αποφασίζει με ψηφοφορία, αφού 
λάβει υπόψη και συνεκτιμήσει τα προαναφερόμενα στοι¬ 
χεία. Στα Συμβούλια Κρίσεων απαγορεύεται η χωρίς απο- 
χρώντα λόγο διακοπή των εργασιών τους. 

6. Τα Συμβούλια Κρίσεων καταρτίζουνγια κάθε συνεδρία¬ 
ση πρακτικά, στα οποία καταχωρίζονται οι αποφάσεις για 
τους κρινόμενους βαθμοφόρους και οι κατά περίπτωση πί¬ 
νακες, στους οποίους εγγράφονται. Στα πρακτικά είναι δυ¬ 
νατόν να αναφερθούν, εφόσον το επιθυμούν, τα ονοματε¬ 
πώνυμα του Προέδρου ή και των μελών εκείνων, που τυχόν 
διαφώνησαν με την πλειοψηφούσα γνώμη, αιτιολογώντας 
τη γνώμη τους αυτή. Αντίγραφο του κάθε πρακτικού κατα¬ 
χωρίζεται σε ειδικό για το σκοπό αυτό, αριθμημένο ανά σε¬ 
λίδα βιβλίο, που τηρεί η Διεύθυνση Προσωπικού Λ.Σ.. 

7. Εφόσον η απόφαση των Συ μβουλίων αποβαίνει σε βά¬ 
ρος των κρινόμενων βαθμοφόρων με το χαρακτηρισμό 
τους ως: 

α) «Ευδοκίμως τερματισάντων τη σταδιοδρομία τους», 
με εξαίρεση τις οριζόμενες στις παραγράφους 2α (αα) 
του άρθρου 68 και 2α του άρθρου 70 περιπτώσεις. 

β) «Παραμενόντων στον ίδιο βαθμό». 

γ) «Αποστρατευτέων», 

η συγκεκριμένη κρίση, η οποία συνεπάγεται την εγγρα¬ 
φή των κρινομένων στους αντίστοιχους πίνακες, αιτιολο¬ 
γείται επαρκώς στα συντασσόμενα πρακτικά. 

8. Οι διατάξεις των παραγράφων 5, 6 και 7 του άρθρου 
32 εφαρμόζονται αναλόγως για τους Ανθυπασπιστές, 
Υπαξιωματικούς Λ.Σ. και Λιμενοφύλακες. 

Άρθρο 64 

Είδη και πίνακες κρίσεων 

(Άρθρο 37 παράγραφοι 1 μέχρι και 5 του Ν. 2935/2001) 

Ανθυπασπιστής, Υπαξιωματικός Λ.Σ. και Λιμενοφύλα¬ 


κας, κρίνεται και εγγράφεται στους προβλεπόμενους από 
το επόμενο άρθρο πίνακες ως: 

1. «Προακτέος», εκείνος που χαρακτηρίζεται απότο σύ¬ 
νολο των ουσιαστικών του προσόντων κατά την υπό κρί¬ 
ση χρονική περίοδο ως «εξαίρετος» ή «επαρκής» και κρί- 
νεται κατάλληλος για προαγωγή στον επόμενο βαθμό. 

2. «Διατηρητέος», εκείνος που κρίνεται κατάλληλος για 
την αποτελεσματική ενάσκηση των καθηκόντων του βαθ¬ 
μού που φέρει, παραμένοντας στο Σώμα με τον κατεχό- 
μενο βαθμό. 

3. «Ευδοκίμως τερματίσας τη σταδιοδρομία του», εκεί¬ 
νος που δεν αποδίδει κατά την ενάσκηση των καθηκόντων 
του και κρινόμενος πριν την αποστρατεία του, κατά τα 
οριζόμενα στις διατάξεις του παρόντος Κώδικα, χαρα¬ 
κτηρίζεται από το σύνολο των ουσιαστικών του προσό¬ 
ντων ως «επαρκής» για προαγωγή πριν ή κατά την απο¬ 
στρατεία του αυτή. 

4. «Παραμένων στον ίδιο βαθμό», εκείνος που χαρακτη¬ 
ρίζεται από το σύνολο των ουσιαστικών του προσόντων 
κατά την υπό κρίση χρονική περίοδο ως «ανεπαρκής», αλ¬ 
λά κρινόμενος κατάλληλος για την ενάσκηση των καθη¬ 
κόντων του βαθμού που φέρει. 

5. «Αποστρατευτέος», εκείνος που θεωρείται ακατάλ¬ 
ληλος για την αποτελεσματική ενάσκηση των καθηκό¬ 
ντων του βαθμού που φέρει, χαρακτηριζόμενος από το 
σύνολο των ουσιαστικών του προσόντων κατά την υπό 
κρίση χρονική περίοδο ως «μη παραδεκτός» ή όποιος κρί- 
νεται ως «αποστρατευτέος» κατ’ εφαρμογή των διατάξε¬ 
ων του Κώδικα αυτού και έχει χαρακτηρισθεί ως «ανε¬ 
παρκής». 

Άρθρο 65 

Σύνταξη, κύρωση, ισχύς και εκτέλεση πινάκων κρίσεων 
(Άρθρο 37 παράγραφοι 6 μέχρι και 10 του Ν. 2935/2001) 

1 .Τα Συμβούλια Κρίσεων καταρτίζουν πρακτικό για κά¬ 
θε συνεδρίαση και συντάσσουν πίνακες εις διπλούν για 
όσους έκριναν, χωριστά κατά είδος κρίσης, κατηγορία και 
βαθμό, που υπογράφονται από τον Πρόεδρο, τα συμμε- 
τέχοντα μέλη και τον γραμματέα, ως εξής: 

α) Για τους Ανθυπασπιστές και Υπαξιωματικούς Λ.Σ. 
που διανύουν τον τελευταίο βαθμό της εξέλιξής τους, 
εφόσον έχουν τουλάχιστον ενός έτους υπηρεσία στον κα- 
τεχόμενο βαθμό: 

Πίνακας Α' «Διατηρητέων» 

Πίνακας Β' «Ευδοκίμως τερματισάντων τη σταδιοδρο¬ 
μία τους» 

Πίνακας Γ «Αποστρατευτέων». 

Όσοι από αυτούς κρίνονται κατ’ εφαρμογή της παρα¬ 
γράφου 2(α) και (γ)του άρθρου 70, εφόσον δεν εμπίπτουν 
στην περίπτωση (γ) της παρούσας, εγγράφονται στον Πί¬ 
νακα Α' «Προακτέων» ή Πίνακα Β' «Αποστρατευτέων». 

β) Γιατους κρινόμενους κατ’ εφαρμογή των διατάξεων 
του άρθρου 24 και της παραγράφου 2 του άρθρου 66: 

Πίνακας Α' «Διατηρητέων» 

Πίνακας Β' «Αποστρατευτέων». 

γ) Γ ια τους κρινόμενους κατ’ εφαρμογή των διατάξεων 
του άρθρου 68, καθώς και για τους αποστρατευόμενους 
ύστερα από γνωμάτευση Υγειονομικής Επιτροπής, οι 
οποίοι κρίνονται κατ’ εφαρμογή της διάταξης της παρα¬ 
γράφου 2 του άρθρου 70, εφόσον εκδόθηκε απόφαση πε¬ 
ρί απονομής της μισθολογικής τους προαγωγής πριν η 
σχετική γνωμάτευση καταστεί αμετάκλητη: 

Πίνακας Α' «Ευδοκίμως τερματισάντων τη σταδιοδρο¬ 
μία τους» 

Πίνακας Β' «Αποστρατευτέων». 

δ) Γιατους λοιπούς κρινόμενους και μη ειδικά οριζόμε¬ 
νους στην παρούσα παράγραφο βαθμοφόρους: 

Πίνακας Α' «Προακτέων» 

Πίνακας Β' «Παραμενόντων στον ίδιο βαθμό» 

Πίνακας Γ «Αποστρατευτέων». 

2. Οι καταρτιζόμενοι από τα Συμβούλια Κρίσεων πίνα¬ 
κες είναι οριστικοί και δεν υπόκεινται σε άλλη διατύπωση, 
υποβαλλόμενοι από τους Προέδρους των Συμβουλίων, 
μέσω της Διεύθυνσης Προσωπικού Λ.Σ., στον Υπουργό 
Εμπορικής Ναυτιλίας, ο οποίος κυρώνει τους πίνακες των 
Ανθυπασπιστών ή στον Αρχηγό Λ.Σ., ο οποίος κυρώνει 
τους πίνακες των Υπαξιωματικών και Λιμενοφυλάκων. Οι 
κυρώσεις των πινάκων διενεργούνται με αντίστοιχες απο¬ 
φάσεις των προαναφερομένων, οι οποίες εκδίδονται 
εντός προθεσμίας είκοσι ημερών, από την ημέρα που πε¬ 
ριήλθαν στη Διεύθυνση Προσωπικού Λ.Σ., χωρίς να απαι¬ 
τείται η σχετική δημοσίευση αυτών στην Εφημερίδα της 
Κυβερνήσεως, εκτός των περιπτώσεων που αναφέρονται 
στις παραγράφους 3 (β) και4του άρθρου αυτού. Απάτην 
ημέρα υπογραφής των σχετικών αποφάσεων κύρωσης 
των πινάκων κάθε έτους αρχίζει η ισχύς τους, η οποία 
διαρκεί μέχρι και την κύρωση των πινάκων του επόμενου 
έτους. Ομοίως ισχύουν και οι τυχόν καταρτιζόμενοι, κατ’ 
εφαρμογή του άρθρου 67 ή μετά από διενέργεια έκτα¬ 
κτων κρίσεων, συμπληρωματικοί πίνακες. 

3. α) Με βάση τους πίνακες προακτέων ενεργούνται 
προαγωγές εντός είκοσι ημερών από την κένωση οργανι¬ 
κών θέσεων για την πλήρωση αυτών ή ανεξάρτητα από 
την ύπαρξη κενών θέσεων κατ' εφαρμογή της διάταξης 
του άρθρου 58. 

β) Για την προαγωγή των Ανθυπασπιστών απαιτείται η 
έκδοση προεδρικού διατάγματος, το οποίο προκαλείται 
από τον Υπουργό Εμπορικής Ναυτιλίας και δημοσιεύεται 
στην Εφημερίδα της Κυβερνήσεως. 

γ) Γ ια την προαγωγή των Υπαξιωματικών και Λιμενοφυ¬ 
λάκων, απαιτείται η έκδοση σχετικής απόφασης του Αρ¬ 
χηγού Λ.Σ.. 

4. Με την κύρωση των σχετικών πινάκων κρίσεων και σε 
εκτέλεση των πινάκων αποστρατευτέων, καθώς και στην 
περίπτωση εφαρμογής της παραγράφου 1 του άρθρου 
66, ο Υπουργός Εμπορικής Ναυτιλίας προκειμένου για 
Ανθυπασπιστές και ο Αρχηγός Λ.Σ. για τους Υπαξιωματι- 
κούς και Λιμενοφύλακες, εκδίδει απόφαση περί αυτεπάγ- 
γελτης αποστρατείας αυτών, η οποία δημοσιεύεται στην 
Εφημερίδα της Κυβερνήσεως. 

5. Οι διατάξεις των παραγράφων 3, 5 και 6 του άρθρου 
33 εφαρμόζονται αναλόγως για τους Ανθυπασπιστές, 
Υπαξιωματικούς Λ.Σ. και Λιμενοφύλακες. 

Άρθρο 66 

Συνέπειες δυσμενών κρίσεων 
(Άρθρο 38 παράγραφοι 1 μέχρι και 4 του Ν. 2935/2001) 

1. Τίθενται υποχρεωτικά σε αυτεπάγγελτη αποστρατεία 
όσοι από τους παρακάτω βαθμοφόρους Λ.Σ. εγγράφο- 
νται σε πίνακα «παραμενόντων στον ίδιο βαθμό»: 

α) Ανθυπασπιστές: Τρεις φορές στον κατεχόμενο βαθ¬ 
μό ή τρεις φορές σ’ όλη τη διάρκεια της σταδιοδρομίας 
τους στο Λ.Σ., από τις οποίες δύο φορές στον κατεχόμε¬ 
νο βαθμό. 


β) Υπαξιωματικοί και Λιμενοφύλακες: Τρεις φορές στον 
κατεχόμενο βαθμό ή τέσσερις φορές σ’ όλη τη διάρκεια 
της σταδιοδρομίας τους στο Λ.Σ.. 

2. Όσοι από τους βαθμοφόρους της προηγούμενης πα¬ 
ραγράφου δεν διατελούν σε μία από τις καταστάσεις των 
παραγράφων 2,5,6 και 7 του άρθρου 25, οι οποίες εφαρ¬ 
μόζονται αναλόγως και γι’ αυτούς, έχουν τουλάχιστον ει¬ 
κοσαετή πραγματική υπηρεσία και δεν έχουν συμπληρω¬ 
μένη εικοσιπενταετή συντάξιμη υπηρεσία, υπολογιζόμε¬ 
νη κατά τις ισχύουσες κάθε φορά συνταξιοδοτικές 
διατάξεις, δύνανται μετά από αίτησή τους και κατόπιν 
απόφασης του Υπουργού Εμπορικής Ναυτιλίας που δη¬ 
μοσιεύεται στην Εφημερίδα της Κυβερνήσεως να παρα¬ 
μείνουν στην ενέργεια, χωρίς να καταλαμβάνουν κενή ορ¬ 
γανική θέση μέχρι και τη συμπλήρωση της προαναφερό- 
μενης υπηρεσίας, οπότε και αποστρατεύονται με το 
βαθμό που φέρουν. Οι βαθμοφόροι αυτοί κρίνονται κατ’ 
έτος από τα αρμόδια Συμβούλια, εγγραφόμενοι στους πί¬ 
νακες της παραγράφου 1 (β) του άρθρου 65. Στην περί¬ 
πτωση που καταλαμβάνονται από το όριο ηλικίας του 
βαθμού τους, δεν δύναται να εφαρμοσθούν οι διατάξεις 
του άρθρου 68. 

3. Ο βαθμοφόρος ο οποίος κρίνεται ως «παραμάνων 
στον ίδιο βαθμό» δεν προάγεται στον επόμενο βαθμό και 
στερείται της αρχαιότητάς του, εάν προαχθεί νεότερος 
του. Αν η κρίση του στηρίχθηκε σε δυσμενή στοιχεία και 
εκθέσεις αξιολόγησης του προϊσταμένου, υπό τις διατα¬ 
γές του οποίου εξακολουθεί να υπηρετεί και μετά απάτην 
κρίση αυτή, μετατίθεται υποχρεωτικά σε άλλη Υπηρεσία 
τουΛ.Σ.. Η μετάθεσή του ενεργείται σύμφωνα με τις ισχύ- 
ουσες διατάξεις, εφόσον δεν μεσολάβησε μετάθεση του 
αξιολογούντος και αμέσως μετά την κύρωση του σχετι¬ 
κού πίνακα του πρωτοβάθμιου ή, στην περίπτωση άσκη¬ 
σης του δικαιώματος προσφυγής για επανάκριση κατά το 
επόμενο άρθρο, του δευτεροβάθμιου Συμβουλίου Κρί¬ 
σης, το οποίο και επικύρωσε την απόφαση του πρωτο¬ 
βάθμιου Συμβουλίου. 

4. Στις κρίσεις των Ανθυπασπιστών ως «παραμενόντων 
στον ίδιο βαθμό» υπολογίζονται και εκείνες για τις οποίες 
μέχρι την 19 Ιουλίου του έτους 2001 και σύμφωνα με τις 
διατάξεις του Ν.Δ. 649/1970 (ΦΕΚ 176 Α'), κρίθηκαν εγ- 
γραφόμενοι σε πίνακες «ανεπαρκών» ή «παραμενόντων 
εις τον αυτόν βαθμόν». 

5. Γ ια την εφαρμογή της παραγράφου 1 του παρόντος 
άρθρου απαιτείται μία τουλάχιστον από τις αναφερόμε- 
νες κρίσεις να έχει γίνει μετά την 19 Ιουλίου του έτους 
2001 . 

Άρθρο 67 

Κοινοποίηση δυσμενών κρίσεων. Αιτήσεις 
και αποτελέσματα επανάκρισης 
(Άρθρο 38 παράγραφοι 5 μέχρι και 9 και 11 μέχρι και 15 
του Ν. 2935/2001) 

1. Οι κατά την παράγραφο 7 του άρθρου 63 δυσμενείς 
αποφάσεις των Συμβουλίων Κρίσεων και τα συντασσόμε- 
να πρακτικά, κοινοποιούνται με εμπιστευτικό έγγραφο 
στους κριθέντες εντός προθεσμίας τριάντα ημερών από 
την κύρωση των πινάκων ή τη δημοσίευσή τους, όταν αυ¬ 
τή απαιτείται. 

2. Οι δυσμενώς κριθέντες δικαιούνται εντός ανατρεπτι¬ 
κής προθεσμίας τριάντα ημερών από την κοινοποίηση 
των παραπάνω αποφάσεων να ζητήσουν την επανάληψη 

της κρίσης τους από το αρμόδιο γι’ αυτούς δευτεροβάθ¬ 
μιο Συμβούλιο Κρίσης με σχετική αίτησή τους, η οποία 
υποβάλλεται ιεραρχικά μέσω της Διεύθυνσης Προσωπι¬ 
κού του Λ.Σ., επισυνάπτοντας σ’ αυτήν τυχόν συμπληρω¬ 
ματικά στοιχεία. 

3. Τα δευτεροβάθμια Συμβούλια Κρίσεων, λαμβάνο- 
ντας υπόψη τις αιτήσεις επανάκρισης μετά των, τυχόν, 
συνυποβαλλόμενων νέων στοιχείων, καθώς και όσα ελή- 
φθησαν υπόψη κατά την πρωτοβάθμια κρίση, αποφαίνο- 
νται αιτιολογημένα και οριστικά και αν κρίνουν βάσιμη την 
αίτηση επανάκρισης του βαθμοφόρου, εγγράφουν αυτόν 
σε οποιονδήποτε από τους λοιπούς ευμενέστερους πίνα¬ 
κες, ανάλογα με την περίπτωση, διαφορετικά επικυρώ- 
νουντην υπάρχουσα προγενέστερη κρίση, στην οποία εν¬ 
σωματώνεται και η νέα, με επαρκή αιτιολόγηση. 

4. Τα αρμόδια δευτεροβάθμια Συμβούλια επανακρίνουν 
τους δυσμενώς κριθέντες βαθμοφόρους, κατόπιν αίτη¬ 
σής τους ή απόφασης διοικητικού δικαστηρίου και εκδί¬ 
δουν υποχρεωτικά τις αποφάσεις τους εντός της προ- 
βλεπόμενης από την παράγραφο 2 του άρθρου 63 προ¬ 
θεσμίας. 

5. Με βάση τις προαναφερόμενες αποφάσεις των Συμ¬ 
βουλίων, οι επανακρινόμενοι εγγράφονται σε πίνακες οι 
οποίοι κυρώνονται κατά το άρθρο 65. 

6. Οι δυσμενείς αποφάσεις των δευτεροβάθμιων Συμ¬ 
βουλίων κοινοποιούνται με εμπιστευτικό έγγραφο στους 
ενδιαφερομένους εντός τριάντα ημερών από την κύρωση 
των πινάκων ή τη δημοσίευσή τους, όταν αυτή απαιτείται, 
και το αποτέλεσμα των κρίσεων αυτών καταχωρίζεται 
στην οικεία για κάθε βαθμοφόρο μερίδα. 

7. Η προθεσμία άσκησης προσφυγής για επανάκριση 
και η άσκηση προσφυγής από τους δυσμενώς κριθέντες 
βαθμοφόρους δεν αναστέλλει την έκδοση των σχετικών 
διοικητικών πράξεων. 

8. Η προθεσμία άσκησης της έφεσης και η άσκηση έφεσης 
κατά των ακυρωτικών αποφάσεων διοικητικών δικαστηρίων 
αναστέλλουν την εκτέλεση των αποφάσεων αυτών. 

9. Μετά την έκδοση ακυρωτικής απόφασης διοικητικού 
δικαστηρίου, η κρίση επαναλαμβάνεται από το αρμόδιο 
δευτεροβάθμιο Συμβούλιο Κρίσεων, με εξαίρεση τις πε¬ 
ριπτώσεις που η ακυρωτική απόφαση αφορά την κακή 
σύνθεση του πρωτοβάθμιου Συμβουλίου Κρίσεων ή την 
κρίση αυτού κατά την παράγραφο 5 του άρθρου 62, οπό¬ 
τε η κρίση επαναλαμβάνεται από την αρχή. 

10. Οι διατάξεις των παραγράφων 5,6,7,8 και 9 του άρ¬ 
θρου 36, καθώς και του άρθρου 37 εφαρμόζονται αναλό- 
γως για τους Ανθυπασπιστές, Υπαξιωματικούς Λ.Σ. και Λι¬ 
μενοφύλακες. 

ΚΕΦΑΛΑΙΟ Δ' 

ΑΠΟΣΤΡΑΤΕΙΕΣ 
Άρθρο 68 

Κρίσεις και αποστρατείες Ανθυπασπιστών και 
ΥπαξιωματικώνΛ.Σ. που συμπληρώνουν 
τριακονταπενταετία ή καταλαμβάνονται 
από το όριο ηλικίας 
(Άρθρο 39του Ν. 2935/2001) 

1. Οι Ανθυπασπιστές και Υπαξιωματικοί Λ.Σ. που συ¬ 
μπληρώνουν μέχριτην 31 η Δεκεμβρίου του έτους κατά το 
οποίο ενεργούνται οι κρίσεις, τριανταπέντε έτη πραγμα¬ 
τικής υπηρεσίας ή καταλαμβάνονται από το όριο ηλικίας 
τους, σύμφωνα με τις διατάξεις του επόμενου άρθρου, 


κρίνονται υποχρεωτικά κατά τις τακτικές ετήσιες κρίσεις, 
εγγραφόμενοι στους προβλεπόμενους από τη διάταξη 
της παραγράφου 1 (γ) του άρθρου 65 πίνακες. 

2. α) Από τους παραπάνω βαθμοφόρους, οι εγγραφό- 
μενοι: 

(αα) Στον Πίνακα Α' των «ευδοκίμως τερματισάντων τη 
σταδιοδρομία τους», προάγονται στον επόμενο βαθμό, τι¬ 
θέμενοι εκτός οργανικών θέσεων, τριάντα ημέρες πριν 
από την ημερομηνία συμπλήρωσης της τριακονταπεντα- 
ετίας ή κατάληψής τους από το όριο ηλικίας, κατά την 
οποία και αποστρατεύονται αυτεπάγγελτα. 

(ββ) Στον Πίνακα Β' των «αποστρατευτέων» λόγω κατά¬ 
ληψης από το όριο ηλικίας, αποστρατεύονται αυτεπάγ¬ 
γελτα με το βαθμό που φέρουν την 31η Δεκεμβρίου του 
έτους κατάληψής τους από το όριο ηλικίας. Στην περί¬ 
πτωση συμπλήρωσης τριακονταπενταετίας αποστρατεύ¬ 
ονται με την πράξη κύρωσης των πινάκων ετήσιων κρίσε¬ 
ων υπό την επιφύλαξη των παραγράφων 5 και 6 του άρ¬ 
θρου 33, που εφαρμόζονται αναλόγως. 

β) Η πράξη κύρωσης των παραπάνω πινάκων, της τυχόν 
προαγωγής, καθώς και αυτή της αποστρατείας, δημοσι¬ 
εύονται στην Εφημερίδα της Κυβερνήσεως. 

3. Οι διατάξεις των παραγράφων 1 (δ), 3(α) και 4 του άρ¬ 
θρου 45 εφαρμόζονται αναλόγως για τους βαθμοφόρους 
του παρόντος άρθρου. 

Άρθρο 69 

Υπολογισμός τριακονταπενταετίας και όριο ηλικίας 
(Άρθρο 40 του Ν. 2935/2001) 

1. Για τον υπολογισμό της κατά το προηγούμενο άρθρο 
τριακονταπενταετούς πραγματικής υπηρεσίας λαμβάνε- 
ται υπόψη και προσμετράται: 

α) Η προϋπηρεσία που πραγματικά διανύθηκε στο Λ.Σ., 
στις Ένοπλες Δυνάμεις, στα Σώματα Ασφαλείας, καθώς 
και στις λοιπές δημόσιες υπηρεσίες, με οποιαδήποτε σχέ¬ 
ση, εφόσον αναγνωρίζεται ως συντάξιμη. 

β) Η προϋπηρεσία που πραγματικά διανύθηκε στα νομι¬ 
κά πρόσωπα δημοσίου δικαίου και οργανισμούς τοπικής 
αυτοδιοίκησης, με οποιαδήποτε σχέση, εφόσον αυτή 
αναγνωρίζεται ως συντάξιμη. 

2. α) Όριο ηλικίας των Ανθυπασπιστών και Υπαξιωματι- 
κών, που προέρχονται από τη Σχολή Δόκιμων Υπαξιωμα- 
τικών Λ.Σ., ορίζεται το πεντηκοστό τέταρτο έτος. 

β) Όριο ηλικίας των κατατασσόμενων στο Λ.Σ. μετά την 
22α Αυγούστου 1995 Ανθυπασπιστών και Υπαξιωματικών, 
που προέρχονται από Λιμενοφύλακες, ορίζεται το πεντη¬ 
κοστό πέμπτο έτος της ηλικίας τους, ενώ για όσους από 
αυτούς κατετάγησαν στο Λ.Σ. πριν από την προαναφερό- 
μενη ημερομηνία το πεντηκοστό έτος. Οι τελευταίοι 
έχουν δικαίωμα υπαγωγής στο νέο όριο ηλικίας, κρινόμε- 
νοι ως «διατηρητέοι» μέσα στο έτος συμπλήρωσης του 
παλαιού ορίου ηλικίας, εντός του οποίου και υποβάλλουν 
μία φορά σχετική αίτηση στη Διεύθυνση Προσωπικού 
Λ.Σ., η οποία δενδύναται να ανακληθεί μετά τη διενέργεια 
των τακτικών κρίσεων. 

γ) Οι βαθμοφόροι της προηγούμενης παραγράφου λο¬ 
γίζεται ότι έχουν καταληφθεί από το αντίστοιχο όριο ηλι¬ 
κίας τους την 31η Δεκεμβρίου του έτους συμπλήρωσής 
του. 

3. Ο υπολογισμός της τριακονταπενταετίας και του ορί¬ 
ου ηλικίας γίνεται σύμφωνα με τα επίσημα στοιχεία, που 
περιέχονται στον ατομικό φάκελο κάθε βαθμοφόρου, κα- 

θώς και από τις σχετικές εγγραφές στα τηρούμενα από τη 
Διεύθυνση Προσωπικού Λ.Σ. μητρώα αυτών. 

Άρθρο 70 
Ειδικές διατάξεις 

(Άρθρο 41 παράγραφοι 1 μέχρι και 4 του Ν. 2935/2001) 

1 ,α) Όσοι διανύουν τον τελευταίο βαθμό της εξέλιξής 
τους και έχουν υπηρεσία ενός έτους στον κατεχόμενο 
βαθμό, κρινόμενοι ως: 

(αα) «Διατηρητέοι», παραμένουν στο Ά.Σ. με το βαθμό 
που φέρουν. 

(ββ) «Ευδοκίμως τερματίσαντες τη σταδιοδρομία 
τους», προάγονται στον επόμενο βαθμό, τιθέμενοι εκτός 
οργανικών θέσεων και αποστρατεύονται μετά την πάρο¬ 
δο τριάντα ημερών από την προαγωγή τους. 

(γγ) «Αποστρατευτέοι», αποστρατεύονται, με το βαθμό 
που φέρουν, με την πράξη κύρωσης του σχετικού πίνακα, 
και υπό την επιφύλαξη των παραγράφων 5 και 6 του άρ¬ 
θρου 33, που εφαρμόζονται αναλόγως. 

β) Στις περιπτώσεις (ββ) και (γγ), οι πράξεις κύρωσης 
των πινάκων, καθώς και οι πράξεις προαγωγής και απο¬ 
στρατείας δημοσιεύονται στην Εφημερίδα της Κυβερνή- 
σεως. 

2. α) Οι αποστρατευόμενοι, μετά την 19η Ιουλίου του 
έτους 2001 Ανθυπασπιστές και Υπαξιωματικοί, που έχουν 
συμπληρώσει τουλάχιστον το μισό του προβλεπόμενου 
από το άρθρο 57 χρόνου παραμονής στο βαθμό και λαμ¬ 
βάνουν αποδοχές ανώτερου βαθμού, με την αποχώρησή 
τους από την Υπηρεσία, εφόσον κρίνονται ως «προακτέ¬ 
οι» ή «ευδοκίμως τερματίσαντες», προάγονται στον αμέ¬ 
σως επόμενο από τον κατεχόμενο βαθμό και με την ίδια 
πράξη κύρωσηςτου σχετικού πίνακα αποστρατεύονται. Η 
πράξη αυτή δημοσιεύεται στην Εφημερίδα της Κυβερνή- 
σεως. 

β) Η διάταξη του προηγούμενου εδαφίου δεν εφαρμό¬ 
ζεται αν: 

(αα) Αποστρατεύονται με τον κατεχόμενο βαθμό, λόγω 
εγγραφής τους σε πίνακα «αποστρατευτέων», ο οποίος 
ισχύει. 

(ββ) Η αποστρατεία τους προκαλείται λόγω της υποβο¬ 
λής παραίτησής τους ή λόγω υποψηφιότητας για τη συμ¬ 
μετοχή τους σε εκλογές, καθώς και στις περιπτώσεις επι¬ 
βολής σ’ αυτούς της ποινής της απόταξης με απόφαση 
Ανακριτικού Συμβουλίου. 

(γγ) Αποστρατεύονται σύμφωνα με τις διατάξεις των 
παραγράφων 1α(ββ), 2(γ) και 3 του παρόντος άρθρου και 
των παραγράφων 5 και 6 του άρθρου 33, 1 και 2 του άρ¬ 
θρου 66 και του άρθρου 68, που εφαρμόζονται αναλό¬ 
γως. 

γ) Οι Υπαξιωματικοί, προερχόμενοι από Λιμενοφύλα¬ 
κες, που συμπληρώνουν είκοσι πέντε έτη πραγματικής 
στρατιωτικής υπηρεσίας, εφόσον αποστρατεύονται με 
αίτησή τους και έχουν κριθεί ως «προακτέοι», προάγονται 
εν ενεργεία στον επόμενο βαθμό, τιθέμενοι εκτός οργανι¬ 
κών θέσεων για χρονικό διάστημα τριάντα ημερών, μετά 
την πάροδο του οποίου αποστρατεύονται, ανεξάρτητα 
από τη συμπλήρωση του ορίου ηλικίας τους. 

3. Στους βαθμοφόρους που αποβιώνουν ευρισκόμενοι 
στην ενεργό υπηρεσία, μπορεί να απονεμηθεί, από την 
προηγουμένη του θανάτου τους, ο αμέσως επόμενος από 
τον κατεχόμενο βαθμός, εφόσον αυτός προβλέπεται εν 
ενεργεία για την κατηγορία τους, μετά από σχετική από¬ 


φαση του αρμόδιου γι’ αυτούς δευτεροβάθμιου Συμβου¬ 
λίου Κρίσης, ανεξάρτητα από τη συμπλήρωση των τυπι¬ 
κών προσόντων ή την ύπαρξη κενών οργανικών θέσεων. 
Η προαγωγή αυτή, καθώς και η αποστρατεία γίνεται με 
την ίδια πράξη, η οποία δημοσιεύεται στην Εφημερίδα της 
Κυβερνήσεως. Αν ο βαθμοφόρος είχε εγγράφει προ του 
θανάτου του σε πίνακα «προακτέων», ο οποίος και ισχύει, 
προάγεται χωρίς να απαιτείται η έκδοση απόφασης του 
παραπάνω Συμβουλίου. Στην περίπτωση μη απονομής 
του βαθμού το Συμβούλιο αιτιολογεί επαρκώς την από¬ 
φασή του. 

4. Οι διατάξεις του άρθρου 50 εφαρμόζονται αναλόγως 
για τους Ανθυπασπιστές, Υπαξιωματικούς Λ.Σ. και Λιμε¬ 
νοφύλακες, στους οποίους και δεν απονέμεται ο ανώτε¬ 
ρος εν αποστρατεία βαθμός. 

ΜΕΡΟΣ ΤΡΙΤΟ 

ΚΑΤΑΣΤΑΣΗ ΚΑΙ ΠΕΙΘΑΡΧΙΚΗ ΔΙΩΞΗ 
ΤΟΥ ΠΡΟΣΩΠΙΚΟΥ ΛΙΜΕΝΙΚΟΥ ΣΩΜΑΤΟΣ 

ΤΜΗΜΑ ΠΡΩΤΟ 

ΚΑΤΑΣΤΑΣΗ ΤΟΥ ΠΡΟΣΩΠΙΚΟΥ ΛΙΜΕΝΙΚΟΥ ΣΩΜΑΤΟΣ 
(Λ.Σ.) 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
Άρθρο 71 
Έννοιες 

(Άρθρο 1 παράγραφοι2,3,4 καιδτουΝ.Δ. 1400/1973) 

1. Κατάσταση Αξιωματικού ή βαθμοφόρου (Ανθυπασπι- 
στών, Υπαξιωματικών και Λιμενοφυλάκων) είναι η θέση 
στην οποία τελεί αυτός σε ό,τι αφορά τις σχέσεις του 
προς την Υπηρεσία. 

2. Βασικές καταστάσεις είναι η ενέργεια και η εφεδρεία: 

α) Ενέργεια: είναι η κατάσταση του Αξιωματικού ή βαθ¬ 
μοφόρου, που υπηρετεί στις τάξεις του Λ.Σ.. Ως ενέργεια 
θεωρείται και η προσωρινή αποχή από την υπηρεσία, στις 
περιπτώσεις (γ) έως και (στ) της παραγράφου 1 του άρ¬ 
θρου 76. 

β) Εφεδρεία: είναι η κατάσταση του Αξιωματικού ή βαθ¬ 
μοφόρου, που έχει αποστρατευτεί από τις τάξεις του Λ.Σ. 
και είναι εγγεγραμμένος στα στελέχη της εφεδρείας. 

Άρθρο 72 

Σύνθεση προσωπικού Λ.Σ. 

(Άρθρο 2 παράγραφοι 1,2 και 3 του Ν.Δ. 1400/1973) 

1. Το προσωπικό του Λ.Σ. αποτελείται από τους Μόνι¬ 
μους Αξιωματικούς, Ανθυπασπιστές, Υπαξιωματικούς και 
Λιμενοφύλακες, στην ενέργεια (εν ενεργεία) ή στην εφε¬ 
δρεία (εν εφεδρεία), καθώς και από τους Αξιωματικούς ή 
Ανθυπασπιστές πολεμικής διαθεσιμότητας και Υπαξιω- 
ματικούς ή Λιμενοφύλακες, που έχουν υπαχθεί στην κα¬ 
τάσταση πολεμικής αποστρατείας, σύμφωνα με τις ισχύ- 
ουσες διατάξεις. 

2. Τα εν ενεργεία στελέχη του Λ.Σ. είναι: 

α) Μόνιμοι, οι οποίοι υπηρετούν συνεχώς στις τάξεις 
του Λ.Σ. και καλούνται μόνιμοι εν ενεργεία και μόνιμοι Ει¬ 
δικής Μονιμότητας. 

β) Μόνιμοι, οι οποίοι αν και έχουν αποστρατευτεί και εγ¬ 
γράφει στην εφεδρεία, έχουν ανακληθεί στην ενέργεια ή 
έχουν επιστρατευθεί και καλούνται μόνιμοι εξ εφεδρείας. 

γ) Μόνιμοι έφεδροι του άρθρου 52. 

3. Τα εν εφεδρεία στελέχη του Λ.Σ. είναι οι μόνιμοι Αξιω¬ 
ματικοί και λοιποί βαθμοφόροι που αποστρατεύθηκαν ή 
απολύθηκαν και ενεγράφησαν στα στελέχη της εφεδρεί¬ 
ας και καλούνται απόστρατοι ή μόνιμοι εν εφεδρεία. 

Άρθρο 73 

Πειθαρχικές ποινές 

(Άρθρο 4 παράγραφοι 1 μέχρι και 4του Ν.Δ. 1400/1973, 
άρθρο4παράγραφος5του Ν.Δ. 1400/1973, άρθρο71 
παράγραφος 1 του Α.Ν. 1101/1938, άρθρο 4παράγρα¬ 
φος 6του Ν.Δ. 1400/1973 και άρθρο 58 παράγραφος 5 
του Α.Ν. 1101/1938) 

1. Οι πειθαρχικές ποινές διακρίνονται σε συνήθεις και 
σε καταστατικές. 

2. Οι συνήθεις πειθαρχικές ποινές συνιστούν ηθική κύ¬ 
ρωση ή περιορισμό της ελευθερίας του παραβάτη. 

3. Οι καταστατικές πειθαρχικές ποινές είναι αυτές, που 
μεταβάλλουν την κατάσταση του στρατιωτικού ή επιφέ¬ 
ρουν στέρηση του βαθμού και της ιδιότητάς του αυτής. 
Καταστατικές πειθαρχικές ποινές είναι η πρόσκαιρη παύ¬ 
ση, η προσωρινή απόλυση, η απόταξη και η αποβολή. 

4. Η ποινική δίωξη δεν κωλύει την πειθαρχική δίωξη. Η 
ποινική καταδίκη δεν συνεπάγεται απαραίτητα την επιβο¬ 
λή πειθαρχικής ποινής. Επίσης η απαλλαγή με βούλευμα 
ή η αθώωση με δικαστική απόφαση, καθώς και η οριστική 
παύση της ποινικής δίωξης ή η κήρυξή της ως απαράδε¬ 
κτης, δεν κωλύει την επιβολή πειθαρχικής ποινής. Σε πε¬ 
ρίπτωση αμνηστίας, αποκατάστασης, απονομής χάριτος 
ή με οποιονδήποτε άλλο τρόπο άρσης του αξιόποινου ή 
άρσης ή μεταβολής των συνεπειών της ποινικής καταδί¬ 
κης, δεν αίρεται το πειθαρχικώς κολάσιμο της πράξης. 

5. Τα πειθαρχικά παραπτώματα παραγράφονται μετά 
παρέλευση πενταετίας από την τέλεσή τους, με εξαίρεση 
τα παραπτώματα των υποπαραγράφων 1 (α), 1 (β) και 1 (η) 
του άρθρου 99, τα οποία δεν παραγράφονται. 

6. Πειθαρχική δίωξη για δεύτερη φορά για το ίδιο πει¬ 
θαρχικό παράπτωμα δεν επιτρέπεται. 

Άρθρο 74 

Κτήση και απώλεια του βαθμού 
(Άρθρο 5 παράγραφοι 1 μέχρι και 4του Ν.Δ. 1400/1973, 
άρθρο 7 παράγραφοι 1,2 και3του Α.Ν. 1101/1938, 
άρθρο 5 παράγραφοι 5,6 του Ν.Δ. 1400/1973, άρθρο 6 
παράγραφοι 1,2 του Ν.Δ. 1400/1973 και άρθρο 7 
παράγραφος 4 του Α.Ν. 1101/1938) 

1. Ο βαθμός στους Αξιωματικούς Λ.Σ. απονέμεται με 
προεδρικό διάταγμα, που εκδίδεται με πρόταση του 
Υπουργού Εμπορικής Ναυτιλίας και η κτήση αυτού συνε¬ 
πιφέρει αυτοδίκαια την κτήση και της Ελληνικής ιθαγένει¬ 
ας, χωρίς άλλη διατύπωση. Ο βαθμός στους προαγόμε- 
νουςΑνθυπασπιστές απονέμεται με προεδρικό διάταγμα, 
που εκδίδεται με πρόταση του Υπουργού Εμπορικής Ναυ¬ 
τιλίας, ενώ στους Υπαξιωματικούς και Λιμενοφύλακες 
απονέμεται με απόφαση του Αρχηγού Λ.Σ. 

2. Τα στελέχη του Λ.Σ. δεν στερούνται του βαθμού τους, 
παρά μόνο λόγω των εξής αιτιών: 

α) Αν καταδικάσθηκαν σε οποιαδήποτε ποινή για αδίκη¬ 
μα που έχει σχέση με την προστασία του δημοκρατικού 
πολιτεύματος ή την ακεραιότητα της Χώρας. 

β) Αν στερήθηκαν τα πολιτικά τους δικαιώματα, καθολι¬ 
κά ή μερικά, εξαιτίας ποινικής καταδίκης, 
γ) Αν καταδικάσθηκαν για κακούργημα ή σε ποινή φυ¬ 


λάκισης για κάποιο από τα εγκλήματα της κλοπής, υπε¬ 
ξαίρεσης, απάτης, πλαστογραφίας, δωροδοκίας, ψευ¬ 
δορκίας, ψευδούς καταμήνυσης, συκοφαντικής δυσφή- 
μησης, ελευθέρωσης φυλακισμένου από πρόθεση, εκβία¬ 
σης, ληστείας, καταπίεσης, απιστίας σχετικής με την 
υπηρεσία, υπεξαγωγής ή νόθευσης εγγράφου, εγκλημά¬ 
των κατά της γενετήσιας ελευθερίας και εγκλημάτων οι¬ 
κονομικής εκμετάλλευσης της γενετήσιας ζωής, παραβά¬ 
σεων της νομοθεσίας περί ναρκωτικών. 

δ) Λόγω έκπτωσης, που επιβλήθηκε με δικαστική από¬ 
φαση. 

ε) Λόγω επιβολής ποινής απόταξης ή αποβολής. 

3. Η στέρηση του βαθμού συντελείται για τους Αξιωμα¬ 
τικούς με προεδρικό διάταγμα, που εκδίδεται με πρόταση 
του Υπουργού Εμπορικής Ναυτιλίας, για δε τους λοιπούς 
βαθμοφόρους με απόφαση του Υπουργού Εμπορικής 
Ναυτιλίας ή του αρμόδιου κατά την παράγραφο 1 του άρ¬ 
θρου 106 οργάνου, όταν καταστεί αμετάκλητη η απόφα¬ 
ση του δικαστηρίου ή τελεσίδικη η γνωμοδότηση του Ανα- 
κριτικού Συμβουλίου, γιατις αιτίες της παραγράφου 2 του 
παρόντος ή στην περίπτωση της αποβολής κατά τα ορι¬ 
ζόμενα στην παράγραφο 1 του άρθρου 100 ή και χωρίς 
γνωμοδότηση του Ανακριτικού Συμβουλίου στην περί¬ 
πτωση της παραγράφου 2 του άρθρου 99. 

4. Επί επιβολής των ποινών της απόταξης ή της αποβο¬ 
λής, η στέρηση του βαθμού μνημονεύεται στη σχετική 
πράξη. 

5. Αν, πριν καταστεί αμετάκλητη η απόφαση του δικα¬ 
στηρίου για τις αιτίες των παραγράφων 2(α) έως και 2(γ) 
του παρόντος άρθρου, είχε ασκηθεί πειθαρχική δίωξη για 
την ίδια πράξη και είχε επιβληθεί ποινή ελαφρότερη της 
απόταξης ή της αποβολής ή δεν επιβλήθηκε ποινή, η σχε¬ 
τική διοικητική πράξη δεν έχει ισχύ και επέρχεται η στέ¬ 
ρηση του βαθμού, σύμφωνα με τα προαναφερόμενα. 

6. Όποιος στερείται σύμφωνα με το προηγούμενο άρ¬ 
θρο του βαθμού του αποπέμπεταιτου Σώματος μετις πα¬ 
ρακάτω συνέπειες: 

α) Δεν επανακτά το βαθμό, ούτε σε περίπτωση απονο¬ 
μής χάριτος, έστω και αν αυτή απονεμήθηκε με άρση των 
συνεπειών και των στερήσεων. 

β) Δεν μπορεί να φέρει οποιοδήποτε παράσημο ή με¬ 
τάλλιο. 

γ) Παύει να θεωρείται στρατιωτικός και δεν μπορεί να 
καταστεί μέλος οποιουδήποτε συνδέσμου ή ένωσης 
στρατιωτικών. 

δ) Δεν εγγράφεται στα στελέχη της εφεδρείας, αν είναι 
δε εγγεγραμμένος, διαγράφεται και ακολουθεί την προ 
της κατάταξής του στρατολογική κατάσταση. 

Άρθρο 75 

Υποχρεώσεις Δικαστικών Αρχών 
(Άρθρο 7 παράγραφος 1 του Ν.Δ. 1400/1973, άρθρο 71 
παράγραφος 2 του Α.Ν. 1101/1938 και άρθρο 7 
παράγραφοι 2, 3 και 4 του Ν Λ. 1400/1973) 

1. Οι Εισαγγελείς των Στρατιωτικών και των Τακτικών 
Ποινικών Δικαστηρίων, υποχρεούνται να γνωστοποιούν 
στη Διεύθυνση Προσωπικού Λ.Σ. την ασκηθείσα ποινική 
δίωξη κατά στελέχους του Λ.Σ.. 

2. Επίσης υποχρεούνται να διαβιβάζουν αντίγραφο κά¬ 
θε δικαστικής αποφάσεως είτε καταδικαστικής είτε αθω¬ 
ωτικής, καθώς και κάθε αθωωτικού βουλεύματος, που 
αφορούν Αξιωματικούς και λοιπούς βαθμοφόρους, μόνι- 

μους ή έφεδρους εν ενεργεία ή σε πολεμική διαθεσιμό¬ 
τητα ή αποστρατεία, εντός δεκαπέντε ημερών από την έκ¬ 
δοσή τους. 

3. Όταν καταστεί αμετάκλητη η δικαστική απόφαση ή το 
βούλευμα, υποχρεούνται να διαβιβάσουν, σε πρωτότυπο, 
όλη τη δικογραφία εντός της ίδιας προθεσμίας, εκτός αν 
υπάρχουν συγκατηγορούμενοι, για τους οποίους η από¬ 
φαση ή το βούλευμα δεν έχει καταστεί αμετάκλητο, οπό¬ 
τε υποβάλλουν τη δικογραφία σε αντίγραφο. 

4. Η δικογραφία επιστρέφεται μετά το πέρας της πει¬ 
θαρχικής διαδικασίας. 

Άρθρο 76 
Καταστάσεις 

(Άρθρο 8 παράγραφος 1 του Ν.Δ. 1400/1973, άρθρο 9 
του Α.Ν. 1101/1938 και άρθρο 8 παράγραφοι 2 
μέχρι και 5 του Ν.Δ. 1400/1973) 

1. Οι καταστάσεις των εν ενεργεία μόνιμων Αξιωματικών 
και λοιπών βαθμοφόρων Α.Σ. είναι οι ακόλουθες: 

α) Η ενεργός υπηρεσία. 

β) Η υπηρεσία γραφείου. 

γ) Η διαθεσιμότητα. 

δ) Η μακρά αναρρωτική άδεια. 

ε) Η αργία με πρόσκαιρη παύση. 

στ) Η αργία με προσωρινή απόλυση. 

2. Ειδικά για τους εν ενεργεία Αξιωματικούς Ιερείς είναι 
η ενεργός υπηρεσία, η διαθεσιμότητα και η μακρά αναρ¬ 
ρωτική άδεια. 

3. Οι μόνιμοι εξ εφεδρείας, καθώς και οι αναφερόμενοι 
στην παράγραφο 2(γ) του άρθρου 72, τελούν μόνο σε κα¬ 
τάσταση ενεργού υπηρεσίας. 

4. Οι εν ενεργεία Αξιωματικοί και λοιποί βαθμοφόροι, 
που διατελούν σε οποιαδήποτε από τις παραπάνω κατα¬ 
στάσεις, υπόκεινται σε όλες τις περί τάξης και πειθαρχίας 
ισχύουσες διατάξεις. 

Άρθρο 77 

Μεταβολές καταστάσεων 
(Άρθρο 9 παράγραφος 1 του Ν.Δ. 1400/1973, 
άρθρο 10 παράγραφος 1 του Α.Ν. 1101/1938, 
άρθρο 9 παράγραφοι 2,3του Ν.Δ. 1400/1973, άρθρο 9 
παράγραφος 4 του Ν.Δ. 1400/1973, άρθρο 10 
παράγραφος 2 του Α.Ν. 1101/1938 και άρθρο 9 
παράγραφοι 5 και 7 του Ν.Δ. 1400/1973) 

1. Η θέση των Αξιωματικών Α.Σ. στην κατάσταση της 
υπηρεσίας γραφείου ενεργείται με προεδρικό διάταγμα, 
για δε τους Ανθυπασπιστές, Υπαξιωματικούς και Λιμενο¬ 
φύλακες με απόφαση του Υπουργού Εμπορικής Ναυτι¬ 
λίας. 

2. Η θέση όλων των προαναφερομένων στις καταστά¬ 
σεις μακράς αναρρωτικής άδειας και διαθεσιμότητας, 
ενεργείται με απόφαση του Αρχηγού Λ.Σ.. 

3. Η θέση των Αξιωματικών, καθώς και των Ανθυπασπι- 
στών, Υπαξιωματικών και Λιμενοφυλάκων, στην κατάστα¬ 
ση αργίας με πρόσκαιρη παύση ή προσωρινή απόλυση, 
ενεργείται με απόφαση του Υπουργού Εμπορικής Ναυτι¬ 
λίας. Αν η ποινή της πρόσκαιρης παύσης επιβάλλεται από 
τον Αρχηγό Λ.Σ., η θέση των προαναφερομένων στην 
αντίστοιχη κατάσταση αργίας ενεργείται με απόφαση αυ¬ 
τού. 

4. Το ανωτέρω προεδρικό διάταγμα, καθώς και οι 
υπουργικές αποφάσεις, κοινοποιούνται στους ίδιους με 


εμπιστευτικό έγγραφο με απόδειξη και στις Υπηρεσίες 
τους, καταχωρίζονται δε στα μητρώα της Διεύθυνσης 
Προσωπικού Α.Σ. και τηρούνται στον ατομικό φάκελο κα- 
θενός. 

5. Η απόδειξη παραλαβής από τον ίδιο υποβάλλεται στη 
Διεύθυνση Προσωπικού Α.Σ., δηλώνεται δεσεαυτήνοτό- 
πος που επέλεξε για διαμονή, σε όσες περιπτώσεις υπάρ¬ 
χει αυτό το δικαίωμα σύμφωνα με τις σχετικές διατάξεις. 

6. Όσοι τέθηκαν σε διαθεσιμότητα ή σε αργία με πρό¬ 
σκαιρη παύση ή σε αργία με προσωρινή απόλυση, επανέρ¬ 
χονται αυτοδίκαια μετά τη λήξη τους στην προηγούμενη 
κατάσταση χωρίς άλλη διατύπωση. Εφόσον επανέρχονται 
στην ενεργό υπηρεσία, υποχρεούνται να παρουσιασθούν 
αμέσως στη Διεύθυνση Προσωπικού Λ.Σ.. 

ΚΕΦΑΛΑΙΟ Β' 

ΚΑΤΑΣΤΑΣΕΙΣ 
Άρθρο 78 

Κατάσταση της ενεργού υπηρεσίας 
(Άρθρο ΙΟπαράγραφοι 1,2του Ν.Δ. 1400/1973, άρθρο 
11 παράγραφος 1 του Α.Ν. 1101/1938 και άρθρο 10 
παράγραφος 3 του Ν.Δ. 1400/1973) 

1. Ενεργός υπηρεσία είναι η κατάσταση όσων είναι στην 
ενέργεια, ανήκουν στη δύναμη του Λ.Σ., εκτελούν υπηρε¬ 
σία και είναι σωματικά ικανοί να χρησιμοποιηθούν σε πό¬ 
λεμο και σε ειρήνη, σε οποιαδήποτε θέση προβλέπεται 
από το βαθμό τους. 

2. Για την εφαρμογή της παραπάνω διάταξης, ως εκτέ¬ 
λεση υπηρεσίας λογίζεται και η φοίτηση σε Σχολές ή Κέ¬ 
ντρα μετεκπαίδευσης - επιμόρφωσης, καθώς και η προ¬ 
σωρινή απουσία σε νόμιμη άδεια. 

3. Το ιπτάμενο προσωπικό του Α.Σ. (χειριστές και μέλη 
πληρώματος αεροπλάνων ή ελικοπτέρων) τίθεται σε πτη¬ 
τική ενέργεια σύμφωνα μετά οριζόμενα στο άρθρο 133. 

Άρθρο 79 

Υπηρεσία γραφείου 

(Άρθρο 14 παράγραφοι 1,2, 4 και 5 του Ν.Δ. 1400/1973 
και άρθρο 6 του Ν. 2109/1992) 

1. Υπηρεσία γραφείου είναι η κατάσταση του εν ενερ- 
γεία μόνιμου Αξιωματικού, Ανθυπασπιστή, Υπαξιωματι- 
κού Α.Σ. και Λιμενοφύλακα, που εξαιτίας τραύματος ή νο¬ 
σήματος, είναι ανίκανος για κάθε άλλη υπηρεσία, εκτός 
από εκείνη του γραφείου. 

2. Όταν, υπό τις προϋποθέσεις των άρθρων 86 και 87, η 
Ανωτάτη του Ναυτικού Υγειονομική Επιτροπή (Α.Ν.Υ.Ε.) 
γνωματεύσει ότι ο πάσχων από τραύμα ή νόσημα, δεν εί¬ 
ναι μεν ικανός για την ενεργό υπηρεσία, είναι όμως ικανός 
για υπηρεσία γραφείου, τίθεται στην κατάσταση αυτή με 
την προβλεπόμενη από την παράγραφο 1 του άρθρου 77 
σχετική γι’ αυτούς διοικητική πράξη. 

3. Όσοι τίθενται στην κατάσταση υπηρεσίας γραφείου 
για κανένα λόγο δεν μπορούν να επανέλθουν στην κατά¬ 
σταση της ενεργού υπηρεσίας. 

4. Οι ανωτέρω που τέθηκαν σε κατάσταση υπηρεσίας 
γραφείου τοποθετούνται, σύμφωνα με τις ισχύουσες κά¬ 
θε φορά σχετικές διατάξεις, αναλόγως των προσόντων ή 
των ειδικών γνώσεώντους. 

5. Γιατις κρίσεις και προαγωγές όσων τίθενται στην κα¬ 
τάσταση της υπηρεσίας γραφείου εφαρμόζονται οι δια¬ 
τάξεις του Κώδικα αυτού. 

Άρθρο 80 

Κατάσταση διαθεσιμότητας 

(Άρθρο 17 παράγραφοι 1 μέχρι και 6 του Ν.Δ. 1400/1973) 

1. Διαθεσιμότητα είναι η κατάσταση του εν ενεργεία μό¬ 
νιμου Αξιωματικού, Ανθυπασπιστή, Υπαξιωματικού Α.Σ. 
και Αιμενοφύλακα, που τέθηκε προσωρινά εκτός υπηρε¬ 
σίας, σύμφωνα μετά οριζόμενα στα άρθρα 81 έως 83. 

2. Οι ευρισκόμενοι σε κατάσταση διαθεσιμότητας δύ- 
νανται να φέρουν τη στολή τους και λαμβάνουν το ογδό¬ 
ντα πέντε τοις εκατό του συνόλου των αποδοχών τους, οι 
δε προσωρινά κρατούμενοι και φυλακισμένοι το ογδόντα 
τοις εκατό. 

3. Οι σε διαθεσιμότητα διατελούντες, με εξαίρεση τους 
προσωρινά κρατούμενους και τους φυλακισμένους, υπο- 
χρεούνται να διαμένουν, όπου ορίσει ο Αρχηγός Α.Σ., είτε 
με αίτησή τους, είτε αυτεπάγγελτα. Αυτοί τελούν υπό την 
εποπτεία του άμεσα Προϊσταμένου της Υπηρεσίας ή Λι¬ 
μενικής Αρχής, καθώς και του Ανώτερου Διοικητή Φρου¬ 
ράς του τόπου ή της περιφέρειας, όπου διαμένουν. Αν ο 
Αρχηγός Α.Σ. ορίσει τόπο διαμονής διαφορετικό του αι- 
τουμένου, τότε αυτοί δικαιούνται τα οδοιπορικά έξοδα 
για τη μετάβασή τους στον ορισθέντα τόπο και επιστρο¬ 
φή, σύμφωνα με τις κάθε φορά ισχύουσες διατάξεις. 

4. Ο χρόνος κατά τον οποίο το προσωπικό του Α.Σ. διε- 
τέλεσε στην κατάσταση της διαθεσιμότητας λογίζεται ως 
χρόνος πραγματικής υπηρεσίας για τη σύνταξη, ενώ για 
τις κρίσεις και τις προαγωγές εφαρμόζονται οι διατάξεις 
του Κώδικα αυτού. 

Άρθρο 81 

Διαθεσιμότητα με αίτηση 

(Άρθρο 18 παράγραφοι 1 μέχρι και 4 του Ν.Δ. 1400/1973) 

1. Το προσωπικό Α.Σ. δύναται να τεθεί σε διαθεσιμότη¬ 
τα με αίτησή του, εφόσον το επιτρέπουν οι ανάγκες της 
υπηρεσίας, και οι λόγοι που επικαλείται κρίνονται ως βά¬ 
σιμοι από τον Αρχηγό Λ.Σ., ο οποίος εκδίδει τη σχετική 
απόφαση. 

2. Η διάρκεια της διαθεσιμότητας αυτής δεν δύναται να 
είναι μικρότερη των δύο μηνών, ούτε και να υπερβαίνει 
τους έξι μήνες εντός της ίδιας πενταετίας. 

3. Ο Αρχηγός Α.Σ. δύναται να ανακαλεί στην ενεργό 
υπηρεσία το προσωπικό Λ.Σ., που τελεί σε διαθεσιμότητα 
με αίτησή τους, εφόσον οι ανάγκες της υπηρεσίας το επι¬ 
βάλλουν. 

4. Αν κηρυχθεί γενική επιστράτευση, όσοι από το προ¬ 
σωπικό Α.Σ. τελούν σε διαθεσιμότητα με αίτησή τους, θε¬ 
ωρούνται αυτοδίκαια ότι έχουν ανακληθεί στην ενεργό 
υπηρεσία και οφείλουν να παρουσιασθούν αμέσως στις 
οικείες Υπηρεσίες, σύμφωνα με τις οδηγίες για την επι¬ 
στράτευση, ή, αν δεν υπάρχουν αυτές, στην Υπηρεσία 
στην οποία ανήκαν όταν τέθηκαν σε διαθεσιμότητα. 

Άρθρο 82 

Επανερχόμενοι από αιχμαλωσία 
(Άρθρο 20 παράγραφοι 1,2του Ν.Δ. 1400/1973) 

Οι επανερχόμενοι από αιχμαλωσία τίθενται σε αυτε- 
πάγγελτη διαθεσιμότητα από την ημέρα παρουσίασής 
τους σε Ελληνική Στρατιωτική, Αστυνομική ή Λιμενική Αρ¬ 
χή, μέχρι να καθορισθεί η ευθύνη τους με δικαστική από¬ 
φαση ή γνωμοδότηση Ανακριτικού Συμβουλίου, ενώπιον 


του οποίου, σε κάθε περίπτωση, παραπέμπονται, κατά τις 
διατάξεις του παρόντος. 

Αν δεν κριθούν υπεύθυνοι από το Ανακριτικό Συμβού¬ 
λιο, επανέρχονται στην ενεργό υπηρεσία, ο δε χρόνος 
αιχμαλωσίας λογίζεται ως χρόνος πραγματικής υπηρε¬ 
σίας. 

Άρθρο 83 

Προσωρινά κρατούμενοι και φυλακισμένοι 
(Άρθρο 21 του Ν.Δ. 1400/1973) 

Οιτελούντες σε προσωρινή κράτηση, εξαιτίας δικαστι¬ 
κού εντάλματος, καθώς και οι φυλακισμένοι Αξιωματικοί, 
Ανθυπασπιστές, Υπαξιωματικοί Α.Σ. και Λιμενοφύλακες 
τίθενται σε αυτεπάγγελτη διαθεσιμότητα, από την ημέρα 
της προσωρινής κράτησης ή της φυλάκισης, μέχρι την 
αποφυλάκισή τους, εκτός αν εξέλθουν από το Α.Σ. νωρί¬ 
τερα. 

Άρθρο 84 

Κατάσταση μακράς αναρρωτικής άδειας 
(Άρθρο 22 παράγραφος 1 του Ν.Δ. 1400/1973, 
άρθρο 33 του Α.Ν. 1101/1938 και άρθρο 22 
παράγραφοι 2 μέχρι και 15του Ν.Δ. 1400/1973) 

1. Οι αναρρωτικές άδειες διακρίνονται σε συνήθεις και 
σε μακρές. 

2. Οι συνήθεις αναρρωτικές άδειες είναι διάρκειας μέ¬ 
χρι δύο μηνών και χορηγούνται στους Αξιωματικούς, Αν- 
θυπασπιστές, Υπαξιωματικούς Α.Σ. και Λιμενοφύλακες, 
κατόπιν σχετικής γνωμάτευσης της Υγειονομικής Επιτρο¬ 
πής. 

3. Μακρά αναρρωτική άδεια είναι η κατάσταση του εν 
ενεργεία προσωπικού Λ.Σ., που τέθηκε προσωρινά εκτός 
υπηρεσίας λόγω νόσου ή τραύματος. Αυτή χορηγείται με 
βάση τις διατάξεις του παρόντος. Οι μακρές αναρρωτικές 
άδειες για το εσωτερικό και το εξωτερικό προς νοσηλεία, 
θεραπεία ή ανάρρωση χαρακτηρίζονται για όλες τις πα¬ 
θήσεις, ως ακολούθως: 

α) Πρώτη μακρά αναρρωτική άδεια διάρκειας από δύο 
μέχρι δώδεκα μήνες. 

β) Δεύτερη μακρά αναρρωτική άδεια, της οποίας η 
διάρκεια, αθροιζόμενη με την πρώτη, δεν μπορεί να υπερ- 
βείτους δεκαοκτώ μήνες. Αυτή μπορεί να χορηγηθεί μια 
φορά ή τμηματικά. 

γ) Τρίτη μακρά αναρρωτική άδεια, της οποίας η διάρ¬ 
κεια, αθροιζόμενη με τις δύο προηγούμενες, δεν μπορεί 
να υπερβεί τους είκοσι τέσσερις μήνες. Η τρίτη μακρά 
αναρρωτική άδεια χορηγείται, σε εντελώς εξαιρετικές πε¬ 
ριπτώσεις, για πολύ βαριάς μορφής νόσους, για τις οποί¬ 
ες η Α.Ν.Υ.Ε. κρίνει ότι υπάρχει πιθανότητα ίασης. 

4. Οι μακρές αναρρωτικές άδειες χορηγούνται πάντοτε 
με γνωμάτευση της Α.Ν.Υ.Ε.. 

5. Στην κατάσταση της μακράς αναρρωτικής άδειας 
μπορεί να τεθεί το προσωπικό Α.Σ. που τελεί σε οποιαδή¬ 
ποτε από τις καταστάσεις του άρθρου 76. Ειδικά για 
όσους τελούν σε αργία με πρόσκαιρη παύση ή με προσω¬ 
ρινή απόλυση, διακόπτεται η ποινή από τη χορήγηση της 
μακράς αναρρωτικής άδειας και συνεχίζεται μετά τη λήξη 
αυτής. 

6. Όσοι λάβουν μακρά αναρρωτική άδεια διανύουν αυ¬ 
τή σε όποιο τόπο είχαν ζητήσει, ενώπιον της Α.Ν.Υ.Ε., δι¬ 
καιούμενοι οδοιπορικών εξόδων, σύμφωνα με τις κάθε 
φορά ισχύουσες διατάξεις, για τη μετάβαση και επίατρο- 

φή τους, εφόσον ο τόπος αυτός είναι εντός της Ελληνικής 
Επικράτειας. 

7. Όσοι τελούν σε μακρά αναρρωτική άδεια μπορούν να 
φέρουν τη στολή τους, ενώ από άποψη τάξης και πειθαρ¬ 
χίας τελούν υπό την εποπτεία του άμεσα Προϊσταμένου 
της Υπηρεσίας ή της Λιμενικής Αρχής, καθώς και του Ανώ¬ 
τερου Διοικητή Φρουράς του τόπου ή της περιφέρειας, 
όπου διαμένουν. 

8. Σε όσες περιπτώσεις οι μόνιμοι εξ εφεδρείας Αξιω¬ 
ματικοί και λοιποί βαθμοφόροι, καθώς και οι αναφερόμε- 
νοι στην παράγραφο 2(γ) του άρθρου 72 τίθενται σε κα¬ 
τάσταση μακράς αναρρωτικής άδειας, απολύονται. 

9. Σε καιρό πολέμου ή σε επιστράτευση (γενική ή μερι¬ 
κή) παρέχεται το δικαίωμα στον Αρχηγό Λ.Σ. να παραπέμ- 
ψει με διαταγή του, ενώπιοντης Α. Ν. Υ. Ε., εκείνους που τε¬ 
λούν σε μακρά αναρρωτική άδεια για εξέταση της υγείας 
τους. Όταν κοινοποιηθεί η διαταγή, αυτοί οφείλουν να πα- 
ρουσιασθούν εντός τριών ημερών στην πλησιέστερη Λι¬ 
μενική Αρχή ή, εφόσον δεν υφίσταται αυτή, στο πλησιέ- 
στερο Φρουραρχείο, ενώ αναστέλλεται αυτοδίκαια η χο- 
ρηγηθείσα σε αυτούς μακρά αναρρωτική άδεια. Εντός 
πέντε ημερών από την παρουσίασή τους, οφείλουν να εμ- 
φανισθούν ενώπιον της αρμόδιας Υγειονομικής Επιτρο¬ 
πής, η οποία γνωματεύει το ταχύτερο δυνατό αν αυτοί 
κρίνονται ικανοίνα αναλάβουν υπηρεσία. Η αναστολή των 
αναρρωτικών αδειών διαρκεί μέχρι να γνωματεύσει η αρ¬ 
μόδια Υγειονομική Επιτροπή, οπότε, για όσους κρίθηκαν 
ικανοί, παύει οριστικά η ισχύς της άδειας και διατίθενται 
σε υπηρεσία. Όσοι κριθούν ότι δεν μπορούν να αναλά¬ 
βουν υπηρεσία, επανέρχονται σε όποια κατάσταση διατε- 
λούσαν, προ της αναστολής της αναρρωτικής άδειας και 
μέχρι τη λήξη της. 

Άρθρο 85 

Παραπομπή στην Ανώτατη Υγειονομική Επιτροπή 
(Άρθρο 23 παράγραφοι 1 μέχρι και 10 
του Ν.Δ. 1400/1973) 

1. Το προσωπικό του Λ.Σ. παραπέμπεται στην Α.Ν.Υ.Ε., 
με διαταγή του Αρχηγού Λ.Σ., στις παρακάτω περιπτώ¬ 
σεις: 

α) Αν πάσχει από τραύμα ή νόσημα εξαιτίαςτου οποίου, 
λόγω νοσηλείας, θεραπείας ή συνήθους αναρρωτικής 
άδειας, δεν μπόρεσε να εκπληρώσειτα καθήκοντάτου επί 
έξι μήνες συνολικά εντός διετίας, συνεχώς ή διακεκομμέ¬ 
να, και εφόσον εξακολουθεί να κωλύεται. 

β) Αν πάσχει από τραύμα ή νόσημα, το οποίο χαρακτη¬ 
ρίζεται, κατά τη διάγνωσή του, ως δυσίατο από Στρατιω¬ 
τικό Νοσοκομείο ή άλλο νοσηλευτικό ίδρυμα, στο οποίο 
παραπέμφθηκε από την Υγειονομική Υπηρεσία για θερα¬ 
πεία, ανεξάρτητα από το χρόνο αποχής από την υπηρε¬ 
σία. Στην περίπτωση αυτή η παραπομπή ενεργείται αμέ¬ 
σως μετά το πέρας της θεραπευτικής αγωγής. 

γ) Αν ο Αρχηγός Λ.Σ. κρίνει ότι πρέπει να παραπέμψει 
στην Α.Ν.Υ.Ε. προσωπικό Λ.Σ. για το οποίο υπάρχουν σα¬ 
φείς ενδείξεις για τον κλονισμό της σωματικής ή ψυχικής 
υγείας του και σε βαθμό που επηρεάζει την εύρυθμη λει¬ 
τουργία της Υπηρεσίας, καθώς και το κύρος του Λ.Σ.. 

2. Στις ανωτέρω περιπτώσεις, ο Προϊστάμενος της Υπη¬ 
ρεσίας στην οποία ανήκει ο Αξιωματικός ή βαθμοφόρος 
του Λ.Σ. ή ο Διευθυντής του Στρατιωτικού Νοσοκομείου, 
για τους νοσηλευόμενους, υποχρεούταινα υποβάλλει, ιε¬ 
ραρχικά, στη Διεύθυνση Προσωπικού Λ.Σ. αναφορά στην 


οποία να εκθέτει την ημερομηνία από την οποία διαπι¬ 
στώθηκε ότι πάσχει αυτός, τις τυχόν χρονικές περιόδους 
κατά τις οποίες λόγω νοσηλείας, θεραπείας ή συνήθους 
αναρρωτικής άδειας απείχε της υπηρεσίας του, καθώς 
επίσης και εάν εξακολουθεί να νοσηλεύεται ή να κωλύεται 
στην εκπλήρωση των καθηκόντων του. Με την παραπάνω 
αναφορά συνυποβάλλεται, τυχόν, ιατρική γνωμάτευση, 
που συντάσσεται από το Διευθυντή του Στρατιωτικού Νο¬ 
σοκομείου και πάντοτε μετά από νοσηλεία σε αυτό με όλα 
τα συναφή δικαιολογητικά, στα οποία αναφέρεται η φύση 
του νοσήματος, το ιατό ή δυσίατο αυτού και η πιθανή 
διάρκεια του νοσήματος. 

3. Η διαταγή του Αρχηγού Λ.Σ., για την παραπομπή 
Αξιωματικού ή βαθμοφόρου στην Α.Ν.Υ.Ε., συνοδεύεται 
απαραίτητα από όλητησχηματισθείσα αλληλογραφία για 
τον πάσχοντα. 

4. Η Α.Ν.Υ.Ε. προβαίνει στην εξέταση αυτού και γνω¬ 
ματεύει, αιτιολογημένα για την κατάσταση της υγείας 
του. Αν η Επιτροπή γνωματεύσει, ότι ο παραπεμπόμενος 
είναι υγιής και ικανός, αυτός επανέρχεται στην υπηρεσία 
του. Αν γνωματεύσει, ότι πάσχει από νόσημα ή τραύμα, 
που μπορεί να θεραπευθεί εντός δύο μηνών, χορηγεί σε 
αυτόν συνήθη αναρρωτική άδεια. Αν, τέλος, η Επιτροπή 
γνωματεύσει, ότι ο Αξιωματικός ή βαθμοφόρος πάσχει 
από νόσημα ή τραύμα, του οποίου η θεραπεία δεν προ- 
βλέπεται να συντελεσθεί πριν την παρέλευση διμήνου, 
υποβάλλει τη γνωμάτευση, με πρόταση για τη διάρκεια 
τηςχορηγούμενης πρώτης μακράς αναρρωτικής άδειας, 
στον Αρχηγό Λ.Σ., ο οποίος και χορηγεί την προτεινόμε- 
νη άδεια. 

5. Εφόσον ο Αξιωματικός ή βαθμοφόρος παραπέμφθη¬ 
κε για κρίση της κατάστασης της υγείας του και της ικα¬ 
νότητας παραμονής του στα μόνιμα εν ενεργεία ή εφε¬ 
δρικά στελέχη του Λ.Σ., σύμφωνα με τις διατάξεις των 
παραγράφων 3 του άρθρου 25 και 6 του άρθρου 33, η 
Υγειονομική Επιτροπή οφείλει το συντομότερο δυνατό να 
αποφανθεί σχετικά. Αν χορηγείται αναρρωτική άδεια, ο 
χρόνος της οποίας υπερβαίνει τα χρονικά όρια της συ¬ 
μπλήρωσης τριακονταπενταετίας ή της κατάληψης του 
ορίου ηλικίας, εκδίδεται απόφαση του Αρχηγού Λ.Σ. για 
τη χορήγηση της παραπάνω άδειας, μέχρι την ημερομη¬ 
νία δημοσίευσης της σχετικής περί αυτεπάγγελτης απο¬ 
στρατείας πράξης στην Εφημερίδα της Κυβερνήσεως. 

6. Τα νοσήματα και τα τραύματα, με βάση τα οποία κρί- 
νεται η ανικανότητα των στελεχών Λ.Σ., είναι αυτά που 
ορίζονται και για το προσωπικό των Ενόπλων Δυνάμεων. 
Τα νοσήματα και τα τραύματα αυτά είναι ενδεικτικά και 
δεν δεσμεύουντις Υγειονομικές Επιτροπές στη μόρφωση 
γνώμης για την κατάσταση της υγείας του παραπεμπόμε- 
νου. Οιπαραπάνω Επιτροπές μπορούννα κρίνουνγιατην 
ικανότητα ή μη των Αξιωματικών και λοιπών βαθμοφόρων 
Λ.Σ. με βάση το νόσημα ή τραύ μα, τις εκάστοτε ισχύουσες 
ιατρικές αντιλήψεις, καθώς και τα υπηρεσιακά καθήκοντα 
αυτών, αναλόγωςτου βαθμού τους. 

Άρθρο 86 

Λήξη πρώτης μακράς αναρρωτικής άδειας 
(Άρθρο 24 παράγραφοι 1 μέχρι και 8του Ν.Δ. 1400/1973) 

1. Όσοι από το προσωπικό του Λ.Σ. τελούν σε πρώτη μα¬ 
κρά αναρρωτική άδεια υποχρεούνται, εντός πενθημέρου 
από τη λήξη της άδειας αυτής, να παρουσιασθούν στην 
Α.Ν.Υ.Ε., η οποία κατόπιν εξέτασής τους, αποφαίνεται, με 

αιτιολογημένη γνωμάτευση, για την υγιεινή τους κατά¬ 
σταση. 

2. Αν η Επιτροπή αποφανθεί, ότι το νόσημα ή το τραύμα, 
έχει θεραπευθεί και αυτοί έχουν καταστεί ικανοί, επανέρ¬ 
χονται στις υπηρεσίες τους. 

3. Όσοι κρίθηκαν ικανοί μετά τη λήξη της πρώτης μα- 
κράς αναρρωτικής άδειας, δεν μπορούν να λάβουν για 
το ίδιο νόσημα ή τραύμα, άλλη πρώτη μακρά αναρρωτι- 
κή άδεια, πριν την παρέλευση διετίας από την ημερομη¬ 
νία της γνωμάτευσης της Α.Ν.Υ.Ε.. Αν παραστεί ανάγκη 
να χορηγηθεί εντός του ανωτέρω χρονικού διαστήματος 
και άλλη μακρά αναρρωτική άδεια για το ίδιο νόσημα ή 
τραύμα, αυτή λογίζεται ως δεύτερη μακρά αναρρωτική 
άδεια. 

4. Αν η Επιτροπή αποφανθεί, ότι το νόσημα ή το τραύμα 
δεν θεραπεύθηκε και παρίσταται ανάγκη χορήγησης δεύ¬ 
τερης μακράς αναρρωτικής άδειας, διάρκειας ανάλογης 
για την αποθεραπεία τους, η γνωμάτευση υποβάλλεται 
στον Αρχηγό Λ.Σ., ο οποίος χορηγεί την προτεινόμενη 
από την Επιτροπή δεύτερη μακρά αναρρωτική άδεια. 

5. Αν η Επιτροπή αποφανθεί, ότι το τραύμα ή νόσημα θε¬ 
ραπεύθηκε μεν, αλλά η φύση του τους καθιστά σωματικά 
ανίκανους για τη στρατιωτική υπηρεσία, τίθενται σε αυτε- 
πάγγελτη αποστρατεία. 

6. Αν η Επιτροπή αποφανθεί, ότι το τραύμα ή νόσημα θε¬ 
ραπεύθηκε, η δε φύση του, ενώ τους καθιστά ανίκανους 
για την ενεργό υπηρεσία, δεν τους εμποδίζει για την εκτέ¬ 
λεση υπηρεσίας γραφείου, εφαρμόζονται τα οριζόμενα 
στο άρθρο 79. 

7. Αν η Επιτροπή αποφανθεί, ότι το νόσημα είναι ανίατο, 
ο πάσχων τίθεται σε αυτεπάγγελτη αποστρατεία. 

Άρθρο 87 

Λήξη δεύτερης ή τρίτης μακράς αναρρωτικής άδειας 
(Άρθρο 25 του Ν.Δ. 1400/1973) 

1. Όσοι τελούν σε δεύτερη μακρά αναρρωτική άδεια 
υποχρεούνται, εντός πενθημέρου απότηλήξητηςάδειάς 
τους, να παρουσιασθούν στην Α.Ν.Υ.Ε., η οποία αποφαί- 
νεται με αιτιολογημένη γνωμάτευση για την υγεία τους. 

2. Ανάλογα με τη γνωμάτευση της Επιτροπής εφαρμό¬ 
ζονται οι διατάξεις των παραγράφων 2, 5, 6 και 7 του 
προηγούμενου άρθρου. 

3. Για βαριές περιπτώσεις νόσων η Επιτροπή δύναται, 
εφόσον κρίνει ότι το νόσημα είναι δεκτικό θεραπείας, να 
προτείνει τρίτη μακρά αναρρωτική άδεια. 

4. Μετά τη λήξη της τρίτης μακράς αναρρωτικής άδειας 
εφαρμόζονται τα οριζόμενα στις παραγράφους 1 και 2 
του παρόντος άρθρου. 

Άρθρο 88 

Μέγιστος χρόνος αποχής από την υπηρεσία 
(Άρθρο 26 του Ν.Δ. 1400/1973) 

Όσοι δεν μπόρεσαν να εκπληρώσουν τα καθήκοντά 
τους εξαιτίας νοσηλείας, θεραπείας, μακράς ή συνήθους 
αναρρωτικής άδειας επί τριάντα συνολικά μήνες, εντός 
μιας τετραετίας, συνεχώς ή διακεκομμένα, για το ίδιο ή 
περισσότερα νοσήματα ή τραύματα, δεν μπορεί να λά¬ 
βουν άλλη αναρρωτική άδεια. Σε περίπτωση νέας αποχής 
από την εκπλήρωση των καθηκόντων τους παραπέμπο- 
νται στην Α.Ν.Υ.Ε., η οποία αποφαίνεται οριστικά για την 
υγεία τους. 


Άρθρο 89 

Εκτέλεση γνωματεύσεων Υγειονομικών Επιτροπών 
(Άρθρο 27 του Ν.Δ. 1400/1973) 

1. Οι, κατά τις διατάξεις των άρθρων 85, 86 και 87, γνω¬ 
ματεύσεις των Ανώτατων Υγειονομικών Επιτροπών για τη 
χορήγηση μακρών αναρρωτικών αδειών, είναι υποχρεω¬ 
τικές για τον Αρχηγό Λ.Σ., ο οποίος υποχρεούται να εκ- 
δώσειτη σχετική απόφαση, εντός μηνάς, απάτην υποβο¬ 
λή της γνωμάτευσης, εκτός αν διαφορετικά ορίζεται από 
τις διατάξεις του παρόντος νόμου. 

2. Η μεταβολή της κατάστασης του Αξιωματικού από 
την αιτία αυτή επέρχεται από την επομένη της χρονολο¬ 
γίας της γνωμάτευσης της αρμόδιας Υγειονομικής Επι¬ 
τροπής, η οποία εκδίδεται υποχρεωτικά κατά την ημέρα 
της εξέτασης. Αντίγραφο αυτής κοινοποιείται με απόδει¬ 
ξη αυθημερόν στον ενδιαφερόμενο και το ταχύτερο δυ¬ 
νατό στη Διεύθυνση Προσωπικού Λ.Σ.. 

3. Με την απόφαση του Αρχηγού Λ.Σ. βεβαιώνεται η με¬ 
ταβολή που επήλθε στην κατάσταση του Αξιωματικού ή 
βαθμοφόρου, καθώς και ο χρόνος από τον οποίο επήλθε 
αυτή. 

Άρθρο 90 

Συνέπειες για όσους δεν παρουσιάζονται στην Α.Ν.Υ.Ε. 
(Άρθρο 29 του Ν.Δ. 1400/1973) 

1. Όσοι με διαταγή του Αρχηγού Λ.Σ. παραπέμπονται 
στην Α.Ν.Υ.Ε. ή προσφεύγουν στην Αναθεωρητική Υγειο¬ 
νομική Επιτροπή, παρουσιάζονται αυτοπροσώπως ενώ- 
πιόντης, εντός εικοσαημέρου απάτην κοινοποίηση σε αυ¬ 
τούς της σχετικής διαταγής. 

2. Το προσωπικό του Λ.Σ., που τελεί σε μακρά αναρρω¬ 
τική άδεια ή επιστρέφει στην ημεδαπή μετά από νοση- 
λεία-εξετάσεις σε νοσοκομείο της αλλοδαπής, παρου¬ 
σιάζεται στην Α.Ν.Υ.Ε. εντός πενθημέρου απάτη λήξη της 
άδειας ή την επάνοδο στη χώρα. 

3. Όσοι δεν παρουσιάζονται εμπρόθεσμα θεωρείται ότι 
απουσιάζουν αυθαίρετα απότιςτάξεις τους, εκτός δετών 
ποινικών ή άλλων διοικητικών κυρώσεων, τις οποίες υπέ¬ 
χουν με βάση τις ισχύουσες διατάξεις, τίθενται σε αυτε¬ 
πάγγελτη αποστρατεία, κατά τα οριζόμενα στο άρθρο 95. 

4. Αν όμως αποδεδειγμένα καθίσταται ανέφικτη η πα¬ 
ρουσίασή τους, λόγω πάθησης ή διαμονής τους στο εξω¬ 
τερικό ή για λόγους ανώτερης βίας, η Υγειονομική Επι¬ 
τροπή επισκέπτεται τον πάσχοντα στην οικία του, σε πε¬ 
ρίπτωση δε αδυναμίας επίσκεψης εκδίδει γνωμάτευση με 
βάση τα προσκομισθέντα σε αυτή στοιχεία και μπορεί να 
ζητήσει τη συμπλήρωσή τους αν κρίνει αυτά ανεπαρκή. 

5. Η αδυναμία παρουσίασης ενώπιον της Υγειονομικής 
Επιτροπής λόγω πάθησης βεβαιώνεται από τον εκτελού- 
ντα την υγειονομική υπηρεσία του Φρουραρχείου Υγειο¬ 
νομικό Αξιωματικό ή στις περιπτώσεις που δεν υπάρχει 
αυτός ή κωλύεται, από δημόσια υγειονομική Αρχή του τό¬ 
που διαμονής του πάσχοντος. 

6. Οι λόγοι ανώτερης βίας ή διαμονής στο εξωτερικό βε¬ 
βαιώνονται από την πλησιέστερη Λιμενική Προξενική Αρ¬ 
χή ή Προξενική Αρχή. 

Άρθρο 91 

Προσφυγές κατά των γνωματεύσεων 
(Άρθρο 30 του Ν.Δ. 1400/1973) 

1. Η Αναθεωρητική Υγειονομική Επιτροπή κρίνει τις προ- 

σφυγές κατά των γνωματεύσεωντων Ανώτατων Υγειονομι¬ 
κών Επιτροπών, σύμφωνα με τις ισχύουσες διατάξεις. 

2. Δικαίωμα προσφυγής στην Αναθεωρητική Υγειονομι¬ 
κή Επιτροπή για την αναθεώρηση της γνωμάτευσης έχει 
όποιος κριθεί απάτην Ανώτατη Υγειονομική Επιτροπή ανί¬ 
κανος για την ενεργό υπηρεσία ή για την εγγραφή του στα 
στελέχη εφεδρείας του Λ.Σ., εντός δέκα ημερών, απάτην 
κοινοποίηση της σχετικής απόφασης. 

Δικαίωμα επίσης προσφυγής, έχει αυτεπάγγελτα, και ο 
Αρχηγός Λ.Σ., εντός της ίδιας προθεσμίας, από τότε που 
περιήλθε σ’ αυτόν η απόφαση. 

3. Ο χρόνος άσκησης προσφυγής, καθώς και η άσκηση 
του δικαιώματος αυτού, κωλύουν την εκτέλεση της γνω¬ 
μάτευσης για την οποία ασκήθηκε προσφυγή. 

4. Αν δεν ασκήθηκε προσφυγή ή ασκήθηκε εκπρόθε¬ 
σμα, η γνωμάτευση της Ανώτατης Υγειονομικής Επιτρο¬ 
πής καθίσταται αμετάκλητη. 

5. Η προσφυγή που ασκήθηκε εμπρόθεσμα εξετάζεται 
από την Αναθεωρητική Υγειονομική Επιτροπή εντός δε¬ 
καπέντε ημερών από τότε που περιήλθε σε αυτήν. 

6. Η Αναθεωρητική Υγειονομική Επιτροπή γνωματεύει, 
σύμφωνα με τα άρθρα 85 έως και 87, η δε γνωμάτευσή 
της είναι αμετάκλητη. 

7. Μέχρι την έκδοση της γνωμάτευσης αυτής οι Αξιω¬ 
ματικοί και λοιποί βαθμοφόροι Λ.Σ., που τους αφορά, θε¬ 
ωρείται ότι τελούν στην κατάσταση που τελούσαν κατά το 
χρόνο έκδοσης της προσβαλλόμενης γνωμάτευσης. 

Άρθρο 92 

Αργία με πρόσκαιρη παύση 
(Άρθρο 31 του Ν.Δ. 1400/1973) 

1. Η ποινή της πρόσκαιρης παύσης επιβάλλεται στους 
μόνιμους εν ενεργεία Αξιωματικούς, Ανθυπασπιστές, 
Υπαξιωματικούς Λ.Σ. και Λιμενοφύλακες για τους παρα¬ 
κάτω λόγους: 

α) Για παράβαση υπηρεσιακής εχεμύθειας, εφόσον δεν 
συντρέχει περίπτωση εφαρμογής της παραγράφου 1(α) 
του επόμενου άρθρου. 

β) Γ ια κατ’ επανάληψη επιδεικνυόμενη ραθυμία, κατά 
την εκτέλεση των καθηκόντωντους, ή για κατ' επανάληψη 
ατελή, μη έγκαιρη ή και αδιάφορη εκτέλεση της υπηρε¬ 
σίας τους, παραπτώματα για τα οποία, αν και τιμωρήθη¬ 
καν με συνήθεις πειθαρχικές ποινές, δεν συμμορφώθη¬ 
καν. 

γ) Για παράβαση των κανόνων πτήσης ή ασφάλειας ναυ- 
σιπλο'ας. 

δ) Για ανάρμοστη συμπεριφορά, που στρέφεται κατά 
της Υπηρεσίας, των πολιτών ή υπαλλήλων άλλων Υπηρε¬ 
σιών. 

ε) Γ ια συγκάλυψη σοβαρών παραπτωμάτων υφισταμέ¬ 
νων ή ανακριβή περιγραφή αυτών. 

στ) Γ ια απώλεια υπηρεσιακών εγγράφων ή μη έγκαιρη 
διεκπεραίωσή τους, εφόσον οδήγησε στην πρόκληση δυ¬ 
σλειτουργίας της Υπηρεσίας, την οποία και εξέθεσε μειώ¬ 
νοντας το κύρος της, ή στην παραγραφή ποινικών ή πει¬ 
θαρχικών παραπτωμάτων. 

ζ) Γ ια παρότρυνση σε απείθεια κατά των νόμων, των κα¬ 
νονισμών ή των διαταγών της Υπηρεσίας ή σε υποβολή 
ομαδικών παραπόνων ή παραιτήσεων για την αποτροπή 
υπηρεσιακής ενέργειας. 

η) Γ ια παράλειψη αναφοράς πληροφορίας, που αφορά 
τη διάπραξη εγκλήματος ή το δράστη. 


θ) Γ ια κατ' επανάληψη αποσιώπηση παραπόνων κατώ¬ 
τερων και για ανάρμοστη συμπεριφορά προς αυτούς. 

ι) Γ ια κάθε πράξη γενικά που αποτελεί παράπτωμα για 
το οποίο κρίνονται ανεπαρκείς και μη αποτελεσματικές οι 
συνήθεις πειθαρχικές ποινές. 

2. Κατ’ εξαίρεση, μόνιμοι εν ενεργεία Αξιωματικοί της 
παραγράφου 1 δ του άρθρου 14, που υποπίπτουν στα πα¬ 
ραπάνω παραπτώματα, τίθενται σε αυτεπάγγελτη απο¬ 
στρατεία, κατά τα οριζόμενα στην παράγραφο 3(γ) του 
άρθρου 95. Στους Αξιωματικούς πολεμικής διαθεσιμότη¬ 
τας επιβάλλεται η ποινή της πρόσκαιρης παύσης για την 
αιτία της υποπαραγράφου 1(δ). 

3. Οι μόνιμοι εξ εφεδρείας Αξιωματικοί και οι αναφερό- 
μενοι στην παράγραφο 2(γ) του άρθρου 72 απολύονται 
από τις τάξεις του Λ.Σ. με απόφαση του Υπουργού Εμπο¬ 
ρικής Ναυτιλίας για τα παραπτώματα της παραγράφου 1, 
όταν αυτά διαπιστώνονται με πόρισμα προανακρίσεως ή 
διοικητικής εξέτασης ή ομολογούνται ή αναφέρονται από 
την αρμόδια στρατιωτική Αρχή. 

4. Η ποινή της πρόσκαιρης παύσης, που επιβάλλεται με 
απόφαση του Υπουργού Εμπορικής Ναυτιλίας ή του αρ¬ 
μόδιου κατά την παράγραφο 1 του άρθρου 106 οργάνου, 
πρέπει να στηρίζεται σε σχετική γνωμοδότηση του αρμό¬ 
διου Ανακριτικού Συμβουλίου Λ.Σ., το οποίο συγκαλείται 
μετά από διενέργεια Ένορκης Διοικητικής Εξέτασης, έκ¬ 
δοση δικαστικής απόφασης ή βουλεύματος ή υποβολή αι- 
τιολογουμένης αναφοράς της προϊσταμένης αυτών Υπη¬ 
ρεσίας. 

5. Η διάρκεια της πρόσκαιρης παύσης δεν μπορεί να εί¬ 
ναι μικρότερη των δύο μηνών, ούτε μεγαλύτερη των έξι 
μηνών. 

6. Ο τιμωρούμενος με πρόσκαιρη παύση δεν εκτελεί 
υπηρεσία από την επομένη της κοινοποίησης σε αυτόν 
της σχετικής απόφασης, ανήκει στη δύναμη της Υπηρε¬ 
σίας του, στην οποία επανέρχεται μετά τη λήξη της ποινής 
και δεν απομακρύνεται από την έδρα της, χωρίς άδεια 
εκείνου που επέβαλε την ποινή. 

7. Ο χρόνος της πρόσκαιρης παύσης λογίζεται ως χρό¬ 
νος πραγματικής υπηρεσίας για τη σύνταξη. 

8. Όσοι εκτίουν ποινή πρόσκαιρης παύσης λαμβάνουν 
το ογδόντα τοις εκατό των αποδοχών τους. 

Άρθρο 93 

Αργία με προσωρινή απόλυση 
(Άρθρο 32 του Ν.Δ. 1400/1973) 

1. Η ποινή της προσωρινής απόλυσης επιβάλλεται 
στους μόνιμους εν ενεργεία Αξιωματικούς, Ανθυπασπι- 
στές, Υπαξιωματικούς Λ.Σ. και Λιμενοφύλακες, για τους 
παρακάτω λόγους: 

α) Γ ια παράβαση υπηρεσιακής εχεμύθειας, που μπορεί 
να επιφέρει βλάβη των συμφερόντων της Υπηρεσίας ή 
τρίτων ή να δυσχεράνει το έργο της Υπηρεσίας, ή σχετί¬ 
ζεται με άλλα σοβαρά εθνικά ή υπηρεσιακά θέματα. 

β) Γ ια ασυμβίβαστη ή αναξιοπρεπή προς την ιδιότητα 
του στρατιωτικού διαγωγή, καθώς και για κάθε πράξη που 
αντιβαίνει προς τις απορρέουσες από την ιδιότητα αυτή 
υποχρεώσεις τους. 

γ) Για μέθη, κατά την εκτέλεση της υπηρεσίας, καθώς 
και για κατ' επανάληψη αδικαιολόγητη αποχή από την 
εκτέλεση των καθηκόντωντους. 

δ) Γ ια καταδίκη λόγω πράξης που ανάγεται στη δημόσια 
υπηρεσία και τιμωρείται σε βαθμό πλημμελήματος, κα- 

θώς και για από πρόθεση διάπραξη εγκλημάτων, κατά 
των οποίων απειλείται με στερητική της ελευθερίας ποινή 
τουλάχιστον τριών μηνών, εφόσον η πράξη αυτή δεν εμπί¬ 
πτει στις περιπτώσεις του άρθρου 99. 

ε) Για σοβαρή παράβαση των κανόνων της ασφάλειας 
ναυσιπλο'ας ή κακό χειρισμό του πλοίου από υπαιτιότητα 
του κυβερνήτη ή των κανόνων πτήσης από υπαιτιότητα 
των χειριστών εναέριων μέσων, καθώς και για κατ' επανά¬ 
ληψη από τους παραπάνω, μη σοβαρή παράβαση των κα¬ 
νόνων αυτών, εξαιτίας των οποίων εκτέθηκε σε κίνδυνο η 
ασφάλεια του προσωπικού ή του δημόσιου υλικού. 

στ) Γ ια κάθε είτε από πρόθεση, είτε από αμέλεια παρά¬ 
βαση ή πλημμελή εκτέλεση του υπηρεσιακού καθήκο¬ 
ντος, που υπερβαίνει τους όρους των μικρότερων πει¬ 
θαρχικών ποινών. 

ζ) Γ ια κάθε γενικά πράξη, που αποτελεί παράπτωμα για 
το οποίο κρίνεται ανεπαρκής και μη αποτελεσματική η 
ποινή της πρόσκαιρης παύσης. 

2. Κατ’ εξαίρεση, μόνιμοι εν ενεργεία Αξιωματικοί της 
παραγράφου 1δ του άρθρου 14, που υποπίπτουν στα 
ανωτέρω παραπτώματα, τίθενται σε αυτεπάγγελτη απο¬ 
στρατεία. Στους Αξιωματικούς πολεμικής διαθεσιμότη¬ 
τας επιβάλλεται η ποινή της προσωρινής απόλυσης, όταν 
υποπίπτουν στα παραπτώματα της υποπαραγράφου 1 β. 

3. Οι μόνιμοι εξ εφεδρείας Αξιωματικοί και οι αναφερό- 
μενοι στην παράγραφο 2(γ) του άρθρου 72, απολύονται 
από τις τάξεις του Λ.Σ. με απόφαση του Υπουργού Εμπο¬ 
ρικής Ναυτιλίας για τα παραπτώματα της παραγράφου 1 
όταν αυτά διαπιστώνονται με πόρισμα προανακρίσεως ή 
διοικητικής εξέτασης, ή ομολογούνται ή αναφέρονται 
από την αρμόδια στρατιωτική Αρχή. 

4. Η ποινή της προσωρινής απόλυσης, που επιβάλλεται 
με απόφαση του Υπουργού Εμπορικής Ναυτιλίας ή του 
αρμόδιου κατά την παράγραφο 1 του άρθρου 106 οργά¬ 
νου, πρέπει να στηρίζεται σε σχετική γνωμοδότηση του 
αρμόδιου Ανακριτικού Συμβουλίου Λ.Σ., το οποίο συγκα- 
λείται μετά από διενέργεια Ένορκης Διοικητικής Εξέτα¬ 
σης, έκδοση δικαστικής απόφασης ή βουλεύματος ή υπο¬ 
βολή εμπεριστατωμένης και επαρκώς αιτιολογημένης 
αναφοράς της προϊσταμένης αυτών Υπηρεσίας. 

5. Η διάρκεια της προσωρινής απόλυσης δεν μπορεί να 
είναι μικρότερη των τεσσάρων μηνών, ούτε μεγαλύτερη 
των δώδεκα μηνών. 

6. Όποιος τιμωρείται με προσωρινή απόλυση δεν εκτε- 
λεί υπηρεσία, διαγράφεται από τη δύναμη της Υπηρεσίας 
του από την επομένη της κοινοποίησης σε αυτόν της σχε¬ 
τικής απόφασης, και εγγράφεται στη δύναμη της Διεύ¬ 
θυνσης Προσωπικού του Λ.Σ., στην οποία παρουσιάζεται 
μετά τη λήξη της ποινής του. Μπορεί να εκτίσει την ποινή 
του σε τόπο της εκλογής του, ύστερα από έγκριση του 
Υπουργού Εμπορικής Ναυτιλίας, χωρίς να δικαιούται 
οδοιπορικά έξοδα. 

7. Ο χρόνος της προσωρινής απόλυσης δεν λογίζεται 
ως χρόνος πραγματικής υπηρεσίας για τη σύνταξη, σε 
ό,τι δε αφορά τις κρίσεις και τις προαγωγές εφαρμόζο¬ 
νται οι διατάξεις του Κώδικα αυτού. 

8. Όσοι εκτίουν ποινή προσωρινής απόλυσης λαμβά- 
νουντο εβδομήντα τοις εκατό των αποδοχών τους και δεν 
μπορούν να φέρουν στρατιωτική στολή, παρά μόνον με 
άδεια του Αρχηγού Λ.Σ.. 

9. Όσοι τιμωρούνται με προσωρινή απόλυση υποβιβά¬ 
ζονται στη σειρά αρχαιότητάς τους κατά ποσοστό ένα 


τοις εκατό για κάθε μήνα ποινής επί του αριθμού των κα¬ 
τά την ημερομηνία επιβολής της ποινής υπηρετούντων 
ομοιοβάθμων της οικείας γι’ αυτούς επετηρίδας. Αν το 
εξαγόμενο αποτέλεσμα του υπολογισμού δεν είναι ακέ¬ 
ραιος αριθμός, λαμβάνεται ως αριθμός απώλειας αρχαι¬ 
ότητας ο αμέσως ανώτερος ακέραιος αριθμός. Αν ο αριθ¬ 
μός των νεότερων ομοιοβάθμων τους δεν επαρκεί για συ¬ 
μπλήρωση του ποσοστού απώλειας αρχαιότητας, που 
υπολογίσθηκε κατά τα προαναφερόμενα, συμπληρώνε¬ 
ται με εκείνους του αμέσως κατώτερου βαθμού, όταν αυ¬ 
τοί προαχθούν. Αν δεν υπηρετεί άλλος νεότερος ομοιό- 
βαθμος, δεν εφαρμόζονται τα παραπάνω. 

Άρθρο 94 

Κοινές διατάξεις για την αργία 
(Άρθρο 33 του Ν.Δ. 1400/1973) 

1. Με την επιφύλαξη των διατάξεων του άρθρου 101, 
ποινή πρόσκαιρης παύσης ή προσωρινής απόλυσης, που 
έχει επιβληθεί, δεν μπορεί να αρθεί ή να μετατραπεί. 

2. Ο τιμωρημένος με πρόσκαιρη παύση ή προσωρινή 
απόλυση, που υποπίπτει σε παραβάσεις και τιμωρείται εκ 
νέου με οποιαδήποτε από τις παραπάνω ποινές, εκτίει τη 
νέα αυτή ποινή από τη λήξη της προηγούμενης, υπό την 
επιφύλαξη της παραγράφου 2 του άρθρου 99 του παρό¬ 
ντος. 

3. Σε καιρό πολέμου, καθώς και γενικής ή μερικής επι¬ 
στράτευσης ο Υπουργός Εμπορικής Ναυτιλίας μπορεί με 
διαταγή να απαλλάσσειτους απ’ αυτόντιμωρηθέντες από 
την έκτιση της υπόλοιπης ποινής τους, οπότε αυτοί οφεί¬ 
λουν να παρουσιασθούν στην Υπηρεσία, που ορίζεται 
στην ίδια διαταγή. Από την επομένη της κοινοποίησης της 
διαταγής αυτής στους ενδιαφερομένους αίρονται οι συ¬ 
νέπειες της ποινής, εκτός των αναφερομένων στις παρα¬ 
γράφους 7 και 9του προηγούμενου άρθρου. 

Άρθρο 95 
Αποστρατεία 

(Άρθρο 34 του Ν.Δ. 1400/1973 και 
άρθρο 13τουΑ.Ν.1101/1938) 

1. Οι διατάξεις του άρθρου αυτού αφορούν αποστρα¬ 
τείες των μόνιμων εν ενεργεία στελεχών του Λ.Σ., που 
ενεργούνται για τους παρακάτω λόγους: 

α) Για σωματική ανικανότητα, κατά τις διατάξεις των άρ¬ 
θρων 86 και 87. 

β) Για μη εμπρόθεσμη παρουσίασή τους στην αρμόδια 
Υγειονομική Επιτροπή, σύμφωνα με τις διατάξεις του άρ¬ 
θρου 90. 

γ) Γ ια παραπτώματα των Αξιωματικών της παραγράφου 
Ιδτου άρθρου 14, σύμφωνα με τις διατάξεις των άρθρων 
92 και 93. 

δ) Για υποβολή αίτησης αποστρατείας ή παραίτησης, 
όπως ορίζονται στις παραγράφους 4 έως 9 του παρόντος 
άρθρου. 

2. Οι αποστρατείες του προσωπικού του Λ.Σ. για άλλες 
αιτίες ενεργούνται σύμφωνα με τις διατάξεις του δεύτε¬ 
ρου μέρους του Κώδικα αυτού. 

3. Οι αποστρατείες για τους λόγους της παραγράφου 1 
ενεργούνται με προεδρικό διάταγμα για τους Αξιωματι¬ 
κούς, με απόφαση του Υπουργού Εμπορικής Ναυτιλίας 
για τους Ανθυπασπιστές και με απόφαση του Αρχηγού 
Λ.Σ. για τους Υπαξιωματικούς και Λιμενοφύλακες, εντός 
μηνός, από τότε που : 

α) Η γνωμάτευση περί σωματικής ανικανότητάς τους 
κατέστη αμετάκλητη, σύμφωνα με το άρθρο 91. 

β) Έληξε η προθεσμία παρουσίασής τους στην Υγειο¬ 
νομική Επιτροπή, χωρίς να δικαιολογηθεί η αδυναμία πα¬ 
ρουσίασής του, κατά τα οριζόμενα στο άρθρο 90. 

γ) Περιήλθε, στον ασκούντο την πειθαρχική δίωξη, ητε- 
λεσίδικη γνωμοδότηση του Ανακριτικού Συμβουλίου. 

δ) Έγινε αποδεκτή η αίτηση αποστρατείας ή παραίτη¬ 
σης, εκτός εάν διαφορετικά ορίζεται στην οικεία της απο¬ 
δοχής απόφαση, κατά την περίοδο μερικής ή παρατετα- 
μένης γενικής επιστράτευσης, σύμφωνα με την παρά¬ 
γραφο 1 του άρθρου 128. 

4. Οι μόνιμοι εν ενεργεία Αξιωματικοί και λοιποί βαθμο¬ 
φόροι του Λ.Σ., αν θεμελίωσαν το ελάχιστο δικαίωμα συ- 
νταξιοδότησής τους, κατά τις ισχύουσες κάθε φορά συ- 
νταξιοδοτικές διατάξεις, και εκπλήρωσαν τις υποχρεώ¬ 
σεις παραμονής τους στο Λ.Σ., σύμφωνα με τις ισχύουσες 
διατάξεις, μπορούν να υποβάλλουν αίτηση αποστρατεί¬ 
ας. Αν εκπλήρωσαν μόνον τις ανειλημμένες υποχρεώσεις 
παραμονήςτουςστοΛ.Σ., μπορούν να υποβάλουν αίτηση 
παραίτησης. Του περιορισμού αυτού εξαιρούνται οι Αξιω¬ 
ματικοί της παραγράφου 1δ του άρθρου 14, για τους 
οποίους η αποδοχή της αίτησης παραίτησης μπορεί να γί¬ 
νει δεκτή οποτεδήποτε και πριν από τη συμπλήρωση των 
υποχρεώσεών τους. 

5. Σε καιρό πολέμου ή γενικής επιστράτευσης, απαγο¬ 
ρεύεται η υποβολή και αποδοχή αιτήσεων αποστρατείας 
ή παραίτησης. 

6. Σε καιρό ειρήνης η αποδοχή της μεν αίτησης απο¬ 
στρατείας είναι υποχρεωτική για τον Υπουργό Εμπορικής 
Ναυτιλίας, μπορεί δε να αναβληθεί επί τρίμηνο από την 
υποβολή της λόγω υπηρεσιακών αναγκών, της δε παραί¬ 
τησης δυνητική. 

7. Αίτηση αποστρατείας, που υποβλήθηκε, δεν μπορεί 
να ανακληθεί. Η υποβολή θεωρείται, ότι συντελέσθηκε 
από την πρωτοκόλληση της σχετικής αίτησης. 

8. Αίτηση παραίτησης μπορεί να ανακληθεί εντός ανα¬ 
τρεπτικής προθεσμίας δεκαπέντε ημερών από την πρω¬ 
τοκόλληση της σχετικής αίτησης. 

9. Αποδοχή αίτησης αποστρατείας που υποβλήθηκε 
από Αξιωματικό ή βαθμοφόρο, ο οποίος παραπέμπεται 
ενώπιον του Ανακριτικού Συμβουλίου με το ερώτημα της 
απόταξης ή της προσωρινής απόλυσης, καθώς και από 
εκείνον που τελεί σε υποδικία, δεν είναι υποχρεωτική για 
τον Υπουργό Εμπορικής Ναυτιλίας, ο οποίος μπορεί να 
αναβάλει τη λήψη απόφασης μέχρι να καταστεί τελεσίδι¬ 
κη ή αμετάκλητη η γνωμοδότηση του Ανακριτικού Συμ¬ 
βουλίου ή η απόφαση του δικαστηρίου, αντίστοιχα. 

Άρθρο 96 

Συνέχιση πειθαρχικής δίωξης κατά αποστρατευομένων 
(Άρθρο 35 του Ν.Δ. 1400/1973) 

1. Η αποστρατεία δεν κωλύει την πειθαρχική δίωξη αυ¬ 
τού που έχει παραπεμφθεί ενώπιον Ανακριτικού Συμβου¬ 
λίου. 

2. Αν αυτός που αποστρατεύτηκε είχε παραπεμφθεί με 
το ερώτημα της απόταξης και η γνωμοδότηση του Ανα- 
κριτικού Συμβουλίου είναι καταφατική, επιβάλλεται σε 
αυτόν η ποινή της αποβολής. 

3. Στις λοιπές περιπτώσεις η γνωμοδότηση του Ανακρι- 
τικού Συμβουλίου και η εκδιδόμενη σύμφωνα με αυτή 


απόφαση, καταχωρίζεται απλώς στα τηρούμενα στη Δι¬ 
εύθυνση Προσωπικού Λ.Σ. μητρώα και ατομικά έγγραφα 
αυτών που αποστρατεύθηκαν. 

Άρθρο 97 
Περί εφεδρείας 

(Άρθρα 37 παράγραφος 1 και 38 παράγραφοι 1,2,3 του 
Ν.Δ. 1400/1973, άρθρα 37, 55 παράγραφος 3 και 77 του 
Α.Ν. 1101/1938 και άρθρο 20 του Ν.Δ. 530/1970) 

1. Το όριο ηλικίας των μόνιμων σε εφεδρεία ανώτερων 
και κατώτερων Αξιωματικών Λ.Σ. αυξάνεται κατά πέντε 
έτη σε σχέση με το αντίστοιχο των εν ενεργεία μόνιμων 
Αξιωματικών. Οι αποστρατευόμενοι Αξιωματικοί και λοι¬ 
ποί βαθμοφόροι εγγράφονται στα στελέχη εφεδρείας, με 
εξαίρεση τους αποστρατευομένους λόγω: 

α) σωματικής ανικανότητας, 

β) ορίου ηλικίας, για τους ανώτατους Αξιωματικούς, 

γ) των αναφερομένων στην παράγραφο 1 (γ) του άρ¬ 
θρου 95 λόγων. 

Οι αποστρατευόμενοι Αξιωματικοί και λοιποί βαθμοφό¬ 
ροι, ως ανίκανοι για λόγους υγείας, δύνανται να εγγρα- 
φούν στα στελέχη εφεδρείας του Λ.Σ. κατά την αποστρα¬ 
τεία τους, εφόσον αυτό μνημονεύεται στην απόφαση της 
Υγειονομικής Επιτροπής, που εκδίδεται πριν από την απο¬ 
στρατεία τους. 

2. Το όριο ηλικίας των μόνιμων σε εφεδρεία Ανθυπασπι- 
στών και Υπαξιωματικών αυξάνεται κατά πέντε έτη σε 
σχέση με το αντίστοιχο των εν ενεργεία μόνιμων Ανθυπα- 
σπιστών και Υπαξιωματικών. 

3. α) Οι Λιμενοφύλακες, που αποστρατεύονται, παραμέ¬ 
νουν για μία δεκαετία στην εφεδρεία του Λ.Σ., μετά την 
οποία μεταφέρονται στην εφεδρεία του Στρατού Ξηρός 
με απόφαση του Υπουργού Εμπορικής Ναυτιλίας. Ο ανω¬ 
τέρω χρόνος μπορεί να αυξομειώνεται ανάλογα με τις 
ανάγκες με απόφαση του Υπουργού Εμπορικής Ναυτι¬ 
λίας, ύστερα από πρόταση του Αρχηγού Λ.Σ.. 

β) Οι έφεδροι Λιμενοφύλακες, καθώς και οι Ανθυπασπι- 
στές και Υπαξιωματικοί από Λιμενοφύλακες, ανακαλού¬ 
νται στην ενεργό υπηρεσία με διαταγή του Υπουργού 
Εμπορικής Ναυτιλίας, ονομαστικά ή και με βάση το σχέ¬ 
διο επιστράτευσης, που καταρτίζεται από τον καιρό της 
ειρήνης. Οι ανωτέρω δικαιούνται αποδοχές, προσαυξή¬ 
σεις λόγω πολυετούς υπηρεσίας, οδοιπορικά έξοδα, απο¬ 
ζημιώσεις, επιδόματα και γενικά παροχές, που δικαιού¬ 
νται και οι εν ενεργεία ομοιόβαθμοί τους και απολύονται 
από την ενεργό υπηρεσία με απόφαση του Υπουργού 
Εμπορικής Ναυτιλίας, όταν εκλείψουν οι λόγοι της ανά¬ 
κλησής τους ή όταν κρίνονται ακατάλληλοι για την υπη¬ 
ρεσία του Λ.Σ.. 

4. Οι αναφερόμενοι στις παραγράφους 1 και 2, οι οποί¬ 
οι είναι εγγεγραμμένοι στα στελέχη της εφεδρείας του 
Λ.Σ., από την αποστρατεία τους και μέχριτη συμπλήρωση 
του ορίου ηλικίας της εφεδρείας τους, διαγράφονται, 
όταν καταληφθούν από το όριο αυτό ή στερηθούντο βαθ¬ 
μό τους, κατά τα οριζόμενα στο άρθρο 74. Η λόγω ορίου 
ηλικίας διαγραφή επέρχεται αυτοδίκαια την επομένη της 
κατάληψης από το όριο ηλικίας της εφεδρείας, ουδεμία 
δε συνέπεια έχει για αυτούς, εκτός του ότι δεν καλούνται, 
σύμφωνα με τα οριζόμενα στο επόμενο άρθρο. Η λόγω 
στέρησης του βαθμού διαγραφή επέρχεται με τη συντέ¬ 
λεση της στέρησης του βαθμού και επιφέρει τις προβλε- 
πόμενες από την παράγράφο 6 του άρθρου 74 συνέπειες. 

Άρθρο 98 

Ανάκληση από την εφεδρεία 

(άρθρο 3 του Α.Ν. 607/1945, άρθρο 52 παράγραφος 5 
του Ν,Δ. 139/1969, άρθρο 41 του Ν.Δ. 445/1974 και 
άρθρο 23 παράγραφοι 1-4του Ν. 2439/1996 και 
παράγραφος 1 του άρθρου 5του Ν. 2109/1992) 

1. Επιτρέπεται στον Υπουργό Εμπορικής Ναυτιλίας να 
ανακαλεί από την εφεδρεία στην ενέργεια Αξιωματικούς, 
Ανθυπασπιστές, ΥπαξιωματικούςΛ.Σ. και Λιμενοφύλακες 
που είναι εγγεγραμμένοι στην εφεδρεία και υπηρέτησαν 
στο Λ.Σ., στις εξής περιπτώσεις: 

α) Σε καιρό πολέμου. 

β) Σε περίοδο γενικής ή μερικής ή παρατεταμένης επι¬ 
στράτευσης. 

γ) Σε περίπτωση άμεσης απειλής εθνικών συμφερόντων 
ή της εδαφικής ακεραιότητας και της εθνικής ανεξαρτη¬ 
σίας- κυριαρχίας της Χώρας, λόγω εξωτερικών κινδύνων. 

δ) Σε περίπτωση έκτακτων υπηρεσιακών αναγκών, για 
την κάλυψη των οποίων δεν επαρκούν τα μόνιμα εν ενερ- 
γεία στελέχη του Λ.Σ., με την προϋπόθεση ύπαρξης των 
απαιτούμενων πιστώσεων. Στην τελευταία αυτή περίπτω¬ 
ση η ανάκληση ενεργείται μόνο μετά από τη συγκατάθε¬ 
ση του ενδιαφερομένου. 

2. Η ανάκληση στην ενέργεια, καθώς και η απόλυση ή η 
επαναφορά στην εφεδρεία, γίνεται με απόφαση του 
Υπουργού Εμπορικής Ναυτιλίας. 

3. Όσοι ανακαλούνται στην ενεργό υπηρεσία, από την 
εφεδρεία, φέρουν το βαθμό τον οποίο κατείχαν κατά την 
αποστρατεία τους. Αν είχε απονεμηθεί σ’ αυτούς απο- 
στρατευτικός βαθμός ή συντελέσθηκε προαγωγή τριά¬ 
ντα ημέρες πριν από την αποστρατεία τους, φέρουν το 
βαθμό εφόσον προβλέπεται, κατά τα οριζόμενα στα άρ¬ 
θρα 15 και 54 και έχει προαχθεί και υπηρετεί στο βαθμό 
αυτό μόνιμος εν ενεργεία νεότερος τους. 

4. Όσοι ανακαλούνται στην ενεργό υπηρεσία δεν κρίνο- 
νται ούτε προάγονται, εκτός από την περίπτωση της προ¬ 
αγωγής λόγω διακεκριμένης πράξης ή ανδραγαθίας. 

5. Κατ’ εξαίρεση και μόνο για σοβαρές ασθένειες, μετά 
από γνωμάτευση της αρμόδιας Υγειονομικής Επιτροπής, 
μπορεί ο Υπουργός Εμπορικής Ναυτιλίας με απόφασή 
του, ύστερα από πρόταση του Αρχηγού Λ.Σ., να ανακαλεί 
στην ενέργεια, ως μόνιμους από την εφεδρεία, απόστρα- 
τους Αξιωματικούς ανεξάρτητα από το όριο ηλικίας και 
την εγγραφή τους στα στελέχη της εφεδρείας. Η ανάκλη¬ 
ση αυτή διενεργείται μόνο προς αντιμετώπιση του προ¬ 
βλήματος υγείας που υφίσταται και δεν δικαιολογεί δια¬ 
κοπή της σύνταξης ή λήψη μισθού ή άλλων αποδοχών. Η 
απόλυση των ανωτέρω ενεργείται με απόφαση του 
Υπουργού Εμπορικής Ναυτιλίας μετά από πρόταση του 
Αρχηγού Λ.Σ. ευθύς ως εκλείψουν οι λόγοι για τους οποί¬ 
ους έγινε η ανάκληση. 

Άρθρο 99 
Απόταξη 

(Άρθρο 39 του Ν.Δ. 1400/1973) 

1. Η ποινή της απόταξης επιβάλλεται στους μόνιμους εν 
ενεργεία ή σε πολεμική διαθεσιμότητα, Αξιωματικούς και 
Ανθυπασπιστές Λ.Σ., καθώς και στους μόνιμους εν ενερ- 
γεία ή στους υπαγχθέντες στην κατάσταση πολεμικής 
αποστρατείας Υπαξιωματικούς και Λιμενοφύλακες, για 
τους παρακάτω λόγους: 

α) Για έλλειψη πίστης, σεβασμού και αφοσίωσης στην 


Πατρίδα και το Δημοκρατικό Πολίτευμα της Χώρας, κα¬ 
θώς και για κάθε ενέργεια που στρέφεται, άμεσα ή έμμε¬ 
σα, στην υπονόμευση της έννομης τάξης. 

β) Γ ια πράξεις που θίγουντηντιμή, αξιοπρέπεια και υπό¬ 
ληψη του στρατιωτικού ή το κύρος του Σώματος ή μαρτυ¬ 
ρούν έλλειψη ακεραιότητας και διαφθορά χαρακτήρα. 

γ) Γ ια διάπραξη ή απόπειρα διάπραξης εγκλημάτων σε 
βαθμό κακουργήματος, καθώς και για διάπραξη των ανα- 
φερομένων στην παράγραφο 2(γ) του άρθρου 74 εγκλη¬ 
μάτων. 

δ) Γ ια βαριά παραπτώματα, σχετικά με την υπηρεσία ή 
την πειθαρχία. 

ε) Γ ια απρεπή διαγωγή που επιδείχθηκε κατ’ επανάλη¬ 
ψη. 

στ) Σε περίπτωση καταδίκης σε φυλάκιση μεγαλύτερη 
των έξι μηνών με αμετάκλητη απόφαση ποινικού δικαστη¬ 
ρίου. 

ζ) Σε περίπτωση τιμωρίας εντός δεκαετίας τρεις φορές 
με πρόσκαιρη παύση ή δύο φορές με πρόσκαιρη παύση 
και μια φορά με προσωρινή απόλυση ή δύο φορές με προ¬ 
σωρινή απόλυση. 

η) Σε περίπτωση αιχμαλωσίας, αν δεν έπραξε, πριν από 
αυτή, ό,τι επιβάλλει το καθήκον και η στρατιωτική τιμή. 

2. Όταν συντρέχει η περίπτωση της υποπαραγράφου 
1 (ζ), ο τιμωρηθείς τίθεται σε απόταξη χωρίς παραπομπή 
σε Ανακριτικό Συμβούλιο και ανεξάρτητα από την έκτιση 
τυχόν άλλης πειθαρχικής ποινής, ενώ σε όλες τις άλλες 
περιπτώσεις η παραπομπή σε Ανακριτικό Συμβούλιο είναι 
υποχρεωτική. 

3. Όσοι αποτάσσονται, διαγράφονται από τη δύναμη 
της Υπηρεσίας τους από την ημερομηνία της δημοσίευ¬ 
σης στην Εφημερίδα της Κυβερνήσεως της προβλεπόμε- 
νης από την παράγραφο 3τουάρθρου74 πράξης. Η από¬ 
ταξη επιφέρει αυτοδίκαια και τη στέρηση του βαθμού, με 
τις συνέπειες που ορίζονται στην παράγραφο 6 του άρ¬ 
θρου 74. 

Άρθρο 100 
Αποβολή 

(Άρθρο 40 του Ν.Δ. 1400/1973) 

1. Η ποινή της αποβολής επιβάλλεται στους Αξιωματι¬ 
κούς, Ανθυπασπιστές, Υπαξιωματικούς Λ.Σ. και Λιμενο¬ 
φύλακες, για τους παρακάτω λόγους: 

α) Στους μόνιμους εξ εφεδρείας για τους ίδιους λόγους 
που επιβάλλεται στους μόνιμους εν ενεργεία η ποινή της 
απόταξης. 

β) Στους εφέδρους της παραγράφου 2(γ) του άρθρου 
72 για τους λόγους που επιβάλλεται στους μόνιμους εν 
ενεργεία η ποινή της απόταξης, της προσωρινής απόλυ¬ 
σης ή παύσης. 

γ) Στους εν εφεδρεία για τους λόγους των υποπαρα- 
γράφων 1 (α) και 1(β) του προηγούμενου άρθρου. 

2. Η αποβολή επιβάλλεται κατόπιν παραπομπής στο 
Ανακριτικό Συμβούλιο με τη διαδικασία που επιβάλλεται η 
απόταξη στα εν ενεργεία στελέχη του Λ.Σ.. 

3. Η απόλυση από τις τάξεις του Λ.Σ. των μόνιμων εξ 
εφεδρείας και των αναφερομένων στην παράγραφο 2(γ) 
του άρθρου 72, καθώς και η διαγραφή τους από τα στε¬ 
λέχη της εφεδρείας, συντελείται με τη δημοσίευση της 
σχετικής πράξης στην Εφημερίδα της Κυβερνήσεως ή 
από την υπογραφή της σχετικής πράξης, στην περίπτωση 
που δεν προβλέπεται δημοσίευση. 

4. Η αποβολή επιφέρει αυτοδίκαια και την έκπτωση του 
βαθμού με τις συνέπειες που ορίζονται στην παράγραφο 
6 του άρθρου 74. 

Άρθρο 101 
Ειδικές διατάξεις 

(Άρθρο 62 του Ν.Δ. 1400/1973 και άρθρο 41 
παράγραφος 7 του Ν.Δ. 1400/1973) 

1. Η καταστατική πειθαρχική ποινή επιβάλλεται από τον 
ασκούντο την πειθαρχική δίωξη εντός τριάντα ημερών 
από την τελεσιδικία της γνωμοδότησης του Ανακριτικού 
Συμβουλίου. 

2. Ποινή βαρύτερη ή ελαφρότερη εκείνης, υπέρ της 
οποίας γνωμοδότησε το Ανακριτικό Συμβούλιο, δεν μπο¬ 
ρεί να επιβληθεί. Αν η γνωμοδότηση του Ανακριτικού Συμ¬ 
βουλίου είναι απαλλακτική, ο ασκών την πειθαρχική δίω¬ 
ξη δύναται να επιβάλει τις προβλεπόμενες συνήθεις πει¬ 
θαρχικές ποινές. 

3. Αν η αμετάκλητη ποινική απόφαση είναι αθωωτική και 
μ’ αυτήν ανατρέπεται ολικά ή και μερικά η πραγματική βά¬ 
ση πάνω στην οποία θεμελιώθηκε η πειθαρχική ποινή, για 
το αντίστοιχο δε πειθαρχικό παράπτωμα έχει επιβληθεί η 
καταστατική πειθαρχική ποινή της απόταξης, η πειθαρχι¬ 
κή διαδικασία επαναλαμβάνεται για τυχόν μετριασμό ή 
εξάλειψη της επιβληθείσας ποινής. 

Την επανάληψη της διαδικασίας ζητά ο ενδιαφερόμε¬ 
νος. 

4. Αν με τελεσίδικη ποινική απόφαση καταδικάστηκε 
στέλεχος Λ.Σ. σε ποινή φυλάκισης ανώτερης των έξι μη¬ 
νών και για το αντίστοιχο πειθαρχικό παράπτωμα έχει επι¬ 
βληθεί ποινή αργίας με πρόσκαιρη παύση ή συνήθης πει¬ 
θαρχική ποινή ή δεν επιβλήθηκε ποινή, δύναται να επανα- 
ληφθεί η πειθαρχική διαδικασία σε βάρος του για τυχόν 
επιβολή ποινής αργίας με απόλυση ή απόταξη. Την επα¬ 
νάληψη της διαδικασίας ζητά ο Αρχηγός Λ.Σ.. 

5. Το δικαίωμα για επανάληψη της πειθαρχικής δίκης 
παραγράφεται μετά ένα έτος από την έκδοση της τελεσί¬ 
δικης ή αμετάκλητης, κατά περίπτωση, ποινικής απόφα¬ 
σης. 

6. Η πειθαρχική δίωξη των Αξιωματικών της παραγρά¬ 
φου 1 δ του άρθρου 14 για παραπτώματα αναγόμενα στην 
εκτέλεση των καθαρώς εκκλησιαστικών καθηκόντων 
τους, ασκείται κατά τις διατάξεις του νόμου περί Θρη¬ 
σκευτικού Σώματος των Ενόπλων Δυνάμεων. 

ΚΕΦΑΛΑΙΟ Γ 
ΕΙΔΙΚΕΣ ΥΠΟΧΡΕΩΣΕΙΣ 
Άρθρο 102 

Υποχρεώσεις πρόσθετης παραμονής στο Λ.Σ. 

(Άρθρο 47 του Ν. 2935/2001) 

1. Ανεξάρτητα από άλλη, σύμφωνα με τις ισχύουσες 
διατάξεις, υποχρέωση, τα στελέχη του Λ.Σ που με έγκρι¬ 
ση της Υπηρεσίας μετεκπαιδεύονται: 

α) ΣτιςΑ.Ε.Ν. (πρώην Α.Δ.Σ.Ε.Ν.), καθώς και στις λοιπές 
μη στρατιωτικές δημόσιες ή αναγνωρισμένες ιδιωτικές 
Τεχνικές Σχολές εσωτερικού, με έγκριση της Υπηρεσίας, 
αναλαμβάνουν πρόσθετη υποχρέωση πενταετούς παρα¬ 
μονής, που αρχίζει απάτη χρονολογία κτήσης του οικείου 
διπλώματος ή πτυχίου. Σε περίπτωση διακοπής της με¬ 
τεκπαίδευσης, χωρίς υπαιτιότητα της Υπηρεσίας, η πρό¬ 
σθετη υποχρέωση παραμονής είναι διπλάσια του πραγ¬ 


ματικού χρόνου μετεκπαίδευσης και αρχίζει από τη συ¬ 
γκεκριμένη διακοπή της. 

β) Στις Τεχνικές Στρατιωτικές Σχολές εσωτερικού, με 
έγκριση της Υπηρεσίας και λαμβάνουν πτυχίο που μπο¬ 
ρεί, σύμφωνα με τις κάθε φορά ισχύουσες διατάξεις, να 
χρησιμοποιηθεί ως απαραίτητο στοιχείο για την απόκτη¬ 
ση άδειας άσκησης επαγγέλματος, αναλαμβάνουν πρό¬ 
σθετη υποχρέωση παραμονής για χρονικό διάστημα τε¬ 
τραπλάσιο του χρόνου φοίτησης, σε καμία δε περίπτωση 
μικρότερης των οκτώ ετών. 

γ) Σε Ίδρυμα Ανώτατης Εκπαίδευσης της Χώρας, με 
έγκριση της Υπηρεσίας, αναλαμβάνουν πρόσθετη υπο¬ 
χρέωση παραμονής για χρονικό διάστημα τετραπλάσιο 
του χρόνου φοίτησης, σε καμιά δε περίπτωση μικρότερου 
των δέκα ετών. Όσοι δεν λαμβάνουν πτυχίο αναλαμβά¬ 
νουν υποχρέωση ίση με το χρόνο φοίτησης. 

2. Όσοι μετεκπαιδεύονται στο εξωτερικό με έγκριση 
της Υπηρεσίας και για περίοδο έξι μηνών και άνω, ανα¬ 
λαμβάνουν πρόσθετη υποχρέωση παραμονής για χρονι¬ 
κό διάστημα τετραπλάσιο εκείνου της μετεκπαίδευσης, 
σε καμιά δε περίπτωση μικρότερο των τεσσάρων ετών, 
που αρχίζει από την επάνοδό τους. Για περισσότερες από 
μία μετεκπαιδεύσεις εντός της ίδιας πενταετίας ο υπολο¬ 
γισμός της πρόσθετης παραμονής γίνεται αθροιστικά. 

Αυτοί που ορίζονται ή αποστέλλονται από την Υπηρεσία 
για μετεκπαίδευση στο εξωτερικό, με ή χωρίς διαγωνι¬ 
σμό, λογίζεται ότι μετέβησαν με τη θέλησή τους και υπο¬ 
βάλλουν υπεύθυνη δήλωση, ότι έλαβαν γνώση της υπο¬ 
χρέωσης πρόσθετης παραμονής στο Λ.Σ.. 

3. Όσοι λαμβάνουν εκπαιδευτική άδεια σύμφωνα με τις 
ισχύουσες διατάξεις περί αδειών του στρατιωτικού προ¬ 
σωπικού Λ.Σ., αναλαμβάνουν υποχρέωση πρόσθετης πα¬ 
ραμονής στο Λ.Σ. για χρονικό διάστημα τετραπλάσιο εκεί¬ 
νου της εκπαιδευτικής άδειας, σε καμιά δε περίπτωση μι¬ 
κρότερο των τριών ετών. 

4.0 χρόνος μετεκπαίδευσης, επιμόρφωσης ή φοίτησης 
σε Σχολές, Ιδρύματα ή Κέντρα εκπαίδευσης, υπολογίζε¬ 
ται από την έναρξη της συγκεκριμένης μετεκπαίδευσης, 
επιμόρφωσης ή φοίτησης μέχρι τη λήξη της, με συνυπο- 
λογισμό καιτου χρόνου αδειών ή διακοπών, κατά τη διάρ- 
κειά της. Σε περίπτωση εκπαιδευτικής άδειας ως χρόνος 
εκπαίδευσης λογίζεται η διάρκεια της άδειας και των τυ¬ 
χόν παρατάσεών της. 

5. Σε όλες τις περιπτώσεις ο μήνας λογίζεται ότι έχει 
τριάντα ημέρες. 

6. Όσοι δεν εκπλήρωσαν τις υποχρεώσεις παραμονής 
στο Λ.Σ., σύμφωνα με το άρθρο αυτό, δεν μπορούν να υπο¬ 
βάλλουν αίτηση παραίτησης. Η συνολική υποχρέωση πα¬ 
ραμονής, αρχικής και οποιοσδήποτε μεταγενέστερης, δεν 
μπορεί να υπερβεί τα είκοσι πέντε έτη. Η πρόωρη έξοδος 
του μόνιμου στρατιωτικού από το Λ.Σ., συνεπάγεται την 
καταβολή από τον ίδιο στο Δημόσιο αποζημίωσης, ίσης με 
το γινόμενο του βασικού μισθού του κατεχόμενου βαθμού 
επί τους υπολειπόμενους μήνες της υποχρεωτικής παρα¬ 
μονής του. Απαλλάσσεται της καταβολής οποιοσδήποτε 
αποζημίωσης, όποιος εξέρχεται από το Σώμα εξαιτίας ανι¬ 
κανότητάς του, σύμφωνα με τις ισχύουσες διατάξεις. 

Άρθρο 103 

Υποχρεώσεις στελεχών Λ.Σ. σε εφεδρεία 
(Άρθρο 66 παράγραφοι 1,2, 3 και 13 του Ν.Δ. 1400/1973) 

1. Όσοι εξέρχονται από τις τάξεις του Λ.Σ. και εγγρά- 

φονται στα στελέχη της εφεδρείας, υποχρεούνται να δη¬ 
λώσουν στη Διεύθυνση Προσωπικού του Λ.Σ. τα στοιχεία 
κατοικίας ή διαμονής τους (πόλη, οδό, αριθμό, αστυνομι¬ 
κό τμήμα, τηλέφωνο). 

2. Σε περίπτωση οριστικής αλλαγής του τόπου κατοι¬ 
κίας ή διαμονής, υποχρεούνται να υποβάλουν νέα δήλω¬ 
ση εντός τριών μηνών από την αλλαγή. Η μη συμμόρφω¬ 
ση προς την υποχρέωση αυτή συνεπάγεται την επιβολή 
με απόφαση του Υπουργού Εμπορικής Ναυτιλίας προστί¬ 
μου 146,73 ευρώ υπέρ του Μ.Τ.Ν., που καταλογίζεται σε 
βάρος του υπαίτιου και εισπράττεται σύμφωνα με τις δια¬ 
τάξεις για την είσπραξη δημόσιων εσόδων. 

3. Απαγορεύεται στα στελέχη της εφεδρείας του Λ.Σ. 
και για χρονικό διάστημα πέντε ετών από την ημέρα της 
αποστρατείας τους, η αντιπροσώπευση αμέσως ή εμμέ¬ 
σως εμπορικών και βιομηχανικών επιχειρήσεων γενικά, 
ημεδαπής ή αλλοδαπής, κατά τις συναλλαγές τους με το 
Λιμενικό Σώμα. 

Άρθρο 104 

Ειδικές διατάξεις για τους Αξιωματικούς και 
Ανθυπασπιστές Λ.Σ. πολεμικής διαθεσιμότητας 
(Άρθρο 68 του Ν.Δ.1400/1973) 

1. Αξιωματικοί και Ανθυπασπιστές Λ.Σ., που υπάγονται 
στις διατάξεις περί παθόντων στον πόλεμο, με την εκλογή 
τους ως βουλευτές τελούν σε αναστολή της ιδιότητάς 
τους, δικαιούνται όμως των απολαβών και λοιπών ευερ¬ 
γετημάτων της κατάστασης της πολεμικής διαθεσιμότη¬ 
τας. Μετά την απώλεια της βουλευτικής ιδιότητας επα¬ 
νέρχονται στην προηγούμενη κατάσταση. 

2. Ο χρόνος άσκησης των βουλευτικών καθηκόντων λο¬ 
γίζεται ως χρόνος υπηρεσίας για όλες τις περιπτώσεις. 

3. Όσοι βρίσκονται σε πολεμική διαθεσιμότητα μπορεί 
να διορισθούν ως δημόσιοι υπάλληλοι και εφόσον δεν 
απαγορεύεται από τις διατάξεις περί παθόντων στον πό¬ 
λεμο, μπορεί να εξασκούν ελεύθερο επάγγελμα ή να προ¬ 
σλαμβάνονται σε ιδιωτικές επιχειρήσεις, ύστερα από 
άδεια του Αρχηγού Λ.Σ., που μπορεί να αρνηθείή να ανα¬ 
καλέσει αυτή, για λόγους που ανάγονται στην αξιοπρέ¬ 
πεια του στρατιωτικού. 

Άρθρο 105 

Ειδικές διατάξεις που αφορούν διαχειριστές 
χρηματικού ή υλικού 
(Άρθρο 69 του Ν.Δ. 1400/1973) 

1. Οι αποστρατευόμενοι που είναι επιφορτισμένοι με 
διαχείριση χρηματικού ή υλικού, μπορεί με διαταγή του 
Αρχηγού Λ.Σ. να παραμείνουν στην υπηρεσία για παρά¬ 
δοση της διαχείρισής τους, όχι περισσότερο από σαρά¬ 
ντα ημέρες από τη δημοσίευση της πράξης αποστρατεί¬ 
ας τους στην Εφημερίδα της Κυβερνήσεως. 

2. Σε περίπτωση αυξημένων υπηρεσιακών αναγκών 
μπορεί να εγκριθεί παράταση με διαταγή του Αρχηγού 
Λ.Σ. για σαράντα ημέρες, οπότε χορηγείται σε αυτούς 
αποζημίωση που συνίσταται στις αποδοχές του εν ενερ- 
γεία βαθμού τους. 

3. Ομοίως μπορεί να παραμείνουν για τηνπαράδοση των 
διαχειρίσεών τους, για χρόνο όχι περισσότερο των σαρά¬ 
ντα ημερών από την κοινοποίηση της οικείας πράξης και 
όσοι είναι σε κατάσταση διαθεσιμότητας ή αργίας με προ¬ 
σωρινή απόλυση. Κατά το χρόνο της παραμονής αυτής 
αναστέλλεται η έναρξη της διαθεσιμότητας ή της αργίας. 


ΤΜΗΜΑ ΔΕΥΤΕΡΟ 

ΠΕΙΘΑΡΧΙΚΗ ΔΙΩΞΗ ΤΟΥ ΠΡΟΣΩΠΙΚΟΥ 
ΛΙΜΕΝΙΚΟΥ ΣΩΜΑΤΟΣ 

Άρθρο 106 

Πειθαρχική δίωξη. Μεταβίβαση αρμοδιότητας 
(Άρθρο μόνο του Ν. 3674/1957, άρθρο 33 του Ν.Δ. 

από 27.5.1927, άρθρο 4 του Ν.Δ. 530/1970 και 
άρθρο 4του Ν. 2109/1992) 

Ι.α) Η πειθαρχική δίωξη των Αξιωματικών, Ανθυπασπι- 
στών, Υπαξιωματικών Λ.Σ. και Λιμενοφυλάκων, καθώς και 
η παραπομπή τους ενώπιον των Ανακριτικών Συμβουλίων 
ασκείται από τον Υπουργό Εμπορικής Ναυτιλίας, ο οποί¬ 
ος μπορεί με απόφασή του να μεταβιβάζει τις αρμοδιότη¬ 
τες αυτές στα κλιμάκια της στρατιωτικής ιεραρχίας. 

β) Τα θέματα της διαδικασίας συγκρότησης και σύ¬ 
γκλησης πρωτοβάθμιων και δευτεροβάθμιων Ανακριτι- 
κών Συμβουλίων, της παραπομπής σε αυτά, της λειτουρ¬ 
γίας τους, οι κοινοποιήσεις των δικογράφων, οι περιπτώ¬ 
σεις ακύρωσης των γνωμοδοτήσεών τους, η άσκηση 
προσφυγής και η ανάκληση αυτής κατά των αποφάσεών 
τους, καθώς και αυτά που αφορούν τις εξαιρέσεις και τα 
κωλύματα των μελών τους, καθορίζονται με προεδρικό 
διάταγμα, που εκδίδεται με πρόταση του Υπουργού 
Εμπορικής Ναυτιλίας. 

2. Τα πρωτοβάθμια και δευτεροβάθμια Ανακριτικά Συμ¬ 
βούλια συγκροτούνται κατά μήνα Μάιο, με θητεία ενός 
έτους. 

Η πειθαρχική δίωξη των δόκιμωντων παραγωγικών Σχο¬ 
λών του Λ.Σ. ασκείται σύμφωνα με τα οριζόμενα στους 
Οργανισμούς των οικείων Σχολών. 

3. Η πειθαρχική δικαιοδοσία, οι πειθαρχικές παραβά¬ 
σεις και η παραγραφή τους, τα είδη των επιβαλλόμενων 
στο προσωπικό Λ.Σ. πειθαρχικών ποινών (εκτός των κα¬ 
ταστατικών), οι λόγοι και το ύψος επιβολής αυτών, η δια¬ 
δικασία επιβολής, ανακοίνωσης και καταχώρισηςτωνπει¬ 
θαρχικών ποινών, τα τηρούμενα στις Υπηρεσίες του Λ.Σ. 
ποινολόγια, ο τρόπος έκτισης των ποινών, η υποβολή πα¬ 
ραπόνων και ατομικών αναφορών, καθώς και κάθε ανα¬ 
γκαία λεπτομέρεια για την εφαρμογή της παρούσας πα¬ 
ραγράφου, καθορίζονται με προεδρικό διάταγμα, που εκ- 
δίδεται με πρόταση του Υπουργού Εμπορικής Ναυτιλίας. 

ΜΕΡΟΣ ΤΕΤΑΡΤΟ 

ΑΞΙΩΜΑΤΙΚΟΙ ΛΙΜΕΝΙΚΟΥ ΣΩΜΑΤΟΣ ΕΙΔΙΚΗΣ 
ΜΟΝΙΜΟΤΗΤΑΣ 

Άρθρο 107 

Προέλευση 

(Άρθρο 42 παράγραφος 1 του Ν. 2935/2001) 

Επιτρέπεται η κατάταξη στο Λιμενικό Σώμα Δόκιμων Ση¬ 
μαιοφόρων Ειδικής Μονιμότητας (Ε.Μ.), για το χειρισμό 
εναέριων επιχειρησιακών μέσων (αεροπλάνων και ελικο¬ 
πτέρων), ηλικίας μέχρι τριάντα ετών, οι οποίοι έχουν εκ¬ 
πληρώσει τις στρατιωτικές τους υποχρεώσεις. 

Άρθρο 108 

Προσόντα. Διαδικασία κατάταξης 
(Άρθρο 42 παράγραφοι 2 μέχρι και 5 του Ν. 2935/2001) 

1. Με απόφαση του Υπουργού Εμπορικής Ναυτιλίας, 
ύστερα από εισήγηση του Αρχηγού Λ.Σ., καθορίζονται η 
κατηγορία των χειριστών του πτητικού μέσου (αεροπλά- 

νου ή ελικοπτέρου), τα προσόντα των υποψηφίων, καθώς 
και ο τρόπος και η διαδικασία ελέγχου τους, το ποσοστό 
προσαύξησης της βαθμολογίας με μόρια, τα επιπλέον 
πτυχία, οι πτητικές ικανότητες, οι ειδικότητες και οι ώρες 
πτήσης που διαθέτουν, η υπηρεσιακή εκπαίδευση, τα δια¬ 
κριτικά της στολής, καθώς και κάθε άλλο σχετικό θέμα. Τα 
επιπλέον πτυχία, οι ικανότητες και οι ειδικότητες προ¬ 
σαυξάνουν τη βαθμολογία αν συνοδεύονται από αντί¬ 
στοιχα πιστοποιητικά σε ισχύ. 

2. Η πτητική ικανότητα των υποψηφίων αποδεικνύεται 
από επαγγελματικό πτυχίο χειριστή αεροπλάνου ή ελικο¬ 
πτέρου σε ισχύ, ενώ ο απαιτούμενος ελάχιστος αριθμός 
ωρών πτήσης προσδιορίζεται από την απόφαση της 
προηγούμενης παραγράφου. Η υγειονομική εξέταση των 
υποψηφίων γίνεται στο Κέντρο Αεροπορικής Ιατρικής 
(Κ. Α. I.) και οι επαγγελματικές γνώσεις τους ελέγχονται με 
τη διενέργεια γραπτών εξετάσεων. Η καλή γνώση της αγ¬ 
γλικής γλώσσας και ειδικότερα της αεροπορικής ορολο¬ 
γίας ελέγχεται με τη διενέργεια γραπτών και προφορικών 
εξετάσεων. 

3. Ο έλεγχος, η αξιολόγηση των προσόντων και οι εξε¬ 
τάσεις διενεργούνται από πενταμελή Επιτροπή Ανώτε¬ 
ρων Αξιωματικών, η οποία συγκροτείται με διαταγή του 
Αρχηγού Λ.Σ. και στην οποία συμμετέχουν τρεις Αξιωμα¬ 
τικοί του Λ.Σ., από τους οποίους δύο είναι χειριστές εναέ¬ 
ριων μέσωντου Λ.Σ. και δύο Αξιωματικοί ιπτάμενοιτης Αε¬ 
ροπορίας Στρατού ή της Πολεμικής Αεροπορίας, ανάλο¬ 
γα μετηνΥπηρεσίαπου αναλαμβάνει την εκπαίδευση των 
κατατασσομένων. 

Αν η εκπαίδευση των κατατασσομένων γίνεται σε σχολή 
του Λ.Σ., η Επιτροπή απαρτίζεται αποκλειστικά από Ανώ¬ 
τερους Αξιωματικούς Λ.Σ., από τους οποίους τρεις είναι 
χειριστές εναέριων μέσων Λ.Σ.. 

Άρθρο 109 

Κατάταξη. Βαθμολογική εξέλιξη 
(Άρθρο 42 παράγραφοι6, 7, 8του Ν. 2935/2001) 

1. Οι επιτυχόντες κατατάσσονται ως δόκιμοι Σημαιοφό¬ 
ροι Ειδικής Μονιμότητας (Ε.Μ.) με προεδρικό διάταγμα, 
που προτείνεται από τον Υπουργό Εμπορικής Ναυτιλίας 
και φοιτούν σε Σχολή της Αεροπορίας Στρατού ή της Πο¬ 
λεμικής Αεροπορίας ή του Λ.Σ., για απόκτηση στρατιωτι¬ 
κού πτυχίου χειριστού. 

2. Οι δόκιμοι απολύονται κατά τη διάρκεια της φοίτησής 
τους για τους παρακάτω λόγους: 

(α) Υγείας, σύμφωνα με τις ισχύουσες διατάξεις. 

(β) Πτητικής ανεπάρκειας ή ακαταλληλότητας, σύμφω¬ 
να με τη νομοθεσία που διέπει το ειδικό σχολείο που πα¬ 
ρακολουθούν. 

(γ) Υποβολής αίτησης παραίτησης. 

Όσοι αποφοιτήσουν επιτυχώς παρακολουθούν συ¬ 
μπληρωματική εκπαίδευση για ένα μήνα στο Λ.Σ., για θε¬ 
ωρητική ενημέρωση επί θεμάτων αρμοδιότητας Λ.Σ., που 
καθορίζονται με απόφαση του Αρχηγού Λ.Σ.. 

Μετά το πέρας της εκπαίδευσης αυτής ονομάζονται Ση¬ 
μαιοφόροι Λ.Σ. Ειδικής Μονιμότητας (Ε.Μ.) με προεδρικό 
διάταγμα, που προτείνεται από τον Υπουργό Εμπορικής 
Ναυτιλίας και δημοσιεύεται στην Εφημερίδα της Κυβερ- 
νήσεως. 

3. Στο βαθμό του Ανθυποπλοιάρχου (Ε.Μ.) προάγονται 
μετά από τη συμπλήρωση έξι ετών από την ημερομηνία 
κατάταξής τους. Στο βαθμό του Υποπλοιάρχου προάγο- 


νται μετά από έξι έτη παραμονής στο βαθμό του Ανθυπο¬ 
πλοιάρχου Λ.Σ και στο βαθμό του Πλωτάρχη προάγονται 
μετά από έξι έτη παραμονής στο βαθμό του Υποπλοιάρ¬ 
χου Λ.Σ. και εφόσον έχουν συμπληρώσει δεκαοκτώ έτη 
πραγματικής υπηρεσίας. 

4. Οι Αξιωματικοί (Ε.Μ.) αποστρατεύονται αυτεπάγγελ- 
τα με το βαθμό του Πλωτάρχη μετά από παραμονή ενός 
μηνάς στο βαθμό αυτό. 

Άρθρο 110 

Χρόνος διενέργειας κρίσεων 
(Άρθρο 43 παράγραφος 1 του Ν. 2935/2001) 

Οι κρίσεις για προαγωγή των Αξιωματικών Λ.Σ. (Ε.Μ.) γί¬ 
νονται τρεις μήνες πριν από τη συμπλήρωση του προβλε- 
πόμενου στην παράγραφο 3 του προηγούμενου άρθρου 
χρόνου παραμονής στον κάθε βαθμό. 

Άρθρο 111 

Χρόνος υποχρεωτικής υπηρεσίας 
(Άρθρο 43 παράγραφοι 2,3του Ν. 2935/2001) 

1. Οι Αξιωματικοί Λ.Σ. (Ε.Μ.) αναλαμβάνουν υποχρέωση 
παραμονής ως χειριστές στο Λ.Σ. για χρονικό διάστημα 
τουλάχιστον δεκαοκτώ ετών από την ημερομηνία κατάτα¬ 
ξής τους. 

2. Το παραπάνω χρονικό διάστημα διακρίνεται σε δύο 
περιόδους: 

(α) Δοκιμαστική περίοδος. Η περίοδος αυτή είναι χρονι¬ 
κής διάρκειας τριών ετών από την ημερομηνία ονομασίας 
τους ως Σημαιοφόρων Λ.Σ. (Ε.Μ.) και τελούν υπό δοκιμα¬ 
σία ως προς την επαγγελματική κατάρτιση, πτητική ικα¬ 
νότητα, απόδοση, το ήθος και την εν γένει συμπεριφορά 
τους. 

(β) Τελική περίοδος. Είναι το υπόλοιπο για τη συμπλή¬ 
ρωση της δεκαοκταετούς υποχρεώσεως παραμονής 
τους για μόνιμη στελέχωση της Υπηρεσίας Εναέριων Μέ¬ 
σωντου Λ.Σ. και των εναέριων επιχειρησιακών μέσωντου 
Λ.Σ.. 

Άρθρο 112 
Μετεκπαίδευση 

(Άρθρο 43 παράγραφος 4του Ν. 2935/2001) 

Οι Αξιωματικοί Λ.Σ. (Ε.Μ.) μετεκπαιδεύονται κατά τη 
διάρκεια παραμονής τους στο Λ.Σ. σε ειδικά σχολεία των 
Ενόπλων Δυνάμεων, του Λ.Σ. και του ευρύτερου δημόσι¬ 
ου τομέα, για τη βελτίωση της επαγγελματικής τους κα¬ 
τάρτισης. 

Άρθρο 113 

Αρχαιότητα 

(Άρθρο 43 παράγραφος 5 του Ν. 2935/2001) 

Η αρχαιότητα των ονομαζόμενων Σημαιοφόρων Λ.Σ. 
(Ε.Μ.) καθορίζεται με βάση το βαθμό αποφοίτησής τους 
από τη σχολή της παραγράφου 1 του άρθρου 109. 

Οι Αξιωματικοί Λ.Σ. (Ε.Μ.) θεωρούνται νεότεροι των μό¬ 
νιμων εν ενεργεία ομοιοβάθμων τους Αξιωματικών Λ.Σ. 
και εγγράφονται στην ιδιαίτερη επετηρίδα των Αξιωματι¬ 
κών Ειδικής Μονιμότητας (Ε.Μ.). 

Άρθρο 114 

Απομάκρυνση. Συνέπειες 
(Άρθρο 44 παράγραφος 1 του Ν. 2935/2001) 

Οι Αξιωματικοί Λ.Σ. (Ε.Μ.) αποτασσόμενοι σύμφωνα με 

τις διατάξεις του Κώδικα αυτού ή αποστρατευόμενοι λό¬ 
γω πτητικής ακαταλληλότητας, σύμφωνα με την παρά¬ 
γραφο 2 του επόμενου άρθρου, πριν από τη συμπλήρωση 
της υποχρεωτικής παραμονής τους, έχουν τις ακόλουθες 
συνέπειες: 

(α) Στερούνται της διάθεσης - ικανότητας στο συγκε¬ 
κριμένο τύπο αεροπλάνου ή ελικοπτέρου. 

(β) Καταβάλλουν τα έξοδα εκπαίδευσης ή μετεκπαίδευ¬ 
σής τους. 

(γ) Δεν δικαιούνται οποιοσδήποτε χρηματικής παροχής 
ή αποζημίωσης. 

Άρθρο 115 
Έξοδος. Παραμονή 

(Άρθρο 44 παράγραφοι 2, 3, 4του Ν. 2935/2001) 

1. Οι κρινόμενοι ως πτητικά ακατάλληλοι για λόγους 
υγείας κατόπιν γνωμάτευσης της αρμόδιας Υγειονομικής 
Επιτροπής: 

α) Αποστρατεύονται αυτεπάγγελτα, αν διανύουν τη δο¬ 
κιμαστική περίοδο. 

β) Παραπέμπονται, αν διανύουν την τελική περίοδο, εκ 
νέου στην αρμόδια Υγειονομική Επιτροπή και εφόσον κρί- 
νονται κατάλληλοι από πλευράς υγείας για υπηρεσία 
εδάφους, μετά από πρόταση του Συμβουλίου της επόμε¬ 
νης παραγράφου και απόφαση του Υπουργού Εμπορικής 
Ναυτιλίας, η οποία δεν δημοσιεύεται στην Εφημερίδα της 
Κυβερνήσεως, τίθενται σε κατάσταση υπηρεσίας εδά- 
φουςτης Υπηρεσίας Εναέριων Μέσωντου Α.Σ. ή σε άλλες 
θέσεις ανάλογα με τις εκάστοτε υφιστάμενες ανάγκες, 
μέχρι να συμπληρώσουν τη δεκαοκταετή πραγματική 
υπηρεσία. Όσοι από αυτούς δεν θεμελιώνουν συνταξιο- 
δοτικό δικαίωμα, μπορούν με αίτησή τους να παραμεί¬ 
νουν στο Λ.Σ., τιθέμενοι εκτός οργανικών θέσεων μέχριτη 
θεμελίωση αυτού, οπότε και αποστρατεύονται. Όσοι τί¬ 
θενται σε κατάσταση υπηρεσίας εδάφους εξελίσσονται 
μέχρι το βαθμό του Υποπλοιάρχου, παραμένοντας στο 
βαθμό του Σημαιοφόρου έξι έτη, του Ανθυποπλοιάρχου 
έξι έτη και του Υποπλοιάρχου μέχρι να αποστρατευθούν. 
Στους παραπάνω είναι δυνατόν να απονέμεται κατά την 
αποστρατεία τους με απόφαση του οικείου Συμβουλίου ο 
αποστρατευτικός βαθμόςτου Πλωτάρχη (Ε.Μ.). 

2. Οι κρινόμενοι ως πτητικά ακατάλληλοι για λόγους 
πτητικής ανεπάρκειας, μετά από τελεσίδικη γνωμάτευση 
του αρμόδιου κατά περίπτωση Συμβουλίου Κρίσεως Πτη¬ 
τικής Καταλληλότητας, αποστρατεύονται αυτεπάγγελτα, 
με προεδρικό διάταγμα που εκδίδεται με πρόταση του 
Υπουργού Εμπορικής Ναυτιλίας, είτε διανύουν τη δοκι¬ 
μαστική είτε διανύουν την τελική περίοδο. 

3. Η σύνθεση, η συγκρότηση, ο τρόπος λειτουργίας του 
Συμβουλίου Κρίσεως Πτητικής Καταλληλότητας για το Λι¬ 
μενικό Σώμα και οι προϋποθέσεις της πτητικής καταλλη¬ 
λότητας καθορίζονται με απόφαση του Υπουργού Εμπο¬ 
ρικής Ναυτιλίας, που δημοσιεύεται στην Εφημερίδα της 
Κυβερνήσεως. 

Άρθρο 116 

Αποδοχές, δικαιώματα, υγειονομική περίθαλψη 
και ασφάλιση 

(Άρθρο 44 παράγραφοι 5, 6, 7του Ν. 2935/2001) 

1. Οι δόκιμοι Σημαιοφόροι Λ.Σ. (Ε.Μ.) αμείβονται σύμ¬ 
φωνα με το άρθρο 1 παράγραφος 5 του παρόντος Κώδι¬ 
κα και από την κατάταξή τους καθίστανται μέτοχοι του 


Μετοχικού Ταμείου Ναυτικού (Μ.Τ.Ν.) καιτου Ταμείου Αλ¬ 
ληλοβοήθειας Ναυτικού (Τ.Α.Ν.) και δικαιούνται υγειονο¬ 
μικής περίθαλψης, όπως οι ομοιόβαθμοίτους. 

2. Οι αποδοχές των Αξιωματικών Λ.Σ. (Ε.Μ.) εξομοιού- 
νται πλήρως με τις αντίστοιχες αποδοχές των μόνιμων 
ομοιόβαθμων Αξιωματικών Λ.Σ. και υπόκεινται στις προ- 
βλεπόμενες κάθε φορά κρατήσεις. 

Άρθρο 117 

Σύσταση θέσεων. Λοιπά θέματα 
(Άρθρο 44 παράγραφοι 8,9 του Ν. 2935/2001) 

1. Οι οργανικές θέσεις των Αξιωματικών Λ.Σ. (Ε.Μ.) 
στους βαθμούς Σημαιοφόρου μέχρι και Πλωτάρχη είναι 
ενιαίες και ανέρχονται σε είκοσι πέντε. 

2. Για όσα θέματα, που αφορούν Αξιωματικούς (Ε.Μ.), 
δεν ρυθμίζονται ειδικά, εφαρμόζονται αναλόγως οι δια¬ 
τάξεις για τους μόνιμους Αξιωματικούς Λ.Σ. 

ΜΕΡΟΣ ΠΕΜΠΤΟ 
ΓΕΝΙΚΑ ΘΕΜΑΤΑ 

Άρθρο 118 

Οργανική σύνθεση. Κατανομή προσωπικού 
Λιμενικού Σώματος (Λ.Σ.) 

(Άρθρο 45 παράγραφοι 1,2 του Ν. 2935/2001 
και άρθρο 9του Ν. 1801/1988) 

1. Οι οργανικές θέσεις του προσωπικού του Λ.Σ. κατα- 
νέμονται στις κεντρικές και περιφερειακές υπηρεσίες του 
Υπουργείου Εμπορικής Ναυτιλίας (Υ.Ε.Ν.), εσωτερικού ή 
εξωτερικού, στα επιχειρησιακά μέσα αυτού, στα Γενικά 
Επιτελεία Ενόπλων Δυνάμεων, καθώς και στις προβλεπό- 
μενες από ειδικές διατάξεις Κρατικές Υπηρεσίες, με βάση 
τον εκδιδόμενο από τον Αρχηγό Λ.Σ. Κανονισμό οργανι¬ 
κής σύνθεσης στον οποίο περιέχεται ο πίνακας κατανο¬ 
μής των θέσεων αυτών και ο οποίος κυρώνεται με από¬ 
φαση του Υπουργού Εμπορικής Ναυτιλίας, που δημοσι¬ 
εύεται στην Εφημερίδα της Κυβερνήσεως. 

2. Οι θέσεις καταλαμβάνονται ανά κατηγορία και ειδι¬ 
κότητα, ανάλογα με τις υπηρεσιακές ανάγκες. 

3. Όταν γίνεται μετάταξη Λιμενικής Αρχής σε ανώτερη 
τάξη ή ιδρύεται νέα, αυξάνονται οι οργανικές θέσεις του 
προσωπικού Λ.Σ. με κοινή απόφαση των Υπουργών Οικο¬ 
νομικών και Εμπορικής Ναυτιλίας κατά βαθμούς και αριθ¬ 
μό ίσο με την οργανική δύναμη της νέας Υπηρεσίας. 

Άρθρο 119 

Μεταθέσεις προσωπικού Λ.Σ. 

(Άρθρο 45 παράγραφοι 3 μέχρι και 7 του Ν. 2935/2001) 

1. Τα θέματα τοποθετήσεων, μεταθέσεων, αποσπάσε¬ 
ων του προσωπικού Λ.Σ. ρυθμίζονται με προεδρικό διά¬ 
ταγμα, που εκδίδεται με πρόταση του Υπουργού Εμπορι¬ 
κής Ναυτιλίας. Στο ίδιο προεδρικό διάταγμα ρυθμίζονται 
τα θέματα μεταθέσεων Αξιωματικών, Ανθυπασπιστών, 
Υπαξιωματικών και Λιμενοφυλάκων στο εξωτερικό. 

2. Μόνιμο εν ενεργεία στέλεχος του Λ.Σ. κατά του οποί¬ 
ου ενεργείται ποινική ή διοικητική ανάκριση για σοβαρό 
αδίκημαή παράπτωμα, είναι δυνατόν με απόφαση του Αρ¬ 
χηγού Λ.Σ. να τοποθετηθεί προσωρινά σε άλλη Υπηρεσία 
ή στην έδρα του ενεργούντος την ανάκριση, εφόσον τού¬ 
το κρίνεται αναγκαίο για την εξασφάλιση της ομαλής διε¬ 
ξαγωγής των ερευνών ή για την προστασία του υπηρε¬ 
σιακού συμφέροντος. Μετά τη λήξη της ανάκρισης δια- 

τάσσεται η επάνοδος στη θέση του, εφόσον δεν συντρέ¬ 
χει περίπτωση μετάθεσής του. 

3. Περιοριστικές διατάξεις, που αναφέρονται στην 
εντοπιότητα, δεν ισχύουν για το προσωπικό του Λ.Σ.. 

4. Η συνυπηρέτηση των εγγάμων στελεχώντουΛ.Σ., με¬ 
τά από αίτησή τους, είναι υποχρεωτική, εφόσον το επι¬ 
τρέπει η οργανική κατά βαθμό σύνθεση της Υπηρεσίας. 

5. Οι τοποθετήσεις του προσωπικού Λ.Σ. στα Λιμενικά 
Τμήματα και στους Λιμενικούς Σταθμούς γίνονται με δια¬ 
ταγή του Αρχηγού Λ.Σ., στα δε Λιμενικά Φυλάκια με διατα¬ 
γή του Προϊσταμένου της Λιμενικής Αρχής στην οποία υπά¬ 
γονται. Από την παρούσα διάταξη εξαιρείται το προσωπικό 
των Λιμενικών Τμημάτων και Λιμενικών Σταθμών των Κε¬ 
ντρικών Λιμεναρχείων Πειραιά και Ελευσίνας, το οποίο το¬ 
ποθετείται με διαταγή του Κεντρικού Λιμενάρχη αυτών. 

6. Μετάθεση σε παραμεθόρια περιοχή μετά από αίτηση 
μόνιμου εν ενεργεία στελέχους Λ.Σ. για συνυπηρέτηση 
συζύγων είναι υποχρεωτική. 

Άρθρο 120 

Μεταθέσεις και αποσπάσεις Αξιωματικών στο εξωτερικό 
(Άρθρο 45 παράγραφοι 8, 9, 10 του Ν. 2935/2001) 

1. Επιτρέπεται να μετατίθενται στις Πρεσβευτικές και 
Προξενικές Αρχές, Ανώτεροι Αξιωματικοί της παραγρά¬ 
φου Ια και β του άρθρου 14 για την άσκηση καθηκόντων 
Ναυτιλιακών Ακολούθων με απόφαση του Υπουργού 
Εμπορικής Ναυτιλίας. Με όμοια απόφαση ορίζεται η έδρα 
των ανωτέρω. 

2. Με κοινή απόφαση των Υπουργών Εξωτερικών και 
Εμπορικής Ναυτιλίας καθορίζονται οι αρμοδιότητες των 
Ναυτιλιακών Ακολούθων, καθώς και κάθε αναγκαία λε¬ 
πτομέρεια για την άσκηση των καθηκόντων τους. 

3. Επιτρέπεται να αποσπώνται σε διεθνείς οργανι¬ 
σμούς, στις Υπηρεσίες των Ευρωπαϊκών Κοινοτήτων, κα¬ 
θώς και στη Μόνιμη Ελληνική Αντιπροσωπεία (Μ.Ε.Α.) 
στην Ευρωπαϊκή Ένωση ή σε Μ.Ε.Α. σε άλλο διεθνή ορ¬ 
γανισμό, Αξιωματικοί Λ.Σ. για απασχόληση με τα θέματα 
αρμοδιότητας Υ.Ε.Ν., σύμφωνα με τις ισχύουσες κάθε 
φορά διατάξεις. Με απόφαση του Υπουργού Εμπορικής 
Ναυτιλίας καθορίζονται τα κριτήρια επιλογής του προσω¬ 
πικού της παρούσας παραγράφου. 

4. Η χρονική διάρκεια των μεταθέσεων και αποσπάσεων 
του παρόντος άρθρου δεν υπερβαίνει τα δύο έτη, εκτός 
αν υπηρεσιακοί λόγοι επιβάλλουν τη χορήγηση παράτα¬ 
σης μέχρι και ένα έτος. 

Άρθρο 121 
Περί ειδικοτήτων 

(Άρθρο 48 παράγραφοι 1,2 του Ν. 2935/2001 και 
άρθρο 1 παράγραφος 2 του Ν.Δ. 1320/1972) 

1. Οι ειδικότητες του προσωπικού Λ.Σ. είναι: 

α) Τεχνικού Αξιωματικού. 

β) Ιατρού Αξιωματικού. 

γ) Ιερέα Αξιωματικού. 

δ) Ειδικής Μονιμότητας Αξιωματικού. 

ε) Πληροφορικής, σύμφωνα με τις διατάξεις του π.δ 
410/1998 (ΦΕΚ287 Β'), όπως ισχύουν κάθε φορά. 

στ) Μουσικού. 

ζ) Τεχνίτη. 

2. Η απονομή ειδικότητας των εδαφίων ε', στ' και ζ' της 
προηγούμενης παραγράφου στο προσωπικό Λ.Σ., η αλ¬ 
λαγή, καθώς και η αφαίρεσή της από αυτό, ενεργείται με 


απόφαση του Αρχηγού Λ.Σ. μετά από γνώμη του προβλε- 
πόμενου από την παράγραφο 3(β) του άρθρου 30 Συμ¬ 
βουλίου Λ.Σ., με την επιφύλαξη των οριζομένων στο π.δ. 
410/1998 (ΦΕΚ287 Β'). 

Άρθρο 122 

Άδειες. Στολές. Διακριτικά 
[Άρθρο 33 του από 27.5.1927 Ν.Δ. (ΦΕΚ 104 Α')] 

Τα θέματα που αφορούν τις άδειες του προσωπικού 
Λ.Σ., καθώς και τις στολές και τα διακριτικά αυτού, ρυθμί¬ 
ζονται με προεδρικά διατάγματα, που εκδίδονται με πρό¬ 
ταση του Υπουργού Εμπορικής Ναυτιλίας, εκτός αν δια¬ 
φορετικά ορίζεται στον παρόντα Κώδικα. 

Άρθρο 123 

Υγειονομική περίθαλψη. Ασφάλιση 
(Άρθρο 1 του Ν. 154/1975, άρθρο 2 παράγραφος 1 του 
Β.Δ.160/1970, όπως αντικαταστάθηκε από το άρθρο 2 
του Π.Δ. 289/17 Μαρτίου - 2 Απριλίου 1981, άρθρο 20 
του Κ.Ν. 5481/1932, όπως αντικαταστάθηκε από το 
άρθρο 12του Α.Ν. 1005/1937 και το άρθρο 12του 
Ν. 627/1977, όπως αντικαταστάθηκε από το άρθρο 33 
παράγραφος Ια του Ν. 2638/1998 και άρθρο 8 
παράγραφος 3 του Ν.Δ.398/1974 και άρθρο 12 του 
Ν. 672/1977, όπως αντικαταστάθηκε με το άρθρο 33 
παράγραφος Ια του Ν. 2638/1998) 

1. Για την υγειονομική περίθαλψη του προσωπικού Λ.Σ. 
ισχύουν αναλόγως οι διατάξεις για την υγειονομική περί¬ 
θαλψη των στρατιωτικών και των μελών των οικογενειών 
τους. 

2. Όλοι οι κατατασσόμενοι στο Λ.Σ. καθίστανται αυτοδί¬ 
καια μέτοχοι του Ταμείου Αρωγής Λιμενικού Σώματος 
(Τ.Α.Λ.Σ.) από την ημέρα της κατάταξής τους και σύμφω¬ 
να με τις ισχύουσες για το Ταμείο αυτό διατάξεις. 

3. Οι προερχόμενοι από τις Σχολές Δόκιμων Σημαιοφό¬ 
ρων Λ.Σ., Υπαξιωματικών Λ.Σ. και Λιμενοφυλάκων καθί¬ 
στανται αυτοδίκαια μέτοχοι του Μετοχικού Ταμείου Ναυ¬ 
τικού (Μ.Τ.Ν.) από την ημέρα της κατάταξής τους σ' αυ¬ 
τές και σύμφωνα με τις ισχύουσες για το Μ.Τ.Ν. διατάξεις. 

4. Οι προερχόμενοι από τις Σχολές Δόκιμων Σημαιοφό¬ 
ρων και Υπαξιωματικών Λ.Σ. καθίστανται αυτοδίκαια μέ¬ 
τοχοι του Ταμείου Αλληλοβοήθειας Ναυτικού (Τ.Α.Ν.) 
από την ημέρα της ονομασίας τους στο βαθμό του Σημαι¬ 
οφόρου και Κελευστή, αντίστοιχα, εκτός αν υπάρχει με¬ 
τοχική σχέση και πριν από την κατάταξή τους στις προα- 
ναφερόμενες Σχολές του Λ.Σ.. 

5. Οι ονομαζόμενοι ως Λιμενοφύλακες μετά την έναρξη 
ισχύος του παρόντος Κώδικα καθίστανται αυτοδίκαια μέ¬ 
τοχοι του Τ.Α.Ν. από την ημέρα της ονομασίας τους. 

6. Η κύρια και επικουρική ασφάλιση των Αξιωματικών 
των παραγράφων 1α(ββ), 1β και 1γ του άρθρου 14διέπε- 
ται από τις ισχύουσες κάθε φορά γι’ αυτούς ειδικές δια¬ 
τάξεις. 

Άρθρο 124 
Παροχή ειδών 

(Άρθρο 1 του Ν.Δ. 711/1970) 

1. Στο προσωπικό του Λ.Σ. παρέχονται από τις εγγε¬ 
γραμμένες κατ’ έτος στον προϋπολογισμό του Υπουργεί¬ 
ου Εμπορικής Ναυτιλίας πιστώσεις, τα αναγκαία είδη ιμα¬ 
τισμού, ένδυσης και υπόδησης. 

2. Τα είδη τα οποία χορηγούνται, ο τρόπος και οι προϋ- 

ποθέσεις χορήγησης και αντικατάστασης αυτών ορίζο¬ 
νται με απόφαση του Αρχηγού Λ.Σ.. 

Άρθρο 125 

Προαγωγή λόγω ανδραγαθίας ή λόγω διακεκριμένης 
πράξης Στρατιωτικά μετάλλια, διαμνημονεύσεις 
και λοιπές ηθικές αμοιβές 

(Άρθρο 13του Ν. 2881/2001, άρθρο 6του Ν. 1801/1988, 
άρθρο 8 του Ν. 2329/1995 και άρθρο 1602 
του Π.Δ. 210/1993) 

1. Οι διατάξεις περί προαγωγής λόγω ανδραγαθίας για 
το προσωπικό των Ενόπλων Δυνάμεων έχουν ανάλογη 
εφαρμογή στο προσωπικό Α.Σ.. 

2. α) Το προσωπικό του Α.Σ., που σε καιρό ειρήνης και 
κατά τη διάρκεια της υπηρεσίας του ή εξαιτίας αυτής 
εκτέλεσε διακεκριμένη πράξη, με την οποία εν γνώσει του 
εξέθεσε τη σωματική του ακεραιότητα σε άμεσο και προ¬ 
φανή κίνδυνο, που υπερβαίνει κατά πολύ την εκτέλεση 
του καλώς εννοούμενου καθήκοντος, επισύροντας ανεπι¬ 
φύλακτα το θαυμασμό και την εκτίμηση των συναδέλφων 
του ή της κοινής γνώμης, προάγεται ανεξάρτητα από την 
ύπαρξη κενής οργανικής θέσης ή τη συμπλήρωση τωντυ- 
πικών προσόντων προαγωγής του, στον ανώτερο βαθμό 
από εκείνον που φέρει κατά την ημερομηνία λήψης της 
απόφασης του Συμβουλίου Ά.Σ., που αναφέρεται στο 
επόμενο εδάφιο και εφόσον ο βαθμός αυτός προβλέπεται 
για την κατηγορία του. 

β) Για την προαγωγή αυτή απαιτείται: 

(αα) Η εντός τριμήνου από την ημερομηνία τέλεσης της 
πράξης διενέργεια Ένορκης Διοικητικής Εξέτασης, από 
την οποία να προκύπτουν σαφώς και εμπεριστατωμένα οι 
προϋποθέσεις εφαρμογής του προηγούμενου εδαφίου. 

(ββ) Πλήρως αιτιολογημένη πρόταση του Κλαδάρχη 
Προσωπικού Α.Σ. και Διοικητικής Μέριμνας. 

(γγ) Απόφαση του Ανώτερου Συμβουλίου Λ.Σ., με ευρύ¬ 
τερη σύνθεση. Στις περιπτώσεις άσκησης ποινικής δίω¬ 
ξης ή και παραπομπής των προτεινομένων σε Ανακριτικό 
Συμβούλιο Λ.Σ., αναστέλλεται η λήψη της σχετικής από¬ 
φασης μέχρι να εκδοθείτελεσίδικα βούλευμα ή δικαστική 
απόφαση ή γνωμοδότηση του Ανακριτικού Συμβουλίου 
Λ.Σ.. 

γ) Οι αποφάσεις του Ανώτερου Συμβουλίου Λ.Σ., με ευ¬ 
ρύτερη σύνθεση, καταχωρίζονται σε πρακτικό και είναι 
υποχρεωτικές για τον Υπουργό Εμπορικής Ναυτιλίας, ο 
οποίος εντός είκοσι ημερών προκαλείτο προεδρικό διά¬ 
ταγμα προαγωγής για τους Αξιωματικούς και Ανθυπασπι- 
στές ή εκδίδει απόφαση προαγωγής για τους Υπαξιωμα- 
τικούς και Λιμενοφύλακες. 

δ) Ο προαγόμενος εντάσσεται κάτω από τους ομοιο- 
βάθμους της αντίστοιχης επετηρίδας, που έχουν προα- 
χθεί πριν από αυτόν, δεν εξελίσσεται δε περαιτέρω, αν 
δεν έχει ή δεν αποκτήσει τα προσόντα που προβλέπονται 
από τις ισχύουσες διατάξεις περί προαγωγών. 

ε) Προαγωγή συντελείται για δεύτερη φορά όταν η δια¬ 
κεκριμένη πράξη τελείται στο νέο βαθμό. 

3. Στους Αξιωματικούς, Ανθυπασπιστές, Υπαξιωματι- 
κούς και Λιμενοφύλακες απονέμονται με προεδρικό διά¬ 
ταγμα που εκδίδεται μετά από πρόταση του Υπουργού 
Εμπορικής Ναυτιλίας, τα στρατιωτικά μετάλλια, που προ- 
βλέπονται από τις κείμενες διατάξεις, όπως αυτές ισχύ¬ 
ουν κάθε φορά για το στρατιωτικό προσωπικό των Ενό¬ 
πλων Δυνάμεων. 


4. Με προεδρικό διάταγμα, που εκδίδεται μετά από πρό¬ 
ταση του Υπουργού Εμπορικής Ναυτιλίας, καθιερώνο¬ 
νται κατηγορίες διαμνημονεύσεων, οι οποίες απονέμο- 
νται με απόφασή του σε Αξιωματικούς, ύστερα από εισή¬ 
γηση του Ανώτερου Συμβουλίου Α.Σ. και καθορίζεται η 
διαδικασία πρότασης και απονομής των διαμνημονεύσε- 
ων, ο τύπος των μεταλλίων και διπλωμάτων, που τις συνο¬ 
δεύουν, η ιεραρχική τους τάξη, το δικαίωμα να φέρονται 
και κάθε άλλη αναγκαία λεπτομέρεια. 

5. Οι ηθικές αμοιβές, που απονέμονται με διαταγή σε 
συγκεκριμένο στέλεχος του Λ.Σ., καθώς και σε μονάδες 
στο σύνολό τους και κοινοποιούνται στη Διεύθυνση Προ¬ 
σωπικού του Α.Σ. και στην Υπηρεσία αυτών, διακρίνονται 
ως ακολούθως: 

α) Ευαρέσκεια: Απονέμεται από τον Υπουργό Εμπορι¬ 
κής Ναυτιλίας ή τον Αρχηγό Α.Σ. για προσφορά σπάνιων 
υπηρεσιών, καθώς και για εξαίρετες πράξεις ανώτερες 
από εκείνες που επιτάσσει το καλώς εννοούμενο καθή¬ 
κον. 

β) Έκφραση ικανοποίησης ή συγχαρητηρίων: Απονέμε- 
ται από τον Αρχηγό, τους Υπαρχηγούς, τον Γ ενικό Επιθε¬ 
ωρητή Λ.Σ., τους Κλαδάρχες ή τους Διευθυντές του 
Υ.Ε.Ν., καθώς και από τους Προϊσταμένους των περιφε¬ 
ρειακών Υπηρεσιώντου ΥΈ. Ν., για προσφορά υπηρεσιών 
ή πράξεων, που αποδεικνύουν υποδειγματική απόδοση ή 
αφοσίωση στο καθήκον, για τις οποίες όμως δεν δικαιο¬ 
λογείται ευαρέσκεια. 

6. Οι διαμνημονεύσεις και οι ηθικές αμοιβές αποτελούν 
ατομικά έγγραφα αξιολόγησης για την κρίση του προσω¬ 
πικού Λ.Σ.. 

Άρθρο 126 
Έκδοση κανονισμών 

(Άρθρο 46 παράγραφοι 1,2 του Ν. 2935/2001) 

1. Με Κανονισμούς, που καταρτίζονται με προεδρικά 
διατάγματα, τα οποία εκδίδονται με πρόταση του Υπουρ¬ 
γού Εμπορικής Ναυτιλίας, ρυθμίζονται τα θέματα εσωτε¬ 
ρικής και εξωτερικής υπηρεσίας, ωραρίου εργασίας προ¬ 
σωπικού και λειτουργίας των κεντρικών και περιφερεια¬ 
κών υπηρεσιώντου Υ.Ε.Ν.. 

2. Με Κανονισμούς, που εκδίδονται από τον Αρχηγό Α.Σ. 
και κυρώνονται με απόφαση του Υπουργού Εμπορικής 
Ναυτιλίας, ρυθμίζονται τα θέματα: 

(α) Διενέργειας Ένορκων Διοικητικών Εξετάσεων για 
την εξακρίβωση πειθαρχικών και υπηρεσιακών παραβά¬ 
σεων. 

(β) Οπλοκατοχής εκ μέρους του προσωπικού Α.Σ. κατά 
την εκτέλεση της υπηρεσίας, τα φερόμενα από αυτό δη¬ 
μόσια είδη (οπλισμός, διακριτικά κ.λπ.), καθώς και κάθε 
άλλο θέμα που αφορά την οργάνωση, διοίκηση και ορθή 
εκτέλεση της υπηρεσίας αυτού. 

(γ) Κάθε άλλο θέμα που κρίνεται αναγκαίο για την εύ¬ 
ρυθμη και ομαλή λειτουργία της Υπηρεσίας. 

3. Με Κανονισμούς που εκδίδονται από τον Αρχηγό Α.Σ. 
και κυρώνονται με απόφαση του Υπουργού Εμπορικής 
Ναυτιλίας, που χαρακτηρίζονται απόρρητοι και δεν δημο¬ 
σιεύονται στην Εφημερίδα της Κυβερνήσεως, ρυθμίζο¬ 
νται τα θέματα: 

(α) Οργάνωσης, λειτουργίας, συντήρησης και επισκευ¬ 
ής των επιχειρησιακών μέσων του Λ.Σ.. 

(β) Οργάνωσης και λειτουργίας των Ειδικών Μονάδων, 

που αναφέρονται στο άρθρο 132 και στην παράγραφο 2 
του άρθρου 135 και 1 του άρθρου 136. 

(γ) Διάθεσης, απογραφής, αποθήκευσης, φύλαξης, συ¬ 
ντήρησης και διαγραφής ατομικού οπλισμού και πυρομα- 
χικών. 

Άρθρο 127 

Ίδρυση, κατάργηση, μετάταξη Λιμενικών Αρχών 
και αρμοδιότητες αυτών 

(Άρθρο 13 παράγραφος 1 του Ν. 672/1977, άρθρο 11 
του Ν. 2329/1995 και Ν. 2504/1953) 

1. Με προεδρικό διάταγμα, που εκδίδεται με πρόταση 
του Υπουργού Εμπορικής Ναυτιλίας, μπορεί να ιδρύονται 
και να καταργούνται τα Κεντρικά Λιμεναρχεία, Λιμεναρ¬ 
χεία, Υπολιμεναρχεία, καθώς και οι υπαγόμενοι σ' αυτά Λι¬ 
μενικοί Σταθμοί, να ορίζεται η περιοχή δικαιοδοσίας τους, 
καθώς και η τυχόν μετάταξή τους σε ανώτερη τάξη. 

2. α) Με όμοια προεδρικά διατάγματα μπορεί να ιδρύο¬ 
νται Λιμενικά Τμήματα στο λιμένα της έδρας ή της περι¬ 
φέρειας των Κεντρικών Λιμεναρχείων, Λιμεναρχείων και 
Υπολιμεναρχείων, τα οποία διακρίνονται με τα κεφαλαία 
στοιχεία του Ελληνικού αλφάβητου, με τη χρονολογική 
σειρά ιδρύσεώς τους και να καθορίζεται η έδρα και η πε¬ 
ριφέρεια αρμοδιότητάς τους. Τα Λιμενικά Τμήματα εξαρ- 
τώνται διοικητικά από τον Π ροϊστάμενο της Λιμενικής Αρ¬ 
χής και τελούν υπό τις διαταγές του. 

β) Οι Διοικητές των Λιμενικών Τμημάτων ή οι νόμιμοι 
αναπληρωτές τους ασκούν στην περιφέρειά τους τις αρ¬ 
μοδιότητες που ορίζονται στο προεδρικό διάταγμα ίδρυ¬ 
σης. Δεν έχουν εξουσία για την έκδοση Κανονισμών Λιμέ¬ 
να, οι οποίοι εκδίδονται από τον Προϊστάμενο της Λιμενι¬ 
κής Αρχής και έχουν εφαρμογή στις περιφέρειες της 
αρμοδιότητάς τους. 

γ) Οι Διοικητές των Λιμενικών Τμημάτων και το προσω¬ 
πικό αυτών ασκούν στην περιοχή αρμοδιότητάς τους κα¬ 
θήκοντα γενικού ανακριτικού υπαλλήλου σύμφωνα με την 
ισχύουσα νομοθεσία. 

δ) Οι επιθεωρήσεις των Λιμενικών Τμημάτων γίνονται 
σύμφωνα με τον εκάστοτε ισχύοντα κανονισμό επιθεω- 
ρήσεως Λιμενικών Αρχών. 

3. Τα Λιμενικά Τμήματα έχουν τη σφραγίδα των Λιμενι¬ 
κών Αρχών, που φέρει κυκλικά στο πάνω μέρος τον τίτλο 
της Λιμενικής Αρχής και στο κάτω μέρος τον τίτλο του κά¬ 
θε Τμήματος. 

Άρθρο 128 
Ειδικές διατάξεις 

(Άρθρο 46 παράγραφοι 3, 4, 5, 6 του Ν. 2935/2001, 

άρθρο 3 παράγραφος 3 του Ν. 2575/1998, το άρθρο 1 
παράγραφος 3 του Ν. 1207/1981 και το άρθρο 11 
παράγραφος 7 του Ν. 2329/1995) 

1. Σε κατάσταση μερικής ή παρατεταμένης γενικής επι¬ 
στράτευσης οι Αξιωματικοί, Ανθυπασπιστές, Υπαξιωματι- 
κοι'Λ.Σ. και Λιμενοφύλακες, εφόσον έχουν εκπληρώσειτις 
ανειλημμένες υποχρεώσεις παραμονής στο Λ.Σ., όπως 
αυτές προσδιορίζονται από τις ισχύουσες διατάξεις, μπο¬ 
ρούν να υποβάλλουν αιτήσεις αποστρατείας ή παραίτη¬ 
σης, τις οποίες ο Υπουργός Εμπορικής Ναυτιλίας μπορεί 
να αποδέχεται, μετά από γνώμη των προβλεπόμενων από 
τις διατάξεις του άρθρου 30 Συμβουλίων Λ.Σ., τα οποία 
συγκαλούνται προς τούτο σε τακτικές συνεδριάσεις 
τρεις φορές κάθε έτος. 


2. Η διάταξη της παραγράφου 6 του άρθρου 20 του Ν. 
1481/1984 (ΦΕΚ 152 Α'), η οποία προστέθηκε σε αυτό με 
το άρθρο 16του Ν. 2018/1992 (ΦΕΚ33Α') και οι διατάξεις 
του π.δ. 281/1993 (ΦΕΚ 122 Α') που εκδόθηκε κατ’ εξου¬ 
σιοδότηση της παραγράφου αυτής, εφαρμόζονται ανα- 
λόγως και για το στρατιωτικό προσωπικό του Λ.Σ.. 

3. Το προσωπικό του Λ.Σ. δικαιούται αποζημίωση, αν 
δεν του χορηγηθεί με υπαιτιότητα της Υπηρεσίας η ετή¬ 
σια κανονική του άδεια. Η αποζημίωση για κάθε ημέρα κα¬ 
νονικής άδειας, που δεν χορηγήθηκε, ορίζεται ίση προς 
το ένα τριακοστό του μηνιαίου βασικού μισθού του Στρα¬ 
τιωτικού με το επίδομα χρόνου υπηρεσίας, προσαυξημέ¬ 
νο κατά είκοσι πέντε τοις εκατό. Ο τρόπος καταβολής της 
αποζημίωσης, τα απαιτούμενα δικαιολογητικά και κάθε 
σχετική λεπτομέρεια ορίζονται με κοινή απόφαση των 
Υπουργών Οικονομίας και Οικονομικών και Εμπορικής 
Ναυτιλίας. 

4. Στον προϋπολογισμό εξόδων του Υ.Ε.Ν. εγγράφο- 
νται πιστώσεις για έξοδα κίνησης προσωπικού, οι οποίες 
κατανέμονται και μεταφέρονται στους προϋπολογισμούς 
των Οργανισμών αστικών και υπεραστικών συγκοινω¬ 
νιών, για την ελεύθερη διακίνηση του προσωπικού του 
Λ.Σ. με τα αστικά και υπεραστικά λεωφορεία, κατά τις με¬ 
τακινήσεις τους για εκτέλεση υπηρεσίας, εντός της πε¬ 
ριοχής υπηρεσίας τους, για τις οποίες δεν δικαιολογείται 
από τις ισχύουσες διατάξεις το αντίτιμο εισιτηρίων σε βά¬ 
ρος του Δημοσίου. Το ύψος των παραπάνω πιστώσεων 
και η κατανομή τους στους επί μέρους φορείς συγκοινω¬ 
νιών και οι λοιπές λεπτομέρειες εφαρμογής της παραπά¬ 
νω διάταξης καθορίζονται με κοινή απόφαση των Υπουρ¬ 
γών Οικονομίας και Οικονομικών, Μεταφορών και Επικοι¬ 
νωνιών και Εμπορικής Ναυτιλίας. 

5. Στις περιοχές δικαιοδοσίας των Λιμενικών Αρχών 
ιδρύεται ανά μία Λέσχη - Εντευκτήριο Λ.Σ., παιδικός σταθ¬ 
μός και κατασκήνωση, που εγκαθίστανται σε οικήματα και 
εγκαταστάσεις του Δημοσίου ή σε αντίστοιχους από το 
Δημόσιο μισθωμένους χώρους. Τα θέματα της ίδρυσης, 
λειτουργίας και κατάργησης των παραπάνω ορίζονται με 
κοινές υπουργικές αποφάσειςτων Υπουργών Οικονομίας 
και Οικονομικών και Εμπορικής Ναυτιλίας, που δημοσιεύ¬ 
ονται στην Εφημερίδα της Κυβερνήσεως. Ο εξοπλισμός 
τους βαρύνει το Δημόσιο. Στις Λέσχες - Εντευκτήρια Λ.Σ. 
λειτουργεί και πρατήριο απαραίτητων ειδών ατομικής 
χρήσης του προσωπικού Λ.Σ.. 

6. Τα αποδεικτικά ταυτότητος του προσωπικού Λ.Σ. φέ¬ 
ρουν: 

α) Στην πρόσθια όψη τη φωτογραφία κατάλληλων δια¬ 
στάσεων του κατόχου με στολή, τον τίτλο «ΕΛΛΗΝΙΚΗ 
ΔΗΜΟΚΡΑΤΙΑ-ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ-ΛΙ- 
ΜΕΝΙΚΟ ΣΩΜΑ», το έμβλημα του Λ.Σ. και τα παρακάτω 
ατομικά στοιχεία του κατόχου: Αριθμός ταυτότητας μονί¬ 
μου, αριθμός μητρώου, επώνυμο, όνομα, βαθμός, ημερο¬ 
μηνία και τόπος γεννήσεως, όνομα πατέρα και μητέρας, 
ομάδα αίματος, ύψος και χρώμα προσώπου, κόμης και 
οφθαλμών. 

β) Στην οπίσθια όψη άλατα στοιχεία του προηγούμενου 
εδαφίου, εκτός από τον τόπο γέννησης και το όνομα μη¬ 
τέρας, στην αγγλική γλώσσα, την Υπηρεσία και ημερομη¬ 
νία έκδοσης, την υπογραφή και τα στοιχεία του εκδίδο- 
ντος την ταυτότητα στην ελληνική γλώσσα, καθώς και 
οδηγίες προς τους ευρέτες απωλεσθέντος αποδεικτικού 
ταυτότητας στην ελληνική και αγγλική γλώσσα. 

γ) Τα αποδεικτικά ταυτότητας όλων των Αξιωματικών 
Λ.Σ. υπογράφονται από τον Διευθυντή Προσωπικού Λ.Σ. 
και τα αποδεικτικά ταυτότητας των Ανθυπασπιστών - Υπα- 
ξιωματικών Λ.Σ. και των Λιμενοφυλάκων υπογράφονται 
από τον αρμόδιο Τμηματάρχη Προσωπικού Λ.Σ.. Το προ¬ 
σωπικό του Λ.Σ. που αποχωρεί από την Υπηρεσία υπο- 
χρεούται στην παράδοση της ταυτότητάς του. 

7. Με απόφαση του Υπουργού Εμπορικής Ναυτιλίας συ- 
νιστάται Λογαριασμός Αλληλοβοήθειας προσωπικού 
Λ.Σ.. 

Άρθρο 129 
Εφαρμογή διατάξεων 

(Άρθρο 46 παράγραφος 7 του Ν. 2935/2001) 

Το Λ.Σ. είναι στρατιωτικά συντεταγμένο Σώμα και το 
προσωπικό αυτού διέπεται από τις κάθε φορά ισχύουσες 
διατάξεις για τους Αξιωματικούς, Ανθυπασπιστές και 
Υπαξιωματικούς του Πολεμικού Ναυτικού, προς τους 
οποίους εξομοιώνεται σε ό,τι αφορά την κατάσταση, την 
ποινική δωσιδικία, την πειθαρχία, το αποστρατευτικό δι¬ 
καίωμα, τις αποδοχές, τα οδοιπορικά έξοδα, τα έξοδα νο¬ 
σηλείας και κηδείας, τις συντάξεις, τη συμμετοχή στο Με¬ 
τοχικό Ταμείο και τα ταμεία αλληλοβοήθειας του Πολεμι¬ 
κού Ναυτικού, εκτός εάν ορίζεται διαφορετικά από τις 
διατάξεις του Κώδικα αυτού. Για τους Λιμενοφύλακες 
από την κατάταξή τους στη Σχολή Δόκιμων Λιμενοφυλά¬ 
κων εφαρμόζονται ανάλογα οι εκάστοτε ισχύουσες για 
τους Υπαξιωματικούς του Λ.Σ. διατάξεις, εκτός αν διαφο¬ 
ρετικά ορίζεται στον Κώδικα αυτόν. 

ΜΕΡΟΣ ΕΚΤΟ 

ΕΙΔΙΚΕΣ ΜΟΝΑΔΕΣ ΛΙΜΕΝΙΚΟΥ ΣΩΜΑΤΟΣ 
ΚΕΦΑΛΑΙΟ Α' 

ΥΠΗΡΕΣΙΑ ΕΝΑΕΡΙΩΝ ΜΕΣΩΝ ΛΙΜΕΝΙΚΟΥ ΣΩΜΑΤΟΣ 
Άρθρο 130 

Υπηρεσία Εναέριων Μέσων. Υπαγωγή. Αρμοδιότητες 
(Άρθρο 48 παράγραφος 4 εδάφια α', β', γ'του 
Ν. 2935/2001 και άρθρο 27 του Ν. 1220/1981) 

1. Στο Υ.Ε.Ν. λειτουργεί σύμφωνα με τον Οργανισμό, 
που ισχύει κάθε φορά, Υπηρεσία Εναέριων Μέσων Λιμενι¬ 
κού Σώματος (Υ.Ε.Μ./Λ.Σ.), στην οποία εντάσσονται διοι¬ 
κητικά και επιχειρησιακά όλα τα εναέρια μέσα του Λ.Σ.. Η 
Υ.Ε.Μ./Λ.Σ. μεριμνά για την επιχειρησιακή εκμετάλλευση 
των εναέριων μέσωντου Λ.Σ. με την οργάνωση από αέρος 
αποστολών προς το σκοπό βελτίωσης της αστυνόμευσης 
του θαλάσσιου χώρου και προστασίας του θαλάσσιου πε¬ 
ριβάλλοντος, ως και κάθε άλλης αποστολής, που ανάγε¬ 
ται στις αρμοδιότητεςτου Λ.Σ.. Η Υ.Ε.Μ./Λ.Σ. διαθέτει επί¬ 
σης τα εναέρια μέσα του Λ.Σ. στο Κέντρο Συντονισμού 
Έρευνας και Διάσωσης του Υ.Ε.Ν. για συμμετοχή σε επι¬ 
χειρήσεις έρευνας και διάσωσης πλοίων ή προσώπων 
που κινδυνεύουν στη θάλασσα. 

2. Τα εναέρια μέσα της Υ.Ε.Μ./Λ.Σ. ανήκουν στην κατη¬ 
γορία των στρατιωτικών αεροπλάνων και ελικοπτέρων, 
κυβερνώνται δε και χρησιμοποιούνται κατά τις περί στρα¬ 
τιωτικών αεροπλάνων και ελικοπτέρων εκάστοτε ισχύου- 
σες διατάξεις, από τις οποίες διέπεται και κάθε άλλο θέ¬ 
μα που ανάγεται στην εκμετάλλευση και γενικότερα στη 
λειτουργία τους και στο προσωπικό τους. Η μέριμνα για 
τη συντήρηση, την επισκευή, την καλή λειτουργία, την 
ετοιμότητα, τη σύνταξη τεχνικών προδιαγραφών για προ¬ 


μήθεια αεροπλάνων και ελικοπτέρων και εφοδίωντούτων 
και την παρακολούθηση δια των οικείων επιτροπών των 
παραλαβών των αεροπλάνων και ελικοπτέρων Λ.Σ., ανή¬ 
κει στη διεύθυνση του Υ.Ε.Ν. στην οποία υπάγεται η 
Υ.Ε.Μ./Λ.Σ. σύμφωνα με τον Οργανισμό του. 

Άρθρο 131 

Στελέχωση Υ.Ε.Μ./Λ.Σ. 

(Άρθρο 48 παράγραφος 4 του Ν. 2935/2001) 

1. Της Υ.Ε.Μ./Λ.Σ. προ'σταται Ανώτερος Αξιωματικός 
της παραγράφου Ια (αα) του άρθρου 14, κάτοχος πτυχί¬ 
ου χειριστή αεροπλάνων ή ελικοπτέρων, στελεχώνεται δε 
αυτή από Αξιωματικούς Λ.Σ., Ανθυπασπιστές Λ.Σ., Υπα- 
ξιωματικούςΛ.Σ. και Λιμενοφύλακες, όπως παρακάτω: 

α) Ως χειριστές εναέριων μέσων (ιπτάμενοι) επιλέγονται 
κατόπιν δηλώσεώς τους Αξιωματικοί της παραγράφου 1 α 
(αα) του άρθρου 14, οι οποίοι χρησιμοποιούνται ως κυ¬ 
βερνήτες και Υπαξιωματικοί απόφοιτοι Σχολής Δόκιμων 
Υπαξιωματικών Λ.Σ., οι οποίοι χρησιμοποιούνται ως συ- 
γκυβερνήτες, με το βαθμό δετού Ανθυπασπιστή της ίδιας 
προέλευσης ως κυβερνήτες. 

β) Ως τεχνικοί εναέριων μέσων επιλέγονται, κατόπιν δη- 
λώσεώςτους, Αξιωματικοί Λ.Σ., Ανθυπασπιστές Λ.Σ.,Υπα- 
ξιωματικοί Λ.Σ. και Λιμενοφύλακες. 

γ) Ως διοικητικό προσωπικό της Υ.Ε.Μ./Λ.Σ. τοποθε- 
τούνταιΑξιωματικοι'Λ.Σ., Ανθυπασπιστές Λ.Σ., Υπαξιωμα- 
τικοι'Λ.Σ. και Λιμενοφύλακες. 

2. Η επιλογή του προσωπικού των περιπτώσεων α' και β' 
της προηγούμενης παραγράφου πραγματοποιείται από 
πενταμελή Επιτροπή Ανώτερων Αξιωματικών Λ.Σ., η 
οποία συγκροτείται με διαταγή του Αρχηγού Λ.Σ.. Ο αριθ¬ 
μός των επιλεγομένων, η διαδικασία επιλογής, τα προσό¬ 
ντα, η εκπαίδευσή τους και κάθε άλλη λεπτομέρεια καθο¬ 
ρίζονται μετά από πρόταση του Αρχηγού Λ.Σ. με απόφα¬ 
ση του Υπουργού Εμπορικής Ναυτιλίας, μη 
δημοσιευόμενη στην Εφημερίδα της Κυβερνήσεως. 

3. Οι κατά τα ανωτέρω επιλεγόμενοι Αξιωματικοί Λ.Σ., 
Ανθυπασπιστές Λ.Σ., Υπαξιωματικοί Λ.Σ. και Λιμενοφύλα¬ 
κες εκπαιδεύονται σε Σχολή των Ενόπλων Δυνάμεων ή 
του Λ.Σ., εφόσον υφίσταται, προς απόκτηση στρατιωτι¬ 
κού πτυχίου χειριστή, τεχνικού ή μέλους πληρώματος αε¬ 
ροπλάνων ή ελικοπτέρων. 

Άρθρο 132 

Οργάνωση και λειτουργία Υ.Ε.Μ./Λ.Σ. 

(Άρθρο 48 παράγραφος 4 εδάφιο ί του Ν. 2935/2001) 

Με Κανονισμούς, που εκδίδονται από τον Αρχηγό Λ.Σ. 
και κυρώνονται με απόφαση του Υπουργού Εμπορικής 
Ναυτιλίας, που δεν δημοσιεύεται στην Εφημερίδατης Κυ¬ 
βερνήσεως, καθορίζεται η εσωτερική οργάνωση και λει¬ 
τουργία της Υ.Ε.Μ./Λ.Σ., η σύνθεσητου απαραίτητου πλη¬ 
ρώματος των αεροπλάνων και ελικοπτέρων, ο τρόπος, η 
διαδικασία και η αρμοδιότητα ορισμού και διάθεσης για 
πτήση του πληρώματος, οι προϋποθέσεις και οι όροι πτή¬ 
σης, ο τρόπος τήρησης των στοιχείων για τη βεβαίωση 
των πραγματοποιούμενων ωρών πτήσεων, η διατήρηση 
της πτητικής ενέργειας, ο τύπος των υπηρεσιακών στο¬ 
λών και διακριτικών, η υποχρέωση παραμονής του προ¬ 
σωπικού στην εν λόγω Υπηρεσία για τους επιλεγόμενους 
μετά την 19η Ιουλίου 2001 και κάθε άλλη αναγκαία λεπτο¬ 
μέρεια. 

Άρθρο 133 
Πτητική ενέργεια 

(Άρθρο 48 παράγραφος 4 εδάφια ια',ιβ' και παράγραφος 
5του Ν. 2935/2001, άρθρο 6του Ν. 1940/1991 και άρθρο 
7 παράγραφος 2 του Ν. 2329/1995) 

1. Το ιπτάμενο προσωπικό Ά.Σ. διέπεται από τις διατά¬ 
ξεις, που ισχύουν κάθε φορά για το ιπτάμενο στρατιωτικό 
προσωπικό των Ενόπλων Δυνάμεων, όσον αφορά την 
πτητική ενέργεια και το πτητικό επίδομα. 

2. Το ιπτάμενο προσωπικό Ά.Σ. τίθεται σε πτητική ενέρ¬ 
γεια με απόφαση του Αρχηγού Α.Σ.. 

3. Το προσωπικό του Α.Σ. το οποίο μετατίθεται σε μονά¬ 
δες των Ενόπλων Δυνάμεων και στελεχώνει θέσεις απα¬ 
ραίτητων μελών πληρώματος σε ελικόπτερα έρευνας και 
διάσωσης με ειδικότητες, που κάθε φορά ορίζονται, διέ- 
πεται από τις διατάξεις που ισχύουν για το ιπτάμενο προ¬ 
σωπικό Α.Σ.. 

ΚΕΦΑΛΑΙΟ Β' 

ΜΟΝΑΔΑ ΥΠΟΒΡΥΧΙΩΝ ΑΠΟΣΤΟΛΩΝ 
ΛΙΜΕΝΙΚΟΥ ΣΩΜΑΤΟΣ (Μ.Υ.Α./Λ.Σ.) 

Άρθρο 134 

Λειτουργία. Αρμοδιότητες 
(Άρθρο 1 του Ν.1940/1991) 

1. Στο Υ.Ε.Ν. λειτουργεί Μονάδα Υποβρύχιων Αποστο¬ 
λών Λιμενικού Σώματος (Μ.Υ.Α./Λ.Σ.) με λειτουργική και 
επιχειρησιακή αυτοτέλεια, εποπτευομένη από την αρμό¬ 
δια Υπηρεσία, σύμφωνα με τον Οργανισμό που ισχύει κά¬ 
θε φορά. 

2. Η Μ.Υ.Α./Λ.Σ. αναλαμβάνει τη διενέργεια ειδικών επι¬ 
χειρήσεων προς προστασία της δημόσιας τάξης και 
ασφάλειας στους χώρους αρμοδιότητας του Α.Σ. ή και 
εκτός αυτών, εφόσον αυτό ζητηθεί αρμοδίως. 

3. Στην αρμοδιότητα της Μ.Υ.Α./Λ.Σ. ανήκουν ιδίως: 

α) Η αντιμετώπιση των κινδύνων από κάθε είδους εκρη¬ 
κτικούς μηχανισμούς και βομβιστικές απειλές. 

β) Η παροχή βοήθειας σε κινδυνεύοντα πρόσωπα και 
πλοία στη θάλασσα. 

γ) Η συνδρομή σε άλλες αποστολές του Υ.Ε.Ν. και των 
Λιμενικών Αρχών της χώρας, σε εκτέλεση ειδικών διατα¬ 
γών. 

δ) Η συνεργασία με τις αντίστοιχες ειδικές μονάδες των 
Ενόπλων Δυνάμεων σε θέματα εκπαίδευσης, οργάνω¬ 
σης, εξοπλισμού, επιχειρήσεων κ.λπ.. 

ε) Η παροχή δια του σχολείου ειδικών αποστολών βασι¬ 
κής εκπαίδευσης και γνώσεων στο προσωπικό του Λ.Σ., 
αλλά και άλλων φορέων σε θέματα ναυτικής ασφάλειας 
και τάξης. 

στ) Η αστυνόμευση εν γένει της υποθαλάσσιας δρα¬ 
στηριότητας. 

Άρθρο 135 

Οργάνωση. Στελέχωση 

(Άρθρο 2του Ν. 1940/1991 και άρθρο 6του Ν. 2329/1995) 

1. Η Μ.Υ.Α./Λ.Σ. στελεχώνεται από μόνιμο εν ενεργεία 
προσωπικό του Α.Σ. ειδικότητας υποβρύχιων αποστολών 
και διοικείται από Αξιωματικό της ειδικότητας αυτής. 

2. Η οργάνωση, λειτουργία της Μ.Υ.Α./Λ.Σ., του σχολεί¬ 
ου ειδικών αποστολών, τα χρησιμοποιούμενα μέσα, ο 
εξοπλισμός, ο τύπος των επιχειρησιακών στολών και δια¬ 
κριτικών, η επιλογή, οι προϋποθέσεις παραμονής, η εκ¬ 


παίδευση και μετεκπαίδευση του προσωπικού, καθώς και 
κάθε άλλη αναγκαία λεπτομέρεια καθορίζονται με Κανο¬ 
νισμό που εκδίδεται από τον Αρχηγό Α.Σ. και κυρώνεται με 
απόφαση του Υπουργού Εμπορικής Ναυτιλίας, που δεν 
δημοσιεύεται στην Εφημερίδα της Κυβερνήσεως. 

3. Στο προσωπικό της Μ.Υ.Α./Λ.Σ., που διαθέτει τα προ¬ 
σόντα της παραγράφου 1, χορηγείται ένα από τα επιδό¬ 
ματα κινδύνου ή επιχειρήσεων, που προβλέπεται για το 
αντίστοιχο προσωπικό των Ενόπλων Δυνάμεων, υπό τους 
αυτούς όρους και προϋποθέσεις. 

ΚΕΦΑΛΑΙΟ Γ 

ΚΛΙΜΑΚΙΑ ΕΙΔΙΚΩΝ ΑΠΟΣΤΟΛΩΝ 
ΛΙΜΕΝΙΚΟΥ ΣΩΜΑΤΟΣ 

Άρθρο 136 

Σύσταση. Οργάνωση. Στελέχωση 
(Άρθρο 3τουΝ.1940/1991) 

1. Με απόφαση του Υπουργού Εμπορικής Ναυτιλίας συ- 
νιστώνται στις κατά τόπους Λιμενικές Αρχές Κλιμάκια Ει¬ 
δικών Αποστολών Α.Σ. (Κ.Ε.Α./Λ.Σ.). Η οργάνωση, η λει¬ 
τουργία, τα χρησιμοποιούμενα μέσα, ο εξοπλισμός, ο τύ¬ 
πος των επιχειρησιακών στολών και διακριτικών, η 
επιλογή, οι προϋποθέσεις παραμονής, η εκπαίδευση και 
μετεκπαίδευση του προσωπικού, καθώς και κάθε άλλη 
αναγκαία λεπτομέρεια, που αφορά τα Κλιμάκια αυτά, κα¬ 
θορίζονται με Κανονισμό, που εκδίδεται από τον Αρχηγό 
Α.Σ. και κυρώνεται με απόφαση του Υπουργού Εμπορικής 
Ναυτιλίας, που δεν δημοσιεύεται στην Εφημερίδα της Κυ¬ 
βερνήσεως. 

2. Τα Κ.Ε.Α./Λ.Σ. υπάγονται διοικητικά και επιχειρησια¬ 
κά στον προϊστάμενο της Λιμενικής Αρχής, εποπτεύονται 
απάτην αρμόδια, σύμφωνα με τον Οργανισμό Υ.Ε.Ν. που 
ισχύει κάθε φορά, Υπηρεσία και στελεχώνονται με προ¬ 
σωπικό Λ.Σ., που έχει αποφοιτήσει με επιτυχία από το 
σχολείο ειδικών αποστολώντης Μ.Υ.Α./Λ.Σ. ή αντίστοιχων 
της ημεδαπής ή αλλοδαπής. Τα Κ.Ε.Α./Λ.Σ. έχουν ως κύ¬ 
ρια αποστολή τη λήψη εξειδικευμένων μέτρων προστα¬ 
σίας, ασφάλειας και εν γένει τάξης στο χώρο ευθύνης της 
Λιμενικής Αρχής. 

3. Στο προσωπικό των Κ.Ε.Α./Λ.Σ., που διαθέτει τα προ¬ 
σόντα της παραγράφου 2, χορηγείται ένα από τα επιδό¬ 
ματα που προβλέπονται αναλόγως για το αντίστοιχο προ¬ 
σωπικό της Ελληνικής Αστυνομίας, υπό τους αυτούς 
όρους και προϋποθέσεις. 

ΜΕΡΟΣ ΕΒΔΟΜΟ 
ΛΟΙΠΕΣ ΔΙΑΤΑΞΕΙΣ 
Άρθρο 137 

Ειδικά μισθολογικά θέματα προσωπικού του 
Λιμενικού Σώματος (Α.Σ.) 

(Άρθρο 55 του Ν. 2935/2001) 

Για την εφαρμογή των διατάξεων της παραγράφου 6 
του άρθρου 6 του Ν. 2838/2000 (ΦΕΚ 179 Α'), όπως αντι- 
καταστάθηκε με την παράγραφο 2 του άρθρου 42 του 
Ν.2873/2000 (ΦΕΚ 285 Α'), για τον υπολογισμό του χρό¬ 
νου πραγματικής υπηρεσίας των Αξιωματικών Α.Σ. προέ¬ 
λευσης Εμπορικού Ναυτικού προσμετράται ο ελάχιστος 
κάθε φορά χρόνος θαλάσσιας υπηρεσίας, που απαιτείται 
συνολικά για τη συμπλήρωση των απαιτούμενων τυπικών 
προσόντων για την κατάταξή τους. 

Άρθρο 138 

Οδοιπορικά έξοδα για εκπαίδευση ή μετεκπαίδευση 
προσωπικού Λ.Σ. 

(Άρθρο 58του Ν. 2935/2001) 

Στο προσωπικό Ά.Σ., που διατάσσεται να μετακινηθεί 
εκτός έδρας για εκπαίδευση ή μετεκπαίδευση στο εσωτε¬ 
ρικό της Χώρας, εφόσον δεν παρέχεται δωρεάν διαμονή 
και διατροφή, καταβάλλονται οδοιπορικά έξοδα εκτέλε¬ 
σης υπηρεσίας και διανυκτέρευσης σύμφωνα με τις ισχύ- 
ουσες διατάξεις. 

Άρθρο 139 

Απαγορεύσεις στο προσωπικό Α.Σ. 

(Άρθρο 63 παράγραφοι 3, 4 του Ν Λ. 1400/1973) 

1. Απαγορεύεται στο εν ενεργεία προσωπικό του Α.Σ.: 

α. Η επ’ αμοιβή άσκηση ιδιωτικού έργου ή εργασίας ή η 

άσκηση παντός βιοποριστικού επαγγέλματος. 

β. Η συμμετοχή σε συνεταιρισμούς με κερδοσκοπικό 
χαρακτήρα. 

γ. Η συμμετοχή σε συνδέσμους, σωματεία, ιδρύματα 
κ.λπ. που έχουν σκοπούς επιστημονικούς, μορφωτικούς ή 
εκπολιτιστικούς, χωρίς προηγούμενη έγκριση του Αρχη¬ 
γού Α.Σ.. 

2. Κατ’ εξαίρεση επιτρέπεται: 

α. Στους Αξιωματικούς Α.Σ. Ιατρούς η άσκηση του ια¬ 
τρικού επαγγέλματος ιδιωτικά κατά τις εκτός υπηρεσίας 
ώρες, σύμφωνα με την ιατρική δεοντολογία καιτις διατά¬ 
ξεις του νόμου περί Κώδικα άσκησης ιατρικού επαγγέλ¬ 
ματος, κατόπιν έγκρισης του Αρχηγού Λ.Σ.. 

β. Σε όλο το προσωπικό της Μουσικής Λ.Σ. η δημόσια δι¬ 
εύθυνση ορχηστρών ή η παιάνιση σε ιδιωτικές ορχήστρες 
και θεάματα, επ’ αμοιβή και με πολιτική περιβολή, κατόπιν 
εγκριτικής διαταγής του Αρχηγού Λ.Σ.. 

γ. Σε όλο το προσωπικό να διδάσκει σε δημόσιες ή σε 
ιδιωτικές σχολές ή εκπαιδευτικά γενικά ιδρύματα, κατό¬ 
πιν άδειας του Αρχηγού Λ.Σ.. 


Άρθρο 140 

Έναρξη ισχύος του Κώδικα. Καταργούμενες διατάξεις 

1. Η ισχύς του παρόντος Κώδικα αρχίζει από τη δημοσί¬ 
ευση του κυρωτικού του νόμου στην Εφημερίδα της Κυ- 
βερνήσεως. 

2. Απάτην έναρξη ισχύοςτου Κώδικα παύει να ισχύει κά¬ 
θε γενική ή ειδική διάταξη, η οποία αντίκειται στις διατά¬ 
ξεις αυτού ή αναφέρεται σε θέμα, που ρυθμίζεται από αυ¬ 
τόν, εκτός αν ορίζεται διαφορετικά στον παρόντα Κώδικα. 
Διατάξειςτου Ν.2935/2001 που δεν έχουν συμπεριληφθεί 
στον Κώδικα αυτόν εξακολουθούν να ισχύουν. 

3. Κανονιστικές ή εκτελεστικές διατάξεις, οι οποίες τέ¬ 
θηκαν σε ισχύ με βάση διατάξεις νόμων, οι οποίοι έχουν 
συμπεριληφθεί στον Κώδικα αυτόν, εξακολουθούν να 
ισχύουν.» 

Άρθρο δεύτερο 

Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 9 Δεκεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Ν. ΧΡΙΣΤΟΔΟΥΛΑΚΗΣ Γ. ΑΝΩΜΕΡΙΤΗΣ 

Θεωρήθηκε και τέθηκε η Μεγάλη Σφραγίδα του Κράτους 

Αθήνα, 9 Δεκεμβρίου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή θθ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































